
Pratarmė 


ienoraščiai ir užrašai, sudėti į šią knygą, rašyti amžinin- 

kų. Žemiau pasirašiusiajai jie atiteko 1985-aisiais, sykiu 
su Dalarnos stiliumi išpaišyta skrynia, kartais vadinama mo- 
liūgine. Aiškumo dėlei reikėtų pažymėti, kad iš Negyvėlio 
fjordo buvo siuntinėjamos dvejopos žinutės. Žmogus, kodi- 
niu vardu Raudonplaukis, palaikė ryšį su gestapo ir RSHA, 
Reicho vyriausiosios saugumo valdybos, kontaktiniais as- 
menimis, o kitas, kodiniu vardu Banginių Medžiotojas, - su 
Sąjungininkų žvalgybos specialiųjų operacijų valdyba SOE 
(SPECIAL OPERATION EXECUTIVE). Tad galima sakyti, 
kad tarpusavyje bendravo mažiausiai dvi priešiškos žvalgy- 
bos. Bet Sovietų Sąjungos žvalgybos organizacijai NKVD iš- 
siųstos žinutės dingo. 

Aprašytojo Negyvėlio fjordo buvimo vieta neaiški. Vie- 
nos koordinatės rodo jį esant į vakarus nuo Ifjordo, ki- 
tos — prie Varangerio fjordo ir netoli Kirkoniemio. Jo vietą 
nustatyti sunku turbūt dėl vadinamojo Struvės paradokso, 
mokslininko Frydricho Georgo Vilhelmo Struvės, kuris 
darė Juodosios jūros- Arkties vandenyno ašies matavimus. 
Prie Arkties vandenyno Struvės ekspedicija buvo atvykusi 
1855-aisiais. Tyrinėtojai buvo užsibrėžę uždavinį apskai- 
čiuoti tikslų Žemės rutulio dydį ir įrodyti, kad jis prie ašiga- 
lių susiplojęs. Struvės geodezinį lanką sudaro 258 pagrindi- 
niai trikampiai ir 265 baziniai punktai Norvegijos, Švedijos, 
Rusijos, Baltijos šalių, Moldavijos ir Ukrainos teritorijose. 
Dėl nepaprastai stipraus magnetinio spinduliavimo poros 
dešimčių laipsnių plotas, užkabinantis kai kuriuos rytinius 


Ruijos ir Finmarko fjordus, buvo išmestas: „Būgštauju, kad 
ten... pasaulio pakraštyje, liko kampelis, nepažymėtas jokia- 
me žemėlapyje. Tas žemės pakraštys dykas, baltas ir į tą bal- 
tumą dabar visi veržiasi“ 


HELENA ANGELHURST 
2011 05 08, Samatis 


Pirma dalis 


Negyvėlio užrašai 


1944 06 09 

Miela dukrele, tikiuosi, kad atleisi man. Stoviu ant uolos 
ir žiūriu į jūrą, į tą pačią įdubą, kurioje pirmąkart pamačiau 
banginius. Nuo tol prabėgo jau ketveri metai, du mėnesiai ir 
penkios dienos. Jie atslinko į fjordą lyg dvi didelės žaismingos 
salos. Vakarais nulydėdavo mane daina į sapnus, kurie čia ti- 
kresni už dienomis tvyrančią rūko maršką. Sapnuose manęs 
laukia tavo baltakaklė mama, vienintelė moteris, kurią gyve- 
nime mylėjau. 

Užsitaisau savo mauzerį. Nieko kita man nebeliko. Paruo- 
šiau jį tiems, kurie ateis. Dalarnos raštais išrašinėtoje skry- 
nioje guli dvidešimt sąsiuvinių, juose surašyti visi duomenys 
ir koordinatės. 

Kai prisidegu cigaretę ir įtraukiu stipraus pasaulio kvapo, 
liūdesys išsisklaido. 

Jei tik žinočiau, ką jie atsiųs. SOE, Specialiųjų operacijų 
valdybos, žmogų, Krautuvininką ar Įnamį? NKVD desantą? 
Raudonplaukį ar kokį kitą gestapininką? Nes šiandien tikrai 
žinau tai, ką ilgą laiką tik nujaučiau. Ši įlanka jau seniai pra- 
minta Negyvėlio fjordu. Maniau, kad tuo vardu Sąjungininkai 
baido samius. Dabar suprantu, kad Negyvėlis būsiu aš. 


1944-ųjų spalis, Negyvėlio fjordas 


š esu pribuvėja iš Dievo malonės ir šitai rašau tau, Jo- 

hanai. Išmintingasis Visagalis man, vienintelei iš visų 
pasaulio žmonių, suteikė gebėjimą ir dovanoti gyvenimą, ir jį 
atimti. Šitame Žemės rutulyje prašapusiame savo gyvenime aš 
dalinau ir viena, ir kita —- gyvybę ir mirtį pramainiui, ir neži- 
nau, ar tokį mano kelią nulėmė nūdienos griausmai, ar paties 
Viešpaties sprendimas. Tas gebėjimas man buvo kryžius ir iš- 
ganymas, našta ir bausmė ir vingiuotu keliu nuvedė mane toli 
nuo namų ir nuo tavęs, mano brangusis. Šituos prisiminimus 
dabar rašau nedidelėje įlankėlėje į vakarus nuo Ifjordo. Žiema 
dar nepasiekė Arkties vandenyno pakrantės, nors jau spalis. 
Ore tvyro, baltuoja ledinės dulkės. Bet žemė melzganai juoda, 
dangus surukęs kaip Dievo kakta. 

Pats žinai, kad aš vargšė, nemokyta pribuvėja, niekinga 
storžievė. Kad pastarais karo mėnesiais visko išmokau per 
vyrišką įnagį ir krauju įmirkusią žemę. Ir ligi tol žinojau, kad 
gimdami mes visi pratrūkstam riksmu, persmelktu tarpvietės 
skausmo. Dabar žinau, kad per gyvenimą visi išliejam daug 
ašarų, kaukiam verksmais ir raudom, kad žmogus verkia ir ap- 
kase, ir vermachto štabe, ir Kuolajarvio apsupties palapinėje 
ir kad vis turi dėl ko ašaroti — sykiais iš džiaugsmo, sykiais 
iš skausmo, sykiais dėl rąsto akyje ar paprasčiausiai šautuvo 
vamzdžio į smilkinį remiamas, ir tuo ašaros matu matuojant 
atrodo, jog kiekvieną nupiepėlį Dievas mano esant tinkamą 
gyventi šioje žemėje. Aš irgi verkiu, nors dar nežinau, dėl ko. 
Dėl savęs ar dėl to, kad nežinau, kurioje kariaujančiųjų pusėje 
atsidūriau. Nes šiandien suomis prieš savo kiškišką prigimtį 

puola vokišką vilką ir jį doroja, o Varangeryje ir Petsame rusų 
lokys rengia parakines atakas, todėl Laplandija dabar sken- 
di baisioj nežinioj. Visi šiuose tyrlaukiuose verkia: Apsaugos 
gvardijos karys dėl išduotos idėjos, jėgeris — jau žemėje pū- 
vančių, o dar vakar liumpsėjusių baltutėlių kaip kūdikio oda 
savanorės lotos* šlaunų, kareivių valgyklos gražuolė — palu- 
bėje pirmiau švituliavusio šiaudinio sodo. Tik komunistas 
džiūgauja, išsiropštęs iš dvokiančios duobės lyg iš plaukuotų 
motinos Rusijos įsčių, bet ir jis dar balsu bliūvaus, nes aš ži- 
nau tiktai vieną žmogų, kuris nemokėjo verkti. Mūsų draugą 
Hermaną Gėdelį - vyrą, kuris nūdo žibėti auksu ir garbe, lyg 
vėgėlė tamsiais šonais, ištraukta iš gelmių ir įkvėpusi Viešpa- 
ties oro. Apie Hermaną Gėdelį taip pat dar papasakosiu, bet 
kiek vėliau. Dabar dar nepajėgiu. Šį vakarą virš fjordo tvyro 
melsvi pasaulio pelenai ir mano karo šuva Hilma trinasi apie 
kojas, nes jai neramu. Nusprendžiau viską tau papasakoti ir 
šitaip apsivalyti. Atsisakiau tarnauti Trečiajam Reichui, atsiža- 
dėjau kūniško gyvenimo, nes noriu suvesti sąskaitas su savim 
ir savo Viešpačiu. Pagaliau suėmiau pirštais šitą plunksnakotį 
su kulkos pavidalo galiuku, jau seniai gulėjusį greta sąsiuvinio 
juodais viršeliais. 

Žinau, kad tu kažkur čia, Johanai. Gal tysai sunkvežimio 
kėbule, rusų paimtas į nelaisvę, gal tau išplėštos akys, o gal 
klibikščiuoji aplinkui tarpukalnėse alkanas, lapės apgraužta 
kulkšnim, bet vis dėlto gyvas. Aš tai jaučiu. Šiame ydingųjų 
ir nuodėmingųjų pasaulyje aš padariau daug bloga, bet meilės 
nenustojau. Ir tikiuosi per tai, ką užrašysiu, pati sau išsiaiškin- 
ti, kaip ta niekingo raudonšiknio ir kvailos kaimo kalės išpe- 
ra virto Trečiojo Reicho gerąja dvasia ir SS oberšturmfiurerio 
guolio šildytoja, kaip pakliuvo į Titovkos Zweiglager 322 sto- 
vyklą, kur romijo eržilus ir Mirties angelo darbus dirbo. 


* Lotomis vadinamos Suomijos savanorių moterų gynybinės organiza- 
cijos „Lotta Svard“ narės. 

1944-ųjų spalis, Negyvėlio fjordas 


egyvėlio trobelėje atsiradau lygiai prieš dešimt dienų. 

Šituo pasaulio pabaigos metu Viešpačiui turi dėko- 
ti visi, kuriems pavyko išsigelbėti nuo Stalino griausmingų 
vargonų, visi, kurių speiguotame Petsamo mirties pragare 
nesugraužė šerkšno šunys. Vokiečiai mane su šunim iš „SS 
Donau“ šarvuotlaivio išmetė praėjus vos dviem savaitėms 
po to, kai palikome Kirkoniemį ir mūsų tik tik nepaskan- 
dino anglai. Po ūkanotojo Albiono karių „beprotiškos ar- 
batėlės“ neveikė navigacijos įranga nei radijas, iš rikiuotės 
buvo išėję sonarai, kurie saugojo mus nuo povandeninių 
laivų antpuolio. Tad pliuškenome jūra, vadai riogsojo triu- 
me, priveikti alergijos nikeliui, po denį plaujojo jūros ligos 
galuojami kalnų jėgeriai ir visokie pašauktiniai. Laive tuo- 
met dėjosi tokie dalykai, apie kuriuos pasakoti nenoriu ir po 
kurių mane išmetė jūron. Bet blogiausia, kad iš manęs buvo 
atimtas žemėlapis ir kompasas. 

Visą savaitę kaukė audra, išvietės dvokė vėmalais ir viso- 
kiom išskyrom. Bet tą rytą siausmai netikėtai nurimo. Drė- 
gnas rūkas erzino veidą, kai prie manęs priėjo Aleksejus 
Ignatenka. Tik vienas Ruselis mokėjo vairuoti laivą, todėl 
netrukdomas vaikščiojo kur panorėjęs su savo naujaisiais 
suvarstomais batais iš galvijų odos. Ir pasikišęs po pažastim 
visur nešiojosi šachmatų lentą. Prisiminiau, kaip tu sykį pasi- 
juokei sakydamas, kad pažvelgęs į tą vyruką geriausiai įsimeni 
ausis. Tu tada nieko nenumanei. Aleksejus nesmilino manęs 
žaisti šachmatais, o pasakė: 

— Medicinica. Laikas keliauti. 

Paskui jis pirmąkart pavadino mane vardu ir aš supratau, 
kad mano padėtis tokia pat kaip karo belaisvio, o gal dar blo- 
gesnė. Man susvaigo galva. Tos akimirkos aš laukiau. Pasičiu- 
pinėjau pirštais naujuosius banginio kaulo dantis (ir apie tai 
papasakosiu vėliau, mielasis Johanai!) ir paklausiau: 

— O žemėlapį duos? 

Aleksejus papurtė galvą. Žiūrėjome į rūke skendinčią jūrą. 

— Šiandien puikus oras. 

Jis sakė netiesą. Abu žinojome, kad kaip tik tokio oro ban- 
ginių medžiotojai baisinasi labiau nei karo laivų riaumojimo. 
Tokiu oru giluminės srovės pagriebia laivą ir nuneša atviron 
jūron per šimtus jūrmylių, o įgula nė nepajunta. Nesmerkiu 
dėl to melo savo jaunojo draugo. Jei ne Aleksejus Ignatenka, 
būčiau stačiagalviais išmesta vandenin. Amžinai vilnonių ko- 
jinių stokojantiems kalnų jėgeriams, kurie dabar tysojo ant 
denio, jau buvo atsipykęs karas, alkis, nepatikimas aprūpini- 
mas, sugedę švediški ir argentinietiški konservai, kiauri nak- 
tipuodžiai, sužeistųjų baubimas, nepaliaujami vėjai ir pūgos. 
Bet užvis labiausiai buvau atsipykusi aš - Frūulein Schwester“. 

Neprieštaraudama įlipau į valtį. Aleksejus Ignatenka man 
padavė mauzerį. Suėmiau delnu jo šaltą geležį, kai pamačiau, 
kas iš patikimųjų sėda prie irklų. Vienas — tas, su kauline sage 
susegta elnio kailio palaidine, buvo vardu Montja. Tas, iš Titov- 
kos. Spėjau, kad jis pabaigs mano žemiškąją kelionę iškart, kai 
dingsim iš laivo regėjimo lauko. Įkvėpiau oro ir įlipau į valtį. 

Tada paklausiau Aleksejaus Ignatenkos: 

— Ar mauzeris užtaisytas? 

— Ne. 

Dar nebuvau atsisėdusi ant suolelio, kai kažkas gleivėta 
tėkštelėjo į smilkinį. Ir nusiureno už uniformos apykaklės. 
Neatsisukau. Paskutinę akimirką per turėklą peršoko nedide- 
lis padarėlis ir guviai įvirto į valtį. Pamačiau koltę Mašą: 


* Panelė sesutė (vok.). 

— Pribuvėja, nepalik! 

Tai buvo jos pirmi žodžiai, ištarti po kelių tylos savaičių, 
bet aš nenudžiugau. Po visko, kas nutiko, ta pienburnė užsi- 
manė ir į aną pasaulį eiti drauge su manim. Mėginau išstumti 
ją iš valties, bet mažė įsikibo į mano vilkeną kaip sielininko 
utėlė ir mes buvom kartu nuleistos į jūros glėbį. Aleksejus 
Ignatenka dar nulenkė per kraštą savo gležną kaklą ir sušuko: 

— Aš dovanojau tau gyvenimą. Tu dovanok pasauliui juoką! 

Tie žodžiai atrodė beviltiškai slaviški ir kvaili, man net kva- 
pą užėmė, aš norėjau jam atsikirsti sušukdama, kad su neti- 
krais dantimis kvaknot nepatartina, bet jis nieko nebūtų gir- 
dėjęs per vokiečių nešvankybes. Jie sulėkė prie Ruselio ir ėmė 
plėšyti gerkles. Rėkavo stūgavo, liejo per laivo kraštus karo 
metu susikaupusį nirštą ir pagiežą. 

— Suomiška lakūdra! Išdavikė! 

Ant veido man tiško seilės su tabako trupiniais. Montja 
parodė ranka į mane, susiėmė už tarpukojo. Aš užsimerkiau. 
Stipriai spausdama vokus tik pamojau ranka: 

— Laimingos kelionės! 

Vokiečių įžeidimų aidas išsisklaidė iškart, kai atsiplėšėm 
nuo laivo šono. Tamsus plieninis kalnas dingo rūke. Jaučiau, 
kaip jūra po mumis leidžia sunkius ir ilgus kaip mylia atodū- 
tją. Čiuopiau delnu mauzerį kišenėje. Širdis veržte veržėsi iš 
krūtinės. Ką Montja ketina daryti? Ant jo pinto diržo, kurį 
buvo pasivogęs iš belaisvių koltų, kabaliavo medinė lazda. 
Šautuvą jis tikriausiai laikė sidabru puoštos milinės kišenėje. 
Monitja iš stovyklos išėjo turtingas ir jo akys, žvelgiant į mus, 
linguojančias ant valties suoliuko, tvoskė panieka. Du prie laz- 
dos pririšti lagaminai, nunešiota vilkena ir gražiai atsiūlėtos, 
Lispetės megztos bepirštės pirštinės. Karo prigąsdinta mano 
kalė Hilma ir nebylė koltė Maša. Tik tiek iš mano gyvenimo 
buvo palikę. Maša prislinko arčiau ir griebė čiulpti mano 
nykščio galą. Dabar taip darė visą laiką, nors buvo jau dide- 

lė. Parankiniai ėmė mėgdžioti mergaitę, ir tikriausiai tada, kai 
Maša griebė čiulpti mano nykštį, Montja susigundė atimt iš 
manęs tas gražiai raštuotas bepirštes pirštines. 

Parankiniai paliko mane ant pirmos pasitaikiusios povan- 
deninės uolos. Montjapontja, tas balkaniškos dešros smauky- 
tojas. Ponaitis manė, kad galima išsigydyti gonorėją dulkinant 
ruonius arba kaišiojant pimpalą jaunoms lašišaitėms į putę. 
Nė už ką netikėjo, kad žuvys jų neturi. Jis paėmė mano piršti- 
nes ir perbraukė sau per gerklę parodydamas, kad nugalabys. 
Dar privertė pažvelgti į akis, kad neužmirščiau, jog jis prisi- 
mena. Dabar jis mane užmuš. 

Uždėjusi delną ant skylėtos vilkenos kišenės, čiuopiau del- 
nu mauzerį. Montja iškėlė lazdą. Suūkė laivo rūko sirena. 

Montja nespėjo dobt man galvon. 

— Palik! Plaukiam! 

Montja purkštelėjęs įlipo į valtį. Palikę man vilkeną ir koltę, 
jie nukryvuliavo į rūką. Žvelgdama įkandin pagalvojau, kad jie 
panašūs į keistus, paklydusius kiškius. Bemaž gailu pasidarė, 
kai jų valtis pradėjo trankytis į ledo lytis ir jie nusiyrė į atvirą 
jūrą, visai į kitą elniagalvės uolos pusę. Laimingos kelionės, 
Montjapontja. Aš tavęs nesiilgėsiu. 

Stovėjome ant uolos trise - Maša ledinėm lūpom čiulpsėjo 
man nykštį, o aš graužiausi gailėdama savo pirštinių. 

Mano pasaulis visad buvo kupinas garsų. Kaimo šurmulio, 
įtėvio Didžiojo Lamperio bamblių verksmų, stovykloje — be- 
laisvių kirgizų riksmų ir uodų nepaliaujamo zyzimo. Stovėda- 
ma ant tos uolos aš pirmąkart išgirdau tylą ir ji mane gąsdino 
kaip mirtis. Migla aplinkui graibstė mus ilganagiais pirštais, 
šiurpulingai stvarstė pečius ir sprandą. Stirksojome katra kur 
pakreipusios nosis ir ausis, bet nebuvo ničnieko — nei jokio 
daikto, nei garso, nei kvapo. Praėjo pusė valandos, o gal dau- 
giau. Hilma kelis kartus skausmingai tūptelėjo, pasilenkusi 
mėgino laižyti prie letenų kimbantį ledą, bet vos neišsitiesė 
ant žalsvo apšalo. Jūra alsavo delsiai, lėtai. Akimirką tartum 

girdėjau spragtelint pakabinamąjį variklį, bet paskui vėl įsivy- 
ravo tyla. 

Staiga pajutau Mašą gnybiant į šoną. Mergaitė rodė pirštu 
man po kojų. Vienas mano kartoninis lagaminas kilsavo ant 
dailios bangos, jau vargiai pasiekiamas. Betgi aš pastačiau la- 
gaminus bent per pusmetrį nuo vandens. O vienas jau plūdu- 
riavo kažin kur. Ne iš karto susivokiau. Vanduo kilo! 

— Dabar tai bus. 

Pasilenkusi trūktelėjau antrąjį lagaminą aukštėliau ant uo- 
los. Pastūmiau Mašą toliau nuo vandens ir pati pasislinkau. 
Nebuvo lengva. Tikrai nebuvo lengva. Ledas slidus kaip slibi- 
no nugara. Jeigu kuriai sprūstelės koja, pražūsim. Senutė kalė 
blaškėsi šalia, leido dujas į giedrėjantį Arkties vandenyno va- 
karą. Spėjau, kad uola kokių trijų metrų, bet tiek gali būti per 
maža. Prisiminiau penkių metrų stulpus Pumankio žvejybos 
prieplaukose ir žvejų pastangas parsirasti iki šeštos vakaro. 
Mums nieko kita neliko - tik ropštis aukštėliau. Kelių girnelės 
grumdėsi ant ledo. 

Turėjau pamėginti. 

Galų gale pavyko užsirabždinti į uolos viršūnę. 

Ir tada aš baisiai nusivyliau. 

Tikėjausi, kad mus išmetė ant kokios didokos salos kyšulio, 
kuriame galėsime pernakvoti. Bet kitapus atsivėrė lygiai tokia 
pat vandens plynė, sėte nusėta ledo gurvolių, panašių į vatos 
gumulus. Kas mums beliko — tik atsisėsti ir kaukti iš liūdesio. 
Vanduo pakils ir nuneš, tos srovės nuplaus mudvi su Maša. 
Mudviejų kūnai plakdamiesi nuplauks už Varangerio fjordo, 
kokion Ristiniemio pažastin ar dar toliau — ten, kur jūra iš- 
spjauna sudužusių laivų liekanas. Lėtai dūsuodamas vanduo 
kilo toliau. Ir pamaži ėmė slinkti prie pėdų. 

Aukštesnės vietos nebuvo. 

Mano rankos pradėjo mėlti. Susivokiau, kad glostau koltei 
skruostą, ir mane perėmė beprotiškas kartėlis. Prisiminiau, 
kas atsitiko per Mašą. | 

Ne dėl Montjos. Ne dėl Hermano Gėdelio. Ne dėl tavęs. 
Bet per Mašą. 

Būtų gerokai lengviau numirti šiltomis rankomis, o ir pirš- 
tinės, kurias atėmė savanoris parankinis, man buvo brangios. 
Tai buvo Lisu dovana. Su tomis pirštinėmis net keturiasde- 
šimties laipsnių šaltyje galėjau daryti kamparo injekcijas. Jos 
buvo mielos ir dėl to, kad savos, o ne koks snarglėtas ruso 
skuduras. Per „Operaciją „Ivartas“ įgytos pirštinės ir kailiniai 
man kažkodėl visada kėlė niežulį. Gaila, kad kaip tik tie Lisu 
mezginėliai galiausiai atiteko parankiniams. Lyg paskutinis 
atminimas iš gyvenimo žmogaus, kuris kitados gyveno die- 
vobaimingai, melsdamasis nuolankiai nulenkdavo galvą, paltą 
užsisegiodavo iki pat smakro, žengdamas į trobą nusiimdavo 
kepurę, nespjaudė į kampus, taksi stotelėje nesišlapino į mal- 
komis varomos mašinos variklį, dovanodavo kitam savo virtos 
uogienės stiklainį, prieš rytinę maldą skalaudavo burną, kad 
dantys neišbyrėtų ir kad burna būtų švari. Saunoje klaupda- 
vosi ant plautų tik tada, kai nusišveisdavo kelius. Pasaulis tada 
turėjo kažkokią prasmę. 

Jaučiau, kaip dvasia garu išeina pro šnerves. Nespėsiu pa- 
pasakoti tau to, ką ketinau papasakoti. 

1944-ųjų birželis, Petsamas 


irmą kartą tave pamačiau vieną birželio naktį. Tai buvo 

metas, kai žmonės šnekėjo, kad iš Karelijos sąsmaukos 
grįžta tiktai lavonmaišiai su palaikais. Sklandė gandai, kad 
rusai surengė didžiulį antpuolį ir gynybos linijos neatlaikė. 
Radijas apie tai nekalbėjo, bet žmones gaužė baimė. Arkties 
vandenynu slinko dar neregėta karščio banga. Kraujas gyslose 
tvinkčiojo, vėgėlės dūsavo dumbliname Kolosjokio upės du- 
gne, kiškiai atrodė nuvargę, elniai ragočiai šnopavo sidabru 
tviskančiose geltonose saulėtose plynaukštėse. Visi ėmė, gavo, 
poravosi, jaudrinosi. Tik aš vieniša myniau į Salmijervio „Šan- 
chajų“. Ligonio kortelėje tada parašiau: 

Gimdymas komplikuotas. Kūdikis pirmalaikis, svoris — 
1500 g, ūgis - 35 cm. Išgyvenimo prognozė bloga. Makštis krau- 
juoja. 20 mm zondu sulašinta kraujo serumo. 

Neparašiau, kad vaikas Pioukijo šeimininkei aštuntas ir 
tarpvietė tokia glebi, kad turėjau skubiai prakirpti apatines 
kelnes, idant kūdikis išeitų netrukdomas. Neparašiau, kad 
ištraukiau ir išsiurbiau švirkštu likusias nuosėdas, iščiulpiau 
ir išspjaudžiau plazmą. Plūkiau be atvangos dvylika valandų. 
Ant mano pečių atgulė visa Parkina ir Lynahamaris, kai vasa- 
ros pradžioje Nekelės Aunei gyvenimas pasidarė nemielas, ji 
nuėjo už klėties, atsigulė ant pjuvenų ir net prašoma nesikėlė. 
Be to, važinėjau dviračiu, nes degalų kuponais apskrities gy- 
dytojas atsiskaitė už anglimi varomo karbiuratoriaus taisymą. 
Atėjus vokiečiams, darbo turėjau apsčiai, nes tuo metu buvo 
taip, kaip sakė Nekelės Aunė: 

— Jei du šimtai tūkstančių vaikinų pasileido į tyrus, nieko 
gero nelauk. 

Mažiau turėsime skerdžiamų gyvulių ir dailių merginų. 

Pioukijo šeimininkė niekada nebuvo dorybinga — nei karo 
pradžioje, nei tada, kai jai, kaip sunkiai besiverčiančiai, pagel- 
bėti ūkyje buvo paskirtas belaisvis rusas. Šeimininkė iki sute- 
mų su juo tankumynėse rišdavo kerpes karvių ėdalui, per tuos 
darbus įsitaisė ir vaiką. Ir praeitais metais, pašvaisčių metu, ji 
buvo atėjusi prašyti pagalbos. Patariau eiti pas Nekelės Aunę. 
Pioukijo šeimininkė pasiskundė neišgalinti jai susimokėti. Aš 
jai tada atsakiau, kad vaikai — Dievo dovana. 

Pioukijo senis praėjusią savaitę žuvo Karelijos sąsmauko- 
je, tad raguoto vyro gėdos išvengė. Man suskaudo pilvą nuo 
prastos duonos, iškeptos su pušies žieve ir kerpėmis. Prisimi- 
niau Pioukijo šeimininkės baltą kūną, niūkią trobą, tarakonų 
krebždesį po sienpopieriais. Rusas nuo jos taip pat pabėgo 
ir už tai gavo kulką. Vaikai lakstinėjo po trobą blyškūs kaip 
rapsų daigai. Visus juos kamavo skorbutas, gal dar ir rachitas. 
Lūpų kampučiai įplyšę, gomuriai pūslėm nuėję, dantys byra 
jau dešimtmečiams. Sviesto ir pieno jiems reikia, šveicariškos 
kakavos „Ovomaltine“. Rytoj išsiųsiu rekomendaciją Sveikatos 
priežiūros žinybai, bet kažin ar bus naudos, nes ir valdžia ne- 
turi iš ko nupirkti. 


Parkinos kryžkelėje turėjau sustoti. Kaip paprastai, kelias 
buvo užkimštas vokiečių, nors, tiesą sakant, kalnų jėgerių su 
žaliomis kokardomis, sunkvežimių ir asilėnų vilkstinių srau- 
tas į rytus dabar buvo seklesnis. Vokiečiai dabar verždavosi 
naktimis. Paskutinė banga buvo nusiritusi prieš porą dienų ir 
jau maniau, kad šiąnakt bus tylu. Bet klydau. 

Keskimiolsės senis, atsistojęs pakelėje, bambėjo, kad atvy- 
kėliai atrodo prasčiau, kad dabar atvažiuoja ką tik iš vystyklų 
išsiritę geltonsnapiai, antraip pažvelgus, ir besveikačiai, ku- 
riems greit ir vėl reikės vystyklų. Prieš trejus metus tas Kes- 

kimiolsės niurzglys vadino juos užkariautojais vien tam, kad 
kalbėtų priešingai, bet žmonių požiūris į vokiečius pamaži 
pasikeitė ir senis dabar nežinojo, ką daryti, - keliaklupsčiauti 
ar spjaudytis. Prabėgo laikai, kai žuvies ruošyklos darbininkai 
ateidavo į pakelę pasigėrėti AK20, Vokietijos kalnų kariuome- 
nės, galybe. Ir vis šnekėdavo, kad labai išmintingai pasielgė 
Vadas atsiųsdamas čia kalnų jėgerius, kalnų šalies augintinius: 

— Nesuragos jie čia per pirmuosius šalčius. 

Tuomet ta kalnų jėgerių žaliom uniformom kariauna at- 
rodė neįveikiama. Šiandien daug kas manė kitaip. Mažosios 
lotos jau nebebėgo jų pasitikti su gėlėmis. Bet kelios Salmi- 
ervio „Šanchajaus“ gražuolės, susėdusios ant užvažiuojamųjų 
namų tvoros, vis tiek rodinėjo kulkšnis, ir Keskimiolsės ma- 
žoji Anetė, apsivilkusi išeiginę suknelę, kaip visada, išmal- 
davo meilės. Džiaugėsi jais ir Alakuno Jakimas, kurio brolis, 
tarnaudamas „SS Wiking“ divizijoje savanoriu, 1942-aisiais 
žuvo Ukrainoje. Užtat Jakimas dėjosi prie esesininkų ir čia 
dabar reguliavo eismą, įžambiai iškėlęs ranką. Pamatęs mane, 
jis sušuko: 

— I-i-iš kelio, raudonųjų išperos, kai v-vee-vermachto vyrai 
žygiuoja. 

Be jokios abejonės, buvo išmetęs burnelę Nekelės Jounio 
gyvatinės. 

Pati sau sušnibždėjau: 

— Tu, Ja-ja-jakimai, manęs nevarinėk, kažkada aš tau per 
užpakalį pliaukštelėjau ir tave pravirkdžiau. 

Paskui pasigailėjau. Prisiminiau, kad man pirmutinei varg- 
šelis Jakimas išslydo iš rankų ir nukrito ant grindų. 

— Žvairaakė! — dar sušuko Jakimas pavymui ir jau nemik- 
čiojo. 

Šitas Alakuno Jakimas buvo man pirmas pamplys, kurį iš- 
traukiau į gyvenimą 1929-aisiais, kai tapau pribuvėja iš Die- 
vo malonės. Po Jakimo aš ėmiausi nešti tą kryžių. Vos gimęs 
vaikšis riaugėjo be atvangos, o paūgėjęs įgijo kalbos ydą. Ne- 


20 


gelbėjo nė liežuvio tempimas plokščiareplėm, nei apvalūs 
akmenėliai, kuriuos kišdavo jam burnon. Jakimas nenustojo 
mikčioti. O po penkiolikos metų atėjo vokiečiai. Ir dėl jų jis 
dabar čia svaičiojo pakelėj. 

Riedėjau toliau, sukilusį negerą jausmą mėginau nuslopinti 
vokiečių kolonos gražumu. Jauni, nekalti vaikinų veidai, baltu- 
tėlėj nakty blizgančios pabūklų gerklės, kokardų ereliai, juodos 
odos paltai ir vėliavos su svastikom. Tas vaizdas ramino man 
širdį. Ėmė džiaugsmas, kad Laplandijoje atsirado tūkstančių 
tūkstančiai nepažįstamų vyrų, kurių nė vienas nenumano apie 
mano gėdą. Ir vis dėlto aš siutau, mielas Johanai. Supranti? 
Kad vietiniai vyrukai iki šiol man svaido tą „raudonšiknio iš- 
perą“, nors aš jau trisdešimt šešerių. Žvairaakė, raudonšiknio 
išpera. Mano globėjo Didžiojo Lamperio namuose niekas kaip 
gyvas neužmiršo, kad aš netikša našlaitė, kurią reikia laikyti 
užrakintą, su kuria dėl tėvo žmonės nesisveikina, kuriai ne- 
linki Dievo malonės. Net penkiolikta Parkinos „Lotta Svard“ 
skyriaus kandidate manęs neužrašė, nors Nekelės Lispetę į lo- 
tas priėmė ir ji tebevaikščiojo po kaimus su uniforma, nors jau 
nebeturėjo teisės jos nešioti, nebeturėjo po to, kas nutiko per 
Manerheimo jubiliejų prieš porą metų. 

Nespėjau nusigramzdint į dar bjauresnį blogumą, nes nu- 
tiko du dalykai. 

Pirmiausia išgirdau už nugaros kosčiojant ir kriokuojant 
malkomis varomą mašiną. Atsisukau. Birzgindamas savo 
„Naikintuvą“ mane pašaukė Jounis Nekelė: 

— Kelk dviratį į kėbulą ir lekiam! Lisu gimdo! 

— Ko neskambini Pietiniam Hulkui? 

Pietiniu Hulku vadino apskrities gydytoją, pas jį lėkdavo 
visi, kuriems reikėdavo sudėtingesnio gydymo. Arba tie, ku- 
riems nereikėjo manęs. Taip pat ir Nekelės. Bet dabar Jounis 
suko fordo rankeną, švystelėjo į generatorių skiedrų ir nusi- 
keikęs pasakė, kad neveikia telefonas. Esą, Šleivakojis prieš ke- 
lias savaites metė darbą telefonų stotyje, nes jau buvo pamir- 

šęs, kada gavo atlyginimą, ir nuėjo dirbti supratingesniems, 
kitaip sakant, vokiečiams. 

Naujiena buvo tokia, kad reikėjo šaukte šaukti. Nekelės 
Aunės duktė gimdo pavainikį. Nekelės Aunės — šitos, kuri 
iš moters liežuvio pamatydavo, kad ta laukiasi. Aunės, kuri 
mane išmokė vaistažolių ir karbolio paslapčių, kuri niekada 
neklydo, kuri gebėjo nuspėti vaiko lytį iš pilvo padėties ir su- 
kurti pašvaistę danguje, kada panorėjusi. Jounis šoko aiškinti, 
man nespėjus nė nusistebėti: 

— Mama dabar negali. Jai vėl gyvenimas nemielas, guli ant 
pjuvenų už klėties. 

Dabar supratau, nuo ko Aunei širdį skaudėjo. Savo gėdą ji 
nuvilko už klėties, nes laiku nepastebėjo, kad jos kumelaitė 
vaikinga. Nedrįso žmonėms rodyti akių. 

Lispetė buvo Aunės silpnoji vieta. Taip stipriai ta kaimo aš- 
triaregė mylėjo Lispetę, kad spango prieš ją it naktinis drugys 
prieš lempą. Bet Nekelės Lisu garsėjo grožiu ir aplinkiniuo- 
se miesteliuose, o tokias greitai ištinka bėda. Lisu aktoriniai 
gabumai ir karakteris buvo išgarbstyti ir „Lapplands-Kurier“ 
laikraštyje po „Vasarvidžio nakties sapno“ studentų klube. 
Pavasario pradžioje Lispetė pradėjo pūstis, įniko uosto prie- 
plaukose valgyti molį ir smėlį. Nekelės Aunė primerkusi akis 
suokė, kad mergaitei įsimetęs ėduonis ir prietvaras, ir gydė tas 
ligas rūgštynių užpilu ir meškauogėm. 

Jounio lūpos krutėjo be balso švaistantis velniais. Aš dve- 
jojau. Man buvo uždrausta žengti į Nekelių namus. Jie gyveno 
su kryžiumi, kurio ilgąją stačiąją siją kerta skersinė. Didžiajam 
Lamperiui tai būtų nepatikę, Untui — juo labiau. Aunės gebėji- 
mus gydyti jis laikė velnio, o ne Dievo duotais. 

Nežinau, kodėl sutikau. Gal norėjau įrodyti Aunei, kad gebu 
dirbti Dievo darbus, kai ji negali. Be to, Nekelės valgė ne duo- 
ną su akuotais, o bandeles su kakava ir blynus su balinta kava, 
nors visi jau buvo perėję prie skrudintų pienių šaknų pakaitalo. 
Bet užvis svarbiausia priežastis buvo ta, kad išvydau tave. 

Iš pradžių pamačiau tik kažkokį šelmį iššokant iš vokiečių 
sunkvežimio kėbulo. Dulkės virto tumulais, bet šelmio batai 
blizgėjo švarumu. Ant peties jis laikė fotoaparatą. Iš antsiuvų 
sprendžiau, kad karininkas, bet rangų tada dar neišmaniau. 
Mačiau tik gestapininko milinę ir antsiuvų žaibus. Ir ant galvos 
linguojančią kepurę su baugia ir jaudulį žadinančia kaukole. 

Sukdamas fotoaparato rankenėlę, tu parodei į mus. Išsi- 
gandau, kad kas negero nutiks. Jeigu kliudydavo, vokiečiai nu- 
stumdavo malkomis varomas mašinas į daubas. Iškėlei ranką 
ir šūktelėjai pasisveikindamas: 

— Heil Hitler, Bruder“ Kontrabandininke! 

Supratau, kad judu su Jouniu jau pažįstami. 

Paskui atsisukai į mane ir paklausei: 

— Viskas gerai? 

Aš nustebau, kad kalbi suomiškai. Ir nuo tos akimirkos tavo 
balsas man rodės kaip gintaras ir dervingos pušies dūmai. Ir 
šiek tiek per niūrus ir per sodrus pagal tokį grakštų kūną. 

— Heilhiler, viskas gerai, - atsakė Jounis ir pasakė turįs 
grįžti namo, nes sesuo gimdo. Štai čia stovi pribuvėja. 

— Jokių sunkumų! - mostelėjai ranka. - Halt! 

Ir visos mašinos sustojo. 

Tu toliau fotografavai kareivių srautą lyg kokią iškilmingą 
eiseną, išrikiuotą Rusenštrasės gatvėje tiktai ir vien tiktai dėl 
tavęs. Kilo šiokia tokia maišatis, nes asilėnai nesuprato taip pat 
privalą paklusti įsakymui, sunkvežimių vairuotojai šoko spaust 
stabdžių pedalų, kareiviai niuksėjo vienas kitam į pašonę. 

Tada tu atsisukai, pasižiūrėjai į mane ir nenusigandai mano 
žvairumo, kaip visi. Tu prasižiojai, ketindamas kažką sakyti, 
bet Jounis ėmė skubinti gimdymo reikalu. Paklausė tavęs, ar 
iki Nekelių namų nebūtų galima nukakti vermachto sunkve- 
žimiu? 

Buvo galima. 


* Broli (vok.). 

1944-ųjų birželis, Parkina 


au kieme buvo girdėti skausmingas Lisu riksmas. Visą kelią 
| on „Tatros“ kėbule ir vėjas man glostė šlaunis. Mėginau 
įsėsti į kabiną, prie tavęs, bet Jounis neleido. Aš nesiaikštijau. 
Prieš galingiausią Laplandijos kontrabandininką geriau nero- 
dyti ožių. 

Nelaukiau, kol Jounis pakels savo galingą užpakalį nuo ke- 
leivio sėdynės. Nėriau pro skarelių jūrą į galinį Nekelių kam- 
barį, nuklijuotą rožėmis išpaišytais sienpopieriais, perimtą 
smilkalų ir kraujo kvapo. Prie altorėlio degė žvakė, šalia iko- 
nos dieviška popierine šypsena šypsojo Greta Garbo. Atsirė- 
miau į baltą, dailiai išdrožinėtą staktą, nes išsigandau pama- 
čiusi Lisu. Ji tebebuvo graži, bet jos gražumą pramušė baimė 
ir kančia. Baltos kaip pienas šlaunys buvo aptekusios krauju ir 
gleivėm, susivėlę plaukai užkritę ant akių, kurios žibėjo mir- 
ties bauguliu. Ilgai negaišdama įkišau ranką į Lisu tarpkojį. 
Kaip visada, atmintyje iškilo mano pirmasis gimdymas Ala- 
kuno namuose. 

Ir šiandien nežinau, kas tada paakino veikti. Svetimas kū- 
nas. Glotnios praskėstos blauzdos, gaktos gyvaplaukiai, tas 
malonus, keistas šlapumas tarp šlaunų, pirštai pasiekė visus 
kūno užkaborius. Kamparo ir marlės stiprus kvapas. Šiaip ar 
taip, ėmiau čiupinėti tos nepažįstamos kalės vidurius ir saky- 
tum nuojauta man pakuždėjo, kad vaikas eina kojomis į priekį, 
kad pasisukęs negerai. Ligi tol Viešpaties galių nebuvau paty- 
rusi, bet tą vakarą mane valdė Dvasia. Tą vakarą manyje tvy- 
rojo giesmė, suteikusi žinojimą, kaip apsukti vaisių gimdoje, 
ir greitai radosi vaikas, dirglus ir sveikas kaip piktojo padievio 

Stalo išpera, ir toks džiaugsmo ir jaudulio kleketas tą vakarą 
kilo, kai žinia apie stebuklingą išgelbėjimą pasiekė žmonių au- 
sis, kad vandens paukščiai pirm laiko išskrido žiemoti ir visa 
Parkina tą rudenį gyveno be žuvėdrų kepsnių. Kas čia tokio, 
kad vaikas prausiant man iš rankų išslydo žemyn galva ir dėl 
to paskui baisiausiai mikčiojo — niekas man dėl to nepriekaiš- 
tavo, o ir tokie negerumai pamatomi tik po kelerių metų. 

— Dievo ramybės tau, - murmėjo man bobos - pirmą kartą 
gyvenime. 

— Didžiojo Lamperio Žvairaakė, raudonoji išpera. 

— Telaimina Kristus, Dievas tave didžiausiai apdovanojo. 

Šitai pasakė pribuvėja Nekelės Aunė. Ji suspaudė mane glė- 
by taip, kaip dar niekas nebuvo suspaudęs. 

— Tu - Pietario dukra, aš prisimenu tavo tėvą. Nuo šiol tu 
man kaip vaikas. 

Aunės balsas priminė minkštutę mėsą, pamautą ant geleži- 
nio iešmo, kuris pamaži išlinko: 

— Davė tau didelę dovaną ir didelį skausmą. Pamatysi, kokį 
akmenuotą taką tas Dievas tau nutiesė. 

Taip. Tą dieną Aunė tapo man mama. 

Dabar ji gulėjo ant pjuvenų ir aimanavo. Griežta moteris. 
Bet jos dėka žinojau, ką dabar daryti. Pasiraitok rankoves. Nu- 
sišveisk nagus kiaulės taukų muilu. Paprašyk paduoti iš ins- 
trumentų krepšio karbolio. Išsitepk juo rankas iki alkūnių. Ap- 
čiupinėk gemalo galvutę ir pauostyk, ar nėra uždegimo. 

Įkišau pirštus į Lisu ertmę. Bent jau galvutė buvo vietoje, 
bet gimdos kaklelis atsidaręs tik per keturis centimetrus ir 
vaisius įstrigęs, plyšys keistai pakrypęs į dešinę. Momenėlis 
buvo kairiau. Lisu suprakaitavusi pūkštė: 

— Mama, aš niekam nedaviau, niekam... nedaviau. 

— Kažkas tą klaidatikį ten įkišo, - sumurmėjo Keskimiolsės 
boba. - Ir aš žinau, kad ne Viešpats Dievas. 

Liepiau jai užvirinti samovare vandens. Bet ji vis tiek glebiu 
pirštu grasė nusidėjėlei. 

— Užsičiaupk, Keskimiolse, kai Nekelės Aunės duktė vai- 
kuojasi, - pasakiau. — Ir pasiskubink su vandeniu. 

Ir Keskimiolsė padarė, ką liepta. 

— Viešpats mane apvaisino, - šnibždėjo Lisu baltai švytin- 
čiom akim. Ir, kaip visada, pats Viešpats užliejo mane pasitikė- 
jimu, perleido iki pat pėdų, kaip vanduo pasiekia pelkės dugną. 
Iš karto susivokiau, kad turiu pasiimti žnyples. Taikydama jas 
jaučiau, kad nugara siurena prakaitas. Kažkur kieme laukė tas 
sas tartum gintarinis, tas, kuris sustabdė vermachtą. Jo akivaiz- 
doje nenorėjau vaiko paleisti į dangų. Pradėjau tyliai giedoti: 

— Negandos valandą mes Viešpaties šauksimės, Jis gelbės 
tuos, kurie prašo pagalbos... 

Pro atvirą langą buvo girdėti Aunės dejonės: 

— Vienintelė duktė vokiečių kekše tapo. Aktore turėjo būti, 
naująja Greta Garpo ją vadino. O ką tu, prakeiktoji, padarei! 
Mirti turi abu, motina ir vaikas. 

Nė vienas nenumirė. 

Kūdikis buvo guvus, tamsiais pūkeliais apžėlęs. Pliaukštelė- 
jau per užpakaliuką ir džiugus riksmas iškart nusklido į kiemą 
ir už malkinės. Nekelės Aunė įsvirduliavo pažiūrėti naujagi- 
mio. Dėbtelėjo į mane ir pasakė: 

— Štai kaip. Tu sugrįžai. 

Aunė paskelbė, kad vaiką reikės skandinti pelkėj. 

— Tas prakeiktasis plaukuotas. Kažin ar pratrauks iki ryto. 

Aš paprieštaravau: 

— Man jis atrodo labai gyvastingas. 

Aunė manė kitaip. Lisu vaiko palikti negalima, idant be rei- 
kalo neprisirištų, nes jo vis tiek laukia mirtis. Su ligotu vaiku 
ir miegoti nevalia, pajuos paakiai ir spenelius jis nutąsys. Bent 
jau žindyvę reiktų surasti, jeigu pamplys išsikapstys. 

— Neabejoju, kad Lisu nuo vaiko liguistai sudirgs. 

Mėginau prieštarauti. Gražus padariukas buvo, nors plau- 
kuotas, ir kvepėjo sveikai. Priminiau, kad šitoks naujagimių 

plaukuotumas labai įprastas dalykas. Ilgainiui tie plaukeliai 
nuslinks. 

Aunė norėjo pažiūrėti, ką parašiau ligonio kortelėje: 

Pirmas gimdymas, 23 m. Sąrėmiai truko keturias dienas. 
Naudotos chirurginės žnyplės. Padaryti keturi dygsniai. Kom- 
plikacijų nėra. Vaikas sveikas, plaukuotas. 

Aunė purkštelėjo, įsidėjo pažymą į kišenę, ten ir paliko. 

Tuomet sušnaro žmonės kažkaip dievobaimingai, nes tu 
įžengei vidun. Atpažinau tave iš karto. Bobos traukėsi į šalis 
kaip prieš Mesiją. Ir Jounis tikriausiai sykiu atėjo, bet nepri- 
simenu to net labiausiai norėdama. Prisimenu tiktai kažkokio 
vyro šešėlį, lingavusį tau už nugaros. Ne, nuo pirmos akimir- 
kos mačiau tik tave, nes tavo šešėlyje pradingo net galingiau- 
sias Laplandijos kontrabandininkas. 

— Gute Nacht, - pasilenkdamas tarei durų staktai. Atrodei 
beveik galva aukštesnis už visus troboje susirinkusius. 

— Dievo malonės, Dievo malonės, - murmėjo šešėliai žibu- 

rio blausumoj ir pasieniuose — tie aklatikiai ir šventeivos tave 
pasveikino. 

— Po velnių, ar reikėjo ir fotografo tokiai gėdai paliudyti. 

Jounis kriūktelėjo: 

— Nekalbėk garsiai, jis moka suomiškai. 

Niekas tartum nenustebo, kad pasirodė „Lapplands Kurier“ 
korespondentas, nei dėl to, kad prie durų nusiavei batus. Iš 
karto sumojau, kad visi troboje tave pažįsta. Niekas tavęs ne- 
sudraudė, kai tu iš lėto, bemaž mėgaudamasis taisei prie stovo 
didžiulį fotoaparatą su užrašu ant šono „Ludo 231“. Visi laukė 
sulaikę kvėpavimą, kol jį nustatysi. Tada sufokusavai. Keski- 
miolsė niekieno neliepiama šoko nešti lempų prie lovos. Ma- 
tyt, gerai žinojo, kad fotografuojant reikia šviesos. Iš pradžių 
dvilktelėjai į Lisu abejingai, mažumėlę su šleikštuliu. Plaukuo- 
tas kūdikis buvo suvystytas ir pakištas giliai po pažastim. 

Tavo žvilgsnis klydinėjo po kambaryje susirinkusių moterų 
būrį. Lytėjo kasas, skareles, glusčiojo kiekvienai prie veido, ir 

kiekviena to žvilgsnio paliesta tarytum krūpteldavo, net ir Ne- 
kelės Aunė. Ir aš staiga susivokiau stokojanti moteriškumo, su- 
sivokiau, kad stoviu visa apsitaškiusi gleivėm ir krauju, kad lūpų 
kamputyje laikau ką tik nukąstą bambagyslę. Išspjoviau ją ant 
grindų širdyje maldaudama: nežiūrėk į mane. Būk geras, Dieve, 
neleisk tam vyrui pamatyti manęs. Nežiūrėk į mane dabar. 

Tu, aišku, pasižiūrėjai. 

Nespėjau pasprukti — tavo akys jau vėrė mane, vyzdžiai 
sustingo, antakiai susiraukė, kaip gamtininko, susidūrusio su 
kokia nežinoma gleivingo padaro rūšim. Paskui — tik akies 
mirksnį — pajutau tą žvilgsnį pasikeitus — akimirką į mane 
žvelgė patinas, elnę užuodęs ragočius, žvilgsnis iškart užge- 
so, bet aš jau buvau ištirpusi, išsilydžiusi, nugrimzdusi į kažin 
kokias pirmykščių vandenų gelmes, kur jūrų šuniukai laižo 
kulnus ir ugninės žvaigždės tvilko kūną. Man rodės, kad tu 
pažvelgei į mane taip, kaip niekas lig tol dar nebuvo pažvelgęs. 

— Na, Frūulein Schwester, mes jau matėmės. 

Vaizdavausi, kad įžvelgi manyje patelę, įžvelgi per visus 
nešvarumus ir bjaurastį taip, kaip įžvelgi patelę kiekvienoje iš 
mūsų. Kažkas piktai kumštelėjo man į nugarą ir aš susvyravusi 
palinkau prie lovos. 

— Eik, jis nori, kad ir tu ten būtum. 

Sušnypštė blykstės magnezija ir visi, kaip privalu, sustin- 
go — visi, išskyrus mane. 

— Net fotografuotis nemoka, - garsiai sušnypštė Keski- 
miolsė. — Kas nors turėtų ją palaikyti. 

Tu iškart priėjai plačiu žingsniu ir suėmei už pečių. Buvai 
vienom kojinėm, bet aš vis tiek siekiau tiktai iki krūtinės. Tada 
galėjau tave uosti. Per kraujo ir gleivių dvoką, per šlapimo 
smarvę. Per tą šleikštybę suuodžiau tavo dvelksmą. 

Tu paliepei Jouniui nustatyti delsiklį. Tuo metu aš uo- 
džiau. Tavo kvapas buvo skausmingai malonus. Dvelkei elnio 
ragočiaus kailiu, išteptu paukščių pienu. Stambiai supjaus- 
tytu Virdžinijos ir įprastu tabaku. Pelkių gailius sutrynusio 

vaiko piršteliais. Viešpaties marškiniais. Vien vyrišku įnagiu 
ir ničniekuo. 

Tikriausiai pastebėjai mano nevalingą mostą, nes nusišyp- 
sojai ir pasilenkęs kažką pasakei Jouniui. Tas suurzgė, pliaukš- 
telėjo liežuviu ir priekaištingai metė man: 

— Tai mūsų Johanas, reporteris Johanas Angelhurstas. Jis 
nori padaryti su tavim interviu į laikraštį. 

— Ir kam! - ištrūko Lisu. 

Jounis tartum klausdamas pasisuko į tave. Vėl kažką šnibž- 
telėjai Jouniui į ausį ir paslapčia pamerkei man akį: 

— Na, šita pribuvėja — stipri naujųjų laikų moteris, Vokieti- 
jai reikia tokių moterų. Sykiu ir Suomijai. 

Iš Jounio veido supratau, kad jis mano visai kitaip. 

— O kaip Lispetė, ar apie Lispetę jis nenori parašyti straips- 
nio? — bemat šoko Aunė. - Pasakyk jam, kad mūsų Lispetė - 
naujoji Laplandijos Greta Garpo, kad apie ją rašė laikraščiai. 

— Aš ir lotoms priklausau! 

Tai nebuvo gryna tiesa, bet aš nieko nesakiau. Judu vėl pa- 
silenkę susišnibždėjot kaip vaikigaliai prie Šiornerio krautuvės 
ir tai mane mažumėlę juokino. Gūžtelėjai pečiais. Jounis su- 
glumęs išvertė, ką pasakei: 

— Gal kada kitą kartą. 

Apsiavei batus. Paskui judu išėjote. Bobos puolė skaičiuoti 
naujagimio pirštelių, o aš žiūrėjau pro nėriniuotas užuolaidas 
į nueinantį tave, šnervėm tebeuosdama tavo kvapą. 

— Johanas. Šventųjų ir jaučiukų vardas. Nekaltųjų ir palai- 
mintųjų, Krikštytojo vardas. 

Pro aprasojusį stiklą mačiau, kaip tolsta tavo graži stipri 
nugara. Judu pradingot tirpstančiame uodų tumule ir vasaroje 
ir iš mano krūtinės išsiveržė atodūsis. 

— Pamiršk, dukrele, juk tu jau per sena tokius žaidimus 
žaisti. 

Tik tada pamačiau šalia stovint Aunę. Ta gudruolė kasinė- 
josi nosį. 

— Tu turi Untą. Neužmiršk šito. 

— Ne dėl to aš čia. Priėjau įkvėpti oro. 

Pagrabinėjau ranka lango sąramą. Skląstelis neatsidarė. 
Untas. Apie jį nebuvo girdėti nuo balandžio, kai išėjo prie Svi- 
rės. Gegužės pabaigoje paskelbtas dingusiu. Aš įtariau, kad tas 
išstypėlis dezertyravo, bet apie tokius dalykus kaime niekas 
garsiai nekalba. 

— Untas žuvo. 

Aunė čiupo man už pakarpos, atgręžė į save: 

— Šito niekas nežino, gal jis paimtas į nelaisvę. 

Bet ne Untas Aunei rūpėjo. 

— Tavo kraujas neramus. Nepamesk galvos, nes gailėsiesi. 
Untas dar sugrįš. 

Neklausiau. Greitai karas praeis, greitai Untas sugrįš. Ir iš 
kažkokių širdies gelmių man išsiveržė malda, stipresnė už vi- 
sas lig tol kalbėtas. Žvelgiau į tą spragą, kurią buvai palikęs 
vakaro prieblandoje. Priglaudžiau kaktą prie vėsaus stiklo ir 
paprašiau: mano Dieve, aš noriu šito vyro. 

Mano Dieve, jeigu šitą gausiu, kito neprašysiu. 

1944-ųjų birželis, Parkina 


enoriu nieko nuo tavęs slėpti, brangusis Johanai. Turėjau 
N: Untą. Tik jis vienas manęs geidavo, jei neminėsime 
Parkinos lazarete mirusio pramogų intendanto iš Turku, to, 
kuris buvo suimtas 1939-aisiais, tiriant Petsamo šnipinėjimo 
bylą. To, kuris sudegė, visiškai sudegė. Jis norėjo mane vesti, 
iki Valpo, kontržvalgybos, vyrai jį užmušė. Bet mirė auštant. 
Palikimo gavau jo sunkų kaip švinas vandeningą kūną, nu- 
kirptą garbaną ir patento dokumentus: 

Produktas: Baužas elnias, genotipiškas produktas. Du treč- 
dalius mitybos poreikių patenkina aplinkoje, kurioje kerpės 
neauga, bet šviečia mėnulis. Šertas kapotais šiaudais ir žuvų 
atliekom - deja, produktui pavyko pabėgti į savo kaimenę, to- 
dėl nuostolis atlygintinas iš palikimo, laikomo Kasino arklidė- 
se dešimties kilogramų mėšlo maišuose. 

Untą sutikau, kai jis atvyko tirti tos šnipinėjimo bylos. Tada 
sulaikė šimtą Petsamo gyventojų, kuriuos įtarė šnipinėjant 
rusams, ir nutiko visokių kitokių keistų dalykų. Per tardy- 
mus netyčia iššovė šautuvai, beraščiai koltai prirašė ilgiau- 
sių pareiškimų apie tai, kaip jie perprato rusų siųstas slaptas 
šifruotas žinutes. Untas tada pasireiškė kaip Laplandijos gu- 
bernatoriaus Hililės mažasis kairės rankos pirštelis ir, būda- 
mas šleivakojis, pasiliko Petsame, nors visi išvažiavo. Aklati- 
kis erzeliotojas, smaukytojų giminės. Iš pradžių mane tai net 
šiek tiek jaudino. Jis rinko augalus, džiovino jų žiedynus šilko 
popieriaus albume ir netikėjo, kad prie Arkties vandenyno 
neauga rasakilos nei žąsinės sidabražolės. Puikiai sutarė su 

Didžiuoju Lamperiu. Buvo lestadijonas*, priklausė IKL, Patri- 
otinei liaudies partijai, kilęs iš kažkokio Ostrobotnijos krašto. 
Kalbėjo nykia tarme, bet visi jo bijojo, nes turėjo galią kiekvie- 
ną elniavagį paskelbti šnipu. Jis taip ir nesuvokė, kad koltai 
keliauja per tundrą paskui savo kaimenes ir jiems nelabai rūpi 
pietinės Suomijos žemrausių sukurti pasienio formalumai. 

Tarnyboje stropus buvo, bet sykiu kažkoks suktas, dviejų 
idėjų žmogelis. Užsisakinėjo Patriotinės liaudies partijos lei- 
džiamą „Laiko kryptį“ ir skolinosi iš Didžiojo Lamperio „Alyv- 
medį“, „Malonės žinių“ žurnalą bei lestadijonų „Siono misionie- 
rių“. Vokiečių iš pradžių jis nemėgo. Stypčiodavo su uniformine 
kepure kryžkelėje Arkties vandenyno pakrantėje, kai jie čia atsi- 
rado prieš trejus metus, matyt, buvo sumanęs savo žalvarinėm 
sagom apgręžt atgal iš sunkvežimių srautu virstantį vermachtą. 
Susitaikė su tuo tik tada, kai jam paskambino iš štabo ir pasakė, 
kad paso jis negaus. Negalėjo pakęsti lotų, kurios pasitikti atė- 
jūnų rinkdavosi su laplandiškų driadų puokštėm. 

— Paleistuvės, - sakydavo. 

Ir dar pasakė: 

— Jos paprasčiausios kekšės. Bet tave aš išgelbėsiu. 

Jis turėjo galvoje ne vokiečius, bet mane pačią. Mano tėvą 
užmušė 1918-aisiais prie Rovaniemio, Lainanrantoje tada vyko 
pilietinis karas, su mama jis gyveno nuodėmėje čia vienuose, 
čia kituose prastos šlovės namuose, nes mamos giminė neda- 
vė jųdviejų sąjungai palaiminimo. Visi taip pat žinojo, kad aš 
negaliu turėti vaikų. Bet niekas tvirtai negalėjo pasakyti, ko- 
dėl. Anot Didžiojo Lamperio, aš leidausi su rogutėm nuo Išsi- 
gelbėjimo kalno, užlėkiau ant medžio šakos, pasimoviau kaip 
patelė ant ragočiaus ir tada manyje suplyšo tai, ką turi patelės. 
Bet aš pati nieko panašaus neprisimenu. Dažniau buvo sako- 
ma, kad kaltas mano piktas kraujas ir prigimta mano pradėji- 


* Lestadionizmas - tikėjimo atšaka, kurios pradininkas švedų pamoks- 
lininkas ir botanikas Lars Levi Laestadius (1800-1861). 

mo nuodėmė, nuo kurios niekas negalėjo išgelbėti. Negalėjo, 
nors Didžiojo Lamperio šeimyna gyveno, kaip liepė Viešpats, 
nedangstė langų užuolaidomis, klojo kadagio šakas ant grin- 
dų, kad nereikėtų šlavinėtis ir gindamiesi nuo visokiausių bu- 
žių. Pirkios kampus Didysis Lamperis kas savaitę pašventin- 
davo gaižiu gintariniu šlapimu. 

Didžiojo Lamperio boba manė per Untą galėsianti atsikra- 
tyti manęs. 

Ji pažadėjo palydėti Untą po tikinčiųjų susiėjimo ir, palin- 
dusi Didžiajam Lamperiui po pažastim, sukuždėjo: 

- Šitos dukros mums nereikia saugoti. 

Prie pirmos kelio atšakos pasakiau Untui, kad atžalų iš ma- 
nęs traukte neištrauks. Untas dėl to nesijaudino: 

— Kai pasibaigs karas, pastatysiu tau trobą ir, paėmęs ant ran- 
kų, apnešiu aplinkui. Dievas tada tikrai duos mums vaiką. Nusi- 
raminsi, kaip visos bobos. Ir daugiau nebelakstysi pas gimdyves. 

Linktelėjau, nors tarytum didžiuliai gniaužtai suėmė ger- 
klę. Man paplūdo akys ir nosis. 

— Na, liaukis. 

Untas pamanė mane liūdint dėl to, kad negaliu turėti vaikų. 
Paguodė sakydamas, kad iš prigimties esu nedora, negailestin- 
ga ir velnio nešta, tačiau jis mane išgelbės. Su Dievo pagalba aš 
pastosiu nuo jo. Per Parkinos lestadijonų susiėjimą visi meldė 
Dievo atleisti mano tėvui už nuodėmes. Apeigos buvo pareng- 
tos kuo kruopščiausiai, Keskimiolsės boba įsijausmino, pasilei- 
do šokti koridoriuje, barškėdama išdžiūvusiais kaulais, kalbėt 
senovinėm kalbom, ir visi plūdo ašarom, pastoriui griaudint: 

— Viešpaties Kristaus vardan ir kraujun, atleisk už nuodėmes! 

Bet nepadėjo. 

Untas niekada nesuprato, kad aš negaliu pakęsti jo purvinų 
batų. 

— Tik melskim Dievo, ir viskas pasisuks į gera. 

Ir prisimindavo žodžius iš Lestadijaus pamokslų: 

— Nors mes ir turime čia rojų žemėje, kartais tvoksteli ir iš 
senojo slibino nasrų. 

Untas ničnieko nesuprato. Iki tavęs nė vienas nesuprato. 
Nesuprato, kad aš nenoriu nurimti. Kad aš nenoriu nustoti. 
Nenorėjau nuo tol, kai Aunė ėmėsi mane globoti ir perdavė 
man karbolio paslaptį. Aš negalėjau išlipti iš tos gyduolėm ir 
pelkių gailiais kvepiančios versmės, į kurią Aunė mane gramz- 
dino, tolydžio paakindama gurkštelėti. Aunės dėka įgijau tai, 
ko neturėjo kitos, - žinių, o per jas ir laisvę išeiti ir leistis savo 
keliu. Aunės dėka galėjau pabėgti nuo Didžiojo Lamperio 
mekšro odos batų, ir buvau kai kas daugiau nei tik bergždžia, 
pamesta raudonšiknio išpera. Neatsigardžiavau senaisiais 
kraujo sulaikymo užkalbėjimais ir burtų žodžiais, kuriuos 
Aunė man pakuždėjo. Nes ji man perdavė daugybę dalykų, ne 
vien gydyti mokė. Ji išmokė mane leisti vaistus, daryti klizmas 
ir grandyti gimdą, jos dėka žinojau, kad pilvo piktumą reikia 
raminti suodžių iš krosnies ir druskos tirpalu. Iš jos aš išmo- 
kau žaizdas vaistyti kiaulės taukų ir sakų trauklapiu. Sužino- 
jau, kada reikia rinkti pelynus, valerijonus, šalavijus ir šven- 
tagaršves, kaip paruošti medaus ir notrų gėrimą, kuris maldo 
liūdesį ir meilės kančias. Išmokau raminti raudančių kareivių 
našlių širdgėlą dilgėlių prievilgais ir bromu ir maišyti į karvių 
gėralą grybo nuosėdžio, kad miegotų ramiai ir nebaubtų tvar- 
tuose ilgėdamosi vokiečių atimtų veršiukų. 

Untas Aunės vaistus vadino šėtono klastybėm. 

— Juk žoles ir šiaip galima rinkti, — rodė jis man savo her- 
bariumą. Ant šilko popieriaus dūlėjo suplotos negyvos pies- 
telės. Suknežintos plytom ir plokštėm. Untas nesuvokė, kad 
šitas mano gebėjimas — tai tamsi srautinga upė, kuri pliuška 
many, Dievo balsas, tvinksintis, kuždantis gyslose. Kad galų 
gale Dievas man nurodinėja, o ne šėtonas. 

Untas nebuvo blogas žmogus. Tik pusėtinas. Jis panūdo 
paprašyti Didžiojo Lamperio, kad uždraustų man važinėti vo- 
kiečių mašinom. Prisiekiau, kad ne viena važinėju, o su Aune, 
bet Didysis Lamperis sausai nukirto: 

— Daugiau nevažiuosi. 

Ir aš daugiau nemačiau Aunės. 
sėn. Bet tada nieko nežinojau apie tave ir tikriausiai kraujas 
man kaito, nors mėginau vėsinti vaistais su vilko sėklidėm ir 
bebro sruogliais. Ir kai važiuojant dviračiu užėjo lietus, atsi- 
dūriau klėtyje, o klėties pastogėje pasitaikė Unto mažytis įna- 
gis, nepajėgiau atsispirti. Bet Untui nepavyko į mane įeiti. Jis 
drebėjo, švaistėsi velniais, nučiurškė man ant šlaunies. Paskui 
apsiverkė ir panoro pasimelsti, gauti atleidimą už nuodėmes. 

— Tu tyčia mane gundei. Tu — šėtono pati. 

Nusibraukiau apgleizotą suknelę priprakaituotais šieno ša- 
pais ir nudelbiau akis į purvinus Unto batus. 

Untas sulaukė galo, kai užmezgė pernelyg gerus santykius 
su norvegais ir vokiečiais. Sykį jis net mėgino man tai paaiškin- 
ti. Sakė, kad Petsamas Vokietijos požiūriu nėra Suomija, kad 
Petsamą kontroliuoja norvegų žvalgyba. Untas norėjo žaisti su 
Trečiojo Reicho didesniais berniukais, bet nemokėjo. Ir kai Al- 
toje prisidirbo, nutiko tai, kas turėjo nutikti. Buvo apgadintas 
kažkoks didelis šarvuotlaivis, o vargšelis Untas buvo patvirti- 
nęs infiltruotųjų šnipų popierius. Jis stovėjo ant denio ir mo- 
javo, kai jie viską matavo, tikrino prieštorpedinius tinklus, ir 
šaukė „valio“, kai bendrininkas kėlė į valtį kažką tartum lašišą 
ir pranešė apie tokius dalykus, kuriuos turėjo laikyti paslaptyje. 

Toks buvo Untas. Man buvo jo gaila. 

— Visi dabar mane smerkia. 

Untas jau buvo atleistas iš tarnybos policijoje, gestapas 
ėmė domėtis jo praeitimi. Lyg jis turėjo ką slėpti, jei nekal- 
bėsime apie tuos žiedadulkėm kvepiančius albumus odiniais 
viršeliais. Paskui paskambino iš Ryšių štabo Roi Rovaniemyje 
ir pranešė, kad Untas, nors šleivakojis, imamas į rezervą. 

Nelydėjau jo į Rovaniemio miestelį, nors turėjau progą pa- 
matyti traukinį. 

1944-ųjų birželis, Parkina 


ą dieną Alakuno pakrantės pievoje vyko Parkinos ir Lyna- 

hamario Apsaugos gvardijos ginkluotės mokymai ir sava- 
norių registracija. Triūsiau suplukusi Raudonojo Kryžiaus pa- 
lapinėje, kurią pastatė lauko pakraštyje. Visus graužė nerimas. 
Iš fronto nėjo jokios žinios, karių į atostogas neleido. Vande- 
ningos daubos išdžiūvo iki pat dumblino dugno, visur tvyrojo 
žemės motinos klampių įsčių dulkės, o klėtys skleidė vokiečių 
pasileidimo smarvę. Rusai bombardavo beveik kasnakt ir į 
frontą leido net penkiolikmečius savanorius. Skiepijimas, svė- 
rimas, išpūstos pieno normos. Keskimiolsės senis svirduliavo 
girtas po lauką ir rėkavo, kad Blutsbruder — kraujo brolis vo- 
kietis jau dvokia šlapiuojančia žaizda palei luošos karvės uo- 
degą. Jis buvo išsiuntęs savo jauniausią dukterį į Oulu miestą 
gaminti Molotovo kokteilių. 

— Vokiečiams greitai jų reikės. Saloje ir Kilpisjervyje jie sta- 
to įtvirtinimus, aš mačiau! 

— Ką tu manai? — paklausė Lisu. 

Ji sėdėjo ant stalo kampo ir tabalavo kojom. Ant galvos 
buvo užsimaukšlinusi rausvą, kūdikio užpakaliuko spalvos 
pliuškę skrybėlę, vilkėjo kretono suknelę. Vaiko nebuvo atsi- 
nešusi. Paskiepijau paskutinį sudžiūvusį koltą ir pradėjau dė- 
liotis į lagaminėlį švirkštus. 

— Apie ką? 

— Na, apie tuos įtvirtinimus! 

— Mėšlo malimas. Arklininkų telegrafo agentūros pliurpalai. 

Paslapčia pažvelgiau į lauką. Ten skystakiaušiai tapseno, 
atstatę medines lazdas ir medžioklinius šautuvus. Dauguma 

be uniformų. Bet Alakuno Jakimas buvo prisisiuvęs ant ran- 
kovės žuvusio brolio „SS Wiking“ divizijos kario ženklus, ant 
galvos užsimaukšlinęs šalmą. Jis užvedė žygio dainą. 

— Vo-vo-vokietija rusą griaus, Suo-suo-suomija po subine 
jam pagalvę pakiš. Nė nesvajokit, kad bus kitaip! 

Retsykiais pro šalį praeidavo vokiečių kuopa, tada Jakimas 
pakeldavo ištiestą ranką: 

— He-he-heil Hitler! 

Kiti netikšos atrodė sutrikę. Juos siųs į frontą? Išrūgų ir 
slėgtainio jiems reikia duoti, o ne sapalionių apie Hitlerį. Kaž- 
kur tolumoje buvo girdėti patrankų griausmas. 

Lisu gurkšnojo sacharinu saldintą citrininį sodos gėralą, 
kurį ji vadino limonadu. Kas kartą gurkštelėjus jos akis už- 
traukdavo skausmo šešėlis. Lisu skaudėjo dantį, o mama ne- 
pagelbėjo. Dar vis purkščiojo dėl vaikiščio. Lisu atsiduso: 

— Tik pagalvok! Mano vaikas bus negras. 

Tai buvo tiesa. Vaikiūkščio oda pradėjo tamsėti, ir jos neba- 
lino nė citrinų vanduo su soda, nei užklėtės pjuvenos, į kurias 
jį įkasdavo, kad atvėstų. O miestelyje niekas nebuvo matęs nei 
negrų, nei žydų nuo keturiasdešimtųjų, kai juos visus išplukdė 
amerikiečių laivas. Kažkoks šunsnukis sugalvojo, kad vaiko tė- 
vas ne kas kitas, o garbusis Kykalos Meilutis. Tai buvo didžia- 
kulis bulius, kuris tolydžio atbėgdavo pas Alaluostario telyčias. 

— Negalėjau to vaiko laikyti, man oda nuo jo baisiausiai 
dirgsta. Ir pieno nebeturėjau. 

Paskui Lisu liūdesys atlėgo. Danties jau nebeskaudėjo. 

— Paklausyk! Tą vokietį aš dar paimsiu. 
mės ir aš susikeikiau: 

— Velnio pimpalas! 

Lisu nustebusi šūktelėjo. Paaiškinau, kad dabar turėsiu vi- 
rinti ir dezinfekuoti. Bet nusikeikiau ne dėl to. Tas, kurį pa- 
rodė Lisu, buvai tu. Judu su Jouniu atėjote į pievos pakraštį. 
Jounis nešė stovą. 

Prisivertusi kimiu balsu paklausiau, kas tas vokietis. 

— Ar tu neskaitei jo straipsnių vokiečių laikraštyje? 

Nebuvau skaičiusi tų straipsnių ir Lisu nebuvo skaičiusi, bet 
mudvi neskaitėm dėl skirtingų priežasčių. Lisu skaitė tiktai „Fil- 
mų aruodo“ žurnalą, o jame tik straipsnius apie Gretą Garbo. 
Aš irgi žinių versmėm netryškau. Didžiojo Lamperio namuose 
buvo skaitoma tik viena knyga - „Katekizmas“, dar devyniolikta- 
me amžiuje nustojęs eiti žurnalas „Alyvmedis“ ir kiti lestadijonų 
leidiniai. Iliustruotą žurnalą „Suomen Kuvalehti“ kartais pavar- 
tydavau kaimyno išvietėje, nes juo buvo šluostomas užpakalis. 

Iš Lisu sužinojau, kad tave visi myli. Mamų ir močiučių nu- 
mylėtiniu tapai todėl, kad padėdavai džiaustyti skalbinius ir 
parvesdavai nutrūkusią karvę iš rūko nugultų pievų, mamų ir 
močiučių vyrams patikai todėl, kad dukroms netaisei vaikų. 
Mažų berniukų didvyriu tapai todėl, kad mokėjai bėgioti per 
plaukiančius sielius ir prišvilpti giedrą. Aš šito nežinojau. Ži- 
nojau tik tai, kad tavo auliniai kitokie nei mūsų vyrų. Ir kad 
juos nusiaudavai, žengdamas vidun. Ir tai, kad nuo tavo kvapo 
man užkaista kraujas. 

Tartum norėdama mane pakankinti, Lisu pasakė, kad mo- 
terys kalbėjosi apie tavo kvapą. Ančio Henryka manė, kad 
tavo kūnas prisitraukė draikos kvapo nuo ragočiaus, užmušto 
poravimosi metu. Kad vyrai to kvapo neužuodžia, bet elniai 
ir kiti padarai jį jaučia, ir moteriškės baiminosi, kad rudenį 
per draiką tyrlaukiuose gali įkliūti į bėdą, tave šoks vaikytis ir 
ragočiai, ir net kilnieji ereliai. 

— Ašjam pasakiau: būk geras, neik į tuos tyrus. 

Žiūrėjau į tave anapus lauko. Man atrodei labai prityręs, 
nors kiek gležnokas be tos kepurės su snapeliu ir esesininko 
uniformos. Batai blizgėjo švara, karvašūdžio nebuvo nė žen- 
klo, plaukai prie kaktos lyg karvės nuliežti. Fotoaparatas jau 
buvo paruoštas ant stovo. 

— Ką jis fotografuoja? 

— Viską. Ir vainikus merginoms pina. 

Nusukau galvą ir paklausiau: 

— Ir tave nufotografavo? 

— Nufotografavo. 

— O straipsnį į laikraštį rašė? 

— Nerašė, — atsakė Lispetė. 

Atsidusau su palengvėjimu. Bet paskui Lisu krestelėjo gal- 
vą, užsimetė vieną koją ant kitos ir tarė: 

— Man nupynė vainiką. 

Ir mane staiga suėmė neapykanta Lisu. Tu pindavai joms 
vainikus iš geltoniu tvieskiančių purienų palei upeliuką, iš 
burbulių, baltagalvių, šaukščių, gegužraibių, iš papartainių ir 
pelkinių žinginių, sedulų ir builių ir jas fotografuodavai. Su- 
gniaužiau švirkštą delne, vaizduodamasi, kaip kiekviena pa- 
krantės ožkarožė kicena kaulyti tavęs vainiko. Tu nupini ir 
fotografuoji. Įsivaizdavau, kaip tos mergšės grietinės baltumo 
oda, tos prakiurėlės nedorėlės prieš tave nusirengia ir išsižer- 
gia ant kėdės. Pakelia koją aukščiau, atsiklaupia, bruka savo 
lašinius, persikreipia ant pintų krėslų, kareivinėse pateikia iš- 
rūgom varvančias krūtis. Viešpatie, kas man siunčia šitokias 
mintis, gelbėk mane, gelbėk! 

— Skystakiaušis bus, jeigu manęs nenorės, — Lispetė išrietė 
nugarą, atlošė galvą. Skrybėlė nuo galvos nuslinko, jos akyse 
žaidė saulė, šonai kilsavo kaip kumelės vasaros naktį. Pažvel- 
giau į tave anapus lauko, o tu stovėjai ir žiūrėjai į mus. Lisu 
bakstelėjo alkūne man šoną ir juokais metė: 

— Jis stebi tave. 

— Liaukis. Jis žiūri į tave. 

Lisu šyptelėjo, išgirdusi neginčytiną tiesą. Paskui jos veidas 
suniuro: 

— Jis išvažiuoja. Į kažkokią Titovkos stovyklą. Vakar sakė 
Jouniui. 

Nesusivaldžiau, šūktelėjau ir Lisu įbedė į mane akis. Bet 
ji, aišku, nieko nenumanė. Niekas nenumanė, kad manyje gy- 
vuoja moteris. Išskyrus tave. 

— Žiūrėk, ką radau prie barakų. 

Lisu įbruko kažką man į delną: 

— Man jo nereikia, aš ką tik pagimdžiau. 

Aš paraudau. Tai buvo guminis apmovas, padarytas iš 
kiaulės žarnos. 

Untas kaip gyvas šitokio nebūtų užsimovęs. Dar per Mas- 
kvos paliaubas Aunė siūlė miestelio tarybai išruošti arkliais 
traukiamą vežimą su doros ir apsisaugojimo priemonėm ir 
paleisti tą vežimą per kaimus, kad dalintų jas moterims, ku- 
rių vyrai Karelijos sąsmaukoje stato įtvirtinimus. Po įgalio- 
tinių susirinkimo Didysis Lamperis apskaldė man ausis ir 
uždraudė važinėti su Aune. Ir Untas jį palaikė. Jiedu išvarė 
Aunę, kai vėl užsuko vežtis skiepyti kaimų. Išvadino apsėstąja 
šundaktare. 

Bet Untas pabėgo, o gal ir dingo. Didysis Lamperis turėjo 
per akis rūpesčių žiūrėdamas savo pačią, kuriai buvo sunku 
suglausti kojas. Čiupinėjau tą apmovą. Širdis pasiuto daužytis, 
kai pradėjau vaizduotis jį esant tarp dviejų žmonių, įėjusių į 
kits kitą. Lisu čiupo man iš rankų apmovą. 

— Betgi tau jo nereikės. Supranti? 

— Manau, kad tas Johanas turi tokią pat ydą kaip Hileris. 
Tiktai vieną kiaušį. 

O aš žiūrėjau ir nemačiau tavyje jokios kliaudos. Išnaši nu- 
gara, dailus sudėjimas. Žinojau, kad vėl su tavim susitiksiu. 
Juk tu turėsi paimt iš manęs interviu. Iš stiprios moters, ge- 
bančios dovanoti gyvenimą ir jį atimti. 

— Oi, —- susiraukė Lisu ir susiėmė ištinusį skruostą. 

— Žinai, aš padėsiu tau sutvarkyt tą dantį. 


Kitą dieną nukulniavau į Nekelę. Nusivedžiau Lisu už tvoros 
ir replėmis ištraukiau dantį, pamelavusi, kad nepasiėmiau 
skausmą malšinančiųjų. Paskui paliepiau tai apsimetėlei lotai 
atnešti kraujažolių pavilgams. Tada užėjau į Nekelių namus. 

Visokių būna namų. Tokių, kuriuose žmonės gyvena taip, 
kaip Viešpats liepė, ir gąsčioja Jo bausmės, jei medinis šaukš- 
tas nukrenta ant grindų. Tokiuose namuose neverta nė mė- 
gint prašyti šeimininkų prieš savo valią išpildyti kokį prašymą. 
Bet būna tokių namų, kaip Nekelės rūmas Mergelės kalno pa- 
šonėje. Tokiuose namuose su švinu aptaisytais langais gyveno 
Nekelės Jounis, galingiausias Laplandijos kontrabandininkas. 
Žiaurus ir negailestingas jis buvo tiems, kurie mėgindavo jį 
apgauti. Bet aš pažinojau ir kitokį Jounį. Vyrą, kuris nekram- 
tęs nurydavo visą upėtakį, raudodavo pavasarį skandinamų 
kačiukų ir, sukdamas skalbyklės rankeną, gręžė skalbinius, pa- 
vaduodamas mamą. 

Jounis turėjo valdžią. 

Verslus buvo paveldėjęs iš tėvo Aslako Nekelės, kuris per 
sausą ketvirtąjį dešimtmetį neužtvėrė užkardų į Laplandiją 
įvežamam spiritui. Jounis su tėvu važiuodavo etapas po eta- 
po iki pat Oulu, tikrindami, ar degtinės upė teka iki Arkties 
vandenyno, o ne tik ištroškusių pietų Suomijos žemrausių 
gerklėsna. Aslakas sutiko Aunę Rovaniemyje, ten ji dirbo na- 
kvynės namuose kambarine. Aunė pamilo ir išvažiavo su juo 
drauge, nors metropolį paliko su liūdesiu širdy. Ji iki šiol grau- 
dinosi prisimindama Rovaniemio muges ir pyktavo, kad po 
Manerheimo 75-mečio minėjimo Nekelės jau nebeturi reikalų 
tame mieste. Kas nutiko per tą šventę, mažai kas žinojo, dar 
mažiau kas drįso apie tai šnekėti. 

— Bet smagu buvo, - priesaikavo Aunė. 

Veikiausiai ir buvo smagu. Aslakas pastatydino jaunai žmo- 
nai gražiausią namą visame Petsame. Ir savo krašto žmonėms 
pagelbėjo tuo, kuo ligi tol gelbėjo Suomijos pietų žemrau- 
sius — girdė koltus spiritu ir turtėjo, už degtinę imdamas bran- 
gius kailius. Bet blogis visada susilaukia atsako — pinigas pra- 
žudė Jounio tėvą. Jis pirmasis Parkinoje nusipirko apelsiną iš 
anglų jūreivių, bet gavo baisią alergiją ir numirė. Nekelės šei- 
ma patyrė skaudų smūgį, juolab kad tuo metu atšaukė sausąjį 

įstatymą. Šeima vos neprarado šlovės ir garbės. 1942-aisiais, 
kai Laplandijoje vėl buvo uždraustas alkoholis, suktybė vėl įsi- 
suko. Jounis ir Aunė patys pradėjo virti gyvatinę. Jounis įsigijo 
geriausią mašiną, užmezgė gerus santykius su vokiečiais. Ne- 
kelės namai buvo tokia vieta, kur visi ėjo išjudinti stringančių 
reikalų. 

Man pasirodė, kad Aunė lyg ir apsidžiaugė mane pama- 
čiusi. Padėjo ant stalo kvietinės duonos, patiekė tikros kavos 
vyšniom išpaišytuose porceliano puodeliuose. Įtraukiau savin 
kavos kvapsnies, nuliežiau nuo bandelės varvantį sviestą. Pa- 
svarsčiau padėtį. Į katrą kreiptis - į Aunę ar Jounį. Bent vie- 
ną kozirį turėjau savo rankose. Atėjau prašyti to, ko Didysis 
Lamperis kaip gyvas man nebūtų leidęs. O ir Aunė, ir Jounis 
iš visos širdies nekentė Didžiojo Lamperio ir Unto. Tylą nu- 
traukė Aunė: 

— Na, ką, Pietario dukra? 

Kažkada pakeliui pas gimdyvę, kuriai reikėjo pagalbos 
replėmis, paklausiau Aunės, iš kur ji žino mano tėvo vardą. 
Gal jiedu pažįstami nuo Rovaniemio laikų? Bet Aunė niekada 
neatsakydavo į klausimą, jei nenorėdavo. Ji ėmė šukuoti man 
plaukus kaulinėm šukom ir paprašė padainuoti: 

— Tu, dukrele, turi migdantį balsą. Gebėtum užmigdyti ir 
vaiką, ir vyrą. Aš pažinojau vičvieną žmogų, kuris mokėjo ši- 
taip dainuoti, tai buvo mano sesuo Anikė. Ta vargšelė devy- 
nioliktais metais išvažiavo su vokiečiu. 

Anikei Dievas buvo davęs balsą, o Aunei - gebėjimą gydyti 
ir naikinti. 

Nurijau gardžiausios kvietinės bandos kąsnį, nuliežiau nuo 
lūpos cukraus trupinėlį. 

— Noriu gauti darbą stovykloje. Titovkoje. 

Puodelius pakėlusios Aunės ir Jounio rankos sustingo. 
Tada Aunė, sukandusi cukraus kubelį, suniauzgė: 

— Žvairaake, nekalbėk kvailysčių. 

Jounis pritarė: 

— Ko atėjai čia? Eik pas kokį vokiečių talkininką. Važiuok į 
Rovaniemį, ten šitai sprendžia. 

Bet mes visi trys žinojom, kad jie manęs nepriims. Ims aiš- 
kintis, kas aš tokia, ir sužinos. Apie tėvą ir visa kita. 

Tada Aunės akys supratingai sužibo. Jounis buvo jai sakęs, 
kad tu išvažiuoji į stovyklą. 

— Oi, vargšiuke strazdaniuke, ar dėl to vokiečio tau draika 
užėjo? Pamiršk jį. Uždėsiu vilko sėklidžių prievilgą ir praeis 
geiduliai. 

Bet Aunė atrodė patenkinta. Untas su Didžiuoju Lamperiu 
buvo kalti dėl to, kad liovėmės važinėti su ja po kaimus. Jounis 
sėdėjo suolo gale ir peiliu krapštė panages. 

Pasisukau į jį: 

— Duosiu degalų talonų. 

— Nereikia, vokiečiai duoda benzino. 

— Padėk man. 

— Negaliu. 

— Gali. Tu gali sutvarkyti šitą reikalą. 

— Bet netvarkysiu. Žmogui ten ne vieta. 

— Aš atlaikysiu. 

— Taigi, atlaikysi! — nusispjovė Jounis ir pažadėjo pagalvoti. 

Supratau, kad Jounis nepadės. 

— Gal tau čia bombų negana? 

Pasakė, kad turėčiau eiti pas Alakuno Jakimą arba tiesiai pas 
vokiečius, jie patikrins, kas aš tokia, viską sužinos, ir aš gyven- 
siu taip, kaip lig šiol gyvenau. Taigi, sugrįš Untas su savo purvi- 
nais batais ir per kokį stebuklą užtaisys man vaiką. Ir aš tapsiu 
tokia kaip tos pirkioj prie stalo gūžinčios bobos, kurių pušies 
žievės maliniuose veisiasi tarakonai. Leisiu vakarus vieniša, vy- 
ras per naktis linksminsis Salmijervio „Šanchajuje“, vaikas gaus 
pusbadžio ir geležies stokos mažakraujystę, vidurių dieglius, 
kamuosiuosi spenelių uždegimu, šaltlige. Ne, ačiū. 

Tada prisiminiau. Jounis turi man padėti įsitaisyti į sto- 
vyklą. Jis jau seniai meilinosi vienai ištekėjusiai moteriai. Ji 

buvo iš Varangerio ir dingo, kai vokiečiai sudegino tenykščių 
namus ir išžudė tuos, kuriuos įtarė prisidėjus prie pasiprieši- 
nimo. Lyg ir operacija „Laukinė antis“ Jounis visa tai vadino. 
Jounis žinojo daugybę niekam nežinomų dalykų. Pavyzdžiui, 
tai, kad jo ta moteris gyva, tik išvežta į kažkokią stovyklą. 

— Galėčiau patikrinti, ar tą Hetą dar tebelaiko Titovkoje. 

Tas mekšras iškart pastatė ausis. Bet paskui papurtė galvą 
ir toliau pjaustinėjo nagus. Mane apėmė neviltis. 

Žinau, mielas Johanai. Žinau, kad tai, ką padariau paskui, 
žema. Aš palaukiau, kol Aunė nueis į daržą išbarstyti kavos 
tirščių. Paėmiau Jouniui už rankos ir sušnypščiau: 

— Aš žinau, kas nutiko Lisu vaikiščiui. 

Jounis taip išsigando, kad peilis iš nagų iškrito. 

— Ką tu čia? Erelis jį nunešė! 

Praėjusiais metais kažkur palei Inarį išties erelis nunešė 
vaiką. Po to nutikimo visi pamėgo taip aiškinti retsykiais pasi- 
taikančius kūdikių dingimus. 

— Aš žinau, kur jūs jį užkasėte. 

Tai buvo netiesa, bet suveikė. 

— Tylėk, Žvairaake! — suriko Jounis. Bet po minutėlės 
tarė: — Nejau tu iš tikro tokia kvaila, kad nori į tą stovyklą? 

— Tikrai. 

Jounis pasispjaudė delnus. 

— Aš sutvarkysiu šitą reikalą. Dabar einu pamyžti. O tu tu- 
rėtum dingti, iki aš sugrįšiu. 

Trinktelėjęs durimis Jounis išėjo. Aunė sugrįžo, užkabino 
nekvaila. Pritykino prie pat, kad užuodžiau ją išgėrus gyvati- 
nės, ir sušnibždėjo: 

— Saugokis to, ko trokšti. Nes troškimas gali išsipildyti. 
Tavo tėvas buvo geras žmogus, - neužmiršk šito. 

Aš jos neklausiau. Paslapčia pradėjau krautis daiktus. Ne- 
paisiau oro pavojaus sirenų riksmų, negirdėjau, kad daug kas 
iki rudens ketina išvažiuoti į Švediją, į Ostrobotniją - kas kur. 

Visi bėgo nuo karo, ieškojo priebėgos, o aš troškau sekti pas- 
kui tave ten, kur kvepėjo paraku, kur žemė degė nuo Stalino 
vargonų griausmo. Traukiau savin drignės kvapą, uodai kilo 
nuo žemės gyvastingu debesiu. Mėnulis nespėjo atsimainyt ir 
Aunės vaistinė notra ant palangės dar nebuvo pražydus, kai 
pradėjau dirbti Titovkos stovykloje. 

Johanas Angelhurstas 
1944 06 12, Petsamas 


uriu pabaigti paskutinį „Laplands Kurier“ vedamąjį. Bet 
12 čia, prie lango, ir žiūriu į nuotrauką, padarytą 
Kontrabandininko namuose. Sunku susikaupti. O turėčiau. 

Mane perkelia į kitą vietą. Zweiglager 322 Titovkoje. Į bu- 
vusią tranzitinę stovyklą, kurios veikla nuo šiol ilgalaikė. Ži- 
nau tik tiek, kad ten kažkas daroma. 

Pats Kriegsgefangenen-Bezirkskommandant Lappland, 
Laplandijos regiono karo belaisvių stovyklos komendantas, 
Arkties Lapinas Eduardas Dytlas, pakvietė mane į Kursunki- 
jervio štabą. Įkalbinėjau Kontrabandininką važiuoti paūžti į 
Rovaniemį, bet jis nesutiko. Tarytum išsigando, kai pasiūliau. 
Paklausiau, ar nenorėtų pamatyti traukinio ir paskraidyti lėk- 
tuvu (vietinius šitai sužavi, ypač moteris). Atsakė, kad trauki- 
nių matęs ir ypač bombonešių prisižiūrėjęs užtektinai, kad jo 
netraukia metropolis, tais pačiais metais turguje pamačius ir 
krokodilą, ir negrą. 

— Galbūt rokotilas ir negras kada nors atsiras Alakuno lan- 
koj, bet bent jau rokotilui ten tikrai ne vieta. 

Aš nusijuokiau ir paklausiau, kodėl toks išmintingas vyras 
neina kariauti. 

— Pasišoviau sau koją, - atsakė. 

Prisiminiau šitai, kai su Dytlu valgėme graikišką patiekalą 
su avinėlio šlaunele, jo pavadinimas man priminė vaikžudystę. 
Kodėl kai kurie vyrai lenkiasi pareigos tėvynei ir šito net nesi- 
gėdija? Kaip šitaip galima? Mano dievaitis Horstas Veselis nie- 

kuomet neabejojo. „Man garbė reiškia ištikimybę“ Šitaip pa- 
rašyta ant Ryšių štabo Roi vadovo Oivos Vilamo durų staktos. 

— Meine Ehre heif$t Treue, - išverčiau juokdamasis. 

Arkties Lapinas nusikvatojo. Uždėjo delną man ant peties: 

— Jūs — puikus fotografas ir dokumentininkas. Bet jei pa- 
liepi, fotoaparato kamera sugeba nusitaikyti ir šitie stačiokai 
suomiai. 

Aš tai žinojau. Pas mus koviniai veiksmai inscenizuojami, 
o suomių būriai stoja į pirmutines linijas, nesislėpdami už šar- 
vuočių neužsimovę šalmų. 

— Jūs visų pirma Reichssicherheitshauptamt, Reicho vyriau- 
siosios saugumo valdybos karininkas. Ne suomių kariaunos. 

Pabrėžiau, kad mano užduotis — ne tik fotografuoti, bet ir 
stebėti žmonių nuotaikas, aš, aišku, žinau, kad esu Saugumo 
valdybos pareigūnas. Ir kad kaip tik man buvo nurodyta su- 
sipažinti su vietiniais. Užmegzti su jais draugiškus santykius, 
stebėti juos. Rašyti straipsnius apie broliškų tautų bendra- 
darbiavimą. Aš tai ir dariau. Dytlas pradėjo dūsauti. RSHA 
vadovybė išreiškė nepasitenkinimą broliškąja tauta. Suomių 
cenzūros sistema silpna, juodasis sąrašas, kurį pateikė Ryšių 
štabas Roi, tiesiog juokingas. Sat Sapienti, protingam užtenka. 
Iš jų tik kirkšninių utėlių gali gauti. 

— Šiaurė kiaura kaip rėtis. Kiekvieną desantininką jie prii- 
ma į draugus. 

Stebėjau prakaulųjį Arkties Lapiną, prisidegdamas pypkę. 
Ar jam kas nors užsiminė apie mano fotografavimus? Apie 
broliavimąsi su Kontrabandininku? Ar Arkties Lapinas abejo- 
ja mano lojalumu? Su tokiais kaip Kontrabandininkas SS kari- 
ninkui susidėti nedera. Bet vadas turėjo kitokį reikalą: 

— Jūs — SS karininkas. Vyresnysis leitenantas. Dabar - lei- 
tenantas. 

Įtraukiau dūmo. Bent šitai tiesa. Paskui jis pridūrė: 


— Juk 1941-aisiais jūs buvote Ukrainoje. 

Staiga kabinete pasidarė trošku. Akyse sužibo jonvabaliai ir 
aš turėjau pasiremti Vilamo stalo. Matyt, Dytlo pypkės dūmai 
trenkė į smegenis. 

— Apgailestauju, pone vade. 

1941-ieji, Ukraina. Mano atmintyje paliko spraga. 

Neprisimenu ničnieko, kas nutiko Ukrainoje. Neprisime- 
nu, nors stengiuosi. Kaskart, kai mėginu visa tai apmąstyti, 
gyvenimas pasidaro nemielas, mintys užtemsta. 

Prisimenu tik tiek, kad pabudęs Ukrainos lazarete pama- 
čiau prie lovos stovintį dėdę ir gestapo karininką. Jis pasakė, 
kad Babij Jare mane kliudė atsitiktinė kulka, paleista kažkokio 
girto SS karininko. Ant kaktos tvinkčiojo šaltas prievilgas. Aš 
jų paklausiau, kur yra Babij Jaras. 

— Ukrainoje. Prie Kijevo. 

— Ką aš ten veikiau? 

Dėdė pratrūko juoku: 

— Sūnau, tu ten kasei duobes! 

Daugiau klausinėti nepajėgiau. Sakė, kad aš paskui miego- 
jau kokius tris mėnesius, o kai pabudau, mane perkėlė į Suo- 
miją, tėvo svajonių žemę. 5 

Ir jaučiausi čia laimingas. 


Bet šita nuotrauka, kurią dabar vartau rankose. Ji padaryta 
pas Kontrabandininką, tada, kai gimdė jo sesuo. Fotografuota 
su delsikliu. Negaliu atplėšti nuo nuotraukos akių. Ta pribu- 
vėja ir medicinos sesuo traukte traukia. Žaižarakė. Ji išsiskiria 
iš visų mano sutiktų moterų. Ji visada viena, vaikšto po Petsa- 
mą be vyro ir atrodo, kad nieko nesibaisina. Pagalvojau, kad 
ji kažkuo panaši į mano mamą Anikę. Kad nebijočiau su ja 
paklysti kalnuose. Kad ji galėtų rasti kurapkos kiaušinį žolės 
kupste. Plikom rankom sučiupti skrendantį perkūno oželį. Ti- 
krai reikėtų paimti iš jos interviu, juolab kad aš pažadėjau. Bet 
neimsiu. Tokie pažadai retsykiais duodami, norint pataisyti 

nuotaiką. Dabar tam ne laikas. Mane perkels į Titovką, ir aš 
tos moters daugiau niekada nepamatysiu. 

Man kažkodėl sukėlė nerimą Eduardo Dytlo žodžiai, kad 
greitai reikės inscenizuotų kautynių vaizdų. Taip pat stebiuosi, 
kad būtent mane jie siunčia į Zweiglager 322 ir kad siunčia bū- 
tent dabar. Kodėl RSHA siunčia reporterį į tokią vietą, kurios 
nevalia atskleisti? Nei fotografuoti, nei rašyti apie ją negalima. 
Eduardas Dytlas tikino, kad turiu tiktai tikėti. Būti toks, kaip 
nacionalsocialistų kankinys Horstas Veselis, kuris gatvėje su- 
sigrūmė su bolševikais ir žuvo. Noriu toks būti. Jeigu nereikės 
nieko slėpti, ir dar skubiai. Nors, kiek pamenu, kažkada tą da- 
ryti mokėjau. 

1944-ųjų birželis, Titovkos stovykla 


P nioji su Jouniu vakarėjant, niekam apie tai nepra- 
nešę. Jaučiausi pavargusi. Ištykinau su lagaminėliu iš Di- 
džiojo Lamperio namų ketvirtą ryto, kol šeimininkė nepakir- 
do į rytinį melžimą. Visą dieną važiuodamas Jounis nusikaušė 
pabaigtinai. Į suomių kareivines nuvežė bromo, pasišnekėjo 
su kareiviais, kol aš skaičiavau užpakalių atvaizdus ant išvietės 
sienos. Suskaičiavau du šimtus trisdešimt vieną. Dabar Jounis 
mėgino pataikyti pro vartus su abipus plastančiom svastikom. 
Johanai, tavo stovykla iš karto padarė man įspūdį! Barakų 
kaimelį supo trijų metrų aukštumo spygliuotos vielos tvoros. 
Buvo matyti suomiškos iškabos su kaukolėm: „Halt! Belaisvius 
maitinti draudžiama: 

Mus priėmė kažkoks aukšto rango karininkas. Nustebau 
pamačiusi jo gražų veidą. Karininko nosis buvo su kuprele, 
aristokratiška, blakstienos ilgos. Vakaro vėjas plakė jo galifė 
kelnes kaip bures. Prie barakų kvepėjo vingiorykštės. 

— SS oberšturmfiureris Hermanas Gėdelis, - prisistatė ka- 
rininkas ir pasilenkęs pabučiavo man ranką. - Laukėme jūsų, 
Frūulein Schwester! — ir man jis iš karto patiko. 

Hermanas Gėdelis kaip garbingiems svečiams mums apro- 
dė stovyklą. Iš jo kalbos mėginau suprasti, kam kas skirta. Dar 
niekad nebuvau mačiusi belaisvių stovyklos, nors didžiuma 
Petsamo gyventojų veikiausiai buvo matę. Žinojau, kad Jounis 
surezgė pasaką, jog esu dirbusi daugelyje Karelijos sąsmaukos 
etapų. Stengiausi susikaupti, nepasirodyti, kad nieko neišma- 
nau. Ir pati pamačiau, kad visuose keturiuose kampuose stovi 
bokšteliai su prožektoriais. 

— Pastebėsime, jeigu panelė mėgins pabėgti, - paerzino 
Hermanas Gėdelis ir aš paraudau. Šiaip jau stovyklos šiuolai- 
kiškumas ir švara nuteikė maloniai. Čia buvo įrengta telegra- 
fo pastotė ir elektros jėgainė, pastatytos prausyklos, maisto ir 
ginklų sandėliai, ir dar vienas nemažas pastatas, ant kurio bal- 
tai dažytų durų kabėjo iškaba: „Operation Kuhstall“*. Pastatą 
juosė spygliuotų vielų tvoros, pagalvojau, kad tai ligoninė. Vis- 
kas atrodė tvarkinga ir taikinga, nieko baugaus, kaip tikėjau- 
si. Žolėse giedojo uodai. Palei ligoninės kampą sparvą vaikėsi 
laumžirgis. Tarp barakų neslampinėjo iškorę liežuvius alkani 
rusai. Užtat pora patikimų belaisvių, už pavyzdingą elgesį ga- 
vusių lengvatų, vilko lauko virtuvę į kažkokį pastatą su dviem 
langeliais, kurių vienas buvo skirtas kareiviams, antras — be- 
laisviams. 

Vakarienei jie gaus elnienos ir baltos duonos. 

— Bruder Kontrabandininke! 

Veikiau pajutau, nei išgirdau tave prieinant. 

Nesidaužyk, širdie! 

Nudūriau akis į žemę ir paliečiau pirštu dantis. Buvau nu- 
šveitusi juos anglimis, kad žibėtų. Tą akimirką vėl išvydau įžū- 
liai švytinčius tavo batus ir pakėliau akis. Neturėtum manęs 
laikyti baile. 

Tu pagarbiai nusilenkei Jouniui. Ir krūptelėjai. 

— Frdulein Schwester, willkommen ** 

Hermanas Gėdelis vėl šoko bučiuoti man rankos. Tu su- 
kriokei: 

— Sieg Heil! 

Neatsakiau, ir Jounis, mostelėjęs ranka, nuėjo kraustyti 
krovinio. 

Užėjome į baraką, kurį tu pavadinai Kabinetu. Prie durų 
paprašei visų nusiauti batus. Hermanas Gėdelis taip ir padarė, 


* „Operacija „Ivartas“ (vok.). 
** Panele sesute, sveika atvykusi! (Vok.) 


51 


nors be didelio noro. Svarsčiau, kuris iš jūsų stovyklos vadas — 
Hermanas Gėdelis ar tu. „Ein Volk, ein Reich, ein Fūhrer“ 
skelbė užrašas ant vėliavėlės, virpuliuojančios virš ąžuolinio 
stalo. Nužvelgiau kambario gale sumūrytą skalūninį židinį, 
įrėmintas nuotraukas, išdėliotas ant stalo. 

— Rytoj pradėsime darbus. Bet šįvakar atšvęsim jūsų atvy- 
kimą! 

Hermanas Gėdelis paskambino nedideliu sidabriniu var- 
peliu ir į kambarį įslinko liesas kaip kartis belaisvis, nešinas 
padėklu. Belaisviui prie kojos buvo pririštas karo šuva. Tiks- 
Hermanas Gėdelis paaiškino: 

— Tai vertėjas. Moka vokiečių, suomių ir kažkokių keistų 
jai giminiškų kalbų. 

Tuomet pirmąkart pamačiau Aleksejų Ignatenką, nors tada, 
aišku, dar nežinojau jo vardo. Pro suplyšusias šlepetes švietė 
suvytę, dar vaikiški kojų pirštai. Nors prie kojos buvo pririštas 
niršus šuva, bet grandinė buvo ilga, tad jis judėjo laisvai. 

— Vienas poetas pasakė, kad ruso žmogum nepaversi net 
mokydamas, kaip kiaulės nepaversi tauriu žirgu. 

Ir dar: 

— Lietus sode užaugina rožę, o pelkėje dagį. Ar ne taip, 
Russe? 

Ruselis mandagiai linktelėjo ir toliau pilstė gėrimus. Tą aki- 
mirką lauke pasigirdo smuiko garsai. Kažkas užgrojo slaviškai 
atmieštą „Lili Marlene“. 

— Tai Maskvos filharmonija! 

Mes įsitaisėme žaliuose krėsluose ir Ruselis įžiebė židinyje 
ugnį. Kalė patenkinta unkščiojo po stalu. Hermanas Gėdelis 
tikino, kad man bus gera stovykloje, ypač dabar, kai dauguma 
slaugių išvyko. Iš suomių pasiliko tik viena, stovyklos vyriau- 
sioji seselė. Gaila, pridūrė Gėdelis. Suomiai dirba gerai. 


* Viena tauta, vienas reichas, vienas fiureris (vok.). 

— Mes norim, kad suomiai pasiliktų. Todėl jus laikome vei- 
kiau Trečiojo Reicho viešnia nei darbuotoja. 

Tada Hermanas Gėdelis parodė du auksuotus gobelenus, 
gautus iš vienuolių, kurie pasitraukė iš vienuolyno. 

— Juk mes ne gyvuliai. Juk Paryžiaus nesugriovėm taip, 
kaip Varšuvą. 

Hermanas Gėdelis įbruko man į ranką taurę su šlakeliu 
konjako. 

Kyštelėjau liežuvį į tą velnio myžalą. Nudegino kartumu. 
Untas būtų mane pasmerkęs. Didysis Lamperis būtų išvadinęs 
Belzebubo kale. Trūktelėjau kaip reikiant. Jounis išsitiesė prie 
durų pailsėti, o judu su Hermanu Gėdeliu ėmėt kimšti pypkes. 
Atsipalaidavau. Matant pypkę mane dažnai perima jaukumas, 
pypkės man primena vaikystę Rovaniemyje ir Sahanperės ne- 
legalias alaus daryklas. Pypkės man primena samanom kve- 
piantį naminį tabaką, jį rūkydavo tėvas, paėmęs tą įtaisą su 
koteliu iš mamos rankų, jos primena man malonų turkišką 
Latakijos tabaką, kurį tėvas traukdavo sekmadieniais ir kuris 
švelniai dvelkė romu. Už nuodėmes bus atleista — buvo išrai- 
žyta ant tėvo pypkės. Apsižvalgiau aplinkui. Ant nėriniuota 
staltiese uždengto stalo ir židinio atbrailos stovėjo įrėmintos 
nuotraukos. Iš tų rėmelių į mus žvelgė solidūs, kupini pasiti- 
kėjimo medalionų ir skrybėlių kartos žmonės. Joks desantas 
manęs iš čia neišneš. Jūs pūtėte dūmų ratilus į raudoną gaubtą 
lempos, į kurią generatorius iš užtvankos pumpavo šviesą. 

— Mudu su Johanu - seni kovos draugai. Tiesą sakant, mes 
vaikystės draugai. 

— Taip, Frūulein Schwester. Mudviejų mamos pirko mėsą 
vienoje krautuvėje. 

Dėl to Hermanas Gėdelis man patiko dar labiau. Judu tar- 
navote viename hitlerjugendo dalinyje, kovojote vienoje Ein- 
zatzgruppe C Ukrainoje. Tie žodžiai man glostė ausį. Ilius- 
truotame „Suomen Kuvalehti“ žurnale aš buvau skaičiusi apie 
Ukrainą, legendinę kazokų ir kaštonų šalį. Ir kitokių dalykų 

buvau skaičiusi Didžiojo Lamperio „Alyvmedžio“ žurnaluose, 
išleistuose dar XIX amžiaus 8-ajame dešimtmetyje. Paklau- 
siau, ar tiesa tai, ką tuose žurnaluose rašo apie pagonis. Ar tie- 
sa, kad klaidatikių moterys gimdo vaikus aštuoniolika mėne- 
sių be pertraukos, vaikas visąlaik auga, kabodamas joms tarp 
kojų. Galiausiai jis pats nusikanda bambagyslę ir keikdamasis 
nurėplioja durų link. Atsižada giminės ir niekuomet nesugrįž- 
ta namo. Hermanas Gėdelis nusijuokė ir parodė į tave: 

— Apie moteris klausk paties Johano! 

Kažkokia moteris gulėjo po tavimi tenai kažkur toliese, lai- 
žė dulkiną duobelę palei kaklą, kuždėjosi su tavim apie tokius 
dalykus, kurių aš kaip gyva nesužinosiu. 

— Visko galėčiau pripasakoti apie šito šelmio šėliones te- 
nai, - nusijuokė Hermanas Gėdelis ir pliaukštelėjo delnu tau 
per nugarą. Apvaliadugnėje taurėje vėl radosi gėrimo. 

— O, Kijeve, o, Ukrainos stepės! - svajingai tarė Hermanas 
Gėdelis. - Vaizdai ten gražesni ir operacijos gerokai platesnio 
masto. Ten mes naudojome pažangesnius cheminius maiša- 
lus, geriausi pasaulio gydytojai ten dirbo drauge su moksli- 
ninkais. 

Man tai padarė didžiulį įspūdį. Apžiūrinėdamas savo pyp- 
kę lenktu koteliu, Hermanas Gėdelis pasakė: 

— Keista, kad ir žemesnė padermė moka dirbti pypkes ir 
raminasi jų dūmais. Kai kurios padermės to kilnaus meno iš- 
moko anksčiau, nei malti grūdus košei. 

— Bet tos padermės pernelyg įniko į pramogas ir malonu- 
mus. Priešingai nei vokiečių tauta. | 

— Ir suomiai. Suomiai ir vokiečiai. Mes esame viena. 

Jounis lingavo palei durų staktą, ant rudinės gražiai žvilgė- 
jo seilių lašas. 

Kabinete kvepėjo muskusu ir pypkės dūmais. Hermanas 
Gėdelis pagyrė tabako mišinį, kurį tu gavai iš savo dėdės, o 
tam pats Romelis jo parvežė lauktuvių iš Afrikos. 

— Išsigimimas, praeitis. Mėgaukimės šia akimirka! 

— Tik rusų padermė apie pypkiavimą ničnieko nesupranta, 
ar ne, Russe? 

Ruselis mandagiai linktelėjo ir įsistebeilijo į knygų lentyno- 
je sudėtus „Der Stūrmer“ komplektus ir kitus leidinius, rašan- 
čius tuo klausimu. Prirakintos kalės kojos miegant tolydžiai 
trūkčiojo. 

— Johanai Angelhurstai, brolau! Nusifotografuokime! 

Tu išsiėmei fotoaparatą ir niūktelėjai Jouniui, kad atsikeltų 
ir padarytų nuotrauką su delsikliu. Tada Hermanas Gėdelis 
suriko taip, kad konjakas išsiteliūskavo per taurės kraštus. 

— Die Arktis ist Nichts" Šitas Johanas! Jis iškas mums 
duobę! 

Tu su eksponometru rankoje sustingai vidury kambario, 
Jounis sau stenėjo ant suoliuko padury. Man konjakas šildė 
pilvą, o ir tu buvai taip arti. Rodės, pulčiau, priglusčiau veidu 
prie paslėpsnių ir švelniai krimstelėčiau. Ir aš tada paklausiau: 

— Kokią duobę? 


* Ta Arktis yra niekas! (Vok.) 

Johanas Angelhurstas 
1944 06 25, Titovka 


aisiausias slogutis virto tikrove. Hermanas Gėdelis čia. Ir 

kalba apie tai, ko aš nesuprantu - apie Ukrainą, Babij Jarą, 
ir netiki, kad mano atmintyje Babij Jaras paliko skylę. Užtat 
patį Gėdelį prisimenu net per daug gerai. Prieš karą jis vertėsi 
antikvarinių daiktų prekyba. Basonai ir kateteriai jo rankose 
virsdavo angeliukais išpaišytais puodeliais ir dailiomis tau- 
rėmis, lygiai taip pat Hermanas iškreipia savo tikrą paveiks- 
lą į šlykštų šaržą. Nekenčiu jo nuo tol, kai apsigyvenome toje 
pačioje gatvėje, kurioje gyveno jis. Mano gerąją mamą Anikę 
ten stumdė eilėje prie šaltienos, tyčiojosi tol, kol sužinojo, kas 
mano dėdė. 

Tėvas jį vadino Alte Sau, sena kiaule, o turėjo būti jam dė- 
kingas. Dėdė įtaisė savo brolį jėgerį laužytoju „Frans-Eheri- 
Verlag“ leidyklos spaustuvėje, toje, kuri pati pirma išspausdi- 
no „Mein Kampf“. Dėdę aš gerbiu. Pirmojo pasaulinio karo 
lakūnas didvyris Tėgelis Angelhurstas buvo Vokietijos Nacio- 
nalsocialistinės darbininkų partijos devintasis narys, o Fiu- 
reris — septintas. Nuo pat pradžių priklausė sukarintai orga- 
nizacijai „Sturmabteilung“. Dėdė toks galingas, kad lankosi 
Fiurerio „Erelio lizde“ ir nakvoja pas Gėringą. Gėbelsą vadina 
Komischer Heini ir prie pietų stalo jį mėgdžiodamas išpučia 
skruostus ir sumuša kulnais. Skelbia tostus už Horstą Veselį, 
už kankinį, į kurį norėčiau būti panašus. Dėdės dėka mus pa- 
liko ramybėje. Partijos automobilis prie vartų daro stebuklus. 

Bet Hermano Gėdelio aš bijau. Bijau nuo tos valandos, kai 
stovėjau prie Babij Jaro žvyrduobės (kas toj duobėj buvo, ne- 

prisimenu). Sėdėjome prie židinio, valgėme patikimų belais- 
vių atneštą elnienos kepsnį, mėgavomės pypkės dūmais, kurie 
malšina liūdesį ir apgobia maloniu kiek kartoku užsimiršimu 
rūke. Prisiminiau sykį sutikęs suomį žvalgybininką labai apde- 
gusiu raudonu veidu, jis sėdėjo tam pačiam krėsle ir rūkė pyp- 
kę. Ant jos kotelio buvo užrašas: Už nuodėmes bus atleista. 

Žiūrėjau į Žaižarakę ir man dingtelėjo: kodėl gi ne? Pada- 
rysiu mudviejų nuotrauką ir pasižiūrėsiu, ar magnezija išlai- 
kys jos dvasią. Viskas jau buvo paruošta. Filmavimo kamera, 
105 mm objektyvas, apertūra — 5.6, ekspozicija — 1/2 s. Paro- 
džiau Kontrabandininkui, kaip nustatyti delsiklį, pamokiau su 
juo fotografuoti. Pyko, kad jį pažadinau: 

— Beje, tu užmiršti pasižiūrėti, kaip atrodai. 

Kartais šitai užsimiršta, atsakiau. 

Nemelavau. 

Paskui išgirdau: 

— Mūsų Johanas labai gerai kasa duobes. 

Tai, ką Eduardas Dytlas man sakė. Ką turėsiu daryti čia. 


Žaižarakė priėjo iš nugaros, nė nespėjus paimti į rankas kas- 
tuvo. 

Pasodino ant laiptų. Nupūtė nuo kaktos uodus. 

— Iš kur moki tarmiškai? 

Aš, aišku, pamelavau. Kaip ir Arkties Lapinui. Kad kalbos 
mokiausi iš „Soldaten-wortenbuch“ žodyno, kurį gavo visi 
žvalgybininkai. Seniai visiems šitaip meluoju. Mane paskyrė 
į SS kariuomenę dėl rasinio grynumo, nepriekaištingos re- 
putacijos, geros sveikatos ir kilmės. Iš kur moku suomiškai? 
Eduardas Dytlas į tą klausimą atsakė, perskaitydamas RSHA 
ir gestapo ataskaitą: todėl, kad mano motina žemesnės rasės. 
Ji suomė. 

Galėjau papasakoti, jog mano tėvas Fricas Angelhurstas 
atkako į Laplandiją 1916-aisiais su pirmaisiais sabotažo eks- 
pertais ir jam čia buvo taip gera, kad grįžo į Berlyną tik po 

ketverių metų. Kad, jam čia atvykus, kažkas nutiko, todėl tapo 
pacifistu ir paliko toks ligi mirties. Nepapasakojau. Nepasa- 
kojau ir apie tai, kad, atvykęs į Berlyną, nukreipė savąjį gin- 
klą į prisikabinusią samę, kuri tapo mano mama. Į merginą 
tamsiais antakiais, kurią niekino net mėsininkas. Kraujo stab- 
dytojų giminės. Per mamą aš niekada netapsiu nacionaliniu 
didvyriu, tokiu kaip Horstas Veselis, kuris buvo grynas arijas. 

Mano kraujas negrynas. Ir dėl to kaltas tėvas. 

Tėvui niekad nerūpėjo Idėja. Jį išmetė iš leidyklos ir tik 
dėdės dėka jis gavo darbą laikraštyje, kuris buvo antisemi- 
tiškas, bet prastas literatūriniu požiūriu. Tėvas užkliuvo 
NSDP, kai atsisakė prie straipsnio „Nepageidautini žydai“ 
atsidūrėme gražiai nutinkuotame name Berlyno užmiestyje, 
kur virtuvės sienos buvo išklijuotos banknotais, devalvuo- 
tais 1923-iaisiais. Tuose namuose mazgotės dvokė pelėsiais, 
naktį grabinėjant naktipuodžio pirštai pačiupdavo tarakoną. 
Mama nesiskundė, bet žinau, kad kentėjo. Barantis ją girdė- 
jau tik sykį. Tada pasakė, jog buto grindys tokios prastos, kad 
batai pūva. Tėvas nieko neatsakė, bet nuo tol po namus mes 
vaikščiojom su šliurėm. 

— Tavo tėvas buvo geras vyras, bet to Horsto Veselio aš ne- 
žinau. Kas jis toks? — paklausė Žaižarakė. 

Akyse sutemo. Nejau ta Finnenlūmmel —- prasčiokė suomė 
nieko nesuprato? Horstas Veselis yra nacių Vokietijos kanki- 
nys, Idėjos žmogus, kuris už mus atidavė viską ir kurį nužudė 
komunistai. Tėvas vadino Horstą Veselį chuliganu. Jis toks ne- 
buvo. Horstas Veselis buvo mūrdaužys. O mano tėvas - nelai- 
mėlis. Jeigu ne dėdė, jis būtų pakliuvęs į Zaksenhauzeną žygio 
batų bandyti už tai, kad mėgino parduoti čigonams Partijos 
rašytojų sąjungos ženkliuką. 

Gal tėvas paslapčia tikėjosi, kad ir aš tapsiu rašytojas. 

Prisimenu vieną dieną, kai jis pasišaukė mane į darbo kam- 
barį ir padavė plunksnakotį. Pasakė, kad kažkoks Bertoldas 

Brechtas juo suraizgė parašą, o paskui pasikasė užausį. Lie- 
janti rašalinė, išgaravęs vanduo iš indo su išsižiojusia auksine 
žuvele. Pavarčiau plunksnakotį rankose ir pastebėjau, kad jo 
galiukas įskilęs. Tada mano tėvas, sabotažo bataliono vadas 
ir išminuotojas Fricas Angelhurstas, gūžtelėjo pečiais ir am- 
žiams prarado susidomėjimą manimi: 

— Na, taip. Galėsi stoti skusti bulvių. 

Nestojau skusti bulvių. 

Ėmiausi fotografijos. 

Fotografija buvo vienintelis dalykas, kurio troškau. Nuo 
Berlyno olimpinių žaidynių, kai pamačiau Lenės Rifenštal dar- 
bus. Dėdė nupirko man 35 milimetrų objektyvo „Leicą“. Tėvo 
redakcijoje išmokau naudotis fotodidintuvu ir apskaičiuoti 
ryškinimo trukmę. Perpratau želatinos paslaptis, fiksuoti pa- 
saulį su magnezija. Pasaulis, anapus aparato lęšio apvirstantis 
aukštyn kojom, man atrodė tikresnis už tą, kuriame galioja 
traukos jėgos įstatymai. Popieriuje fiksažo nupieštos moters 
šlaunys mane jaudino labiau nei tikras, gyvas kūnas. 

Iki šios dienos. Pajutau tą moterį pamaži glaudžiantis prie 
manęs. Ir mane staiga pagavo noras nubraukti jai nuo kaktos 
plaukus ir kišti jai į burną pirštus vieną po kito, kad nučiulptų 
nešvarumus ir kraują. 


Paskui prisiminiau, ką apie tą moterį atsisveikindama pasakė 
Kontrabandininko sesuo. Ji atsisėdo man ant kelių, prisiplojo 
krūtimis. 

— Aš taip tavęs ilgėsiuosi. Bet greitai vėl būsiu tavo lęšio 
masalas. Ar tau patiko? 

Linktelėjau galvą. Prisiminiau mamos žodžius: po gražiu 
apvalkalu paprastai būna tuščia. Ir tada, akimirkos įgeidžiu, 
paklausiau vardo tos pribuvėjos, kuri priėmė Kontrabandinin- 
ko sesers negriuką. Iš karto supratau padaręs kažkokią klaidą, 
kurios moterys nedovanoja ir kurių vyrai nepajėgia suprasti. 
Kontrabandininko sesuo tartum pajuodo. Iš pradžių apsime- 

tė išvis neprisimenanti tos moters, nors pats mačiau Parkinos 
lauke juodvi ginčijantis. 

— Tu negalvok apie ją. Ji bergždžia, - galų gale atsakė Kon- 
trabandininko sesuo. — Pikto kraujo. 

Nesupratau, ką tai reiškia. 

— Tai reiškia, kad sugulęs su tokia švirkši tarsi silkių stati- 
nės skylėn - taikliai, bet tuščiai. 

Atsakiau, kad vis tiek nesupratau. 

— Ji žvaira. Neliesk jos. 

Kontrabandininko sesuo pabeldė man į kaktą smiliumi. Esą 
tokia moteris permato vyro mintis. 

— Pasižiūrės į tave negera akim. Ir būsi verrūkt. Kvailas. 

Šitai aš supratau. Dar kvailesnis negaliu būti. 

Dabar pajutęs Žaižarakę šalia, išsigandau baisingo noro ją 
paliesti. 

Negaliu būti silpnas. Aš turiu vykdyti užduotį. 

"Kitą rytą pabėgau iš stovyklos. 

1944-ųjų birželis, Titovka 


o to vakaro tu kažkur dingai. Sakė, kad išvažiavai į Par- 

kiną, dėl kažkokių dokumentų. Iš stovyklos vyriausiosios 
medicinos sesers, kurią vadino Prikeliančiąja iš mirusiųjų, 
kalbos supratau, kad tavo dingimas vadovybei nepatiko, bet 
ji negalėjo uždraust tau išvažiuoti. Tada supratau, jog tikrasis 
stovyklos vadas —- Hermanas Gėdelis, nes vadui nevalia kaip 
niekur nieko palikti savo posto. Ir aš laukiau, tysojau ant suo- 
lo tuščiame barake, traiškiau šlaunimis naktinius drugius ir 
galvojau apie uodus, kurie siurbia tau kraują, kad ir kur atsi- 
dūrei. Paklodės, ant kurių gulėjau, buvo sausos, kvepėjo sa- 
kais. Virpčiojau visu kūnu, kai prisiliesdavau smilkinio, kurį 
tu palytėjai. Glostinėjausi šlaunis, melsdama Dievo nuslopinti 
savinieką. Siurbčiojau bebrų sruoglių ir notros lapų ištraukos 
gėrimą. Meldžiausi Dievui. Kartojau Didžiojo Lamperio žo- 
džius: „Tavo putė paženklinta kryžium kaip kiškio snukis. 

Bloga bloga, vis bloga. Paleistuvė. Apskretėlė, perimta ais- 
tros savo broliui. Vis dėlto geismas manęs neapleido. O Didįjį 
Lamperį nustelbė Nekelės Aunė: 

— Plaukai vešlūs kaip kumelės karčiai, šlaunys — kaip ris- 
tūnės. 

Pradėjau ruoštis interviu, kurį ketinai iš manęs imti. Ru- 
selis avikirpėm žirklėm nurėžė kirpčiukus, kad nuotraukoje 
gražiai atrodyčiau. Ruošė mane, uždavinėdamas tokius klau- 
simus, kokius, man rodės, užduoda laikraštininkai. Jie viską 
nori žinoti, nuo pat pradžių. Pasiruošiau papasakoti: 

— Gimiau 1908-aisiais, kai Sibiro naktį skverbė ugniniai ka- 
muoliai... 

— Medicinica, nekalbėk nesąmonių. 

Paskui Ruselis paskaitė ištraukų iš deramai parengtų „Lai- 
ko krypties“ interviu. Atsakymai į klausimus turėjo būti daly- 
kiški ir aiškūs, atsakant nereikia visko dėstyt išsamiai. 

Na, iš naujo. Kodėl ėmėtės šito amato? Kur jo mokėtės? Bet 
ne tokie turėjo būti klausimai. Tokie klausimai neatskleidžia 
tikros tiesos. Neišduos, kad man dieną naktį kaista strėnos. 
Kad noriu, jog išniekintum mane čia pat, dabar. 

Prikeliančioji iš mirusių buvo suomė senmergė. Ji skai- 
tė vokiečių medicininius leidinius ir tikėjo eugenika taip pat 
tvirtai, kaip Prisikėlimu. Plaudavo kojas karbolio vandeniu, 
šveisdavo kelius emaliuotame dubenyje, šitaip naikindama 
rusų smarvę. Sklido kalbos, kad Prikeliančiosios vardą ji gavo 
Petsamo lazarete atgaivinusi raudonąjį. Tas apšepėlis atšliuožė 
į šiaurę 1918-ųjų vasarį. Prikeliančioji stojo užkamšyti jo kūno 
angų sakais, idant išskyros netekėtų per karsto kraštus. Kaip 
tik tada numirėlis ir prisikėlė. 

— Kad tave apžėlusi Lenino subinė. Neužkask manęs! - su- 
riko tas raudonšiknis, slinkdamas nuo suolo. Čiupo pypkę ir 
nėrė per sieną į Murmansko legioną. Tada Prikeliančiosios 
širdyje ir įsižiebė nenumaldoma neapykanta rusams ir raudo- 
niesiems. 

Kai paklausiau Prikeliančiosios apie tave, ji gūžtelėjo kau- 
lėtais pečiais: 

— Na, vadas gavo užduotį. Jo čia dabar nematyti. 

Nuėjau pas Hermaną Gėdėelį. 

— Jūs pavaldi Frūulein Vatajai. 

Vadinasi, Prikeliančioji turėjo vardą. 

Gėdelis palietė man skruostą. Patarė imtis darbų, nes sto- 
vykla greitai bus pilnutėlė. 

Taip ir nutiko. Paaiškėjo, kad belaisvių jau gal trys šimtai. 
Tik iki šiol jie kiaurą parą dirbo Rusenštrasės gatvės statybvie- 
tėje. 

— Juk šviesos čia pakanka, - nuramino Hermanas Gėdelis, 
kai pasibaisėjau tokia ilga darbo diena. — Jūs — tartum gerai 
išsilaikiusi vaza iš Alariko kapo. 

Jis pasilenkė, pabučiavo man ranką ir aš vėl paraudau. Her- 
manas Gėdelis pasakė dirbęs Himlerio įsteigtoje mokslinių 
tyrimų organizacijoje „Ahnenerbe“, kuri tyrinėjo germanų 
galingųjų protėvių istoriją. Gėdelis puoselėjo svajonę atrasti 
visigotų vado Alariko kapą Italijoje. Judindama lūpas sekiau 
vado pasakojimą. Ak, kaip tas antiką studijavęs SS karininkas 
su manimi elgėsi! 

— Tuščia tuo didžiuotis, — tarė Prikeliančioji, užėjusi kaž- 
kokiu reikalu. — Tu toks pat pelkės glitėsis kaip visi, - sušnypš- 
tė, Hermanui Gėdeliui negirdint. Ir nušniokštavo į baraką su 
iškaba virš durų: Operation Kuhstall. 

Nusekiau iš paskos. Bet Prikeliančioji manęs į vidų nejįlei- 
do. Parodė kitą baraką ir patarė man susikaupti ir imtis pjaus- 
tyti gangrenas. 

— Svarbių reikalų tau negalima patikėti. Verčiau nesipai- 
niok po kojų. 

Nusprendžiau parodyti, kad ne veltui mane nusamdė dirbt 
Trečiajam Reichui. Įkūriau stovykloje utėlinę sauną. Ruselis 
man skiemenavo iš „Laiko krypties“: 

— Rus... rusas... kaip padermė... pakenčiamas, jei išmui... iš- 
muiluojamas skystu muilu, palaikomas 60 laipsnių temper... 
temperatūroje, kad išprakaituotų, ir užginamas atlikti savo 
reikalus barake. 

Ruselį prajuokino mintis, kad belaisviai atlieka savo reika- 
lus barakuose, bet man nė kiek nebuvo juokinga. Rusas - gy- 
vulys. Kur gyvulys eina, ten šika. Tą liudijo ir nenuslopstantis 
amoniako kvapas, nuo kurio užimdavo nosį nuščiuvus šiaurės 
vėjui. 

Ruselis padėjo man išsirinkti belaisvius apsivalymo dar- 
bams. Šiaip buvo tinginys, kaip visi rusai, dykinėdavo prie 
vartų, drožinėdavo kažkokius medinius seneliukus, arklius, 

bokštus ir panašius dalykus. Savanoriai parankiniai dėl juoko 
pririšo jam prie kojos karo šunį, kuris jautriai reaguodavo į 
bombardavimus. Tai buvo kalė ir šuninga, kaukčiojo liūdnai. 
Elgiausi su rusu kaip su žmogum, juolab kad jis mokėjo suo- 
miškai. Keistas atrodė padaras, pats sakėsi esąs ne rusas, o iš 
suomiams giminiškos marių tautelės. 

Belaisvių plaukai būdavo nukerpami, o skudurai skalbiami 
didžiuliame puode su keturiais litrais skysto muilo. Greitai su- 
pratau, kad stovykloje visko trūksta. Pribuvėjos amatas mane 
išmokė, kad liga įsismarkaus, gimdyvė numirs, naujagimis 
susirgs uždegimu, į dantis įsimes ėduonis, jei nebus pažabota 
nešvara. 

Padaviau sąrašą Montjai, serbui parankiniui, kuriuo Her- 
manas Gėdelis tarytum pasitikėjo. Muilo, šarmo, skysto 
muilo, sieros, žibalo, acto, švarios krūminės. Už paskutinės 
barakų voros buvo sukalta fanerinė palapinė, kurion variau 
tas karo belaisviais vadinamas šmėklas. Sunykę jie buvo, pa- 
sak Hermano Gėdelio, dėl to, kad nedirbo ir valgyt negau- 
davo. Aš tuo patikėjau. Iš pradžių sargybiniai kosčiojo ir 
mirksėjo akimis, matydami tą belaisvių kurortą, laidė pasta- 
bas dėl storžievių suomių jautrumo, bet galiausiai džiaugėsi. 
Dėmėtosios šiltinės epidemijos stovykloje buvo baiminama- 
si labiau nei rusų antpuolio, nors patrankos Litsoje griaudė 
kiauras dienas ir kartais vakaro vėjo atnešta parako smarvė 
sumišdavo su Hermano Gėdelio ukrainietiškų alyvų žiedų 
kvapsniu. 


Prabėgus aštuoniolikai dienų, trims minutėms ir vienai ilgai 
akimirkai, tu sugrįžai. Sugrįžai ne vienas. Iš paskos atmynė 
Nekelės Jounis ir Lispetė, - toji pasipuošusi pliuške raudona 
skrybėle ir kretono suknele. 

— Finnenliimmel pas belaisvius nevalia! - sušuko Herma- 
nas Gėdelis tą akimirką, kai išėjau į kiemą su savo blakių nu- 
siusiota medvilnine drapana. Ką tik buvo atvežta partija nau- 

jokų. Man buvo liepta išklausyti jų plaučius ir pranešti apie 
tuos, kurie sirgo tuberkulioze ir difteritu. Be to, turėjau sura- 
šyti visus nušalimus, apsakyti kulių ir pimpalų būklę, apžiūrėti 
ir suminėti sergančiųjų gonorėja požymius, varpų galvutes, 
itin Žiūrėti, ar neatvežta apipjaustytų apyvarpių. Apie jas pri- 
valėjau skubinai pranešti. Prikeliančioji rado dvi ir netrukus 
Montija tempė jų savininkus nuogus į šaltį. Aš padejavau, kad 
jie paliko neprausti, - Hermanas Gėdelis atsakė: 

— Nesirūpink, Frūulein Schwester. Šitie verjūdelten Russen, 
rusžydžiai, bus išvežti į kitą stovyklą. 

Į kokią? Hermanas Gėdelis gūžtelėjo dailiais pečiais. Leido 
suprasti, kad nedera klausinėti tokių niekų. Kad burna bereik 
aušta. Čia nėra padorių poilsiaviečių, kaip Europos kraštuose. 

— Einsatzgruppe tuo pasirūpins. 

Buvo ir tokių belaisvių, kuriems reikėjo užgydyti šautines 
žaizdas, kai kuriems — pjūklu ir be nuskausminimo nupjauti 
galūnes. Kaip tik per tą sambrūzdį atvažiavote judu su Neke- 
le. Jounis buvo girtas kaip pėdas ir panūdo apžiūrėti stovyklą. 
Šokau lydėti. Žinojau, ką Jounis turi galvoje. Jis ieškojo tos 
savo plaukuotos ožkarožės. Jos vyras dabar sėdėjo Sydspiseno 
kalėjime Trumsėje ir žmonės šnekėjo, kad vokiečiai tą bobelę 
laiko kažkokioje stovykloje rytuose. 

— Čia nėra tavo mielosios, moterų čia nėra. 

— Ar tu tikra? Rausva garbana ant kaktos, putė — kaip ku- 
melės snukis. 

— Užčiaupk nasrus, antraip jie tave nušaus, - pasakiau. 

Bet Jounis pratrūko rėkaloti: 

— Heta! Ar tu čia? - ir aš turėjau skubinai nuvesti jį į baraką 
pamiegot. 

— Tiek daug turiu tau papasakoti, — suspigo Lisu kėbule 
man sugrįžus į Medžioklės kiemą. Lūpos ryškiai raudonos, 
ji avėjo „Lofskag“ aulinukus, Aunės užsakytus Stokholme. 
Berankovės suknelės pažastės vis skleidėsi nelyg pragaro 
vartai. Apkabinai ją per juosmenį ir trūktelėjai nuo fordo 

„Naikintuvo“ kėbulo. Lisu atskriejo iki manęs, dvelkė pakal- 
nutėm ir sperma. 

— Ak, mažoji Žvairaake, — sukudakavo ji ir apsivijo man 
kaklą. — Ak, sesute, su šitokia šukuosena tavo akys švyti šel- 
miškai. 

Suėmiau šilkinius pūkelius ant sprando, užčiuopdama po 
oda silpnus slankstelius. Atrodė tokie gležni ir trapūs. 

— Bet tu atsitraukei nuo darbo. Mes einam pailsėti. 

— Aš jau galiu pabaigti. 

Lisu pavartė akis ir įsikibo tau į parankę. Aš meldžiau Die- 
vo: „Suteik Johanui jėgų pasakyti „ne“. Liepk jam pasikviesti ir 
mane: 

Bet Dievas man nebuvo maloningas. 

— Eisime į Kapinetą? Papasakosiu, kaip aš maudžiau Hilerį. 

— Na, eime. 

Ir apkabinai per juosmenį tą nuodėvą, tą plaušabudę, tą 
nuodingąją, ką tik iš gimdymų ištrūkusią išrausą. Manęs, Joha- 
nai, pasikviesti nepanorai. Lisu atsisuko, pamojavo. Tas perga- 
lingas žvilgsnis! Aš stipri moteris. Bet kokiomis aplinkybėmis 
galiu pargriauti elnią ragočių. Tokiai, kaip Lisu, akimirksniu 
galėčiau nusukti sprandą. Sugrįžau į ligonių baraką uodams 
ausyse gaudžiant. Kirtau atsivėdėjusi pjūklu ligoniui per koją. 


— Medicinica. Vot, viešnia pas tave, — užgiedojo tarpdury 
Montija. Ir Lisu ant pirštų galų atstypčiojo pasižiūrėti, ką aš 
dirbu: 

— Fui, čia dvokia maru. 

Aš tylėjau. Sukandusi dantis džyrinau gangrenos apimtą 
ūsuoto baltarusio koją. Vyras verkė ir atkakliai kaišiojo man 
žmonos ir dviejų vaikų nuotrauką. Žmona glaudė prie smil- 
kinio dačoje suskintą puokštę. Mergaitės suknelę puošė nė- 
riniuota apykaklė, krūtinę — perlamutrinė sagė, storastikliai 
berniuko akiniai atrodė kaip du butelio dugnai, vaikas spaudė 
prie krūtinės Bibliją su stačiatikių kryžium. Pažiūrėti atrodė 

graži šeima. Maldžiau baltarusį, stengdamasi kuo steriliau ap- 
valyti koją. Buvo nelengva. Didžią dalį dezinfekcinių medžia- 
gų buvau sunaudojusi švarindama sutrešusį saunos baraką. 
Prikeliančioji pakuždėjo, kad baltarusis įtariamas esąs liaudies 
komisaras, ir patarė pjauti blauzdikaulį be nuskausminimo. 
Liepiau Lisu sudaryti belaisvio turto sąrašą, kad jis po karo 
galėtų viską atgauti. Lisu neklausė, lūpas judindama tiktai 
skiemenavo prie sienos priklijuotą vaistų pristatymo grafiką. 
Nuo kraujo ją tampė vėmulys. 

— Žinai ką? Aš sugalvojau, kaip išsigelbėsiu iš šito karo, — 
tarė, kai emaliuotame dubenyje mazgojausi rankas. - Pagim- 
dysiu tam Johanui vaiką. Jis nori vaiko. 

— Taip greit tu nepastosi. 

— Pastosiu. Johanas sakė, kad aš kvepiu vaisiais. 

Pagalvojau, kad lubų sijos pažiūrėti labai silpnos. 

— Baisu! Nepatikėsi, kas nutiko vakar per vakarinį bom- 
bardavimą. Jis neskystakiaušis. Jis pašėlęs. Tamsoje įsibrovė į 
mane, nors brolis buvo šalia. 

Pirmynatgal, pirmynatgal, žeme trenkiančioje karininkų 
klubo priešlėktuvinėje slėptuvėje, tavo grūstuvas svetimoje 
piestoje. Apsimetėlės lotos praskėstos šlaunys, sunkus alsavi- 
mas, visai šalia švyti Jounio pypkės galvutė. Rusų bomba pra- 
lėkė smarkiai pro šalį. 

„Aš jį imsiu“, pasakė Lisu. 

Kažkur tundroje pasigirdo trenksmas. Ruseliui prie kojos 
pririšta kalė sukaukė, mėgino Iįsti po gultu. Lisu suraukė kak- 
tą. Vienas kitas vietinis jau ruošėsi bėgti į pietus. 

— Tas Hileris nelaimės. Jis turi tiktai vieną pautą. Sėdi da- 
bar namuose ir graužia kilimo kraštą. 

Įsižeidžiau, kad ji taip menkai tiki mūsų reikalu. 

— Reikia galvoti apie ateitį. 

Bet, pasak išmintingų Lisu žodžių, nevertėtų susidėti su 


bet kuo. O dabar su vokiečiais reikia būti atsargiam. 

— Paaiškėjo, kad Oilės vyras iš Jatimos, tas Holkeris, susira- 
do Achene kažkokią štrudelio kepėją. 

Oilis prapuolė per kažkokios geležinkelio stoties bombar- 
davimą, Lisu tiksliai nežinojo, kokios. Galėjau pasakyti, kad 
Jounis iš Elisenvaros žino tai, ko radijas neskelbia. Nepatiksli- 
nau, nes kažkodėl numaniau, kad Jouniui tai nepatiktų. 

— Laimei, mūsiškis Johanas kitoks. 

Kiekvieną akimirką galėjo nukristi ir praskelti garbanom liu- 
lančią Lisu galvą. Apsimetėlė lota. Sidabražolė. Gretos Garbo 
šnekanti kopija. Šliundra viliokė. Kodėl kaip tik jos tau reikė- 
jo? Juk ji šito gero nestokoja. Ištekės po karo už kokio gerų 
manierų, turtingo paveldėtojo arba „Kemiyhtio“ medienos 
fabriko direktoriaus — tokio, kuris nepridarė rusėms vaikų ir 
neatsineš gonorėjos. Lisu bet kas paims. O mane? 

— Žinai, aš galėčiau tam Johanui vaiką išnešioti. Ar tu man 
padėsi? Ar pasakysi, kokias voneles ruošti? 

Lisu spigino man į akis, plekšnojo man plaštaką mergišku, 
raudonmolio neliečiančiu delnu. Jos skrybėlė buvo didelė kaip 
vežimo ratas, sveiko kraujo aksomo ir saulėj nudegusio kūdi- 
kio odos spalvos. 

Aš jai atsakiau: 

— Paruošiu tau vaistų, kurie žadina vyro geidulius, o mote- 
ris tampa tokia vaisinga, kad pastoja net nuo žaginio. Bet už 
tuos vaistus turėsi atiduoti skrybėlę ir šitą suknelę. 

Lisu gūžtelėjo pečiais: 

— Kaip nori. Tau tie apdarai tikrai nepadės. 


68 


1944-ųjų liepa, Titovka 


Nd 
veitėme su Ruseliu plautus, kad nesmirdėtų ivanais. Kai 


maišiau melžtuvėje laukinį medų, šermukšnius ir valerijo- 
nus, man drebėjo rankos. Liepiau iškloti grindis kadagių šako- 
mis, užkišti jų ir už durų staktos. Tarpais prisėsdavau, pakasy- 
davau kalei sprandą. Mane dusino. Dusino nuo tos akimirkos, 
kai tu stovėdamas tarpduryje paklausei: 

— Frūulein Schwester, ar gali paruošti man vonią? 

Atrodei susirūpinęs. Nekelės Lispetė gulėjo lovoje ir inkštė. 
Jos kraujas per naktį susidumblojo, makštis pradviso sugedu- 
sia silke. Aš tave nuraminau. Pasakiau, kad Prikeliančioji pa- 
gydys ją bismuto injekcijom ir valerijonu. 

— Bobiškos bėdos. Pagulės, ir praeis. 

Pasibarsčiau talko milteliais pažastis, nuskalautas chloruo- 
tu vandeniu. 

Apsišlaksčiau veidą rasos vandeniu, paskalavau burną kat- 
žolių užpilu. Kai Ruselis garbanojo man kirpčiukus, jo karo 
šuva laižė man kulkšnis, išteptas medetkų tepalu. 

— Izvinite. Tas šuva geras. 

Tą vakarą liepiau baigti visas maudynes, nepaisydama Pri- 
keliančiosios nepatenkinto šnarpavimo. Tegul išgaišta tie visi 
išromyti asilėnai ir kumeliukai. Tegul išsiverkia kirgizai ir už- 
migs, palakdinkit juos karvių gėralu, pašerkit musių lervomis. 
Mes einam ruošti maloniausios pasaulyje sėdimosios vonios 
su pelkių gailiais, kurioje žmogaus siela pailsi, po kurios ją il- 
goms valandoms užlieja melsvas, kietas kaip gintaras miegas. 
Įnešėme vidun vario lankais aptaisytą kubilą. Pamaži pamaži 
pripyliau jį vandens su paukščių pienu. Ėmiau jį plakti, idant 

gyduolės suputotų, sykiu tyliai dainavau. Gera tau bus kai- 
tintis šitoj vonioj. Kraujaleidžio mažutį kerstuką, ragelius ir 
kirslą pasidėjau ant taburetės, kad būtų po ranka. Kirsiu jais į 
skaudamą nugaros raumenį. Paleidau garą, kad oras išsivalytų, 
palaukiau, kol nusės. 

Pasirodei tarpduryje lyg dumsus šešėlis. Rengeisi iš lėto ir 
aš nedrįsau žiūrėti. Garuose mirgančios žvakės atsimušė ant 
sienų judančiom tamsiom dėmėm. Sustojęs prie kubilo tu lyg 
jėgų netekai: 

— Frūulein Schwester, ar į šitą man lipti? 

Lauke graudžiai džyrino Maskvos filharmonija. Vypsoda- 
mas kyštelėjai pėdą į garuojantį kubilą. Paskui šlumštelėjai į jį 
ir sudejavai. Ėmiau pilti tamsų, gyduolėm kvepiantį vandenį tau 
per tarpumentį. Šiltą tvinksėjimą jaučiau net pakirkšniuose. 

— Turiu kai ko paklausti. 

— Ko tik nori. 

Mano brangusis Johanai. 

Tavo delnas mitriai apėmė man riešą: 

— Žaižarake. 

Tada pirmą kartą pavadinai mane šitaip. 

— Žaižarake, aš sapnuoju negerus sapnus. 

— Ką tu sapnuoji? 

Padvejojai akimirką. 

— Aš neprisimenu. 

Uždėjau tau ant kaktos karštą, gyduolių nuoviru suvilgytą 
rankšluostį. 

Suplakiau skystą muilą, kad suputotų, ir pradėjau maigyti 
tau nugarą. Pamaži pamaži. Atsikvėpei patenkintas ir nunirai 
giliau į garus. 

— Ir tas juokas... Ar tu jį girdi? 

— Girdžiu, — atsakiau. Nors negirdėjau. 

Pasakei, kad naktį tave pabudina moters juokas už kalnų. 

— Aš žinau, kas tai. Rusai per didžiulius garsiakalbius lei- 
džia moters juoką, kad mums protas pasimaišytų. 

Moters juoką? Kam? Nedrįsau klausti. Pažadėjau paruošti 
tau migdančios arbatos ir padainuoti, jeigu norėsi. 

— Mano mama Anikė gražiai dainuodavo. 

Pradėjau niūniuoti. Jaučiau, kaip nuo mano rankos linkio 
smiliumi brauki liniją pagal tvinksinčią gyslą. 

— Danke schėūn, - atsidusai ir užsimerkei. 

Tą akimirką kilo triukšmas. Lauke pasigirdo toks baisus 
stūgsmas, kad, rodės, išmušė paskutinioji. Paskui nugriaudėjo 
juokas, pasigirdo nerimastingas Ruselio riksmas. Žinojau, kad 
Montija ir kiti patikimieji iš jo tyčiojasi ir linksminasi traukda- 
mi šunyčius pro uodegą kalei, kuri pririšta prie jo kojos. Mi- 
nutėlę dvejojau. Vis tiek jie kada nors užmuš tą Ruselį - nety- 
čia ar tyčiomis. Bet buvo girdėti dar kažkas, kas erzino kitus 
belaisvius. Tik kas man turėtų rūpėti. Aš čia, su tavim, liečiu ir 
jaučiu tavo kūną. Dieve, ko man dar reikia? Po viskam manau, 
"kad to man nereikėjo. Bet tada prasiveržiau pro garus į kiemą, 
matyt, Viešpaties įsakyta. 

Ne mano patikėtinį rusą jie kamavo. 

Į stovyklą buvo atvežta naujokų. Jie trainiojosi Medžioklės 
kiemo pakraštyje nepaisydami net kraują siurbiančių uodų 
kesulo. Kažkas vyko Medžioklės kiemo vidury. SS sargybiniai 
pomą liesą padarą. Sargybinis pasakė, kad užtikta tą būtybę 
Vaitolahčio kaime, prie senosios pasienio upės, skalbiant apa- 
tines kelnes. Paklausiau, kur tiksliai tas Vaitolahtis. Atsakė, 
kad Kalastajasarento pusiasalyje, prie pat sienos. 

— Tai ne desantas, - sušnibždėjo Ruselis. — Jie užmuš ją, — 
paskui atsisėdo ant laiptų ir ėmė drožti medinius seneliukus, 
sakytum tas jam nerūpėtų. 

Jeigu tą akimirką būčiau apsisukusi ir grįžusi atgal. Jeigu 
būčiau palikusi tą koltę likimo valiai ir parėjusi pas tave. Tu 
sėdėjai mano meduotų garų migloje, viso tavęs nebuvau iš- 
muilavusi. Norėjau nuprausti, glostyti delnais tavo slidų kūną, 
švariai jį nulaižyti. Muilo puta užlieti tau nugarą, pilti pro spe- 

nelius vandenį bambos link, žemyn. Bet kažkas mane laikė 
kieme. Ta silpnutė mergaitė. Desantas? Būčiau pasakiusi, kad 
silpnaprotė, nes rėkė ir spardėsi, nors turėjo tylėti ir melstis. 
Tokia vargšė atrodė, kad niekas nedrįso šauti į ją. Arba, kaip 
sumąsčiau vėliau, ji turėjo nepaprastų gebėjimų ir mokėjo 
mus visus apgauti. 

Mergaitė atrodė gal trylikos metų, bet jau graži kaip raga- 
niukė. Murzina, bet tartum ant minkštų miško samanų išsi- 
voliojusi, o ne pelkėje išsimurkdžiusi. Su atsmaukta skarele ji 
priminė tokią dailią elniukę, kokios aš dar nebuvau mačiusi. 
Jos plaukai buvo juodi kaip varno sparnas, skruostikauliai 
aukšti, lūpos minkštos, nors iš burnos sklido stovykloje ir kare 
nederamas įniršis ir keiksmai. Ant rankos buvo matyti keistas, 
vilko galvos pavidalo randas. SS sargybiniai niuksėjo mergaitę, 
juokėsi sugluminti jos nertėjimo. 

— Desantas, - tarė Hermanas Gėdelis ir mostelėjo į bara- 
ką su užrašu Operation Kuhstall. Grįžtelėjau saunos pusėn, 
bet tavęs nemačiau. Pasidarė neramu. Vyriausiasis sargybinis 
Holgeris Heideris jau ketino čiupti mergaitę. 

— Nein! 

Susivokiau, kad sušukau balsu. Iškart pasigailėjau. Juk turė- 
jau grįžti pas tave, o ką padariau. Įsivyravo mirtina tyla. Her- 
manas Gėdelis suraukė antakius. 

— Tai tik vaikas, — suveblenau kliūvančiu liežuviu. — Pasi- 
imčiau į pagalbininkes. Padėtų man rinkti kerpes ir grybus. 
Tai ne desantas. 

Nežinau, kas būtų nutikę, jeigu tu nebūtum išėjęs iš sau- 
nos. Nuo tavo milinės kilo garas, kai žingsniavai mūsų link 
mieguistas, kaip išėjęs pasivaikščioti. Gailiai, kurių įmečiau į 
kubilą, veikė, ir aš vėl skaudžiai pasigailėjau, kad iš karto nesu- 
grįžau pas tave. Gailių prisiuostęs žmogus pasidaro atviras ir 
dosnus. Bet žinojau, kad tinkama akimirka jau praėjusi. Tavo 
akys darėsi supratingesnės. Paliečiau tau ranką ir nieko dau- 
giau negalvodama pasakiau: 

— Leisk man pasilikti šitą mergaitę. 

Abejingai pažvelgei į ją ir mostelėjai ranka parodydamas, 
kad sutinki. 

Kas čia tokio, — galiu pasilikti mergaitę, jeigu ji nepridarys 
bėdų. Linktelėjau galvą. Hermanas Gėdelis irgi linktelėjo. Pa- 
sakei taip, kad visi girdėtų: 

— Mergaitė bus Frūulein Schwester patikimoji. 

Pasakei Frūulein Schwester, ne Žaižarakės. Pareikalavai, 
kad ji visą laiką būtų pririšta prie manęs arba prie karo šuns, 
pridūrei, jog asmeniškai už tai atsakau. Mergaitei nevalia bė- 
gioti stovykloje, kur nori, nevalia kalbėtis su belaisviais. Iškart 
sutikau. Aš taip pat privalau žiūrėti, kad mergaitė per daug 
nebendrautų su kareiviais. 

— Ir neleisti jos prie „Ivarto“. 

Tik po minutės supratau, kur. Operation Kuhstall. Prike- 
liančioji dar neleido manęs tenai. Pajutau, kad medaus garai 
sklaidosi vasaros naktyje. | 

— Ar norėtum grįžti į sauną? Galėčiau tau padainuoti. 

Nusirankiojai prie rankovės prikibusius kadagių spyglius: 

— Dabar turim kitokių darbų. 

Kai į stovyklą atvežė naujokų, Montija ir jo draugai keistai 
įsiaudrino. 

Atrodė, kad tie belaisviai tokie pat rusai kaip visi. Jie visi 
buvo įtraukti į sąrašus, pažymėta, ką kiekvienas turės dirbti. 
Reikės patikrinti, ar tinkami. Jų nuosavybė buvo laikinai nu- 
savinta. 

Nunešiau nusavintus daiktus į pašiūrę. Tarp fotografijų pa- 
stebėjau to ūsuoto baltarusio, kuriam pjoviau koją, nuotrauką. 
sugarbanotais plaukais, o akiniuotas berniukas glaudė prie krū- 
tinės Bibliją. Ir nusiunčiau maldą už tuos klaidatikius kažkur 
toli: „Tėvelis jau niekada nebesugrįš. Tepadeda jums Dievas“ 

Bet, žiūrinėdama tuos daiktus, nustebau pamačiusi, kad 
naujoviški rusai nešiojasi su savim visokius papuošalus ir 

medalionus. Nieko keista, kad dažnas kareiva laiko vidinėje 
kišenėje mylimosios nuotrauką. Nieko keista, jei nešiojasi nė- 
riniuotą nosinę su išsiuvinėtais inicialais, keliaraištį su kauli- 
niais segtukais, pusę indelio medetkų tepalo. Kad tai reikalingi 
dalykai, aš supratau. Bet kad reikėtų tų skudurų su raišteliais, 
kuriuos moterys naudoja per mėnesines. Ar aštuoniskart nau- 
dotos žilvičio rykštės, kuriomis nėščios koltės prilaiko gimdą, 
bijodamos, kad iškris. Odesos Moterų draugijos gimnastikos 
treniruočių kortelės ir pradėtos megzti retos vilnonės kojinės 
su mediniais virbalais. 

Tik pamačiusi belaisvius nuogus, supratau, kad kai kurie 
jų - moterys. Nors buvau girdėjusi apie patrankų moteriškes 
ir apie tai, kad į sovietų kariuomenę verbuojamos ir nevilties 
apimtos rusės. Maniau, kad tai tokios pat pasakos, kaip isto- 
rijos apie Stalino išvestų padarų — pusiau žmonių, pusiau si- 
birietiškų šunų — rasę. Pasak gandų, šitie šuniasnukiai gebėjo 
miške suuosti priešą ir, pavalgę sausų barščių ir džiovintos 
mėsos, nubėgti mylių mylias. Moterys buvo nuvestos į „Ope- 
raciją „Ivartas“. 

— Kodėl? - paklausiau tavęs. 

Padvejojai lyg neprisimindamas. Paskui tavo veidas nušvi- 
to: moterys iš savo plaukų ten siuva maišus ir kojines prilai- 
kančias juosteles Barenco jūros povandeninių laivų vyrams. 
Juk moterys tokius darbus moka dirbti geriau negu vyrai. Ne- 
verta moterų varyti miško kirsti. 

— Aptirps jų ten, — pasakei, ir aš vėl apsalau, išgirdusi tavo 
samišką tarmę. 

Tokią neteisingą ir sykiu tokią teisingą. 

Savanoriai ir sargybiniai tąsyk linksminosi iki vėlyvos nak- 
ties. Jounis buvo davęs kiekvienam po butelį gyvatinės ir vi- 
durnaktį per stovyklos garsiakalbius pasigirdo Holgerio Hei- 
gerio atliekama „Lili Marlen“. Maskvos filharmonijai buvo 
liepta džyrinti maršus ir šokti jenką. Antrą nakties pasibel- 
džiau į Kabineto duris, bet niekas neatidarė. Nerimas manęs 

nekamavo, nes gražioji Nekelės Lispetė gulėjo ant mano gulto 
ir vėmė. Prikeliančioji buvo išgėrusi veronalio ir, apimta palai- 
mos, atitrūkusi nuo šio pasaulio. 

Stovėjau Medžioklės kieme ir klausiausi. Netoliese deja- 
vo tilvikas. Ore tvyrojo sausos, tikros vasaros nakties kvapas, 
buvo justi nuo Arkties vandenyno pamaži atsėlinantis šaltis. 
Jis galėtų dar palaukti. Mirties paukščių danguje nesimatė. Pa- 
sižvalgiau atidžiau. Akimirką pasirodė, kad matau ant barako 
stogo gulint žmogystą. Bet nuo kalno nusileidusi rūko skiautė 
išdriko ant stovyklos, ir aš abejoju, ar tai mačiau. 

Nukulniavau pažiūrėti koltės. Ji gūžėjo Medžioklės kieme 
viena ir atrodė taip, kaip turėjo atrodyti — lyg paklydęs, bejė- 
gis paukščiukas. Numaniau, kiek toks pumpurėlis stovykloje 
trauks. Porą savaičių. Nelabai ilgai man gelbėti pajėgs. Bet ji 
nebuvo desantas, — be jokios abejonės. 

— Nesijaudink. Čia tau bus gerai, — paguodžiau, nors žino- 
jau, kad nebus. 

Kažkodėl man gailu pasidarė. Ji atrodė taip pat, kaip aš tuo- 
met, kai atėjau į Didžiojo Lamperio namus. Nuvedžiau mer- 
gaitę į sauną, nuprausiau kubile vandens, jau atvėsusiame po 
tavęs. Tada paprašiau Holgerio atrakinti valgyklos duris. Dau- 
giau sargybinių nebuvo matyti, o ir Holgeris atlapu prarėžu 
stovėjo atsišliejęs barako sienos. Paprašiau atnešti miltų, sa- 
charino ir ketaus keptuvę. Viena karvė jau davė pieno ir aš keti- 
nau užmaišyti tešlą. Naudojau kiaušinių miltelius, todėl blynai 
išėjo glebūs, vienas nukritęs priskreto prie valgyklos lentinių 
grindų. Mat mokiau koltę vartyti blynus ore. Jai buvo juokinga. 

— Pribuvėja, ar padarysi man aitvarą? 

Taip nustebau, kad vos neišmečiau dubens su tešla iš ran- 
kų. Nemaniau, kad samių padermės mergaitė gali žinoti, kas 
per daiktas yra aitvaras. 

— Da da, - nuoširdžiai užtikrino Maša. Papasakojo, kad 
babuška paprastai tokiu metų laiku padarydavo jai aitvarą. 
Kodėl? 

— Den raždenija, gimimo diena, - rimtai atsakė Maša. 

Tikslios datos ji nežinojo. Mašos mama buvo pabėgusi į 
Murmanską, kur dabar dirbo telegrafiste, mergaitę palikusi 
globoti babuškai. 

— Rūgštynės žydėjo, kai mane rado miške. Miehcest von 
tam kavnim, taip pasakytų babuška. 

Prisitraukiau ją arčiau. Apkabinau. 

— Padarysiu tau aitvarą. 

Pauosčiau jos plaukus, pabučiavau vilko galvos pavidalo 
randą ant rankos. 

Pagalvojau, kad ir mudu kada nors turėsime tokių vaikų, — 
Ren und Undschuldig. Ir kad jiems taip pat darysime aitva- 
rus. Užkabinsiu jiems ant kaklo po medalioną, sugarbanosiu 
plaukus, papuošiu drabužėliais su nėriniuotom apykaklėm, 
kaip baltarusio dukters. Jeigu turėsim du berniukus, nesodin- 
sim jų į skruzdėlyną dėl to, kad siusioja į lovą. Kasdien per 
pusryčius jie valgys morengus, mirkys kakavoj bandeles, dė- 
vės švarkelius su kišenėm, kuriose nesuduš paukščio kiauši- 
nis, nešios akinius apvaliais stiklais, kad būtų protingi. Paskui 
galvoje iškilo ryški mintis, aiškumu net akinanti, tad nustebau 
jai anksčiau neatsiradus. Nieko neišeis, jeigu mes pasiliksim 
stovykloje, ligi pasibaigs karas. Mums visada kas nors trukdys. 
Lisu neišvengiamai pasveiks. Paskui atsiras kokia kita. Pada- 
viau Mašai tešlos dubenį, liepiau išlaižyti. Paglosčiau galvelę ir 
nuvedusi paguldžiau ant savo gulto. Andai mergaitė kvepėjo 
pelkių žolėm ir angelų siusiuku. 

O dabar nuo jos kvapo man suko pilvą. 

Antra dalis 


Negyvėlio užrašai 


1942 09 09, Nudegėlis - Banginių Medžiotojui (SOE) 
Šarvuotlaivis „Tirpitz“ Sabotažas nepavyko. Anglų narams 
perėmus torpedas, kontaktas nutrūko. 
Papildymas: Prašymas perkelti. Vietovė iš dalies neapšau- 
doma. 


Banginių Medžiotojas: Prašymas atmestas. Vieta strategiš- 
kai svarbi. Vokiečiai negali užpelenguoti siųstuvo. 


1942 09 10, Nudegėlis - Raudonplaukiui 

„Tirpitz“ sabotažas atmetamas. Gauta kitokių žinių. Išmė- 
ginta šifravimo sistema: Diplomato kodas 26, Pobedos ir GRU 
kodai. Vienas kodas tinkamas, siuntėjas nežinomas. Vokiečių 
žemėlapiai klaidingi. Rusenštrasės trosai nutraukti. Dabar 
aišku, ką sugeba ginklo brolis, kuris pradeda pačiam karo 
įkaršty tiesti kelius. „Tirpitz“ vėl aktualus. 

Įtariama, kad Parkinos komisaras Untas R. yra informa- 
torius. 


Raudonplaukis: Žinutė gauta. Atlyginimas 300 kr. Rengtis 
atsakomiesiems veiksmams. Pradedame ruoštis operacijoms 
„Laukinė antis“ ir Vidurnakčio saulė“. 


1943 09 10 

Miela dukrele, rašau tau tokiu metu, kai aplinkui nieko 
nėra. Aš, aišku, žinau, kas atsiuntė tą suomių žinutę. Bet Au- 
nės sūnaus neišduosiu, nes Aunei aš skolingas už gyvenimą. Ji 

padėjo man ištrūkti iš Lainanrantos Rovaniemyje, tada, 1918- 
yjų vasarį, kai skerdikai suėmė Darbo liaudies teatro vyrus. 

Užtat įdaviau tą Petsamo šnipinėjimo byloje liudijusį su- 
trešusį šiknių, kuris sukosi apie tave. Toje ožkos putėje pabu- 
vęs, šūdinai jaučiausi, bet ir dabar jis vėl lakstinėja aplinkui. 
Gėlyčių rinkėjas, kažkoks floristas, vištgaidis su sijonu. Dar 
ir lestadijonas, o ty šventeivų negaliu pakęsti. Per juos tavo 
mama turėjo nuodėmėje gyventi, klėtyse su manimi raičiojo- 
si. Ir tuberkuliozę šitaip gavo, todėl tikėjausi išvysti tą Untą 
kartuvėse linguojantį, bet kažkodėl įsikišo Ryšių štabas Roi ir 
jis buvo išsiųstas į frontą. O turėjo mirti, kaip visa tų apsės- 
tųjų gauja. 

Tavo mama buvo geras žmogus, per švelnus šiame pasauly- 
je. Ji visais tikėjo, ir tik jos prašomas aš už dyką daugelį metų 
rauginau odą tų aklatikių lestadijonų batams. Per didžiuosius 
jų susiėjimus Rovaniemyje taisiau nunešiotus pamokslininkų 
riestanosius autuvus. Jie visi už batus dėkojo Viešpačiui, bet 
man - nė vienas. Jų dejonės, rėksmai, sielvartavimai, galavi- 
masis ir baisingi trypimai drengė batus. Bet tai buvo ženklas, 
kad tavo tėvas turės darbo. Jie buvo klasiniai išdavikai, atsisa- 
kę jungtis prie liaudies fronto. 

„Dukra, nesirūpink. Jie galanda peilius patys sau“, pasa- 
kiau aš tau. 

Klydau, nes tuos peilius jie galando man ir panaudojo juos 
1918-ųjų vasario dvidešimtąją, brolžudiškas karas pietuose 
tada tik prasidėjo, bet Laplandijoje jau viskas buvo žlugę. Iš 
tavo motinos giminės nė vienas nė pirštelio dėl manęs nepa- 
judino, nors aš rūpinausi jų apavu. Naktį Kemijokio paupiu 
atėjo tie žudikai ir išsivedė tavo tėvą vienom apatinėm kelnėm, 
basą į Kontineno lauką. Tau liepiau gulėti po apklotais tyliai 
kaip pelytė. 

„Tėvelis tuoj pareis, pamelavau pamatęs, kas atėjo. Tą nak- 
tį paėmė vienuolika raudonyjų. Vienas pabėgo, kitus dešimt 
teisė karo lauko teismas, o jų palaikai per didžiausius šalčius 

buvo nugramzdinti upėn Lainanrantoje. Sakė, ledą dažė rūdys 
dvi savaites. Aunė padėjo man pabėgti, užsegė slidžių dirželius 
ir liepė šliuožti per sieną į Sovietų žemę. Parkiną pasiekiau 
leisgyvis, bet kažkokia medicinos sesuo lazarete per stebuklą 
mane išgelbėjo ir aš traukiau toliau. Aunės sesuo Anikė priėmė 
mane Maskvos kaime prie Petsamo, o ten anglas mane, raudo- 
nąjį, nusamdė į Murmansko legioną kovoti už baltuosius bala- 
žin su kuo. Paskui tarnavau keliems šeimininkams. 

O dabar aš čia, Arkties vandenyno pakrantėje. Vienas. 
Negaliu pasitikėti nė vienu žmogum. Krautuvininkas ir Įna- 
mys atvežė maisto produktų. Nacionalistai bendradarbiauja 
su SOE. Prekijo charakteristika: nesąžiningas nei versle, nei 
idėjos požiūriu. Įnamio charakteristika: pramogų intendan- 
tas, plaukai prie sprando nuskusti. Kalba ryškia Turku krašto 
tarme. Po tos šnipinėjimo bylos 1939-aisiais čia mane atvežė 
Jarikis Peltonenas. Vienas tavo gerbėjų. Bet aš, mielas vaike, 
negalėjau leisti prie tavęs to žmogaus. Tu nusipelnei geresnio. 
Jis iš tų, kurie čia, šiaurėje, neatlaiko. Pradeda vaikytis elnius, 
gąsčioja paukščių ir spalvingų sienų apmušalų. Kažkoks įtar- 
tinas, - persergėju tave kaip tėvas dukterį. Pernelyg domisi 
mano užrašais. Rauko nosį, žiūrėdamas į mano bjaurų veidą, 
nemoka nuslėpt pasibjaurėjimo. Dėl jo nusprendžiau dieno- 
raščius rašyti nematomu rašalu. 

Ką tik naudodamasis Schiffer A2 lentele iššifravau gestapo 
atsiųstą žinutę: „Ryšininkas iš Kalastajasarento ateis trečia- 
dienį. Kodinis vardas Raudonplaukis“ Oi, miela dukrele, tu 
nežinai, kas jis toks. Seniai pažįstu tą vyrą. To kvailio plaukai 
raudoni. 

1944-ųjų spalis, Negyvėlio fjordas 


nt tos uolos mes galo negavom. Įvyko stebuklas, mano 

Ar patikėk, tikras stebuklas ir apvaizdos valios 
ženklas. Jau buvau praradusi viltį, kai iš rūko išniro ilga, siau- 
ra plokščiadugnė valtis. Toks senoviškas laivas, kokiu vikingai 
plaukiojo, kai siautėdavo vidaus vandenyse ar irdavosi žvejoti. 
Tame Viešpaties apreiškime sėdėjo murzinas senis. Tai tikrai 
buvo ne ta motorinė valtis, kurią pirmiau girdėjau rūke. Ne 
ta. Irklų įkabų girgždėjimas, jų medinių menčių tykus slysmas 
skrodžiant rūką. Dingtelėjo, kad vėl regiu apreiškimą, kaip 
sykį Parkinoje, kada mačiau tris angelus skardenant trimitais. 
Arba kaip tada, kai mačiau tą raudonplaukį smaukytoją, kuris 
vasarą vaikščiojo po Negyvėlio fjordą. Prisimeni? Bet šitas ap- 
reiškimas buvo kitoks. Jis iš tolo dvokė medžio žievės raugu ir 
nenumazgojamu patino prakaitu. 

— God kveld! Labas vakaras! 

Pro šerkšnotus šerius spigino dvi juodos žuvėdros akys. 
Nosis buvo panaši į Nevos tiltą. Paukščiaakis pasikasė užausį. 

— Hei hei! Jūs nebylės? Mjukt? 

— Labą vakarą, - sušnibždėjau. 

— Aha, bičiulis jau buvo perspėjęs, kad sulauksiu svečių. 
Bet jūs, dukrelės, neblogoj vietoj atsiradot. 

Ištraukiau nykštį Mašai iš burnos ir mandagiai nusilenkiau. 
Hilma nė nevamptelėjo. 

— Greitai būtumėt pražuvusios. Tokiu oru čia niekas ne- 
plaukioja. 

Pasakiau anksčiau girdėjusi motorinę valtį. Senis surimtėjo. 

— Žiūrėk žiūrėk, — reikšmingai pažvelgė į valties galą. 

— Kad tave apžėlusi Lenino subinė! 

Tik tada pamačiau, kad valties gale ant suolelio kūpso ne 
tinklo mutulas, o dar vienas vyras. Krūptelėjau. Buvo bjaurus. 
Taip baisiai nudegęs, kad veido bruožai atrodė neapibūdi- 
nami, o vis dėlto kažkuo buvo pažįstamas. O gal pažįstamas 
buvo kvapas, kurį užuodžiau po daugybės metų, bet negalėjau 
pasakyti, kur jį buvau patyrusi. Tas senis sumalta muturze žiū- 
rėjo į mane, lyg būčiau tas keistas padaras ruonio oda ir žmo- 
gaus veidu, kokių kai kada Parkinoje išmeta į krantą, o paskui 
vaikai baksnoja lazdom ir galiausiai mirtinai užkutena. Man 
tai nepatiko, man nepatinka, kai kas nors žiūri į mane tokią, 
kokia esu dabar. Paskui Nudegėlis kostelėjo: 

— Ar pas tave pelės cypia? 

Širdis man atlėgo. Supratau, kad jis suomis, bet be vieno 
šulo. 

— Nekreipkit dėmesio. Jis tik nori sužinoti, kieno jūs pusė- 
je. Bet ką mums tos pusės rūpi. Ar ne, Jariki? 

Iš baimės man vėl sustingo pirštai. Tie vyrai buvo komunis- 
tai. Iš pasipriešinimo būrių ar koks nors desantas. Išduos ben- 
dražygiams iškart, kai nusigaus į savo kolchozus, ir tie atlėkę į 
fjordą nudirs vienišai moteriai odą. Išsineš jos mėsą, o paskui 
parduos Leningrade. Kažkodėl prisiminiau vieną posakį ir ne- 
pajėgiau jo sulaikyti: 

— Kažkas sakė, kad jeigu raudonųjų idėja iš Dievo, jų val- 
džios mes niekaip neįveiksim... 

Nudegėlis ant suolelio valties gale sugriaudėjo: 

— Ojeigu ji iš velnio, pati anksčiau ar vėliau pasibaigs. 

Tada pradėjo taip kosėti, kad aš nesupratau - juokiasi ar 
dūsta, ir tik tą akimirką pamačiau, kad jo ir lūpos beveik nu- 
degusios. 

— Bjornė, - tarė Paukščiaakis ir ištiesė ranką. 

Delnu kišenėje suėmiau neužtaisytą mauzerį ir pasakiau 
savo vardą, bet rankos nepadaviau. 

Paklausiau, kiek kainuos plukdymas. 

— Mes tave nuplukdysim veltui. 

Turėjau ryžtis. Bjornė padėjo mums įsirabždinti į plokščia- 
dugnę, jau prikrautą ligi kraštų, suurzgė Mašai, kad įsikibusi 
rankom laikytųsi valties krašto, ir pradėjo irkluoti. Man pada- 
vė butelį. Aplinkui nieko nebuvo matyti, rūkas sūkuriavo čia 
aukščiau, čia žemiau, ir aš staiga ėmiau baisintis vaizdų už tos 
rūko uždangos. Pamatyti ne tą kraštą. Visai nepažįstamą fjor- 
dą. Prisikišau butelį prie akių ir etiketėje vingiuotais kraštais 
perskaičiau: Captain Morgan, Scotland, 1940. 

Velnio myžalai. Untas niekuomet nebūtų leidęs tokio gerti. 
Trūktelėjau tiek, kad pilvas tvykstelėjo ugnim, ir atkišau butelį 
Mašai. Širdis iš karto atlėgo. 

Ir rūkas nutolo. 

Gyvenime nebuvau taip apstulbusi, kaip tada. Pro rūką 
išvydau žemę, kraštą, kurio tolumoj buvo matyti pragarmės, 
kriokliai, gilūs mėlyni šešėliai ir šviesa, dryksniais kylanti nuo 
jūros. Netrukus pažinau Aukų akmens, Banginio uolos apri- 
bus ir mūsų trobelę. Ir širdį užliejo karščio banga — toje vieto- 
je buvau buvusi. 

Negyvėlio trobelė atrodė lyg ruplėtas šašas. Susisupau 
Hermano Gėdelio vilkena ir padėkojau apvaizdai, kuri atvedė 
mane prie jos sykiu su trim angelais. 

— Laimė, kad leidomės per rūką žvejoti menkių. 

Kai ką žinau apie pakrantes tirpdančias jūrų sroves. Žinau, 
kad su plokščiadugne valtimi per rūką niekas menkių kabliu- 
ku nekabina ir valu nevilioja. Vis dėlto nudžiugau, nes supra- 
tau, kad Paukščiaakis arba nežino, iš kur aš ištrūkau, arba de- 
dasi nežinąs. Bet kai pasakiau, kad noriu išlipti į krantą, balsas 
pasikeitė. Bjornė pasakė norįs nuplukdyti mus iki savo krautu- 
vės, už aštuonių kilometrų į pietus. 

— Čia nieko nėra, - tikino jis. 

Nudegėlis paprieštaravo: 

— Ten neplauk! 

Aš aiškiai mačiau, kad jau atplaukėme. 

Bjornė gūžtelėjo pečiais, bet tas šėtonas valties gale papur- 
tė galvą. Ne. 

Bjornės draugas visai nenorėjo mūsų plukdyti į Negyvėlio 
trobelę. Bjornė dvejodamas stebėjo, kaip tas kasosi galvą su- 
grubusiom letenom, purto pečius, neryžtingai dėbčioja į tro- 
belę, į mus, vapa kažką apie kraugeres lapes ir balažin kokius 
apuokus, bet galų gale suurzgė, esą, tegul prisiglaudžia, jeigu 
niekam į akis nelįs. 

Priplaukėme prie kranto. Hilma iššoko ir netvirtom kojom 
nukiceno prie sustingusio vėžio. Aš susverdėjau ir vilkena nu- 
slydo man nuo pečių. Pastebėjau, kad Jarikis apžiūrinėja mano 
pasivogtą lotos uniformą, suvarstomus jaučio odos aulinukus 
ir mundurą, nuo kurio buvau nuplėšusi Trečiojo Reicho žen- 
klus ir medvilninę apykaklę. Mėlyną lotos kryžių buvau išme- 
tusi jūron prieš kelias dienas. 

— Na, jumis dėtas, aš čia nepasilikčiau. Čia tikra velnio ši- 
kna, — tarė Jarikis. Pastebėjau, kad Paukščiaakis žvilgčioja į 
mano nupeštą plikę, kur kepurėlė neuždengė. 

— Gražią dukrelę turite. Bet negerai boboms po šituos 
kraštus dviese tampytis. 

— Mano vyras išplaukė... žvejoti. 

Bjornė prunkštelėjo ir prisidegė pypkę. 

— Jumis dėtas, po šitas apylinkes daug nevaikštinėčiau. 
Tarpukalnėse kužėte kuža sprogdintojų ir diversantų. Prie 
Teno upės jau stovi rusai, vokiečiai patruliuoja iki pat Altos. 
Degina ten viską iš eilės. 

Nejučia spitrėjau į žmogystą valties gale. Jo bjaurus veidas 
kažkuo traukė mane, nors buvo taip baisiai nudegęs, kad šner- 
naująjį vokiečių vadą Lotarą Renduličį, kuris pakeitė lėktuvo 
avarijoje žuvusį Arkties Lapiną. Apie visas baisybes, kurios 
mus užgrius ir galėtų užgriūti. Apie tai, kad Laplandija bus 
sudeginta iki pelenų. Kad bus daigojami visi, kurie bastysis po 

šituos fjordus. Pliurpalai, kliedesiai. Vežikų naujienų agentū- 
ros tuščias Žvingavimas. 

Bet Bjornė ne vien tuščius niekus malė. Jis davė man džio- 
vintos elnienos, iš valties atnešė angliškų mėsos konservų, 

— Trūktelėk iš šito, kad šaltis nenukamuotų. 

Pasiūliau Bjornei už tai savo vilkeną, bet Jarikis šoko prieš. 

— Antrų neturi, šitų neatidavinėk. 

Bjornė suniurnėjo: 

— Ką tu čia dabar, viskas dovanai. Valtis ir visa kita. 

Jarikis papurtė galvą ir aš nusistebėjau, kad Paukščiaakis 
klauso to kaimo kvailio. Bjornė liūdnai žiūrėjo į kailį, bet pas- 
kui atidavė ir patarė ateiti į jo krautuvę. Paskui nupliuškėjo 
prieblandon su savo kaupinai prikrauta valtimi. Jarikis, atsi- 
sėdęs valties gale, spoksojo į krantą, kol pradingo už Banginio 
uolos. Sukramčiau naujaisiais dantim pusę džiovintos elnie- 
nos ir mintyse sau tariau: nors seniokai pamaitino mane rie- 
biu melu apie Laplandijos sudeginimą ir kitką, tikrai negaliu 
jų dėl to smerkti. Juk nėra nieko tikresnio už netikrumą, daž- 
nai sakoma karo metu. Tai tiesa. Tik Dievas žino, kur mūsų 
kelio galas. 


Kai Bjornė su Nudegėliu išplaukė, nusivedžiau Mašą pakran- 
tėn nuprausti. Gyslose ūžė romas. Dėmėm blankstančioje va- 
karo atošvaistėje pradėjau nurenginėti mergaitę. Pakrantė pil- 
kavo šaltais, jūros gludinamais akmenimis. Negalėjau žiūrėti 
į mergaitės spurdėjimą. Užtat spoksojau į rūką, tolstančius 
vyrus ir braukiau liežuviu banginio kaulo dantis. Kol kas jau- 
Čiausi keistai, užsidėjusi juos ant dantenų, nes savais dantimis 
aš visada didžiavausi. Su kartėliu pagalvojau: į kurią iš mūsų 
dabar žiūrėtum, Johanai? Į seną bjaurią bobą ar į šitą laukinę 
kumelaitę, nors subjaurotą, bet nepraradusią viso nekaltumo. 
Man buvo aišku, kurią. 
— Pribuvėja, aš nenoriu. 

Maša atrodė taip apgailėtinai, kai tupėjo ant tų akmenų, 
kad aš bemaž atlyžau. Paskui prisiminiau, kur per ją atsidū- 
riau. Pasitaisiau gobtuvą, kurį vėjas traukė nuo nuskustos gal- 
vos, ir ėmiau mauti mergaitės apatines kelnaites. 

— Liaukis. Turi nusiprausti, antraip supūsi. Tuoj eisim į tro- 
belę ir sušilsim. 

— Nenoriu. 

Smarvė, sklindanti nuo mergaitės, laužte laužė nosį. 

Nuskalavau tvarsčius, ištraukusi Mašai iš tarpkojo, apiplo- 
viau nuo gleivių lipnias baltas šlaunis. Kiek per šiurkščiai tėkš- 
telėjau marliniais tvarsčiais jai per petį ir sušnypščiau: 

— Ko tu paskui mane atšliaužei? 

Išbrido iš vandens, susivarstė batus ir pasileido tolyn. Nepuo- 
liau iš paskos, mano Johanai, nes jai dilgėjo kankinti mane. 
Mus kankinti. Priminti karą ir „Operaciją „Ivartas. Hermanas 
Gėdelis sakė, kad koltai - ne žmonės. Kad tai apie Mamoną 
nieko nenuvokiantys tankumynų vilkiūkščiai. Ar dar blogiau, 
Rein und natūrlich — gryni ir natūralūs, kaip pats sakei. 

Ir tu, aišku, žiūrėjai į ją. Kas į tokią nežiūrės. Speneliai kaip 
mažo lapiuko snukučio galas. Burna, pajėgianti apžioti ir di- 
doką organą, ir akys, patikliai žvelgiančios į niekintoją. 

Vos susivaldžiau šlykščiais žodžiais neišplūdusi mergaitės. 
Vos susivaldžiau nepasakiusi, kad viskas per ją, per Mašą, jei- 
gu ne ji, viskas būtų kitaip, ir tu būtum čia, dabar, su manim. 
Užtat nėriau, ištiesusi kojas, į vandenį ir susimušiau alkūnę 
į dumbliais apėjusią uolą. Išlipau iš vandens apmirusiom lū- 
pom. Išsižiojau. Norėjosi kaukte kaukti dėl sudužusių savo ke- 
tinimų ir visatos piktybės, išplėšti iš širdies Dievą, kuris leido 
tai piktybei rastis. Bet pro lūpas tyliai, pamaži išsprūdo tik sū- 
rūs, vos girdimi žodžiai: 

— Atleisk man, Maša. 

ėra ko valgyti. Iš ryto nunešiau ir padėjau paskutinius 

džiovintos elnienos gabalėlius ant apšalusios uolos. Ne- 
žinau, ar ją suvalgė mergaitė, ar tą gardumyną surijo koks nors 
žvėris. Aplinkui nejusti nė gyvos dvasios. Atsargiai pavaikš- 
odiniai pusbačiai visai nudrengti. Mašos nematyti, ir tavęs 
negirdėti. Kažkur tolumoj griaudžia karas. Šiąnakt pabudau 
vilko valandą, išgirdusi palėpėje žingsnius. Hilma pradėjo 
urgzti, paskui spruko po geležine lova. Išsigandau, kad rusas 
tyko manęs. 

— Kas ten? - šūktelėjau. Niekas neatsiliepė. 

Paskui nurimau. Rusas tikrai įsibraus pro duris, netykos 
ant palėpės laiptų. 

Tai Maša. Pasiėmiau žibintuvą, gylių lervų suvarpytos elnio 
odos nuorėžą ir užlipau į viršų. Ketinau parodyti tai užsispyrė- 
lei kokį nors taikingą gestą. Paimti už pakarpos, duoti pauosty- 
ti mano pažastis. Bet viršuje nieko nebuvo. Ant apšalusių lentų 
jokio pėdsako — nieko, kas rodytų praėjus gyvą padarą. 

Žarna žarną ryja. 

Titovkos stovykloje sužinojau, kad žmogiškumo matas sie- 
kia tūkstantį tris šimtus kilokalorijų. Tokia patikimojo dienos 
norma. Dėl jos gruzinas, baltarusis, serbas, kroatas ar kazo- 
kas tampa gyvuliu, nors mano, kad tai netaps įpročiu. 1300 
kilokalorijų, pasvertų geležinėmis kūdikių svarstyklėmis: pusė 
litro arbatos, trys gabalėliai trūkažolės, 00 gramų duonos ir 
katiliukas griežčių sriubos, kurioje sykiais pasitaiko asilėno 
mėsos kąsnelis. 

Trobelėje tėra tiktai viena vieta, kurioje dar neieškojau val- 
gio. Ta keista dailiai išpaišyta, rusiška vadinama skrynia, graži, 
geležimi apkaustyta. Ta skrynia graži, nes tu taip sakei. Sakei, 
kad kaip tik tokią skrynią tavo tėvas buvo savomis rankomis 
padaręs, todėl būtų smagu po karo ją parsigabenti iš Laplan- 
dijos prisiminimui. Sakei, kad būtų galima ją perdažyti, pasta- 
tyti įstiklintoje verandoje ir kas rytą vis padėti puokštę alyvų. 
Dabar man galvoje sukasi vienintelė mintis, kad skrynioje yra 
kas nors gardaus. 

Mėsos konservų skardinė. Didelis džiovintos elnienos ga- 
balas. Medus. Uogienės stiklainiai. 

Atleisk, Johanai. 

Bet alkio kamuojamas Žmogus tampa panašus į gyvulį. 
Įsiutusi sulaužiau tą vienintelį gražų daiktą, kurį mudu keti- 
nom iš čia išsivežti. Kirviu nukapojau reljefiškais ornamentais 
išgražintą spyną, stengdamasi neužkabinti medinio pavir- 
šiaus — tik dėl tavęs. O ką joje radau? Ne maisto produktų, ne. 
Būtų juokinga, jeigu vaškinė žvakė, kurią ką tik suvalgiau, ne- 
gurgtų pilve. O radau neveikiantį radiją ar kažkokį siųstuvą. Ir 
sąsiuvinių mėlynais viršeliais, kažkokių laivo žurnalų ar skai- 
čiuoklių. Keistą Schiffer — vokiečių slaptaraštį. Padėjau vėl į 
skrynią, nes, kai pamėginau vartyti, pamačiau, kad sąsiuvinių 
puslapiai sulipę, žodžiai susilieję. Bet kad ir kas būtų nutikę, 
aišku, jog Negyvėlis nebuvo paprastas žvejys. 

Kai buvom čia atvažiavę vasarą, paklausiau Jounio, ar Ne- 
gyvėlis išėjo anapilin per Selbsmord, kitaip tariant, ar pats 
prieš save pakėlė ranką. 

— Miręs jis, patikėk manim, jis miręs. 

Pasenę samiai dabar miršta savo trobelėse kaip lapai. Iš kur 
jis atkeliavo, kokios giminės buvo, kodėl čia nutrūko jo gyvy- 
bės gija. Dabar kalbama apie natūralų nubyrėjimą. Natūrliche 
Todesfdlle, kurį „Operacijoje „Tvartas“ žymėjome ženklu 14 b I 


ir kuris reiškia visai ne natūralią mirtį, kaip kad 14 f 2, - Frei- 


89 


tod oder Tod durch Unglūckfall, savižudybę arba nelaimingą 
atsitikimą. 

— Gal ir taip, - susimąstęs tarė Jounis. — Bet kokiu atveju 
senis buvo akrobatas. 

Nors maža ką apie ginklus išmanau, bet sutinku su Jouniu: 
senam, Arkties vandenyno pakrantėje sušalusiam žmogeliui 
būtų buvę sudėtinga atlikti tokį triuką — šauti mauzeriu sau į 
pakaušį, tiek 38 kalibro trumpavamzdžiu, tiek kitokiu. 

Nė nuotraukos, nė šeimos portreto - jokio liudijimo, kad 
kas nors jo ilgisi. Tas raudonplaukis žvejys, kurį vadino Smau- 
kytoju, rado senuką prie stalo ištaškytom smegenim. Paltas 
su raudonais ir geltonais antsiuvais pakabintas ant kabyklos, 
elnių kojų kailių batai pastatyti prie židinio, šiaudai, kuriuos 
nešiojo vietoj kojinių, paskleisti ant gulto. 

— Liūdna, - pasakei tu, - liūdna mirti vienam. 

Visi turi turėti šeimos nuotraukų. Tokių šeimos portretų, ko- 
kius mačiau Hermano Gėdelio Kabinete. Laimingesnių dienų 
prisiminimų — tų dienų, kai jūra kvepėjo ir lašišos, ją uosdamos, 
plaukė neršti į upes. Kai žuvusių kareivių palaikų jūra neišmes- 
davo į krantą ir švyturio sargai turėjo laiko skraidinti aitvarus. 

Man dabar baisu, kad nespėsiu prieš mirtį pasistatyti ant 
stalo nė vienų rėmelių. 

Vis dėlto vienas dalykas mane guodžia. Bjornė ir Jarikis 
manęs neišdavė. Ilgas valandas svarsčiau, kas apskritai gali 
žinoti, kad aš gyva. Niekas nežino. Leidimą ir vizą išmečiau 
į jūrą tada, kai išvažiavau iš Petsamo belaisvių stovyklos, o 
dokumentus su Aleksejum Ignatenka sudeginome prieš išvyk- 
dami. Niekas aplinkui nevaikšto. Per atoslūgį brendu į fjordą 
praustis, trinu, dirte diriu nuo savęs praeitį dėl tavęs. Laimei, 
Negyvėlio trobelėje nėra veidrodžio, aš nenoriu matyti savo 
subjauroto atvaizdo. Vakar fjorde netyčia pasilenkiau prie ly- 
gaus kaip stiklas vandens ir išvydau sudarkytą savo veidą. 

Ir plaukai dar neataugo. 

A" stalo guli tai, kas mane išgelbės. Kai žiūriu į juos, at- 
rodo, jog tai Viešpaties stebuklas, nors ne stebuklas. An- 
gliški konservai, džiovinta mėsa, pypkinis tabakas, elnės pie- 
nas ir „Captain Morgan“ romas avies gimdos gertuvėje. Elnės 
pienas dvokia puvėsiais, bet nesvarbu. Neprisimenu, ar kada 
nors valgiau didesnį gardėsį. 

Tai atsitiko iš ryto. Prausdamasi Arktyje pastebėjau prie 
šlaunies žvilgant vandenį. Iš kitapus atsklidęs šviesulys pa- 
kilo mano koja ir sustojo prie pilvo. Išsigandau. Taikos metu 
šitaip veidrodėliu švitindavo vaikigaliai, mėgindami padegti 
šieno kuokštą. Karo metu tai kitas dalykas. Žinojau tik tiek, 
kad fjorde šito negali būti. Reikėjo skubriai bristi į krantą ir 
apsigobti skarele nupeštą galvą. 

— Kas ten? — sušukau, nors tuoj pat susivokiau, kad reikia 
tylėti. 

— Čia tik aš, Bjornė! 

Mano sargė Hilma nė neviauktelėjo, kai Paukščiaakis atsi- 
stojo. Ant peties buvo pasikabinęs šautuvą, po kaklu - žiūro- 
nus. Mikliai susičiupinėjau kojinių laikiklius. 

— Atėjau pažiūrėti, ar viskas savo vietose. 

Man atlėgo širdis. Tą akimirką pamačiau fjorde ir pažįsta- 
mą plokščiadugnę valtį. Iš visų jėgų kranto link yrėsi Jarikis. 
Atplaukė į akmenuotą krantą, stulbinamai vikriai iššoko į at- 
slūgusį vandenį ir sušvokštė: 

— Vos nepavėlavau! 

Jarikis iškėlė iš valties kuprinę ir nubrido į krantą. Prie 
barzdaplaukių buvo prikibę žuvies žvynų, tabako trupinių. 

Vėl buvo užsimaukšlinęs kailinę ausinę, kuri dengė dalį nu- 
degusio veido. 

— Palyginti šilta tokiu metų laiku, - tarė Bjornė. 

Vyrai valandėlę matavo vienas kitą akimis. Bjornė kilstelėjo 
ant peties šautuvą: 

— Ką tik iš panosės nuliuoksėjo pora riebių kiškių. 
vandenyną. Prieš kelias dienas jau plūduriavo ledo lytys, bet 
dangaus akis nutarė ledą dar kuriam laikui ištirpdyti. Aukų 
akmens kalno atšlaitę dar auksu tviskino rudens ugnis, o vir- 
šuje jau baltavo apšalas. Už nugaros ant kalno tilindžiavo elnio 
varpelis. Aš sau svarsčiau, ko tie du vyrai atplaukė. Atrodė, 
kad jiedu atsirado nežinodami apie kits kitą ir vis dėlto atplau- 
kė sykiu. Visgi man palengvėjo. Tai ne desantininkai, ne rusai, 
ne vokiečių nedorėlių gauja. Jarikis kvepėjo ką tik nupjautu 
tabaku, batsiuvio laku, gluosnio žieve, prakaitu įmirkusiom el- 
nio odos kelnėm ir atrodė keistai savas. O nuo prekeivio tren- 
kė šviežia degtine ir daugiau niekuo. 

Seniokai įžengė į vidų, taip trinktelėję duris, kad viršulan- 
gis žvangtelėjo. Aš skubėjau iš paskos. Jiedu neprašyti susėdo 
prie stalo, atkimšo „Captain Morgan“ butelį. Bjornė iškart pa- 
klausė: 

— Kaip laikosi tavo duktė? 

Gerai laikosi. Seniai jos nemačiau. Kas dieną stypinėju po 
atšlaites, vildamasi, kad Hilma sulos. Bet mergaitės nėra, ir 
tiek. Mėginau sugalvoti, kodėl ji išėjo. Ir uogų tokiu metu jau 
nebėra, gal tik kokią spanguolę rastum. Laimei, į Bjornės klau- 
simą nereikėjo atsakyti. 

— Ar pelės pas tave jau cypia? 

Bjornė niūktelėjo draugui koją. 

— Neklausyk jo, jis nedidelio proto. Pasakyk, kaip laikotės. 
Ar tavo vyras dar žvejoja? 

Tylomis linktelėjau galvą. Bjornė suraukęs antakius žiūri- 
nėjo pašalius. 

Jarikis stebeilijo į mane, plempė romą, net pasmakrė kilsa- 
vo. Jis man atrodė kažkuo pažįstamas. Bet kur galėjau jį sutik- 
ti? Petsamo lazarete? O gal kada seniau buvau mačiusi? Gal tai 
koks tėvo sugėrovas iš Sahanperės laikų? Bet ne, tokį sužalotą 
veidą būčiau prisiminusi. Pastebėjęs kirviu nukapotą skrynios 
užraktą, kyštelėjo pro lūpų kamputį rašaluotą liežuvį. 

— Moteriškaitė savus karus kariauja. 

Suglumau dėl to nudaužto užrakto. 

— Ieškojau ko nors užkąsti. Bet toje skrynioje nėra nieko 
ypatinga. 

Atkėliau dangtį. Bjornė pagriebė vieną sąsiuvinį, ėmė var- 
tyti. 

— Po velnių, juk čia viskas... 

Jarikis atsakė: 

— Aš sakiau... 

— Užsičiaupk. Juk tu jų skaityti nemoki? 

Pasakiau jam tiesą: nemoku. Keisti rezgalai, skaičių kir- 
binės ir kitokios nesąmonės. Bjornė purkštelėjo. Amžiaus 
pradžioje čia kažkoks ruoniakrušys gyveno. Pakvaišo nuo 
benaktės nakties ir prikeverzojo šitų kraiglių. Nieko neatsa- 
kiau, nors jie abu matė, kad kai kurie užrašai gerokai švie- 
žesni. 

— Važiuotumėt judvi, dukrelės, į miestą gyventi. 

Bjornė pradėjo apsakinėti stebuklus, kurie mūsų laukia 
mieste. Menkių ir polakų slidaus sidabro kalnai ant prekys- 
talio. Mėsos konservai iš Argentinos. Išgirdus apie Kanados 
kviečių kvietinę bandą man ašaros sušoko į akis. Ir apie daniš- 
kus pieno miltelius ir braziliškos kavos dėžutes. Apie karštą 
vandenį ir vonią, kurioje galima maudytis. Ir muilą! Didelius 
gabalus ruonio taukų muilo — ne to šiurkštaus kaip šikšna. 
Nusiprausčiau visus nešvarumus ir purvą ir vėl švari su tavim 
susitikčiau. Gyvendama Bjornės palėpėje skalaučiau burną 
sūriu vandeniu ir spjaudyčiau pro langą prieplaukon. Mano 
dantenos nustotų kraujuoti ir paskutinių dantų šaknų nebe- 

skaudėtų. Jeigu švariai nusiprausčiau, vėl būčiau graži. Jeigu 
gerai nusiprausčiau, tu ateitum. 

Betgi aš negaliu išvažiuoti. Kiekvieną akimirką tu gali atsi- 
rasti fjorde. Prieštaraudama papurčiau galvą: 

— Mes pasiliksime čia. 

Bjornei mano atsakymas nepatiko. 

— Tokiais laikais nereikėtų vaikščioti, kur norisi. Ein- 
satzgruppe užeis ir sušaudys. Greitai jie čia žmones medžios 
kaip žuvininkas lašišų jauniklius. 

Spoksojau į žiūronus, kabančius Bjornei ant kaklo, ir tylė- 
jau. Jarikis ėmė krauti ant stalo produktus. Apdaužytas mė- 
sos konservų dėžutes, maišelį žirnių. Džiovintos elnienos ir 
džiovintų menkių. „Captain Morgan“ butelių ir gertuvę elnės 
pieno. Seilės pradėjo varvėti. 

— Kuo aš jums sumokėsiu? 

Bjornė pasiūlė: 

— Galėtume, jeigu ką, pasiimti tą skrynią. Už ją iš vokiečių 
gautume pinigų. Jiems reikia kelionių prisiminimų. 

Man užėmė kvapą. Laimei, įsiterpė Jarikis: 

— Netilps į valtį. 

— Na, vėliau pasiimsim. 

Dvejojau. Bet ta skrynia labai tau patiko. Pastatyti veran- 
doje, padėti alyvų puokštę. Ore tvyro žiedadulkės, nendryne 
gieda cikados. Mūsų kojos susiveja baltai dažytos kaltinės ge- 
ležies lovoje, mes laikome rankose vyšniomis išpaišytas tau- 
res, turime du vaikus, berniuko akinukai aprasoja, kai juokiasi 
prisiminęs gimnazijoje iškrėstą išdaigą. Mergaitė jau miega, 
ji nuvargusi po sunkios smuiko pamokos. Mokytojas atsar- 
gus — galbūt žydas, — bet tai netrikdo, nes jis puikus pedako- 
kas. Mergaitei skauda skrandį, todėl kartais uždedu jai šalavi- 
jų kompresą ir skausmas iš karto praeina. Dantų neskauda nė 
vienam. Girdint tavo balsą, mane apima laimė. 

— Tos skrynios aš jums neduosiu. Popierius, aišku, galite 
pasiimti. 

— Panelė pati nuspręs. 

Bjornė dėbtelėjo į Jarikį: 

— Norėčiau, kad tu būtum teisus. 

Paukščiaakis čiupo tris sąsiuvinius, įsidėjo į krepšį ir tarė: 

— Ar ką nors matėt fjorde? Sako, kažkoks vokiškai ir suo- 
miškai kalbantis pimpalas aplinkui bastosi? 

Nejučia šūktelėjau. Mielas Johanai! Dabar turėjau būti kaip 
niekad atsargi, kaip niekad! Bet jaučiau, kaip skruostai man 
pradėjo kaisti ir įkalinta krūtinėje širdis ėmė taip smarkiai 
daužytis, kad tie litaurai veikiausiai buvo girdėti kitame fjordo 
gale. Pasiėmusi puodą nusisukau pasemti iš auseklio vandens, 
o Jarikio vyzdžiai skverbte skverbė man mentes. 

— Aš nieko nemačiau. 

Susijaudinusi pradėjau plepėti apie žiemą — ateinančią ar 
neateisiančią, ir grybą skylenį, kuris suės, o gal nesuės beržus 
keružius Varangeryje ir visur kitur. 

— Žiema tikrai ateis — dėl to nesirūpink, — pažadėjo Bjor- 
nė. — Ir jums, dukrelės, nebus labai lengva čia dviese. Jūs net 
slidžių neturit. 

Pripyliau į skardinius puodelius arbatos, akies krašteliu 
stebėdama Bjornę, čiupinėjantį Negyvėlio užrašų sąsiuvinius. 
Jarikiui jie nerūpėjo, jis švelniai baksnojo Hilmai šoną karvės 
odos bato galu. 

— Reikėtų pasiimti ir šitą radiją. Juk čia jo nepaklausysi. 


Pavakare jiedu susiruošė plaukti. Jau vieną koją įkėlęs į valtį 
Bjornė sušuko: 

— Neužmiršk, dukrele, kad į svetimus reikalus nosies ver- 
Čiau nekaišiot. 

Nieko gero nebus. 

Stebėjau juos nuplaukiant saulėlydžio linkui. 

Visą vakarą jaučiausi taip, lyg kažkas į nugarą šnopuotų. 
Hilma sykiais pašokdavo ant kojų ir pradėdavo urgzti, žiūrė- 
dama į alsuojančią jūrą. Vienu metu nusprendžiau uždegti 

signalinę ugnį, tardama, kad galbūt tu blaškaisi kur nors tar- 
pukalnėse. Užlipau ant uolos, pasiėmusi „Captain Morgan“ 
butelį. Visąlaik svilino noras grįžtelėti per petį ir pasižiūrėti, ar 
niekas netykoja manęs pakrantėje. Tik keli balti paukščiai vas- 
nojo virš vandens, pažiūrėti kaip žirklėmis iš dangaus iškirpti. 
Kopdama aukštyn mintyse vis kartojau žodžius, kurie netyčia 
man išsprūdo. Bent jau apie tave nepasakiau ničnieko. Ir vis 
dėlto kažkas labai negero nutiko šiandien, tik nesuvokiau, kas. 
Užsiverčiau butelį su velnio myžalu, galvodama, kur anksčiau 
mačiau Jarikį. Ir kur Bjornė prisigrobia maisto produktų, kai 
visiems dabar trūksta visko, net prastos degtinės? Man nesuė- 
jo galai. Dingtelėjo, kad tokiame spektaklyje net Nekelės Lisu 
patiktų vaidinti. Visi rengiasi svetimais drabužiais, dangsto- 
si svetimais vardais, net pinigais svetimais naudojasi. Mano 
dantys dirbtiniai, aš kartoju replikas, kurių mintinai nemoku. 
Ir staiga man pasidarė taip ilgu Lisu ir amžinai atviro jos glė- 
bio, jos numegztų bepirščių pirštinių, be kurių mano rankos 
suragoja į kaulą ir aš negaliu nulaikyti pieštuko. 

1944-ųjų liepa, Titovka 


isu nesitaisė. Liepos trečią dieną tu nusprendei, kad rei- 

kia ją vežti į Parkinos lazaretą. Juk gali būti, kad ji nėš- 
čia. Prisipylęs prastų vokiškų degalų, Jounis užvedinėjo savo 
„Naikintuvą“ ir keikėsi, kad ant Sariselkės Magnetinės kalvos 
sugedo pavarų dėžė. Ten kažkoks netikėlis pašokdino fordą 
įkalnėn tokiu greičiu, kad vos neužgeso variklis. Bambėjo 
apie skiedrom varomą karbiuratorių ir užvedimo rankeną, 
bet aš neklausiau. O jeigu Lisu vis dėlto pastojo? Bet ji pati 
taip nemanė: 

— Tie tavo vaistai neveikia. 

— Dar palauk. Gerk, kad ir kaip pykina. Ir lazarete jie tau 
vaistų duos. 

Sulfonamido, jeigu apsivaikuosi, - nuraminau. Pasitaisiau 
keliaraištį, išsiėmiau iš Lisu krepšio levandų spalvos nėriniuo- 
tas kelnes, užsimoviau ir prisikimšau pilną vaistų lagaminėlį 
gerųjų gyduolių. 

Ketinau išvažiuoti anksti, nes nenorėjau matyti Mašos vei- 
do, kai supras, kad nepadariau jai aitvaro. Raminau sąžinę tuo, 
kad Hermanas Gėdelis buvo liepęs parankiniui Montjai pri- 
žiūrėti mergaitę: 

— Nesirūpink, Frūulein Schwester, viskas gerai. Jau rytoj su- 
grįšite. 

Bet buvo dar viena dingstis, dėl kurios troškau kuo greičiau 
ištrūkti iš stovyklos. Ruselis buvo pabėgęs kartu su karo šuni- 
mi Hilma. Dėl to buvau kalta aš. Iš vakaro užėjau Ruselį kaž- 
ką užkasant „Operacijos „Ivartas“ kampe ir tas daiktas man 
pasirodė panašus į lapės apgraužtą kiškio maitą. Ruseliui prie 

kojos pririšta kalė kaukė. Prisiglaudė man prie kojos. Vaikinas 
ėmė aiškinti, kad kalė suėdė savo šunyčius. 

— Šuo neblogas. Bet jam baisu. 

— Ko jam baisu? 

— Karo. 

Įkišusi ranką į ilgą bato aulą pasitryniau įkąstą blauzdą. 
Man neskaudėjo, aš tik išsigandau. Ruselis ėmė maldauti. Aš 
ir jo neklausiau: 

— Šunį reikia pribaigti. 

Tada Ruselis su šunim pabėgo. Žinojau, kad aukso kasėjai 
ir elnininkai visu būriu vėliausiai popiet iškurnės jo ieškoti. 
Gailu pasidarė pagalvojus, kaip jie vaikysis Ruselį po tundrą. 
Kad drauge jį vaikysis ir tie ąžuolo žievės raugo ir parako su- 
šiurkštinti akmenširdžiai, kurie ketvirtame dešimtmetyje me- 
džiojo koltus kaip miško žvėris. Tokie samių miškų žinovai 
grobį užuodžia kaip erniai ir su juo dažnai prieš nugalabyda- 
mi pažaidžia. O jeigu parveš jį į stovyklą, kas tada? Jis turės 
išsikasti sau duobę ir gaus kulką į pakaušį. Jokios išeities tam 
šunyčiui neliko. 

— Mes dar sudorosim jį. 

Užuodęs puikų atlygį Keskimiolsės senis šoko ant arklio 
vos praplėšęs akis ir atlėkė, nes užuodė kruvinus pinigus. 

Užmiršau visa tai, pamačiusi tave su uniforma žingsniuojant 
prie mašinos. Pyktelėjau, kad panūdai lydėti Lisu į ligoninę, 
bet sykiu numaniau, jog nori ištrūkti iš stovyklos. Fotografuo- 
ti arba pakvėpuoti grynu oru, - nesvarbu ko. Su SS uniforma 
atrodei kaip iš paties Viešpaties kariaunos, batai blizgėjo, ant 
kepurės švietė gestapo kaukolė. Rankose nešeisi lagaminą su 
fotoaparatu ir juodos odos portfelį su ereliu ant sagties. Tu bu- 
vai labai gražus ir aš žvalgiausi į užpakalinį veidrodėlį, į mudu, 
sėdinčius greta. Mano kirpčiukai buvo sugarbanoti, šlaunis 
laižė kretono audinys. Buvau sklidina pasitenkinimo. Buvo ga- 
lima iš karto padaryti šeimos portretą, kokį turėjo tas miręs 
baltarusis. Jeigu tokia degeneracija pasidarė portretą, tai kodėl 

mes negalim? Trečiojo Reicho SS karininkas su jauna žmona 
važiuoja medaus mėnesio, pavyzdžiui, į Ukrainą. 

Rusenštrasės gatvės gale sustojome. Kelią tvėrė kažkokia 
žaginių tvora ir, norint pro ją pravažiuoti, reikėjo pateisinti 
išvykimą raštišku įgaliojimu. Karo belaisviai su baisiais trin- 
kesiais vilko iš Salos kaimo atgabentus šviežius medžių rąstus. 
Ten triūsė Alakuno Jakimas ir aš nusistebėjau, kad tas miknius 
visur suspėja ir kad vokiečiai jį oficialiai priėmė dirbti. 

— Ši-ši-šitie be leidimo tikrai nepraeis. 

— Liaukis, Jakimai. 

Tu iššokai iš mašinos ir dingai įtvirtinimo būstinėje. Jaki- 
mas įkišo į mašiną šautuvą su durtuvu ir toliau varė savo: 

— Tu-turit turėti bumažki. 

— Nesąmonė, - tarė Jounis ir pravažiavo pro vartus. Stab- 
telėjo, kaip pasityčiodamas, surūkyti pypkės ir nusičiurkšt už 
tvoros. Tu sugrįžai kaip tik tada, kai lauko virtuvės darbininkė 
Grėtel įvijo savo katę į medį ir atėjusi ėmė siūlyti mums gu- 
mulais suvirusios braškių uogienės. Tu Žžengei tiesia nugara, 
nešinas fotoaparato lagaminu, ir aš pagalvojau, kad tavo nosi- 
kaulis ir mano dantys labai tiktų naujajam Trečiojo Reicho va- 
dui. Įšokai į kabiną ir paklausei, ar viskas savo vietose. Aišku, 
kad buvo vietose. Tik tavo portfelio su erelio ženklu nebuvo. 

— Ką jie čia stato? — išdrįsau paklausti, kai pravažiavome 
Alaluostario tiltą. 

— Schutztellung, - mostelėjai ranka susimąstęs, žiūrinėda- 
mas į dangų. 

Mėginau prisiminti, ką reiškia tas žodis. Kokį nors apsaugi- 
nį griovį? Paskui pasižiūrėjau į dangaus pakraštį. 

— Donner. 

— Ką tas žodis reiškia? Griaustinį? 

Jounis neatsakė, tylėdamas dardėjo viduriu kelio ir klausėsi 
variklio kosčiojimo. 

— Subyrės mašina. Cilindras neatlaikys. Nereikėtų jos taip 
šokdinti pavarom. 

Mano nuotaika buvo puiki. Traukiau savin tavo kvapsnį, 
kuris mišo su mašiną varančių skiedrų ir visur tvyrančiu pel- 
kių gailių kvapu. Buvau apsivilkusi raudoną kretono suknelę, 
pasipuošusi pliuške skrybėle. Skrybėlė buvo didumo kaip ve- 
žimo ratas ir Jounis keikdamasis vis stumtelėdavo ją ranka. Tu 
apžiūrėjai savo akinius, nusivalei lęšius. Lisu gulėjo forde ant 
lentų, suvystyta į belaisvio kirgizo kaftaną, ir unkštė. 

Palikome Lisu lazareto kieme ir pro vokiečių kapines nu- 
dardėjome į karininkų klubą. Tu atrodei susirūpinęs ir norėjai 
pasilikti slaugyti Lisu. Įtikinau tave, kad Lisu per porą dienų 
pasitaisys. Nepasakiau, iš kur taip puikiai žinau. Nepasakiau, 
kad nuėjau į vaistų sandėlį ricinos aliejaus. Sumaišiau su varlių 
ikrais ir dervos tirpalu, kurį supyliau į nedidelį stiklinį buteliuką 
su gyvatine. Suplakiau. Užklijavau ant buteliuko etiketę ir užra- 
šiau: „Gerti dienos metu ir vakare. Nuryti, kad ir degina burną“ 

Ciepsėjimas ir užpakalio kraipymas buvo kiek paliovęs. 

Galėsiu tave bent truputį paturėti, kad ir Titovkos lageryje. 

Bet paskui planai pasikeitė. 

— Važiuosim lankstą Altos linkui, - sugriaudėjo Jounis, iš- 
eidamas iš karininkų klubo. Ten jis išgirdo, kad jo plaukuotą 
ožkarožę laiko stovykloje netoli Altos. 

Jounis paklausė, ar važiuosim kartu, ar palauksim kito kle- 
daro, kad parvežtų į stovyklą. 

— Važiuosim, — paaiškinau. 

Tu dvejojai. Pasižiūrėjai į mane. Aš gūžtelėjau pečiais, nors 
norėjosi šaukti ir kaukti: eikim eikim drauge į pasaulio kraštą! 
Bet prisiverstinai sumurmėjau: 

— Gal važiuokim su Jouniu. Šiuose kraštuose lengviau kvė- 
puoti, ir tu atsigausi nuo duobių kasimo. 

Ir tu kažkodėl neprieštaravai. 

Dangaus pakraštys žioravo raudonai, buvo girdėti griaus- 
mai, kai kirtome Norvegijos sieną. Pamatę tave, sargybiniai 
neprašė parodyt bumažki. Kūnas šiurpuliais nuėjo, kai jie iš- 
kėlę rankas pasveikino mus. 

— Ir šitas kelias pasibaigs, — suburbėjo Jounis, mygdamas 
koja platųjį pedalą. 

Bet aš pajutau, kad tau malonu, kad elektra virpina tavo 
kūną. 

Paliečiau piršto galiuku tau ranką ir iškart nukrėtė. Ilgėk, 
vieškeli, platėk, kely, plėskis, pelke. Trenk, žaibe. Dek, dangau. 
Tęskis, kely, tęskis. 

Avarija įvyko kažkur apie Ifjordą. Tik tik prieš akis suban- 
gavus jūrai, dangaus ugninis kumštis smogė visa jėga. 

— Po velnių, nieko nematau. Po paraliais, tu, frice, neskiri 
spalvų, kokia iš tavęs nauda. 

Kaip tik tą akimirką iš už posūkio tvykstelėjo šviesomis 
uodų krauju nutaškytas sunkvežimis folksvagenas, jame ant 
priekinės sėdynės lingavo SS karininkas su uniformine kepu- 
re. Spėjau pamatyti tik tiek, kad vairuoja suomis pasienio sar- 
gybinis, — atpažinau iš antsiuvų su liūtais ant flanelinių marš- 
kinių, — kiti buvo uniformuoti nuo galvos iki kojų. Jų mašina 
staigiai pasuko į šoną. Žliugsėjo pliurzė, plačiai tiško purvas. 
Jounio „Naikintuvas“ pasileido nuožulniai žemyn ir atsitrenkė 
į medinį aptvarą. Mašina subildėjo. Aš atsidaužiau kakta į len- 
tą priekyje, Jounis išsimušė dantį. Ropštėmės iš mašinos, bet 
tada trenkė žaibas ir dangum nugrumėjo griausmas. Tu su- 
sverdėjęs klestelėjai ant suolelio kėbulo gale ir pamojavai ke- 
pure su kaukole ateinantiems, kad žinotų, su kuo turi reikalą. 

Žengiau prie susijaudinusio suomio pasienio sargybinio. 

— Juk nė vieno nekliudžiau? Galiu nutempti jus į Kirkonie- 
mio karinę bazę. 

Sunkvežimyje pasigirdo kikenimas, pro langą kyštelėjo 
moters kulkšnis su raiščiu. Tokių dalykų mums tikrai nereikė- 
stovėjote, nebuvo girdėti, ką mes kalbam. 

— Nekliudei. Jūs važiuokit sau. 

— Gal vis dėlto užtempti jus ant kelio. Gal bent jau radistui 
pranešiu apie jus. Iki ryto kas nors atvažiuos pagelbėti. 

Vėl žvilgtelėjau į jus, kol nusisukęs šalia kelio atlikai savo 
reikalą, o Jounis raktu suko ratlankį. 

— Nieku būdu. Nebent nori turėti didesnių nemalonumų. 
Jei papasakosi apie mus, stosi prieš karo lauko teismą greičiau, 
nei numanai. 

Pasienio sargybinis išbalo. Tekinas nubėgo prie mašinos, 
užvedė variklį. 

Jounis pastebėjo, kad jis nuvažiavo, tik tada, kai sunkveži- 
mis dingo už posūkio. 

— Kur jie prapuolė? - suriko jis. 

— Turbūt skuba į šokius. 

Jūs abu atrodėt nustebę. Paskui pratrūkot keiksmais. Kai 
tik grįšim, iškart pateiksim skundą, karo lauko teismas nuteis 
griežčiausia bausme. SS karininkų niekas nemėto pakelėse. 

Jounis keikėsi barškindamas užvedimo rankeną: 

— Taigi taigi. Mums pagalbos nereikia! 

— Po velnių tuos ūžautojus. 

Jounis mostelėjo ranka. 

Ištraukei faneros lakštą iš už vairuotojo sėdynės ir tyliai pa- 
klausei: 

— Frūulein Schwester, gal pasėdėkim valandėlę? 

— Prabėgs gera valanda. 

Jounis spyrė į kapotą ir nuėjo maigyti starterio jungiklio. 
Grakščiai sukryžiavau kojas, atsisėdau ant faneros lakšto, mė- 
gindama prisislinkti kuo arčiau. Tu giliai įkvėpei. 

— Čia malonus oras. Stovykloje trūksta deguonies. Ar ne- 
pajutai? 

Linktelėjau, nors man buvo trošku kaip prieš perkūniją. 
Mėginau viliūgiškai paklausti: 

— Gal norėtum dabar paimti iš manęs interviu? 

— Was? 

— Paimti iš manęs interviu? Šitaip užmuštume laiką. Jeigu 
nenori, tai aš iš tavęs paimsiu. 

Linktelėjai galvą ir aš pasistengiau greitosiomis atkurti at- 
mintyje tai, ką su Ruseliu skaitėme „Laiko kryptyje“. Aš turiu 
sukurti gražų, savo amatą išmanančios moters paveikslą. Tuš- 
čiai nervintis negalima. Bet nė nepradėjom, nes Jounis pasiu- 
to rėkti: 

— Ateikit pastumti! 

— Aš galiu sėsti prie vairo, — pasisiūliau. Jounis nusikeikė, 
nė klausyti nenorėjo: 

— Vyro vieta prie vairo! Tu ne kokia panaitė, kad negalėtum 
pastūmėti. 

Sukandau dantis ir ėmiau stumti. Žemė buvo papliurusi, 
kretono suknelė lipo prie nugaros. Aš nepaisiau. 

Galų gale Jounis pasidavė. Toliau nevažiuos. Skiedrų gene- 
ratorius atsimušė į medinį aptvarą ir katilo suvirinimo siūlė 
pratrūko kaip kokia putė. Oras pakliūva į generatorių, o dujos 
į variklį —- ne. Neverta net mėginti taisyti. 

— Ar tau Vokietijoje kas nors lygino drabužius? 

Nespėjai atsakyti. Jounis ištraukė iš už vairuotojo sėdynės 
radiją, šautuvą ir užkarkė: 

— Po velnių, gana šitų mėšlinų pliurpalų. Eisim ieškot pas- 
togės. 
baisos iš dangaus, bet tu pamerkei man akį ir prisidegei pyp- 
kę. Kaip tik tada praplyšo dangus. 

Dangus kliokė lietum ir ničnieko aplinkui nebuvo matyti. 

— Man patinka su tavim važinėtis! - sušukau. Tu negirdėjai 
arba neklausei. 

1944-ųjų liepa, Negyvėlio fjordas 


egyvėlio fjordą pasiekėme praėję pro dešimt kalvų ir 

vienam išsisukus kulkšnį. Jounis šlubavo ir keikėsi, tu 
atrodei galutinai nusivaręs, išsekęs, nuo tavęs trenkė patinu ir 
žeme. Liūtis nurimo kaip tik tada, kai leidomės nuo paskutinės 
uolos iškyšos į pakrantę. Garavo dumbliai. Iš rūko išniro kal- 
nas su dviem keterom. Mus apsiautė švelnus žydinčių tekšių 
ir viržių kvapsnis. Aukštėliau buvo girdėti slenkstėtų upelių 
siausmas, ir atrodė, kad pasaulis siusioja. Tada aš pamačiau ją: 

— Trobelė! Ana ten! 

— Negali būti, po velnių... negali, - sumurmėjo Jounis niau- 
riai žvelgdamas aplinkui. Atsikrenkštė baltais skrepliais. - Kur 
jau! Ten nieko nėra. 

— Štai tenai, pažiūrėk! 

Trobelę vargu ar pastebėtum, jeigu neitum pro pat. Po uo- 
los iškyša, lyg prasimušęs iš žemės stūksojo žemas plukdytų 
rąstų būstas. Namelio durys buvo užsklęstos kaulu, aptaisy- 
tos geležimi. Kiek žemiau gūžėjo valčių pašiūrė velėnos sto- 
gu, buvo justi aukštėliau atšlaitėje džiovinamų menkių galvų 
smarvė. Balti kaip kaulas laiptai sudėti iš išdžiūvusių rąstų, 
stogas — iš velėnų. Sienų plyšiai buvo užkamšyti laikraščiais, 
samanomis ir beržo tošim. Ant kampinio rąsto kabėjo tinklinė 
virvė. Tarp rykščių ryšulių barškėjo elnių kaukolės ir kaulai. 

Jounis nusikeikė: 

— Aš į tą trobą neisiu. 

— Kodėl? Nesiožiuok. 

— Ta trobelė mirusio žmogaus. Jos nėra jokiame žemėla- 
pyjė. 

— Nemalk niekų. 

— Čia neseniai buvo užmuštas žmogus. 

— Iš kur žinai? 

Jounis spyrėsi: 

— Buvo užmuštas arba greitai bus užmuštas. Ta trobelė ne- 
gyvėlio. Aš žinau. 

Tai pasakęs Jounis numetė ant žemės radiją ir nušlubčiojo 
miegoti į šlapią akmenuotą pakrantę. 

Aš nepaisiau Jounio paistalų. Fjordą gobė nežemiška švie- 
sa. Rodės, kad atsirado iš niekur ir vis dėlto — iš visur. Per porą 
šimtų metrų nuo trobelės į vakarus pliuškėjo ledyninė srovė 
ir tirpsmo upeliukai krito nuo uolos tartum žvilganti marška. 
Uolos ir kuokštais auganti žolė pramainiui kilo lyg mėlyna ir 
geltona kalno nuoskala, o už jos vėrėsi kita tokia pat įlankėlė. 
Atrodė, kad ligi mūsų ten nebuvo įžengęs joks gyvas padaras. 
Net trobelė su velėnų stogu priminė ką tik iš žemės motinos 
įsčių išstumtą nuolaužą. 

Sulipome pro langą į vidų. Tu nusiavei šlapius aulinius 
ir aš pastačiau juos prie židinio, kad išdžiūtų. Pirmą kartą 
tavo batai buvo aplipę purvu ir mane nupurtė šiurpas. Pas- 
kui nusiraminau. Greitai aš juos nublizginsiu, labai greitai. 
Bet ne dabar. Jaučiau, kad tu visas drebi, perimtas karštligės. 
Žinojau, kas turi nutikti. Suėmiau delnais tavo kairės kojos 
pėdą ir suspaudžiau. Palaukiau, kol susitvenkęs šaltis pereis į 
mane. Pasilenkiau ir įsikišau tavo pamėlusį didįjį kojos pirštą 
į burną. 

— Frdulein Schwester, ką tu darai? 

— Nebijok, aš žinau, ką reikia daryti. 

Čiulpiau pirštą, kol kraujas po nagu pradėjo tvinkčioti ir tu 
iš skausmo surikai. Bet aš nesilioviau. Ėmiau laižyti tavo pė- 
das ir kulnus, kurie kvepėjo druska, titnagu, pažintu pasaulio 
kampeliu ir grybais. Nesilioviau, kol suragojusi oda pradėjo 
plustėti. Paskui suvysčiau tave elnio kailiu ir liepiau ramiai gu- 
lėti, kol įkursiu ugnį. 

Radau prie viryklės seną degtuvą ir, įskėlusi kibirkštį, žyb- 
telėjau ugnim drėgnus medžių pašaknų strampus. Bet nedegė. 
Įkišau į pakurą tošies ir atidariau sklendes. Tu pradėjai kosčio- 
ti, nes į kambarį ėmė virsti dūmai. Tada išsitraukiau iš užančio 
Lestadijaus pamokslų knygelę ir nežiūrėdama išplėšiau iš jos 
kelis lapus prakuroms. 

— Neplėšyk, Žaižarake, ta knygelė tau reikalinga. 

— Moku ją atmintinai, - pareiškiau, degdama ugnį. 

Atleisk man, Dieve, pagalvojau. Bet turiu gelbėti savo my- 
limą grybuką, kad nesušaltų prie Arkties vandenų. Jis iš pietų 
krašto, todėl už mane silpnesnis. 

Jis vienas čia neišgyventų, — juk tu supranti. Jeigu Viešpats 
išgirdo, — atleido. Ugnis godžiai pagriebė pageltusį pamoks- 
lų knygelės lapą. Nors Dievas atleido man, Lestadijus — ne. 
Ugnis priekaištingai spragėjo Didžiojo Lamperio žodžius: 

— Bet nusidėjėlis vien per atgailą ir nuodėmių išpažini- 
mą nepaklius į Dangaus karalystę... Nors žinos, kuo nusidėjo, 
skaudžiai atgailaus, kamuosis ir graušis, neišvengs pražūties, 
jei nepatirs Šventosios Dvasios. 

Aš buvau tikra ištvirkėlė, nes atsiviliojau svetimą vyrą į 
fjordą. Žindau jo kojos pirštus kaip veršelis svetimos telyčios 
tešmenį. Ir nesigėdijau, nė trupučio. Pirmąkart gyvenime ne- 
sigėdijau. Vis dėlto negalėjau klausyti tų Didžiojo Lamperio 
žodžių. Trinktelėjau ant stalo Jounio radiją. Tai buvo juodas 
pigus, skrybėlės dėžės didumo aparatas maršų muzikai leisti. 
Ant šono buvo užrašyta „KdF“ — Kraft durch Freude, jėga per 
džiaugsmą. Radijas neveikė. Trinktelėjau kaip reikiant. Kam- 
putis įskilo. Pasukiojau jungiklius, bet radijas tylėjo. 

— Klausyk, Johanai, kodėl man tokio nepadarai? 

— Was? — sušnibždėjai miegūstai pro apkloto muturą. — 
Mano Mutter mane taip vystydavo. 

— Kodėl tu man nepadarai tokio vainiko? Visoms kitoms 
padarei. 

— Ką? 

Dūmtakis gaudė smerkiančiu Didžiojo Lamperio balsu: 

— Abejojantieji grimzta į nuodėmę, voliojasi joje kaip gyvu- 
liai ir kojos iš jos neiškelia, kol rimbo nepatiria. 

— Vainiką? 

— Taip. Ar nupinsi man vainiką? 

— Galėsiu nupinti, - pažadėjai ir nužvelgei kambarėlį apsi- 
blaususiom akim. — Beje, mes turėjome tokią pat skrynią. 

Pažvelgiau į Dalarnos stiliumi išgražintą skrynią, tarytum 
per gražią tokioje trobelėje. Jau ketinau kažko klausti, bet atsi- 
sukusi pamačiau, kad tu jau miegi. 

Ak, mano Dieve. Ak, Johanai, mano brangus pyragėli, pel- 
kių pusdievio pažadėtas man šioje žemėje. Mano takelio my- 
nėjau, mano stotingasis apvaisintojau. Aš nusipelniau rimbo, 
kaip pasakyta švento žmogaus. Bet sykiu žinojau, kad rimbas 
nebūtų padėjęs. Joks rimbas nebūtų manęs paveikęs, nei karš- 
ta geležis, nei iš dangaus į žemę nukritę velniai. Tu pažadėjai 
nupint man vainiką. Atsiguliau prie geležinės lovos, susisupau 
kailiu ir saugojau pernakt tavo miegą. Vaikiau velnius nuo tavo 
guolio kojūgalio ir dėkojau Dievui. Židinyje ugnis dar nebuvo 
įsidegus, dar nejaučiau malonaus dervos kvapo, kai nutariau: 
kažin ką padarysiu, kad tik negrįžčiau stovyklon. Norėjau šio- 
je trobelėje pasilikti. 

Johanas Angelhurstas 
1944 07 12, Negyvėlio fjordas 


umaniau, kad nereikia važiuoti su Kontrabandininku į 
Niue Bet saulė dabar nenusileidžia, oras Medžioklės 
kieme nejuda ir aš negaliu užmigti. Tysau ant barako stogo, 
laukiu žvaigždžių. Hermano Gėdelio draugiškumas man kelia 
abejonių. Jis davė man naujų vaistų - adolfino, sako, jie neturi 
tokio šalutinio poveikio kaip pervitinas, kurį mums dalindavo 
Ukrainoje. 

Turiu prisipažinti: pabėgau iš stovyklos. Tuos žemėlapius ir 
dokumentus Šucvalui kas nors kitas galėjo nuvežti. Taip, bet 
Kontrabandininkui ir Žaižarakei neturėtų kilti klausimų, kam 
statomi įtvirtinimai. Eduardas Dytlas, čia viešėdamas, sakė, 
kad kuo mažiau Finnenlimmel apie tai nuvokia, tuo geriau. 
Tikėjosi, kad „Operacijos „Beržas“ nereikės pradėti, iki žemę 
nuklos sniegas. 

Eduardas Dytlas žuvo. Todėl aš bijau. Bijau to, kas dabar 
vyksta, nes jau ne Dytlas už mane atsakingas. Aš bijau Her- 
mano Gėdelio keršto. 

— Žinau, kad jūs tvirtai tikite Trečiuoju Reichu, — pasakė 
Arkties Lapinas, rodydamas Saugumo tarnybos ataskaitą, ku- 
rioje buvo rašoma apie mane. Pagyrė, kad mano veikla Ukrai- 
noje visi buvo labai patenkinti. Padėkojau, nors nežinau, už 
ką. Aš ničnieko neprisimenu. Paklausiau, ar negalėčiau toliau 
dirbti „Lapplands Kurier“ korespondentu. 

— Na na, dabar turite progą įrodyti, kad esate narsesnis ka- 
reivis negu jūsų tėvas! 

— Komendatas Gėdelis sakė, kad jūs puikiai perpratęs pa- 
dėtį. Numatoma per „Operaciją 1005“ užbaigti 1941-aisiais ir 
1942-aisiais pradėtus darbus. Jie apima Rytų frontą nuo Ukrai- 
nos iki Talino ir čia taip pat bus vykdomi. 

Arkties Lapinas nusijuokė išgirdęs, kai pasakiau perėmęs 
iš tėvo tokią stiprią neapykantą bolševikams, kad, pirmą kartą 
išvydęs rusą, įgijau nepataisomą žvairumą. 

— Dešinės akies, — draugiškai pridūrė Hermanas Gėdelis. 

Tai netiesa. Aš žvairuoju kaire akimi ir Hermanas Gėdelis 
tą tikrai žino. Ir ne bolševikai kalti, o Hermano Gėdelio netai- 
kliai paleista strėlė hitlerjugendo vasaros stovykloje. 

Aš nesu bailys nei skystablauzdis. Tėvas toks buvo. Unifor- 
minio švarko vidinėje kišenėje nešiojuosi nuotrauką apšiuru- 
siais krašteliais. Joje didvyris nugairintu veidu pozuoja griežta 
mina. Fone matyti sniegina pelkė ir krūva metalo laužo. Kitoje 
nuotraukos pusėje parašyta: 1919 m., Petsamas, Išsigelbėjimo 
kalnas. Didvyriui už nugaros susprogdinto šaudmenų sandėlio 
liekanos. Šitą nuotrauką laikau atskirai nuo tų, kurias sudėjau 
į aksomu aptrauktą kartoninių lapų albumą ir slepiu šoninėje 
odinės kuprinės kišenėje. 

Nežinau, ką apie tas nuotraukas pasakytų tėvas. Mama jas 
pavadintų žeminančiom, bet mama neturi teisės man prie- 
kaištauti po to, ką mums padarė. 

Mano tėvas tikrai nekentė bolševikų. Užtat mylėjo ty- 
lius, išdidžius suomius. Tėvas susipažino su būriu suomių 
1914-aisiais, Vokietijoje, Lokstedo Pfadfinder stovyklos kur- 
suose. Tai buvo skautų veikla maskuojamos operacijos, per 
jas tėvas apmokydavo špionažo ir sabotažo būrius. Su tais 
būriais tėvas atvyko į Suomiją, čia jis sutiko ir mamą, kuri 
pamilo tėvą, nors dar nežinojo, kad Angelhurst reiškia ne an- 
gelo sparną, o kažkokius žagarus, nors dar nesuvokė, kad iš 
tėvo nebus rašytojo, o ką jau kalbėti apie jo gebėjimą kariauti 


šitame kare. 


109 


Turėjau pasilikti stovykloje ir vykdyti skirtą užduotį. Bet 
negalėjau pakęsti negęstančios saulės ir dieną naktį už kal- 
vos griaudžiančio rusės juoko. Kartais galvoje ūžia kokio nors 
priešiškos šalies agento įkrautos mintys. Ant kabineto sienos 
pakabintas varinis herbas su ereliu taip švariai nuzulintas, kad 
matau jame savo atvaizdą, kuris įsigraužė į jį dar tą vakarą, 
kai rūkėme čia susėdę su Arkties Lapinu ir Hermanu Gėdeliu. 
Matau tarp tų dviejų senų kareivių sėdintį neapsiplunksnavu- 
sį viščiuką — tiesia nugara, nuo žioruojančios ugnies raudo- 
nai švytinčiom akim. O paskui stovykloj lyg iš paties košmaro 
atsirado ta koltė: su tokia pat skarele, kaip ta, kurią nunešė 
vėjas nuo žvyrduobės krašto, pasipila užgaulės, jos žvilgsnis 
įsiskverbia į šautuvo vamzdį ir pasiekia švininę kulką kaip tik 
tą akimirką, kai šautuvas šauna. Tą naktį gulėjau ant barako 
stogo tikėdamasis, kad žvaigždės galų gale atvėsins man šir- 
dį. Hermanas Gėdelis davė buteliuką vaistų, patarė išgerti, kai 
gyvenimas pasidarys nemielas. 


Įstrigau čia su Žaižarake. Ta moteris ne tokia, kaip visos. Ji 
tikra gamtos galybė. Rankos kupinos amžinųjų kalnų niršto, 
jos kojos žengia akmenuota pakrante lyg kokios trečios akies 
vedamos. Ji nesusverdėjo nė sykio, nors pats Kontrabandinin- 
kas išsinarino kulkšnį nuo krioklio akmens šokdamas į uogie- 
nojus. Jis tikrai nežinojo, kur statyti koją. 

Žengiau į trobelę neabejodamas, kad ji užminuota. Gal 
tai šaudmenų sandėlis. Pažįstamas kaukolės ženklas išde- 
gintas ant akmens nuodaužos atšlaitėje, nors jie šito nepa- 
stebėjo. O gal Kontrabandininkas pastebėjo. Nušlubčiojo 
į akmenynę, palinkėjęs laimės. Bet Žaižarakės niekas ne- 
išgąsdino. Grožėjosi fjorde tvyrančia šviesa, vaikščiodama 
apie trobelę, apspardė kampus. Pėdų aš jau kuris laikas ne- 
jaučiu. Žinojau, kad mirsime, jeigu pasiliksime šitoje šiaurės 
vėjo pagairėje. 

— Ir tie, kuriems Viešpats atsuko nugarą, ne viską prarado. 

— Ar tau... - ieškojau žodžių aš. - Ehrfurt, Angst, Phobie*... 

— Ne, vaiduoklis mus čia vilioja. 

O paskui ta prasčiokė — ta niekinga pribuvėja — parodė 
man, jėgerių kapitono Frico Angelhursto sūnui, kaip reikia 
laužtis į amunicijos sandėlį. Užtenka turėti peilį ir noro, kad 
išverstum vėjų suvarpytą sienoją. Atlaisvino geležinius apva- 
dus laikančius varžtus. Ir apšvietė, kad, iš vienos pusės atlais- 
vinęs apvadus, galima sakyti, jau patekai į vidų. Reikia teisin- 
gai užsirašyti, ką ji pasakė: 

— Stakta — kaip didelio ūkio šeimininko duktė: jei duoda iš 
priekio, duos ir iš užpakalio. 

Kažkodėl pagalvojau, kad ji turi galvoje Kontrabandininko 
seserį. 

Žaižarakė tarė: 

— Šitokių dalykų išmokstama, kai per jus, vokiečius, šeimi- 
ninkui pasimaišo protas ir jis užrakina žmoną klėtyje. Bet pri- 
buvėja vis tiek turi atlikti savo darbą. 

Įlipome į vidų per menkių šliuožyklą. Viena ranka laikiausi 
lango staktos, kita — stogo rąsto. Likome su Žaižarake dviese. 
Stebėjau ją triūsinėjančią ugnies atošvaistėje ir svarsčiau, kiek 
jai metų. Kontrabandininko sesuo sakė, kad ji sena, bet ką gali 
žinoti. Ji turi sveikus dantis, priešingai nei daugelis vietinių. 
Žemesnei rasei būdingus aukštus skruostikaulius, bet gražų 
arijų moters stotą. Pagarbos vertas rankas. Eigastis ir akys at- 
rodo nekaltos, kaip mažos mergaitės. Ar ją buvo nugulęs koks 
vyras? O jeigu ne, tai kodėl? Ji senmergė. Pikto kraujo, kaip 
sako Kontrabandininko sesuo. Iš Žaižarakės elgesio mėginu 
suprasti, ar ji žino, kad buvau užlipęs ant Kontrabandininko 
sesers. Bent jau nesmerkia manęs už tai. Ji atrodo švelni ir go- 
sli. Čiulpė sušalusius mano kojų pirštus, traukė į juos kraują. 


* Nerimas, fobija (vok.). 

Suvystė apklotu taip, kaip vystė mama, pagirdė raudona kaip 
ugnis gyduolių arbata. Paprašė nupinti vainiką. Nieko kita ne- 
liko, pažadėjau. 

— Jawohl. Bis Morgen. Rytoj. 

Kai Žaižarakė išėjo, atsikėliau ir išgėriau vaistų, kurių buvo 
davęs Hermanas Gėdelis. Jau nesiryžtu mesti juos gėręs. 

1944-ųjų liepa, Negyvėlio fjordas 


[ ryto radau ant kėdės iš varnauogių, viržių ir laplandiškųjų 
aguonų nupintą vainiką. Pasipuošiau juo ir nuėjau atsinešti 
vandens. Tyliai sau dainavau. Nuotaika subjuro, kai pamačiau, 
kad Jounis sugrįžo ir jau pasidžiovė kieme marškinius. 

— Puikus metas smagintis su vokiečiais, - pasakė jis. 

Susiraukęs drožinėjo iš išplukdyto rąstgalio laimės paukštį. 
Įsižeidęs paleido seilę, pusė nutiško pačiam ant batų. Aš tada 
užviriau: 

— Tu, kontrabandininke, čia nesikišk! 

— Gi tu jau sena boba! - užriko Jounis. 

Aš neklausiau. Nudrožiau į trobelę, trenkiau durimis ir už- 
kabinau kabliuką. 

Atsisukusi pažvelgiau pro blausų lango stiklą. Judu su 
Jouniu ginčijotės. 

Paskui pamačiau, kaip tu pačiupai susuktą valą, kabėjusį 
ant kampinio trobelės rasto, ir nuėjai fjordo pakraščiu Aukų 
akmens link. Išsigandau. Nejaugi Jounis tave nubaidė. Puoliau 
į kiemą, lėkdama taip susimušiau kojos pirštą į durų slenks- 
tį, kad akyse sukibirkščiavo. Jounis tebesėdėjo ant akmens ir 
pypkiuodamas žvalgėsi į dangų. 

— Išėjo tavo jaunikis. A vot. Eisim ir mes. 

— Aš niekur neisiu. 

— Paklausyk manęs. Vargais negalais tave Titovkoje įdarbi- 
nau. Bobai iš Raudonojo Kryžiaus daviau aštuonis kavos ku- 
ponus, kad bent ausį į mane pakreiptų. Neužmiršk, kad esi 
vokiečių Schwester. Jie dabar pikti. Gali atsidurti karo lauko 
teisme. 

— Suomės jie nelies. 

— Žadėjai pasirūpinti ta kolte. 

Pataikė. Kažkur, stovykloje, laukė mažoji Maša. Žadėjau ją 
prižiūrėti. Pažadėjau padaryti jai aitvarą. Bet Hermanas Gė- 
delis mane užtikrino, kad pasirūpins mergaite. 

— Ko mums skubėti. Palaukim, gal kas nors atvažiuos. 

— Nejau tu nieko nesupranti? Ne tu viena šitą žaidimą žaidi. 

Velnio kontrabandininkas, ko jis čia sugrįžo? Galėjo kli- 
bikščiuot sau per akmenis ir mekent kaip ožys kerpėms. 

— Išvirsiu arbatos. 

Sugrįžusi vidun, atsirėmiau į rąstinę sieną, palaukiau, kol 
jaudulys nurims. 

Nenorėjau palikti trobelės, nenorėjau, nes čia turėjau tave 
ir geležinę lovą. Taburetę, ant kurios šalia tavo paukščiaakės 
riešutmedžio pypkės buvau pasidėjusi kaulines šukas. Atida- 
riau krosnies dureles, išplėšiau dar kelis Lestadijaus pamoks- 
lų lapus ir įkišau į ugnį. Žiūrėjau, kaip dega pageltę popieriai. 
Mokėjau tuos ugny šokančius žodžius atmintinai. Ėmiau niū- 
niuoti, kad nesigirdėtų Didžiojo Lamperio burbėjimo žalsvoj 
liepsnoj. 

Kai užvirė arbata, nuėjau atsivesti Jounio. Šis atsisakė eiti 
į vidų. 

— Žvairaake, tu nesupranti. Dinkim iš čia. Kuo greičiau. 

— O Johanas? Juk negalime jo čia palikti. 

— Jis nepražus. 

— Eik vienas. 

— Kvaila būsi, jeigu čia pasiliksi. Bet aš tavęs nepaliksiu. 

Jounis nenorom vėl nuklunkino prie akmens, atsisėdo ir 
išsiėmė peilį. 

Greta tupėjo jau dešimt medinių laimės paukštelių. Supra- 
tau, kad jis niekur neis, todėl piktai užrikau: 

— Aš tokiais pasilakėliais netikiu. Užkimšk butelį, mažiau 
gyvatinės gerk. Rečiau dvasios lankys. Ir paskui tą paženklintą 
putę nustosi lakstyti. 

— Nedrįsk šitaip apie Hetą kalbėti! 

— Pats žinai, kad tokios ožkarožės šeštojo Dievo įsakymo 
nesilaiko. 

— Kvaila boba! Po velnių, daugiau šito nekęsiu! 

Jounis pašoko, sustugo. Buvo matyti, kad jam skauda koją. 
Bet neapsigalvojo. Nusibraukė stambiausius tabako trupinius 
nuo kelnių, prisirišo prie juosmens medžio antaugos puodelį 
ir taip šoko ropštis atšlaite aukštyn, kad durpės dulkėjo. 

— Kur eini? 

— Papjausiu visus! Nežinau, ką padarysiu, bet atgal negrįšiu! 

Jounis dingo už melsvai pilkos uolos veikiau, nei spėjau 
sugalvoti kokią užgaulę, ir aš likau viena. Vienui viena. Ap- 
sižvalgiau, bet aplinkui driekėsi tik plynė. Jokio medžio, už 
kurio galėčiau pasislėpti. Per aviacijos antskrydį neturėčiau 
kur užsiglausti. Mane apėmė silpnumas. Tvyrojo visiška tyla. 
Dabar jau pripratau prie jos, bet tada suėmė silpnumas taip 
pat, kaip tuomet, kai su Maša atsidūrėme ant uolos liežuvio, 
tik ne toks baisus. Žinojau, kad tyla pranašauja mirtį. Didžiojo 
Lamperio namuose visąlaik bruzduliavo žmonės. Vis kas nors 
gimdavo ar mirdavo, aimanuodavo šlapimtakių uždegimu ar 
nušalusiom rankom ir kojom. Sykiais neapsikęsdavau tų siau- 
visuomet jaučiau tų netikėlių paramą ir globą. Nes namai vi- 
sada krutėjo, buvo gyvi. O čia, tau išėjus, nebuvo girdėti net 
uodo dainos, net laumžirgiai buvo nusėdę ant žemės. Pasvars- 
čiau: gal vis dėlto bėgt paskui Jounį. Paskui pati sau paliepiau 
nurimti. Tu turėjai sugrįžti. Bent jau dėl fotoaparato ir savo 
paveldėtosios pypkės, kuri gulėjo šalia metalinės lovos. Buvai 
nupynęs man vainiką. 

Prisėdau ant akmens ir ėmiau laukti. 

Parlėkei pavakarėj kalno atšlaite, nešinas ant peties medžio 
šaka su upėtakiais, į SS uniforminį švarką prisikrovęs grybų, ir 
garsai sugrįžo. Kai tave pamačiau, iš karto sušniokštė ledyninė 
srovė, suošė jūra, ėmė zyzt kamanės ir tylos neliko. Dideliais 

žingsniais žirgliojai žemyn, švytėjai saule ir laisve, kaip išdy- 
kęs vaikigalis, kurio namuose visad laukia mamos glėbys. Pa- 
saulis sugaudė šiltais dūzgesiais ir aidais. Pagavo noras bėgti 
aukštyn, apglėbti tavo gyvastingą kūną. Vis dėlto prisiverčiau 
tiktai stovėti ir gėrėtis tavo ramiu žingsniu. Kaip grakščiai tu 
krypavai prieš saulę. Tylėdamas padėjai laimikį ant laiptų prie 
mano kojų, bet tavo akyse nebuvo nė krislelio išdidumo. Atsi- 
nešiau iš trobelės dubenį, peilį, tau padaviau pypkę. Sėdėjome 
ties vandenyną, dangų ir kalvas. Vėjas vėl dainavo žolėje, vėl 
girdėjau tavo sunkų alsavimą. Ilgai nepratariau tau nė žodžio, 
bijojau, kad supyksi, įsižeisi ir išeisi. Darinėjau žuvį, pjausčiau 
grybus, dvilkčiodama į tave iš padilbų. Palei laiptus kirbėjo 
mėlynsparniai drugiai. Vieną akimirką mostelėjai į dangaus 
pakraštį. Ten skrido lėktuvai ir tu mėginai įžiūrėti, savi ar sve- 
timi, bet aš nugręžiau akis į drugius, nes nenorėjau matyti lėk- 
tuvų. Norėjau išmesti karą iš savo širdies ir likti tik su tavimi. 

— Darosi šalta. 

— Kur Jounis? 

— Jounis išėjo ieškoti pagalbos. Dėl jo nesirūpink. 

Nors supratau, kad reikėtų dėl Jounio rūpintis. Reikėtų rū- 
pintis dėl koltės. 

Tavo ir Trečiojo Reicho skydui nesaugant jie palieka bejė- 
giai. Jounis vaikysis savo plaukuotą ožkarožę po vokiečių ga- 
nyklas, kol kas nors padurs. Bet nenorėjau tą valandą apie jį 
galvoti. Šveisčiau tą nelemtą kontrabandininką nuo šito fjordo 
ir net nuo kito tolyn, išblaškyčiau iš tų žemės plotų kažin kur 
visus, kuriuos veikia traukos jėga, paleisčiau į Paukščių Taką. 
Nes pavydėjau visiems, kurie galėjo tave iš manęs atimti — pa- 
vydėjau karui ir stovyklai, lazarete gulinčiai Lisu ir tai perka- 
rusiai stovyklos valgyklos katei, kurią kasinėjai, kai trynėsi 
apie kojas. Ir mintyse pirmąkart padėkojau rusams — jei ne 
tas priešas, aš nebūčiau atsidūrusi Negyvėlio fjorde ir dabar 
tavim nesidžiaugčiau. 

Mes prasėdėjom ten visą dangišką vakarą. Dvi mūšoje iš- 
kilusias uolų nugaras pavadinom Banginių uolom. Tu stebė- 
jaisi sniego liežuviais, kurie net šienapjūtės metu nuo kalnų 
vis nudrykdavo į fjordą. Bet užvis nuostabiausias tau atrodė 
Aukų akmuo. Jo viršūnėje buvo likęs kaukolės pavidalo miško 
padievio Stalo riedulys, šone žiojėjo grota. Vėjui pučiant nuo 
kalnų, grotos anga gausdavo kaip litaurai. Tas gaudimas man 
priminė patrankas Kalastajasarento pusiasalyje ir valandėlę 
tarytum mačiau angelą, stovintį kalno viršūnėje ir pučiantį 
varinį trimitą, bet ten, aišku, nieko nebuvo. Tiktai vėjas ūžavo, 
vaikščiodamas po padangių buveines, švarino dangų. Tu pa- 
sakei: mūsų laimė, kad Negyvėlio trobelė stovi tokioj užuovė- 
joj. Aš irgi maniau tą patį. Mūsų laimė. Jūros šnopavimas čia, 
tarp dviejų uolų, nurimsta, ji čia alsuoja pamaži, šitas fjordas 
atšiauriame krante primena Dievo spjaudyklę - plikas ir ty- 
kus, lyginant su tolėliau mėšlungio tampomom jūros įsčiom. 
Žemė tamsuoja varnauogėm, šiaurinėje atšlaitėje baltuoja ne- 
tirpstantis sniegas. 

Stebėjom vėlyvą naktį blyksinčius žaibus jūroje, dangų 
traukė juoduma. Dėl visa ko Dievas buvo nubrėžęs ploną sida- 
bro liniją ten, kur susilieja vanduo ir dangus. Blogas ženklas, 
jeigu net Dievas užmiršta, kurioje vietoje baigiasi dangus. Ži- 
nojau tai, bet negalvojau. 

Johanas Angelhurstas 
1944 07 19, Negyvėlio fjordas 


a Žaižarakė padūkusi. Man baugu, nes ji manęs nebijo, 
T turiu ginklą ir įnagį, kuriuo galiu išniekinti. Aš turiu. 
Turiu. Ji šito nesuvokia. Ir pasitiki manimi. Blizgina man ba- 
tus, valo švarką, kaip visos, bet kalba kaip su lygiu. Ką tik buvo 
priėjusi prie manęs. Užkėlė koją ant skrynios ir paklausė: 

— Na, kodėl nepadarai man tokios? 

— Was? 

Kai ji priėjo, aš žiūrėjau į skrynią. Ta skrynia atrodė visiškai 
tokia pat, kokią buvo padaręs tėvas. Dailiai išpaišyta, kelioni- 
nė rusiško stiliaus skrynia, kaip senovės jūrininkų. Prieš lai- 
dotuves ji kurį laiką stovėjo verandoje ir mama statydavo ant 
jos vazą su žydinčių obelų ir alyvų šakelėm. Ant šitos skrynios 
nupieštas lygiai toks pat jūrų elfas, kaip ant tos, kurią padarė 
tėvas. Man atrodo, kad tai ta pati skrynia. 

— Padaryk nuotrauką, bi/d, — tarė Žaižarakė įsakmiai pa- 
rodydama į fotoaparato lagaminą. - Jeigu jau padarei vainiką. 

Pamaniau, ji nori, kad nufotografuočiau dėl to interviu. Ku- 
rio niekada iš jos neimsiu, nors ji tuo nenori tikėti. Bet tebū- 
nie, nusprendžiau paskui, juk turime laiko. Ėmiau taisyti foto- 
aparatą prie stovo. Apmąsčiau apertūrą. Eksponometrą buvau 
palikęs Kontrabandininko mašinoje, blausioj benaktėj nakty 
gali apsigauti, naudodamas tokią juostelę. Gal 1/8 apertūra ir 
maždaug pusės sekundės ekspozicija. Susikaupęs reguliavau 
fotoaparatą ir nemačiau, ką veikia Žaižarakė. Vėl į ją pažvel- 
gęs, taip išsigandau, kad vos neišmečiau iš rankų objektyvo. 

Ji buvo pasileidusi plaukus ir raišiojo suknelės raištelius. 

— Juk šito tu nori. Juk už tai sumokėjai. 

Tai buvo ne klausimas. 

Žaižarakė nusirenginėjo prieš mane. 

Ji nusirenginėjo kitaip nei Kontrabandininko sesuo, kuri 
siūbuodavo klubais. Žaižarakė rengėsi taip, kaip dar nė viena 
prieš mane nenusirenginėjo. Iki tol apsinuoginusios moterys 
man tebuvo fotojuostelių medžiaga. Gyvas kūnas mane jau- 
dino tiktai kaip poreikio tenkinimo priemonė. Aš matydavau 
tik blykstę ir negatyve atsispaudusį klubo linkį, o pačios mo- 
terys tebuvo įžūlios, keliaraiščius raišiojančios ir kraują au- 
drinančios viliūgės. Kai kurios man primindavo pakrantėje 
spurdančias mažas lašišaites. O šita moteris nusivilko sukne- 
lę kaip niekur nieko ir parodė klubus. Jos pilvas buvo baltas, 
be jokių strijų, speneliai tamsūs. Paskui ji nusimovė ir apati- 
nes kelnes. Pajutau paslėpsniuose sukietėjimą, kai pamačiau, 
kad tos moters kūnas be jokio plaukelio. Man užėmė kvapą. 
Tokią pliką putę paskutinį kartą mačiau 1933-iaisiais. Hitler- 
jugendo stovykloje, kai Bund Deutcher Mūdchen — Vokiečių 
merginų sąjungos — gražuolės karklyne nusivilko maudymo- 
si kostiumėlius. Aš sėdėjau ant guobos šakos ir fotografavau 
jas. Jų kūnai buvo tokie gryni, tokie balti, kaip agrastų uogie- 
nė. O kvapas, sklindantis nuo jų makščių, atrodė nekaltas ir 
sykiu tarsi padebesiuosna siunčiami nešvankūs laiškai ar oro 
bučiniai. Mama užklupo mane ką tik išryškinus nuotraukas 
ir apsiverkė: 

— Sūnau, nejau tu visai negerbi tų merginų! 

Labiausiai susigėdau dėl to, kad mama tuos žodžius su- 
šnibždėjo suomiškai, idant nesuprastų tėvas. Mano mama to- 
kia pat kaimietė, kaip ir Žaižarakė. 

Žaižarakė priėjo prie pat. Mane perėmė neapsakoma gėda, 
norėjau išgerti Hermano Gėdelio duotų vaistų, bet negalėjau 
pasiimti. Dar nebuvau sutikęs moters, taip akivaizdžiai pa- 
rodančios, kad nori. Nors buvau apsirengęs, ji akimis tary- 
tum čiupinėjo visą mano kūną. Palikau nuogutėlis, nerangus, 

ėmiau kilnoti rankas, kaip sužeistas paukštelis. Ji suėmė mano 
ranką ir uždėjo sau ant klubo. Aš drebančiu pirštu braukiau 
per ploną odą. Paliečiau šlaunį, paskui makštį. Nejau senų 
moterų lytys želia tokiu pūkeliu kaip jaunų? Ką jausčiau, jei 
įkniubčiau į ją veidu? Tokią nuogą, tokią pažeidžiamą ir glau- 
džią. Kraujas suūžė galvoje ir aš jau nebegalėjau blaiviai mąs- 
tyti. Kyštelėjau nykštį į tą minkštą, šiltą vietą ir jis vos vos til- 
po. Žaižarakės šnervės virpčiojo, kaip kumelės. Ji sušnibždėjo: 

— Juk mano putė ten, kur turi būti? 

Aš išsigandau. Ten, kur turi būti? Nejau ji išsigimusi, kaip 
sakė Kontrabandininko sesuo? 

— Tikrai ten, kur turi būti. 

— Tu pirmas iš vyrų mane lieti. 

Ir man staiga pasidarė baisu. Nieko daugiau negalėjau da- 
ryti, nieko, kai ji taip pasakė. 

Nubėgau fjordo pakrantėn ir ėmiau svaidyti aptakius 
akmenėlius, šokinti juos vandens paviršiumi. Svarsčiau, kas 
mane supančiojo. Aš tikrai galiu ant jos užlipti. Kodėl ne? Iš 
priekio, iš nugaros ir net iš šono, trobelėje, lauke, palėpėje, ant 
uolos, valtyje, ant skrynios. Norėčiau laižyti ją, kad sušlaptų, 
pradėtų drebėti, įsiskverbčiau jon vieną, antrą, trečią kartą. 
Akmuo atšoko nuo vandens paviršiaus tris kartus. 

— Tu per gera, - sušnibždėjau dumbliams, o turėjau gal- 
voje ją. 

Žaižarakė ne iš tų, kurias vadina rujojančiom kalėm ir vo- 
kiečių kiaušrijėm. 

Ne iš tų, kurios lūkuriuoja Salmijervio „Šanchajuje“ ir at- 
siduoda už gabalą šokolado. Ne iš tų, kurios šokiuose prašo 
pavaišinti taurele, o paskui pliauškina keliaraiščiais kaime, 
girdamosi, kad paturėjo vokiečių karininką. Ne iš tų, kurios 
aičioja su Bavarijos vyrukais galutiltėj, kandžioja krumplius 
ant žibančio sniego Išsigelbėjimo kalno atšlaitėje ar kitur, kur 
nušliuožia su slidėm, ne iš tų, kurios, apsvaigusios nuo krūmi- 
nės, palieka ant sniego makšties atspaudą. 

Akmenukas atšoko nuo vandens paviršiaus keturis kartus. 

Žaižarakė atitykino iš paskos. Žengė į pakrantę, pridurmu 
traukdama uodų tumulą tarytum šydą, dar neapsirengusi. 

— Aš visa tavo, jeigu manęs nori. 

— Bitte. Tu tokia... unschuldig, nekalta, aš tavęs neliesiu. 

Akmenukas atšoko penkis kartus. 

— Tu, aišku, manai, kad mano Dievas mus mato. 

Paprašiau jos liautis. Pasakiau, kad aš nedoras. 

— Ne. Tu nelaimingas ir taikus žmogus. 

Akmenukas vėl atšoko nuo vandens paviršiaus. Šešis kartus. 

Žaižarakė paklausė, kur išmokau taip mėtyti akmenukus. 
Hitlerjugende, kai buvom Vanzės upės pakrantėje. Kas vasa- 
rą su baltakraščiu laiveliu plaukdavom tenai į žygį. Mokėmės 
žygio dainų, rengėm varžybas. Man sekėsi sunkioji atletika, 
aš puikiai mėčiau svarmenis. Per Berlyno apygardos Laisvųjų 
pratimų pirmenybes bendraamžių grupėje užėmiau antrą vie- 
tą. Valgėme sušilusį štrudelį, gėrėme drungną obuolių limona- 
dą iš žaliašonių butelių. 

— Ko tu atvažiavai į Titovkos stovyklą? Juk nuolat iš jos 
bėgi. 

Minutėlę pamąsčiau. Atsakiau iš pradžių norėjęs tapti la- 
kūnu, kaip mano dėdė. Skraidyti ir fotografuoti pasaulį iš dan- 
gaus. Dar prieš karą mane priėmė į liuftvafės Bavarijos dalinį 
prie Miuncheno, tada ir nustatė ydą. 

— Proto užtemimai. Išsigimimas. Aukščio baimė. 

— Tu neturi jokios ydos. 

Akmenėlis plumptelėjo tiesiai į dugną. 

Nedrįsau pažvelgti jai į akis. Iš gėdos man norėjosi numirti. 
Papasakojau apie savo silpnumą. Sykiu buvo pikta ir smalsu. 
Stebėjau ją ir man dingtelėjo: užmušiu tave arba mylėsiu. Dar 
nežinau, kas bus. 

Gelumbe nuvaliau lupas ir lęšius, išdėliojau ant stalo, 
paskui suvyniojau kiekvieną atskirai į drobės skiautę. Padė- 
jau taip, kad nepasiektų Arkties vandenyno migla. Įdėjau į 

„Ludą“ 16 milimetrų juostelę. Patikrinau, ar ryškalų buteliu- 
kas sandariai užsuktas, ar nesusilies su kita medžiaga. Tokių 
dalykų reikia rūpestingai žiūrėti. Jeigu į ryškalus prasismelks 
bent lašelis fiksažo, sugadins brangius popierius ir chemi- 
kalus. Jeigu bus sugadinti ryškalai, nuotraukos išeis blau- 
sios, drumzlinos. Ką dabar darytų tėvas? Tiksliau — ką da- 
rytų dėdė? Arba Horstas Veselis? Kodėl niekas neatvažiuoja 
mūsų paimti? 

1944-ųjų liepa, Negyvėlio fjordas 


T avo gerumo matas begalinis, tavo pautai kaip du geleži- 
niai obuoliukai, tavo siela — taikingo grybautojo. Nieko 
blogo negaliu apie tave pasakyti. Tą vakarą tu uždegei žvakes. 
Uždengei elnio kailiu suolelį kojoms, gėlėtu užklotu - skrynią. 
Vėjas glostė trobelės kampus, dainavo tarpukalnėse amžinas 
dainas. Žolė vilnijo nelyg milžino kailis. Jūra traukėsi nuo tro- 
belės nerami. Paprašei manęs atsisėsti. 

Tavo batai stovėjo prie slenksčio, tu nusiavei juos nepra- 
šomas. 

— Papasakok ką nors, Žaižarake. Noriu dabar su tavim pa- 
daryti tą interviu. 

— Viską papasakosiu, jei ir tu man papasakosi. 

Įbėriau į arbatą elnio ragų miltelių, įvarvinau tinktūros su 
kukmedžio uogom ir lipčiaus medaus. To meilės vaisto, kurio 
turėjau duoti Lisu. 

— Ką nori sužinoti? — pabūgau, kad klausi to, ko pirmiau 
prašiau. 

Labai norėjau tau papasakoti. Paaiškinti, kodėl pribuvėja, 
mačiusi daugybę moterų kiaurymių, nežino, kaip atrodo jos 
pačios tarpukojis. Kaip Didžiojo Lamperio namuose pabusda- 
vau išsigandusi žingsnių troboje. Kaip man palengvėdavo, kai 
išgirsdavau Lamperio bobos šlaunų plekšėjimą. Jis ateidavo 
raminti aštuntosios mano įseserės, kurios dėka būčiau galėjusi 
net už nugaros parišta dešine ranka pakeisti vystyklus pačiam 
Tasmanijos velniui. 

Didžiojo Lamperio žingsnių baisindavausi labiausiai. Jo au- 
liniai man primindavo, kad būdama devynerių turėjau palikti 

gimtuosius namus. Mama buvo tėvo gyvenimo meilė, viena 
vienintelė, — gaila, kad jos kaklo baltumas vėliau atsiskleidė 
kaip džiovos simptomas. Mama kosėjo krauju jau tada, kai 
jiedu suėjo gyventi drauge. Mama mirė gimdydama mane ir 
tėvas man už tai niekada neatleido. 1918-aisiais tėvą išvežė į 
Lainanrantą ir ten užmušė, bet aš prisimenu tik batus tų, ku- 
rie atėjo jo išsivesti. Juodus blizgančius aulinius ir prie jų pri- 
lipusius sidabrinius žvynus. 

Po tėvo mirties turėjau persikelti į Petsamą, pas mamos gi- 
minaičius. Kokius tris mėnesius buvau nugyvenusi pas Lam- 
perį, kai vieną mėnesėtą naktį pabudau nuo šnopavimo. Didy- 

— Tavyje gyva tavo tėvo prigimtinė nuodėmė ir tavo mo- 
tinos ištvirkimas, pro tarpkojį išeinantis su krauju. Ar tu jau 
kraujuoji? 

Jis avėjo juodais purvinais auliniais, kurie buvo apkibę bliz- 
gančiais sidabriniais žvynais nelyg perlais. Žiūrėjau į juos pro 
suplyšusį apklotą ir meldžiau Dievo, kad niekada nekraujuo- 
čiau. Ir nekraujavau. Ant lyties išdygusius plaukelius įsigu- 
drinau išpešioti žvakės vašku. Vasarą įsikūriau palėpėje, kur 
gyveno pelės. 

Apie tai papasakoti neišdrįsau. Užtat paklausiau: 

— Ar tu manai, kad aš tokia? Kad aš pikto kraujo? 

— Nein. Tu švari. Unschuldig. 

Patrynei kelio linkyje atsiradusią mėlynę. 

— Ar kada turėjai... Geliebte... mylimąjį? 

Aš nuraudau, papurčiau galvą. Bet tai tiesa, mano Johanai. 
Manęs niekas nebuvo lietęs. Unto sučiurkštą suknelę per Joni- 
nes įmečiau į laužą. 

Tą vakarą padarei tai, kas viename Lestadijaus pamoksle 
vadinama paklydimu, o Dievo žodyje vadinama nešvankumu 
ir paleistuvavimu. Atsisukai į mane, atsiklaupei ant kelių ir 
praskėtei man šlaunis: 

— Leisk padaryti tau gera. Pasakyk, jei bus bloga. 


124 


Paėmei mano nykštį ir atsargiai įsikišai į burną. Čiulpei, 
apžiojęs lūpom, saldžiom nuo arbatos su medumi. Glosčiau 
ranka tau galvą ir delnu pajutau paklydusios kulkos paliktą 
randą ant kairiojo smilkinio. 

— Įsikišk jį. 

Tu neliepei, tik paprašei. 

— Kaip? Aš nemoku. 

Įsikišau savin pirštą ir pajutau dar nepažintą savo moteriš- 
kumą. 

— Tu neturi jokios ydos. 

Sėdėjau išsižergusi ant skrynios, jaučiau, kad neturiu jos. 

— Papasakok apie save daugiau. Apie tai, ką malonaus paty- 
rei, kai buvai vaikas... Kindheit? 

Ką malonaus? Svarsčiau. Tada, kai matydavau Alakuno 
pievoje ant kumelių lipančius eržilus, kai valgydavau vienuo- 
lių iškopinėtą tirštą medų, kai pražindydama čiulpdavau mo- 
terims spenelius ir pajusdavau vyro lyties skonį. Kai uosda- 
vau Lisu šlaunų kvapą po šokių. Visa tai man sukeldavo keistą 
mėšlungį pilvo apačioje. 

Bet šitas jausmas buvo šimtą kartų malonesnis. Pirmą sykį 
patyriau vaiko pradėjimo, o ne priėmimo pasaulin jausmą. 

— Tu mane gąsdini, Žaižarake. 

O ką jausčiau, jei įsiskverbtum į mane. 

— Ko tu nori? 

— Kad įeitum į mane. 

Aš suinkščiau. Aplinkui šoko šešėliai, jie laižė mums odą, 
lauke griaudė žaibai ir gamta lūkuriavo, sulaikiusi kvapą prieš 
liūtį. Liūties nebuvo. Žaibas trenkė į beržą, augantį palei tro- 
belę, ir su trenksmu nutrūko prie medžio pririštas lynas. Tu 
suėmei man ranką ir nuo tavo pirštų galiukų mane nukrėtė 
elektra. 

— Pamaži pamaži, nes tu ankšta. 

— Ar tau skauda? 


— Ne. Bet aš jautrus. 

Iš tavo juoko supratau, kad gyvatinė ir tinktūra veikia. 

— Valgei kokių nors vaisių? 

— Ką? 

— Tu kvepi vaisiais. 

— Visoms taip sakai? 

— Tiktai tau. 

Tą patį sakei ir Nekelės Lispetei, kai ant jos lipai, bet man 
tai neberūpėjo. 

Užmerkusi akis, vedžiojau pirštą tau po krūtinę. Šita dykra 
mažumėlę apėjusi barzdotosiom kerpėm ir šiurėm. Keliavau 
krūtinės ląsta ir priėjau spenelius, jie buvo kieti kaip kaulas, 
suskeldėję, tarsi sūrios mažos salelės Pietų jūroje ar užsikirtę 
„Bolex“ sunkvežimio metaliniai mygtukai. Nukeliavau iki sto- 
ros odos pilvo ir pamažiukais pasiekiau tą mielą kilsuojančią 
dykumą, kurią pereina visos piligrimės, kad pasiektų bambos 
oazę siaurais kraštais. Įkišau pirštą į prakaituotą bambos vers- 
mę ir pajutau tvinkčiojimą. 

Sukdama ratais, palūkuriuodama slinkau ranka žemyn. 
Krūptelėjai visu kūnu, kai paliečiau kažką kieta. Suėmiau del- 
nu ir glaudžiai tarsi makštis peilį apglėbiau tą kietą daiktą. Jo 
galvutė buvo minkšta kaip arklio snukis, o pašakniai neramiai 
bruzduliavo. 

Ir mane suėmė juokas. 

Johanas Angelhurstas 
1944 07 22 


O itai nutiko šiandien. Nieko negalėjau padaryti, tepasigai- 
S li manęs Žaižarakės Dievas! Norėčiau apie tai papasakoti 
tau, Žaižarake. Kaip įžengei vidun su savo pilka medvilnine 
suknele. Gera ta suknelė, manęs ji nebaugina taip, kaip ana, 
raudona. Buvai nusiėmusi tą juokingą pliuškę kepurę, didumo 
kaip vežimo ratas. Man atlėgo širdis. Nė vienai nepatarčiau 
puoštis tokia skrybėle, juolab kad vėjas ir lietus tą naktį, kai 
atvažiavome, suplakė ją į gniužulą. 

Paprašiau tavęs papasakoti apie save. Išsiėmei iš krepšio 
žalio stiklo buteliuką. Įpylei žvilgančio kaip perlas gėrimo, 
kažkokio kartaus ir sykiu viliojančio kvapo. 

— Kas čia? 

— Neklausinėk. 

Įpylei gėrimo į šaukštą ir sumaitinai, kaip vaikui vaistus. 
Liepei nuryti, užgerti arbata ir kaušu vandens: 

— Antraip gyvenimas bus nemielas. 

— Žaižarake, - išsigandęs sušukau. —- Ką dabar darysi? 

Tavo veido išraiška buvo tokia kaip tada, kai pirmąkart su- 
sitikome, tavo akys žvilgėjo tuo siutingu ir grobuonišku vilkės 
žvilgsniu: 

— Dabar aš tave paženklinsiu. 

— Was? 

— Eikš. 

Paguldei mane aukštielninką ant suolo. Nuvilkai nuo pra- 
kaito sudrėkusį švarką, atsegei diržo sagtį su ereliu. Pasakei, 
kad gerai padariau, palikdamas batus už durų. Klojai mano 

drabužius prie geležinės lovos, nėrei juos įgudusiom rankom 
nuo manęs lyg dirdama kiškį. Tavo judesiai buvo lėti, tikslūs, 
tu buvai dar nematyta Žaižarakė, suvis nepanaši į dievobai- 
mingą kaimietę, kokia iškart tave palaikiau. Į tą blankią bū- 
tybę, kuri mynė karo reikmenų sandėlyje likusiu dviračiu iš 
trobos į trobą, priiminėjo vaikus, šnypštė nušašusiems vaike- 
liams nosis. Keliais šliaužiodama ravėjo gimdyvių ūkių tabako 
vagas. Nepanaši į tą nepažįstamąją, kuri prieš kelias savaites 
fotografuojant brovėsi į kadrą. Tebemačiau tave kaip gerada- 
rę, kaip tyrą ir nekaltą, bet tartum tirpai ir nykai šešėliuose 
ir tavo vietoj radosi kita būtybė, baugi, švytinti ugnim. Ji to- 
lydžio augo ir didėjo, ir netrukus užėmė visą kambarį, iš aki- 
duobių jai rūko dūmai, kūnas buvo be odos, vien plika mėsa. 
Ta būtybė užgulė mane ir sušvokštė į ausį: 
— Įeik į mane, Johanai. Įeik dabar. 

Trečia dalis 


Negyvėlio užrašai 


1943 07 05, Nudegėlis - Raudonplaukiui 

Operacijos „Laukinė antis“ ir „Vidurnakčio saulė“ įvykdy- 
tos. Ataka pavyko, sulaikyti 26 pasipriešinimo dalyviai, 16 
sušaudyta prie duobės. Sugauti beveik visi pasipriešinimo da- 
lyviai. Trobos sudegintos, galvijai sunaikinti. Per apklausas 
išsiaiškinta, kad vokiečių komunistinio „Wallberg“ skyriaus 
„Oswald“ sparnas bendradarbiauja su nacionalistais. Nacio- 
nalistai Švedijoje rengiami dirbti „policijos pajėgose“ Vietinių 
pavardės nežinomos. 


1943 07 12 

Miela dukrele, nežinau, ar tu kada nors man atleisi. Aš 
blogas žmogus. Neturiu nė vieno draugo, to vienintelio, kurį 
turėjau, pelenus seniai išbarsčiau Titovkos upėje. Kariauju 
ir vienoje, ir kitoje pusėje. Ir sąjungininkų, ir Trečiojo Reicho. 
Gestapui dirbu ir iš baimės, ir dėl 300 kronų mėnesinės al- 
gos. Per operacijas nužudyta tiek pat žmonių, kiek aš gaunu 
kronų. Ir aš jose dalyvavau. Sapnuoju degančias kurdiukines 
avis, tarp žolių vos vos pamatomas boluoja rimbu nučaižytas 
moters užpakalis. Sapnuoju nužudytuosius, lėčiau nei įpras- 
tai kalbančius maldas prie duobių, kurias patys išsikasė. Nes 
vokiečiai žiaurūs, apsėsti persekiojimo manijos. Jie bijo nacio- 
nalistų ir komunistų sąjungos čia, šiaurėje, nors neverta bijoti. 
Ji čia neveikia. 

Šiaip jau į tuos darbus žiūrėjau kaip į visus kitus. Karas 
yra karas. Bet dabar mane graužia sąžinė. Buvo užėjęs Rau- 
donplaukis. Neišauklėtas, šiurkštus žmogus. Iš tokių, kuriems 

niežti pautus, lankosi uostų kvartaluose ir lauktuvių žmonai 
parneša ne tik ruonio taukų. Šiandien jis pasakė šį tą keista, 
kai kalbėjomės apie operaciją „Laukinė antis“ ir apie tai, kad 
jis turės sėsti į Sydspiseno kalėjimą Trumsėje, idant nesukeltų 
įtarimų. Jo žmona išsiųsta į kažkokią stovyklą. Paklausiau, ar 
jis dėl to nesijaudina. Raudonplaukis prunkštelėjo. 

— Kekšė gavo tai, ko nusipelnė. Ko važiavo su kontrabanai- 
ninku! 

Mane išmušė šaltas prakaitas. Jis pasakė, kad tik įdavė ges- 
tapui visą kaimą nacionalistų. Aišku, žino, kas jų laukia. Juos 
visus sušaudys. Už ką? Mat tas gyslotas pimpalas nusprendė 
atkeršyti žmonai už tai, kuo pats visąlaik giriasi. Man negera. 
Pamėginsiu jam atlyginti, išmokydamas neteisingo šifro, nors 
jis neišmoks ir teisingo. Jis visai nejaučia ritmo. Nurodymai: 26 
sumaišytos abėcėlės raidės, penktajame rate šifro ženklai. Iš- 
šifruojant diskas sukamas nuo pradžių. Rakto nesakysiu. Suku 
galvą, kaip atsikratyti to giltinės. Iš tokių kaip jis reikia atimti 
ir šeimas, ir visa kita. 

Gyvenime buvau sutikęs žmogų, prie kurio nelipo blogis. 
1919-aisiais, tai buvo Fricas Angelhurstas — vokietis jėgeris, 
sprogmenų žinovas, mano vienintelis draugas. Buvau gavęs 
užduotį iškasti užtaisą prie laikino kabančio tilto per Titov- 
kos upę. Iš pradžių maniau, kad vilkai įvijo elniuką į pelkę, 
o paaiškėjo, kad raudonieji sumanė joje nuskandinti vokietį. 
Išrengtas nuogai jis jau iki pusės grimzdėjo pelkėje. Galuoja- 
mas tumulo uodų, kandžiojamas skruzdėlių. Pamatęs mane, 
jis iškėlė rankas, kiek leido pančiai. 

„Bjaurus oras“, pasakiau ir ištraukiau vargšelį. Dervos ir 
briedžio ragų aliejumi tepėme vabzdžių įgėlimus. Praėjom pa- 
tiltę ir sunkiom kojom per lietų leidomės toliau. Daviau jam 
užsimesti ant pečių elnio kailinius. Drauge deginom dervą. 
Daviau jam medžio šaknies pypkę su apvalute galvute, aš tu- 
rėjau iš ilgmoliūgio padirbtąją su užrašu „Už nuodėmes bus 
atleista“. 

Šnypštė laužas, šniokštė lietus, paskui liovėsi. 

„Kodėl mes čia?“— paklausė vokietis. Aš papasakojau apie 
tave, tavo mamos giminę, apie tai, kaip rauginau odą tų ap- 
sėstųjų batams už dyka, apie tai, kad jie visi dėkojo Dievui, o 
man - nė vienas. Mane graužė kartėlis, todėl, matyt, įsivaiz- 
davau, kad, užėjus komunistams, bus šilčiau. Klydau. 

Dostojevskis sakė, kad iš tiesų šalta tik tada, kai cypia net 
pelės. 

„Ei, bet ką mes čia veikiame? Žmones žudome. Juk jie taip 
pat kieno nors vaikai“ 

Fricas tapo mano draugu, vieninteliu, daugiau draugų ne- 
turėjau. Jis sakė negalįs pakelti rankos prieš žmogų. Ir kad iš 
menkų dalykų suprantąs, ar žmogus jam priešas. Iš gebėjimo 
mylėti. Iš to, kaip parausta ir nuo ko žagsi. Šitai mes visi geba- 
me pastebėti. 

Patraukiau Murmansko link ir turėjau duoti priesaiką 
NKVD, išgyventi kolchozuose liūdnus vakarus ir machorka 
pradvisusį ilgesį. Fricas Angelhurstas nustojo kariauti ir tapo 
taikos šalininku. Vėliau sužinojau, kad jis į Vokietiją išsivežė 
Nekelės Aunės seserį Anikę. 1938-aisiais gavau paskutinį jo 
laišką: „Šitas Vokietijos pamišimas mane pražudys. Jei numir- 
siu, atvažiuok, pasiimk mano pelenus ir išbarstyk juos Titov- 
kos upėje. Anikė šitai tikrai supras“ 

Pasakoju tai, kad žinotum, jog tavo tėvas bent šį tą gero gy- 
venime nuveikė. Vienam žmogui suteikiau galimybę išgyventi. 
Ir per save pratęsti gyvenimą, nes esu matęs ir Frico sūnų. Sykį 
teko vokiečių stovykloje iššifruoti rusų kodą. Tai buvo tranzi- 
tinė stovykla Zweiglager 332, įkurta organizacijos „Todt“ rei- 
kalams. Negalėjau pasakyti, iš kur buvo atėjusi žinia - gal iš 
Mačio fjordo, bet atsiųsta išklerusiu tranzistoriniu siųstuvu. 
Iššifravau su kodu „Pobeda“. Bet iki šiol neužmiršau jauno ka- 
rininko, kuris buvo neseniai atvykęs į stovyklą. Iš pradžių pa- 
maniau, kad Fricas Angelhurstas prisikėlė iš mirusiųjų. Aišku, 
kad tai buvo ne jis, nes jo pelenai nusėdo Titovkos upėje. Bet 

net neabejoju, kad tai jo sūnus. Atrodė išsigandęs — toks mur- 
zinas šunytis, kurio švelnią sielą įžvelgi vos pamatęs. Nedrįsau 
į jį žiūrėti. 

Bet vėliau prisiminiau tą vaikiną. Kažkas jam buvo nutikę 
1941-aisiais ar 1942-aisiais. Jis buvo ką tik atsiųstas iš Ukrai- 
nos, ten jam galvą kliudė paklydusi kulka. Supratau tiek, kad 
Frico Angelhursto sūnus nė už ką nenori pasilikti stovykloje. 
Jau tada buvo kalbama apie tai, kad reikės sunaikinti kažko- 
kią nepageidaujamą vietinę medžiagą. Jo kaktoje radosi rau- 
kšlė, panaši į skrendančią gervę. Jis nepypkiavo su visais tą 
vakarą. Susiėmė už pautų, kai manė, kad jo niekas nemato. 
Aš mačiau. Mačiau, kaip gniaužė, gniaužė be paliovos ir ga- 
liausiai nukeipo. Tokiems dalykams reikia stiprios valios, du- 
krele, bet karo metu tai vadinama bailumu. Stovyklos vadas 
jau norėjo nubausti jį mirtimi. Eduardas Dytlas liepė palikti 
gyvą. Vėliau sužinojau, kad jis pradėjo dirbti „Lapplands Ku- 
rier“ reporteriu Parkinoje. 

1944-ųjų spalis, Negyvėlio fjordas 


uliu geležinėje lovoje ir klausausi rudens vėjo kauksmų 
Can kampuose. Žibalinė lempa beveik užgeso. Nuo 
jūros vėjas sūkuriais neša baltą sniegą. Atrodo, kad vasara pa- 
sibaigė neatmenamais laikais. Kai tu į mane įsiskverbei, išsiu- 
reno iš manęs visa praeitis, kaip vanduo iš suskilusio auseklio. 
Johanai Angelhurstai, Dievo atsiųstas angele, savo peniu tu 
praskynei kelią į juodą mano sielą ir ją nuskaistinai. Laukiu, 
guliu čia, prisimenu tave ir ilgiuosi. Negyvėlis skleidžia keistus 
garsus. Kas rytą dienoraštis atverstas vis kitoje vietoje, nakti- 
mis girgžda grindys. 

Šiandien kai kas atsitiko. Sėdėjau ant uolos, stebėjau, kaip 
kylantis vanduo pamaži traukia savo glėbin dumblius, sėlina 
artyn. Buvau nemigusi daugybę naktų ir veikiausiai užsnūdau. 
Sapnavau, kad rusų sargyba įkūrė pakrantėje stovyklą. Sto- 
vyklos vadas buvo Aleksejaus Ignatenkos veidu ir aš tartum 
girdėjau Maskvos filharmonijos graudų griežimą ir valgyklos 
varpelio tilindžiavimą. Mane išbudino variklio burzgimas. 

Aš pašokau. 

Johanas! 
sitikėjimo kupina eigastis. Toks pat lieknumas kaip tavo. Kaip 
niekur nieko burzgei nukėlęs pakabinamąjį variklį, lūkuriavai 
užmetęs kabliuką be masalo. Buvo taip tyku, kad rodės, sklęs- 
te sklendi su savo bure. Šilta banga siūbtelėjo į mane. Apsime- 
tei labai užsiėmęs ir slinkai pernelyg arti kranto. Bet nesuglu- 
minai man proto. 

Puoliau per rudeniškai nuraudusius akmenis lyg žibalu 
perlieta kregždė. Paskui atpažinau tą žmogų. Raudonos pa- 
kulos ir žvitrios akutės, veidas nusėtas randų, kaip tų, kurie 
jaunumėj kentė pašaipas ir pajuokas. Ne tu tai buvai. Bet nuo 
vasaros pažįstamas vyras. Jį vadinom Smaukytoju. Atsitrau- 
kiau atgal. Pasigedau mauzerio, kuris saugiai gulėjo stalo stal- 
čiuje trobelėje. 


Tuomet, vasarą, Smaukytojas man nelabai rūpėjo. Kas dar ga- 
lėjo tilpt į mano pasaulį, kai tu jame buvai? Kažkur ant kalno 
mekeno perkūno oželis. Patyrusi meilę, pasidariau nerami, 
gosli, drąsi. Mintys apie tavo kūną tolino mane nuo Dievo. 

Kartą atlėkei susijaudinęs, pasakei, kad matei ant uolos 
žveją be kelnių. 

— Kažkas mus stebi. 

Aš maišiau varnauogių kisielių, nepaisiau tavo žodžių: 

— Neplepėk niekų. Ten nieko nėra. 

O, kad dabar būtum čia, Johanai! Smaukytojas matė rūks- 
tant trobelės kaminą ir žino, kad čia kažkas glaudžiasi. Be to, 
aš nežinau, kas dedasi aplinkui. Pasiilgau gyvo žmogaus drau- 
gijos. Po Negyvėlio apsilankymo jaučiuosi prastai. Trobelės 
kampai įdėmiai stebi mane, sienos traukiasi tolyn, kai palie- 
čiu. Šeštą valandą vakaro atrodo, kad jūros liežuvis jau siekia 
trobelę ir kalnas užgrius ant galvos. O jei tu niekad neateisi? 

Pripėdinu arčiau, pamojuoju. 

— Aha, tu sugrįžai. 

Smaukytojas iškrato iš pypkės pelenus ir sako keliaująs į 
šiaurę. Einąs iš Sydspiseno. Iš gestapo kalėjimo. Vėl pagalvoju 
apie stalo stalčiuje gulintį mauzerį. Smarkiai bėgdama suspė- 
čiau pirma jo. Hilma vizgina uodegą, gūžiasi smagi priešais 
žveją. Priešą ji išmoks užuosti vėliau. 

— Užeik į vidų, pavaišinsiu arbata. 

Vyras užeina nenusiavęs batų. Įpilu į jo medinį puodelį 
gerą siurbsnį „Captain Morgan“. 

— Man rodos, mačiau jūsų dukterį vaikštinėjant po fjordą. 

Maša! Seniai nieko apie ją negirdėjau. 

— Imk ir tu. 

Vyras paduoda kibirą su žuvim, panašiom į plekšnes. Vadi- 
na jas Marijos žuvimis. Žada pamokyti padaryti gaudyklę jūrų 
velniams, moliuskams, dvigeldžiams ir sraigėms. 

Raudonplaukis pasižiūri į gulintį prieš mane Negyvėlio 
dienoraštį, paskui į mane. 

— Mačiau jus vasarą. Kai linksminaisi čia su kažkokiu vo- 
kiečiu. 

Smaukytojas ištiesia ranką, paliečia mano nuskustą pakau- 
šį. Ir aš užmerkiu akis, leidžiu glostyti man galvą, ilgai leidžiu 
glostyti. 

— Tu čia be vyro, - tai matyti. Ir dantų neturi. Bet aš galiu 
tau padėti. 

Smaukytojas suima ranka diržo sagtį: 

— Jeigu tu man pirma padėsi. Išsiimk tuos dirbtinius dantis 
iš burnos. 

Padedu banginio kaulo dantis ant stalo. Galvoje siaučia 
uodų tumulas. 

— Paimk į burną. Pimpalui šiandien gardumynų diena. 

Aš papurtau galvą. 

— Bent paglostyk. 

Mane pykina. Žinau, kad gerai glostau. Kaip kad Dievas 
geras visatai ir vieni Dievo kūriniai kitiems. Turiu mitrias 
rankas. Moku lopšinėm vaikus užmigdyti, moteris nualsinti, 
vyrus perimti geismu ir ramybe. Kaip tau patikdavo, kai glos- 
tydavau šlaunis nuo tarpkojo, kaip tu kikendavai, paskui aki- 
mirksniu surimtėdavai, susikaupdavai. 

— Ar dar paglostyti? 

Ir vėl prisiminiau, kaip įsiskverbei į mane pirmąkart, aną 
vasarą. 

Griaustinis tvaskėjo jūroje, tu atrodei kaip nepažįstamas ir 
sykiu pažinotas per amžius. Negaliu meluoti: man skaudėjo, 

velniai rautų, kaip skaudėjo! Atrodė, kad mane perkirto į dvi 
dalis, kad pamovė didžiuliu, degančiu kuolu, bet nebuvo bai- 
su, — priešingai. Nes skausmo akimirką neapsakomos laimės 
ir ramybės prisipildė mano ištuštėjusio kūno lukštas, buvau 
laiminga, kupina meilės ir tikrumo, ir tu tai tikriausiai jautei, 
nes judėjai manyje iš lėto, prakaitas lašais išsimušė man ant 
kaklo, tu alsuodamas šildei man ausį, šnibždėjai negirdėtus, 
beprasmius žodžius, — ar tokia ta meilė, - pirmyn atgal many- 
je niūkčioja keistas padaras ir staiga užvaldo visą. 

— Ar galiu išsiliet į tave? 

— Išsiliek. 

Tada pajutau, kaip sustingai, surikai ir šiluma mane užlie- 
jo. Tavo sėkla, tavo sėkla suteptos paklodės, tu įsiskverbei ir 
paėmei mane. Gulėjau lovoje, mano kūnas trūkčiojo laimės 
mėšlungio pagautas. Buvo vasaros naktis ir mano nugyventas 
kūnas atgimė. Tu buvai jaunas, vieną akimirką atrodei karštas 
ir nepažįstamas, bet paskui nusišypsojai, sutrikęs ėmei laižyti 
man pažastį ir kirkšnis kaip šunytis, siautėjai visose mano er- 
tmėse, iki saulė anapus kalno pasislėpė. Unkštei patenkintas, 
kai pirštais taršiau plaukus, paprašei paliesti tave lūpom ir pa- 
kilai iš karto, kai lyžtelėjau liežuviu tavo galvutę. 

— Tu sūrus. 

Mano širdis buvo kupina laimės ir tuščio jaudulio, aš gulė- 
jau ant dygių šieno paklotų, toli jūroje griaudė audra, pasaulis 
grimzdo į dugną ir ėmiau melstis: 

— Mano Dieve, leisk man šitai turėti. Nieko daugiau neno- 
riu, nieko nebeprašysiu. Aš —- Tavo mažutėlė, Tavo išrinktoji. 

Dievas tylėjo, — gal Jis iš savųjų reikalauja didesnės ir kito- 
kios duoklės. 

Jeigu tu esi Dievo žiaurus žaislas ir Žmonijos kertinis 
akmuo, tai kas aš tokia gyvenime? Kodėl aš buvau apdovano- 
ta gebėjimu gydyti ir kodėl buvau priversta daryt priešingai? 
Kodėl aš, viena iš visų gyvenančių Žemėje, turiu čia, Arkties 
vandenyno gale, bejėgiškai laukti, kol ateis giltinė ir šerkšnotu 

dalgiu mus nukirs. Kas aš tokia, jei ne apgailėtina paklydėlė? 
Nuo bandos atsiskyręs veršiukas, į gervuogyną įkliuvusi avelė, 
ugnimi plykstelėjęs gluodenas ant saulės svilinamos uolos ar 
pelkėje šaknis įleidęs gailis, kurį turėjo nuskint mergina, bet 
jis iki šiol pūva? Aš prisiekiau, kad, gavusi šitą vyrą, niekada į 
Tave su maldom nesikreipsiu. 

Ne, ne taip viskas buvo. Dievo aš nemaldavau. 

Pasakiau: aš jį imsiu. Ir kito neprašysiu. 

Tik vėliau supratau, kad su Dievu negalima sudarinėt su- 
tarčių. Kad niekuomet nereikia jėga imti to, ko gerasis Die- 
vas duot neketina. Daugių daugiausia galima pasiskolinti, bet 
vis tiek reikia sumokėti, reikės sumokėti kančia ligi gyvenimo 
galo. Net dabar, kai tysau čia, Negyvėlio fjorde, viena ir pa- 
mesta, gyvuliškų organų siausmų įdiržinta makštim, išvaryta 
iš gimtinės, kai vaikai mane vaikosi, o ūkininkai siundo šu- 
nimis, aš klausiu, kodėl? Kodėl išmintingasis Dievas nematė 
mano silpnumo? Kodėl nelėmė man gimti pagranduku pa- 
prasto Suomijos žemrausio troboje prie Ounasjokio upės ar 
Parkinos plokščiakalnyje? Kodėl aš tapau pribuvėja iš Dievo 
malonės? Kodėl Viešpats nedavė man to vienintelio, kurio gy- 
venime troškau? Sykiais dar pagalvoju, — nors Jo buvimu ne- 
betikiu, - kad Dievas supykęs užleido ant manęs prakeiksmą. 
Gal Jis, mane kurdamas, abejojo taip pat, kaip žydų Dievas — 
dėl Izaoko ir Jokūbo meilės, gal Dievas mano gyvenimą pa- 
vertė pragaru supratęs, kad vis tiek Juo neseksiu ir neaukosiu 
Jam vienintelio vaiko. Kad vis tiek iki galo neisiu Jo trokšta- 
mu keliu, o išsirinksiu kokį paprastą mirtingąjį, kad niekada 
neįvertinsiu Jo duotos dovanos, savo gebėjimų, savo garbės 
labiau, nei eilinis žmogus įvertina baikštų elniaganį šunį ar 
upė - krioklio slenkstį. 


— Vadinasi, ne, - suurzgė Smaukytojas ir užsisegė diržo sag- 
tį. — Bet aš greitai sugrįšiu, — ir ėmė vilktis švarką — batų ne- 


buvo nusiavęs. 

Probėgšmais pakasė Hilmai sprandą ir pridūrė: 

— Žiema bus šalta. Šiltos pirštinės iš šitos kalės išeitų. 

Trinktelėjo durys. Grįžk, pagalvojau. Iki tol paruošiu vaistų 
arbatai pagardinti. Su ricinos aliejum. Palydėjau Smaukytoją į 
krantą. Žiūrėjau į jūrą, kol valtis pranyko ir viskas nublanko. 
Muktelėjau kaip reikiant iš butelio „Captain Morgan“ ir pri- 
merkiau akis, kad žvejo pavidalas vėl virstų tavo liaunu stotu. 
Visąlaik už nugaros tvyrojo baimė: jis pažadėjo sugrįžti. 

Kaip pasidarė ilgu tavęs ir tavo gerų akių, Johanai! Tau pas- 
makrė želia tamsiais, švelniais kaip angelo plaukeliais, o žvejo 
skruostai apėję šiurkščiu pilku šešėliu. Tu kvepi muskusu ir 
gryna žeme, o nuojo trenkia menke, nešvariais šiaudais ir bai- 
me. Judu abu aukšto ūgio, bet tu raumeningas, o Smaukytojo 
oda glebi, nugara sukukusi. Akys juodos kaip anglis, bet toji 
anglis ne rusena, o perdrėkusi. 

Ašaros smaugė gerklę. Nereikėjo man dėl tavęs būti ne- 
dorai. Be tavo žvilgsnio dabar mano siela nujuodus, lytis su- 
teršta, atvira velnio akiai. Taip man pasidarė ilgu tavęs, kad 
parkritau, pasiliejęs „Captain Morgan“ susigėrė žemėn, o aš 
gulėjau tundroj viena po žvaigždėm, šaukiau ir kaukiau savo 
skausmą danguosna. 

1944-ųjų spalis, Negyvėlio fjordas 


an negera. Pakrantėje siaučia Smaukytojo pati su savo 

Mia Anksčiau dieną ta moterėlė blaškėsi aplin- 
kui, tvarkėsi ant uolos. Karas dėl to kaltas. Viena belaisvė sto- 
vykloje dieną naktį šveisdavosi, trindavo patikimųjų pimpa- 
lus, kai jai liepdavo juos išprausti. Ją praminė Liuobėja. Lygiai 
taip pat šita moteris švarinasi aplinkui, šlavinėja šepečiu uolą. 
Šiurpi mintis išniro man iš sąmonės gelmių: ar tai ne ta pati 
moteris? Ne, ne, Dievas manęs taip baisiai nebaus. 

Vidurdienį Smaukytojas atginė savo bandą iki trobelės. Pa- 
žinau tą moterį iš karto. Pažinau, nors „Operacijoje „Ivartas“ 
ji niekada nenusitraukė gobtuvo nuo galvos. Tik pastarosio- 
mis dienomis vaikščiojo vienplaukė. Jos vyras ir vaikai atne- 
šė trobelėn tiek skausmo ir nerimo, kad neišsivadės daugybę 
dienų. Pasodinau juos už stalo ir drebančiom rankom ėmiausi 
kurti ugnį. Ar ji mane atpažino? Ne. Negalėtų manęs prisi- 
minti. Liuobėja vaikščiojo aplink trobelę tarytum grožėdama- 
si, o man pasidarė negera matant tuos nuo kėdžių virtinėjan- 
čius raudonsnukius vaikigalius. Vis atrodė, kad jie žvilgčioja į 
mano vidurius ir mato ten vien pūlius ir maro bubonus. Stu- 
buru jaučiau, kaip Smaukytojo boba žiūri į pakrosnyje susi- 
kaupusius suodžius ir užkabina akimis tuščius romo butelius. 
Stebeilija įžūliai. Į mane, Trečiojo Reicho Frūulein Schwester. 
Jei tik būtum čia, Johanai! Ji nebūtų šitaip bruzduliavusi aplin- 
kui ir dėbčiojusi į voratinklių aptrauktus kampus, lyg apžiūri- 
nėdama naujus namus. 

— Mums čia gerai būtų, - dūsavo Liuobėja. 

Širdis daužėsi krūtinėje. Turėjau atsisėsti. 

— Aš niekur iš čia nevažiuosiu, — sušnibždėjau. 

Liuobėja tarė: 

— Torgenas sakė, kad greitai tavęs čia nebus. 

— Tylėk, boba! 

Žiūrėjau į Liuobėją ir svarsčiau, ar ji manęs neatpažino. 
Nes tai buvo ji. 

Riešus ženklino ryškios mėlynės, tikrai ne per šokius nu- 
mygtos. Nuspaustos sunkia ranka ir, dievaži, ne karo lauke 
susirėmus. Padaviau jai puodelį. Nuo perpus mažesnio kiekio 
jonažolių ištraukos, tabako lapų sulčių ir ricinos aliejaus mi- 
šinio savanoriai parankiniai stovyklos išvietėje tupėjo savaitę. 

Smaukytojas sušnibždėjo: 

— Aną kartą neužbaigėm piznio. 

Šliurpiau arbatą ir jaučiau, kaip kombinezono klešnė šiugž- 
dina mano sijoną. Puodgalviai vaikigaliai spoksojo į jūrą. 
Smaukytojas tęsė: 

— Galvojau apie tave. 

Vienas vaikigalis pasilenkęs ėmė tįsti Hilmą už uodegos. 
Kitas pūsčiojo jai į ausis. Sušnibždėjau jam: 

— Aš niekur nevažiuosiu. Negaliu. 

— Tavo šuo suėdė mūsų džiovintą žuvį. 

Vienas vaikiščių pakėlė akis: 

— Palaidą gyvulį galima užmušti. 

Įsivyravo tyla. Hilmos nagai caksėjo į lentines grindis, ji 
inkščiojo, kai bruko galvą čia vienam, čia kitam į glėbį, tikė- 
damasi meilės. 

— Puikios pirštinės išeitų. 

— Nedrįsk, Torgenai. Mes jau išeinam. 

— Kas — mes? Šita išeina. 

Tarpduryje Liuobėja atsisuko ir vėl viauktelėjo: 

— Karo metu šunį reikia pririšti. Įstatymas liepia. 

Paskui pauostė sau pažastį kaip vaikas, pažvelgė šeimynai 
pavymui: 

— Torgenas labai griežtas berniukams. Kaltas karas. 

Tada priėjo prie pat ir tvokstelėjo pelkių tekšių kvapu: 

— Aš tavęs neišduosiu. Todėl, kad tu tokios būklės. 

Širdis kalatojosi, kai atsirėmiau staktos sienojaus. Vadinasi, 
Liuobėja mane prisimena. Ar ilgai ji tylės? Žengiau trobon ir 
pamačiau, kad dingo vienas Negyvėlio dienoraščių sąsiuvinis. 

Tą rudens vakarą užuodžiu laužo dūmus, girdžiu lūpinę ar- 
monikėlę griežiant valsą. Armonikėlė išsiderinusi. Smaukyto- 
jas sukasi su Liuobėja, jų bukapročiai vaikigaliai klupinėdami 
brenda į jūrą, griuvinėja pakrantės žolėse. Aš sustoju, žiūriu į 
smėlį, įsivaizduoju jame tavo pėdsakus. Bangos smarkiai tal- 
žo akmenis, kurie primena vaiko veidą. Jūra atneša šiukšlių 
net iš Karibų jūros kažin kur pietuose, išmeta į krantą prie 
Islandijos sudužusio laivo nuolaužų. Paskui vėl girdžiu muzi- 
ką. Jis visai neturi muzikinės klausos. Dabar suprantu, kodėl 
iš tokio didelio įnagio išėjo tokie prasti užtaisai. Žiūrėdama į 
dangaus fone linguojantį dvigalvį siluetą, galiu tiktai tikėtis, 
kad ir Smaukytojo pačiai graužia, kai šlapinasi. 

Johanas Angelhurstas 
1944 07 15, Negyvėlio fjordas 


Nd 


ingsniuojam susikibę už parankių fjordo pakrante. Gana 

šiltas, malonus rytas. Aš laimingas. Išsimaudęs, pasimy- 
lėjęs, pavalgęs, atsigėręs ir išsimiegojęs. Svarbiausia — išsimie- 
gojęs. Žaižarakės glėby blogų sapnų nesapnuoju, o nuo Her- 
mano Gėdelio vaistų man linksma, aš pasitikiu savimi. O jeigu 
vaistai pasibaigs, kas tada? Jei šalia bus Žaižarakė, gal jų man 
daugiau nebereikės. 

Einame žalsvai ribuliuojančios jūros pakrante ir kalbamės 
apie ateitį. Sugalvojame, iš kur tą šlamštą atnešė jūra. Dau- 
giausia ant kranto randame žuvies atliekų iš bučių ir laivų 
lūžgalių. Bet ir kitokių šiukšlių užeiname. Metalinį kibirą ir 
kažkokio nelaimėlio bato galą. Sudužusį belgiško alaus bute- 
lį ir didžiulę maudymosi kepuraitę, joje viengungišką būstą 
neapdairiai įsirengęs ir nugaišęs vėžys. Žaižarakė sako, kad 
jūra dovanas meta tik vieną kartą. Ji nenuspėjama kaip verslo 
dalininkas žydas, nesilaiko įsipareigojimų, jos negali privers- 
ti dirbti bendram labui. Daugiausia šiukšlių iš kažkokių to- 
lybių — Karibų jūros arba Antarktidos, ir kiekvienam daiktui 
mes sugalvojame istoriją. Žaižarakė jas kuria labai išmaniai. 
Ji sako, kad propeleris, kurį radome, iš Roaldo Amundseno 
hidroplano, - to tyrinėtojo, kuris pradingo. Aš sugalvoju, 
kad permirkusį šaliką nešiojo Fritjofas Nansenas. Vargšelis 
be jo peršliuožė slidėmis per platų Grenlandijos ledyną, su- 
sirgo vidurių diegliais ir numirė. Aš nežinau, ar Nansenas 
miręs, nes mamą su tokio žmogaus pasu tėvas atsivežė į Vo- 
kietiją. 

Po karo važiuosime į Berlyną. Paragausi mano mamos 
virtos vyšnių uogienės, gersime slyvų brendį iš nesuskilusių 
taurių. Sėdėsime verandoje, dviračiais važiuosim grybauti į 
Griunvaldą. Mama paruoš troškinį. 

— Papasakok apie savo mamą. 

Papasakojau. Kad mano tėvas, išminuotojas Fricas An- 
gelhurstas, ir mano mama susitiko Petsame, Alaluostario 
kaime. Mano tėvas buvo papratęs gulėti ant Nuodėmės kal- 
vos ir skaičiuoti žvaigždes. Tą kalvą buvo supylęs vienuolis, 
kurį vieną kartą sugavo velkant į savo celę moterį. Igume- 
nas liepė jam kasdien į vieną vietą nutempti po maišą žemių. 
Iš šitos kovos su savim radosi kauburys, o ant jo - nedidelė 
koplyčia. Mano mama dirbo vienuolyne, ruošė apvalomą- 
sias vonias ketiautojams, vadinamas skruzdėlių voniomis, 
ir valgė žalią sniegstarčių mėsą ir žuvį, sugautą sprogdinant 
sprogmenis. Mano mama buvo neramaus kraujo. Vieną rug- 
pjūčio naktį ji užkopė ant Nuodėmės kalvos ir sutiko ūsuotą 
išminuotoją, kuris pasakė, kad karo jam jau per akis ir kad 
nori grįžti namo rašyti prisiminimų. Mamai tai padarė įspū- 
dį. Tėvui įspūdį padarė tai, kad mama žinojo visus žvaigždy- 
nus. Šuns draikos. Mozės lazdą — turbūt geriau žinomą kaip 
Šiaurės žvaigždę. 

Žaižarakė prisiglaudė prie manęs, apsikabino ir suspaudė: 

— Tavo gyslomis teka šiaurietiškas kraujas. Tu nesusirgsi 
šiaurės pamišimu kaip kiti. 

Vėl prisiminiau Eduardo Dytlo man skirtą užduotį. Kodėl 
Žaižarakė manimi netiki? Kaip aš bijau grįžti į stovyklą. 

— Ko tu bijai? 

Bijau „Operacijos 1005“ ir to, kad reikės kasti duobę. 

— Niekas negali tau padėti? Pavyzdžiui, dėdė. 

Parašiau dėdei dvylika laiškų. Maldavau, kad gelbėtų nuo 
blogio, pasirūpintų, kad mane perkeltų. Dėdė neatrašo. Bijau 
bjaurių sapnų ir jų išsipildymo. Bijau tos savo dalies, kuri ne- 
prisimena, kas atsitiko Ukrainoje. 

Per praeitą apsilankymą Eduardas Dytlas pasakė, kokią 
užduotį turėsiu atlikti. Dėl nacionalinio saugumo viskas da- 
bar bus daroma kitaip nei karo pradžioje. Iškasime tai, ką sykį 
užkasėme, ir vėl užkasime. Arkties Lapinas žuvo per lėktuvo 
avariją kažkur Austrijoje. Bet Hermanas Gėdelis nepasiduoda. 
O Žaižarakė nesupranta: 

— Kas čia keisto? Kasi ir užkasi. Bus belaisviams baseinas. 

— Tai kas kita. Karas tavęs nepalietė, Žaižarake. 

— Mes vienoje stovykloje. 

Bet ką ji išmano. Ji net nenutuokia, kas dedasi „Operacijoje 
„Tvartas“. 

— Manai, kad tu geresnė už kitus? Ne geresnė. Jeigu sugrį- 
šime į stovyklą, ir tu pajusi karo dantis. 

— Kai sugrįšime į stovyklą, padarysime Mašai aitvarą. 

Maša? Ta maža koltė, kuri stovykloje laukė Žaižarakės. 
Nutariau, kad padarysime aitvarą jai tuojau pat. Milžinišką, 
spjaudantį ugnimi, kokį mačiau per Pekino naktį. Jo užpakali- 
nė dalis bus iš žuvies kaulų, virvučių, sudžiovintų kmynų, iš- 
lukštentų sibirinės pušies kankorėžių, Kalėdų eglutės papuo- 
šalų, vėliavėlių, kuriomis per šventes dabina gatves, per žiemą 
išlaikytų dagių graižų, nuplėštos elfo kojos, voverės uodegos. 
Išeis gražiausias pasaulyje aitvaras. 

Žaižarakė pasakė, kad jai neramu dėl koltės. Pamelavau, 
kad mergaitei nieko nenutiks, Dievas ja rūpinsis. Ir Hermanas 
Gėdelis, ir Prikeliančioji. Mergaitė — Suomijos pilietė. 

— Bet tu neleisk jos į „Ivartą“. 

Visa tai daroma dėl gražesnės ateities. Aš tikiu Vadu ir Tre- 
čiuoju Reichu. Aš neišduosiu idėjos kaip tėvas. 

Tėvas nustojo tikėti nacionalsocializmu 1933-iaisiais. Prisi- 
menu, kaip stebėjome universiteto studentų eiseną su deglais 
iš to seno namo aukštomis lubomis Unter den Linden alėjo- 
je, —- tuos namus mums greitai teko palikti. Tėvas skaičiavo 
deglus ir knygas, kurias nešė studentai. Tai buvo Tomo Mano, 
Stefano Cveigo, Karlo Markso, Zigmundo Froido, Ernesto He- 

mingvėjaus, V. I. Lenino, Alberto Einšteino ir Heinricho Hei- 
nės tomai. Opernplaco aikštėje jie metė knygas į didelį laužą. 

— Sūnau, eime žaisti šachmatais, — pavargusiu balsu tarė 
tėvas. Jis manė, kad žmogus, žaidžiantis šachmatais, negali 
būti beviltiškai blogas. 

Sutemus vakarui tėvas girtas tysojo tarp rabarbarų ir gar- 
siai deklamavo savo eiles. 

Dabar Žaižarakė, įkniubusi nosimi man į krūtinę, pasakė 
klausanti mano geros širdies tuksėjimo. 

— Parodyk savo šeimos nuotraukų. Tėvo ir kitų žmonių. 

Žaižarakė neturi nė vienos savo šeimos nuotraukos. 

— Aš noriu pažinti tave. Dabar tu - mano šeima. 

Paklausiau Žaižarakės, ar ji galėtų paruošti man vonią, — 
bet verčiau be skruzdėlių. Žaižarakė nusijuokė ir pažadėjo pa- 
ruošti. 

1944-ųjų liepa, Negyvėlio fjordas 


isą dieną žiūrėjau į vieną nuotrauką. Buvo padaryta už 
122 ant uolos. Ne į save nuotraukoje žiūriu — mano 
veidas kvailas kaip avies ir rankos nusėtos strazdanų, kurių 
neišnaikinu nei petražolių nuoviru, nei varlių ikrais. Žiūriu į 
šešėlį, krintantį ant mano pėdų. Tai tavo šešėlis, - vienintelė 
tavo nuotrauka, kurią aš turiu. Daugiau neturiu nė vienos. 

Viskas dega. 

Mes gyvenome nuodėmėje, kaip vyras ir žmona, bet iki šiol 
negaliu pasakyti, ar tu mane pametei, ar troškai manęs, at- 
stūmei ar mylėjai. Vis prisimenu žodžius, išraižytus ant tėvo 
pypkės. Už nuodėmes bus atleista. Kol mirtis mus išskirs. 

Aš trokštu turėti. 

Nieko panašaus ligi tol nebuvau patyrusi. Aš pavyduliavau 
kiekvienai akimirkai, kurią nebuvai su manim. Kada tavo ko- 
karda su ereliu nukrito ant akmenų. Kiekvienai akmenynei, 
kiekvienam kalneliui, samanos kiminui, kuris tavo pėdą paty- 
rė iki manęs, atoslūgio vandens nedoram pliuškesiui po tavo 
kojų pavydėjau baisiausiai. 

Pradėjau įkyriai graužti tave: 

— Vesk mane, šitie baisumai neilgai tęsis. 

Greit nuvažiuosime į Murmanską, įsikursime geriausiame 
viešbutyje, tu gersi burbulais plūstantį vyną iš rusų naktinės 
plaštakės aukštakulnio, aš pasidabinsiu vainiku, kurį man nu- 
pinsi. 

Nuo kalno buvo girdėti patrankų griausmai. 

— Pliuške skrybėle, - sakiau, - aš pasipuošiu raudona pliuš- 
ke skrybėle, būsiu daili ponia. Ar tiki? 

Tu tylėdavai. 

— Parodyk man savo darytų nuotraukų. 

— Nerodysiu, — atsakydavai visada ir žvilgtelėdavai į fotoa- 
parato lagaminėlį, kuris gulėjo ant skrynios. 

Visąlaik oras rodės lengvas, kvepėjo besiporuojančių ban- 
ginių oda, mano šlaunys visad buvo praskėstos iš pliuškenan- 
čio ilgesio. Tomis dienomis žiedadulkės pro šnerves skverbėsi 
tiesiai į širdį, ji pradėdavo tvaksėti ir šitaip sujudindavo sielą. 
Tomis dienomis jaučiau, kad tu susijęs ir įsiliejęs į tą Kūrė- 
jo vaidinimą, kuris siaučia ir pursloja šiuose fjorduose ir kurį 
Hermanas Gėdelis vadina darvinišku natūraliosios atrankos 
procesu. Jaučiau, kaip lašišos vandenyne ieško kelio į nerš- 
tavietes upėse, kaip ant trobelės sienos poruojasi užpakaliais 
sukibę vabzdžiai. 

Ir tada tai nutiko. O gal tai buvo neišvengiama? Turbūt 
nėra bjauresnės nenaudėlės nei moterėlė, be paliovos kamuo- 
jama geismo? 

Netyčia atidariau juodą kartoninį dėklą. Neketinau žiūrėti, 
kas jame, neketinau net nosies kišti. Šlaviau grindis kadagine 
šluota. Langą jau buvau nuplovusi beržo tošies šarmu, nuska- 
lavusi šeivamedžio ir bekvapių ramunėlių nuoviru. Ruošiau 
prievilgą tavo nykščiui. Iš apynių ištraukos ir raukažolės lapų. 
Tą dieną krepšio virvelės nebuvo užrištos. Vėliau pagalvojau, 
kad tyčia neužrišai. Kartoninis dėklas išslydo ir nuslinko ant 
lentinių grindų. Albumas savaime atsivertė, pro aksomo virše- 
lius išvirto nuotraukos. Pasilenkiau, ketindama jas sudėti. Juk 
reikėjo jas sudėti. 

Iš karto į ranką pakliuvo tiktai laikraštinės nuotraukos iš 
Kursunkijervio karininkų klubo. Vienoje jų taurę kėlė Kriegs- 
kommandant sakalo veidu Eduardas Dytlas, kitoje pagarbą 
reiškė Ryšių štabo Roi pulkininkas Oiva Vilamas ir jo adju- 
tantas. Paskui — Trečiojo Reicho vyriausiasis architektas Al- 
bertas Špėras ir Ferdinandas Šiorneris didelėm kaip butelio 
dugnas akim. Broliškų tautų varžybos Romelio lauke ir sar- 

gybinio, rišančio prijuostę ant Rovaniemio — mažojo Ber- 
lyno — spygliuotos tvoros. Bet paskui ranka užčiuopė voką, 
iš kurio išslydo nedidelės, šiurkštaus popieriaus, studijoje 
fotografuotų moterų nuotraukos. Atidariau voką ir ėmiau 
traukti jas po vieną. Tai buvo jos. Daug jų. Moterų. Viso- 
kių. Su skrybėlaitėm, palaidais plaukais. Matytų ir nematytų, 
drovių ir gašlių, juodaplaukių, šviesiaplaukių, brunečių, išsi- 
žergusių, prasižiojusių, su lotų vestuvinėm karūnom, samių 
mergelių su kreivai prisegtomis sagėmis ant krūtinės. Visos 
jos atsidavė tavo fotoaparatui. Nekelės Lispetė stovi nuga- 
ra į fotoaparatą ir prie peties glaudžia kūdikį. Vien vargana 
paklode prisidengusi, o ir ta nuslinkusi, tad nugaros raukšlė 
ir putnios krūties linkis aiškiai matyti. Negalėjau sutramdy- 
ti vaizduotės. Kaip sugulei su tom moterim mintyse, kaip 
skverbeisi į tas kekšes, į tas Babelės ištvirkėles, tuos šėtono 
sukubus, žiūrėjai joms į akis, kaip ir man, kuždėjai, kad kve- 
pia vaisiais. Kvepia nekaltumu. Kalių makštimis per draiką. 
Kiekviena vis kitaip kvepėjo. Aš geriausiai žinau, kaip dvokia 
moters makštis ir kad kiekvienas spenelis šviežias, iki kūdi- 
kis pradeda žįsti pieną. Skaudžiausiai mane draskė mintys 
apie tai, kaip tos moterys tavimi mėgavosi. 

Kaip savo putėm glėbė tavo kulį. Dievas Tėvas danguje 
žino, ką tos moterys buvo mėginusios. Ilgus ir trumpus, pa- 
našius į grybus, pritvinkusius kraujo, gyslotus, šiek tiek į kai- 
rę pakrypusius, glotnutėlės odos. Tos moterys juos išmėgino 
tuomet, kai aš galavausi prie suplyšusių tarpviečių, kai drebė- 
jau iš baimės, laukdama Didžiojo Lamperio batų prie lovos. 
Tos moterys - jos viską buvo išmėginusios. Vokiečių SS kari- 
ninko tiesų kotą, ragavusios suomio žemrausio prakaito lašų 
nuo kulio galo, machorka trenkiančio ruso belaisvio seilių. Iš- 
dargos. Kalės. Daugelis jų svajojo apie įnagius, kuriuos patirs, 
ir jų geidė. Jos geidė apipjaustytų žydų nudirtų zuikučių, dy- 
kumoje nusvilusių ir geismu po ramadano drebančių arabiškų 
kardų, dvimetrinių negrų melsvų kaip naktis kuokų, malonios 

kakavos spalvos mulatų — visko, apie ką aš galėjau tiktai sva- 
joti. Kartokų kaip pelkių gyduolės azijatų, bumburiuotų ir ra- 
šalu dvokiančių rusų, apdorotų vodka ir nepūvančių net po 
žeme. Bet tos moterys niekada nepatyrė to, ką galėjo pajusti 
su tavim. Dieve, padėk man... Paskui iš aksomu aptraukto al- 
bumo išslydo dar viena nuotrauka. Iš pradžių pamaniau, kad 
tos moterys guli lovoje apsikabinusios. Rankų riešai, į dangų 
pakeltos akys, ničnieko nesakantys veidai. Paskui pastebėjau 
pramuštus smilkinius, išsukiotas kulkšnis, sužalotą pilvą ir į 
šlaunį įsmigusio durtuvo žymę. 

Tos moterys buvo negyvos. Apverčiau nuotrauką ir per- 
skaičiau: Babij Jaras, 1941 02 29. 6 «x 6 cm, 80 mm, apertūra fi1, 
išlaikymas 1/125 s. Ryškumas ir kontrastas geras. 

Ugnis apvalo, sako Viešpats. 

Įsikišau nuotrauką į prijuostės kišenę, o kitas sugrūdau į 
albumą. 

Tą popietę fjordu tikriausiai pralėkė nuogas sukubas, raitas 
ant šėtono ugninio žvėries. Tik šitaip galiu paaiškinti, kas tada 
man pasidarė. Buvau kieme sukrovusi laužą, ketinau kepti kil- 
pom sugautas gagas. Čiupau tavo juodą albumą - ir koks len- 
gvas atrodė, kai nešiausi į kiemą. Nė akimirkos nedvejodama 
suktelėjau spynelę, apverčiau ir iškračiau į smilkstantį laužą. 

Jeigu Dievas būtų buvęs gailestingas, žemė man einant 
būtų išslydusi iš po kojų. Jeigu Dievas būtų buvęs gailestingas, 
nebūčiau uždegusi tošies deglo. Bet Jis įnoringai šokina tuos, 
kuriuos sukuria savo pramogai. 

Deglo derva linksmai plykstelėjo. Ugnis apvalo ir sudegina 
nuodus. 

Tu, aišku, atėjai tada, kai liepsna plastėjo žaliai. 

Tavo veidas švytėjo medžioklio išdidumu. Parėjai vienoj 
rankoj nešinas kiškiu, o kitoj - žolės stiebeliu su uogom. Galų 
gale tau pavyko sunerti mėlynes ant šiaudo ir pasipuošti ko- 
kardą su ereliu nesunokusiom tekšėm. Laukiau, kol prieisi 
prie pat, suimsi mane už pečių. Ir pabučiuosi į paausį: 

— Žaižarake. Laužas dega. 

Džiaugsmo tavo veide nebeliko, kai supratai, į ką mudu 
žiūrim. O aš, aš dar nesuvaldžiau niršto: 

— Iš kur gavai tas nuotraukas? 

Tarsi nežinočiau. 

— Mit Arbeite, mano darbas. 

— Pasakyk, kad tai, kas toje nuotraukoje, netikra. 

Padaviau tą vienintelę, kurią pasilikau. Tą, kurioje išblyš- 
kusios moterys stebeilijo į dangų, tarpusavy susivijusiom ran- 
kom ir kojom. 

— Tai Krieg. Karas. | 

Tik taip galėjai pasiteisinti. Tai karas. Dabar viskas leistina. 
Gyvenam tartum paskutinę dieną, nes Viešpaties Teismas gali 
ištikt bet kada. 

Tą akimirką tavo akys buvo kaip senio. 

Galų gale aš atitokau. 

Puoliau žarstyti lauže nuotraukų, - juk tai tavo darbas, bet 
magnezija nyko akyse, atvaizdai raitėsi, virto pelenais: Lisu 
balta šlaunis, kažkokios berlynietės petys ir dailus ausies lez- 
gelis, kažkoks įbrėžis, padarytas žaibo formos auskaru. La- 
kuoti kojų nagai ir nuogų pečių linkiai rūko dūmais. 

Mažai kas išliko. 

— Kodėl taip padarei? 

— Nežinau. Nežinau, kodėl. 

Nes myliu tave, nes negaliu gyventi su ta mintimi, kad tave 
lietė kita. 


Pastūmei mane, nusikratei taip, kad pašautas kiškis prie kojos 
subruzdo. 

Jis dar plustėjo. Uniformos švarkas sušnaro, kai nusisukai. 
Aš galiu pargriauti ragočių elnią, kai reikia. Tave pargriauti 
buvo nesunku, nes iš prigimties aš stipri ir mitri, - turėjai šitai 
žinoti. Apkabinau tave per klubus ir parverčiau. Per švelnias 
kalnų jėgerių kelnes mano nagai susmigo į tai, kas brangiau- 

sia, — iš nuojautos, lyg atliekant kasdienę pareigą. Surikai, vei- 
kiau iš nuostabos nei iš skausmo. Mes ėmėmės trumpą aki- 
mirką, ji kvepėjo krūmokšniais ir prakaitu. Oras judėjo, žemė 
buvo rami. Išsižergusi užsėdau tave, šnopavau, perimta geis- 
mo ir jaudulio. Tikėjausi pajusti kietą krustelėjimą. Tikėjausi 
įsibrausiant į mane esesininko kūnu, griebsiant už plaukų, pri- 
sitrauksiant ir sukuždėsiant į ausį: 

— Valgei vaisių? 

Aš būčiau atsakiusi: 

— Kodėl klausi? 

— Nes kvepi vaisiais. 

Paskui pamačiau tavo veidą. Ir gėdą. Nes tu manęs gėdi- 
jaisi, nors niekas mūsų nematė. Gėdijaisi senos kalės tūžmin- 
go žaidimo ir mano rankų, stiprių kaip elnininko. Lygiai taip, 
kaip gėdijaisi savo motinos, tėvo, dabar gėdijaisi manęs. 

— Paleisk mane. 

Nulipau nuo tavęs. Tu nusvyrinai atšlaite žemyn. Tau ei- 
nant ledyninių srovių nuglamonėti akmenys dardėjo į šalis ir, 
mano Dieve, rodos, tą minutę mirtinas nuodas perėmė man 
kraują. Norėjosi bėgti, atsiduoti tau, kristi po kojų, laižyti kie- 
kvieną kūno raukšlę ir prakaituotą linkį, kaukti, unkšti, kažin 
ką daryti, kad pažvelgtum į mane ir nusišypsotum pamaži ta 
šypsena, kurią pamačiusi aš visad sakytum plūkauju gelsvame 
ir karštame aluje ir laimėje. 

Supratau, kad blogai, blogai, blogai padariau. Tu negrįžai 
nei tą, nei kitą naktį. Nudyriau tavo parneštą kiškį bukagaliu 
samišku peiliu, supjausčiau mėsą, sumoviau gabalėlius ant ieš- 
mo. Iškepiau tau. 

Atleisk, Johanai, už tai, ką padariau. Pati sau atleisti ne- 
galiu, o Dievui šitai nerūpi. Stoviu su samišku peiliu rankoje, 
guosdamasi mintimi, kad galėsiu išsipjauti savo pėdas iš tos 
vienintelės nuotraukos su tavo šešėliu. Jis krenta ant mano 
kojų ir aš norėčiau jį iš savęs išpjauti. Bet sykiu turėčiau iš- 
pjauti ir tikrąsias pėdas. Nes aš dar jaučiu jomis tavo švelnų 

šešėlį. Toks klastingas ir apgaulus mano kūnas. Jis prisimena 
tavo rankų prisilietimus, įdegusių pirštų glamones. Prisime- 
na tavo kūno sunkumą, durpėm kvepiančias kojines ant pėdų. 
Randas ant smakro atmena tavo liežuvio galiuką, speneliai — 
skausmingus kąsčiojimus, šlaunys — vyriškus klubus, kuriuos 
glėbstė. O iš visų blogiausia, aišku, mano klastinga makštis, 
kuri vėl trokšta, kad ją pripildytum, nes tokio tinkamo įnagio 
ligi tol, juolab paskui, ji nepažino. 

Johanas Angelhurstas 
1944 07 20, Negyvėlio fjordas 


| Lugas spąstais kiškį. Aš - medžioklis, šaulys, aš - visigo- 
tų padūkęs vadas Alarikas. Mano moteris visada paten- 
kinta. Priešai manęs bijo. Įžengiu išdidus į kiemą. Užuodžiu 
magnio sulfatą ir pamatau melsvai švytint užsirietusius po- 
pierių kraštelius, žalsvai plieskiančią ugnį ir veidą. Tik tada 
suprantu, ką matau. Žaižarakė degina nuotraukas. Juosteles, 
negatyvus. Mano bilietą į ateitį, tai, kas padėtų įstoti į Kino 
akademiją, kai pasibaigs karas. Žaižarakė paduoda vieną nuo- 
trauką ir klausia, kas joje. 

Norėčiau skelti jai antausį. Ranka nepakyla. Užtat žiū- 
riu pro ašaras į nuotraukas ir nustatinėju ryškumą. Ge- 
ras kontrastas, daryta nuo stovo. Buvo saulėta, tai matyti 
iš skruostikaulių šešėlio. Bet aną nuotrauką dariau ne aš. 
Ten gulinčios moterys nepažįstamos, negyvos, tas vaizdas 
išplėštas iš mano košmaro. Man ima trūkti oro, gerklė su- 
gargaliuoja. 

Užsimetu ant peties kuprinę ir dingstu. Turiu dingti. 

Pats traukiu į tarpukalnę, mėginu išeiti į kelią. Kažkur čia 
turėtų būti riksvūgen — mūsų pralaužtas didysis kelias į vaka- 
rus. Kulkšnį skauda po grumtynių su Žaižarake. Atsiduriu el- 
nių ištryptame take ir pūtuoju toliau. Pargriūvu ir guliu ant 
žemės prie kalno atskalos. Čia turėtų būti mano antroji tėvy- 
nė, bet šita žemė man svetima, žiauri ir nepasotinama kaip 
moteris. Čia laikas bėga negerai, naktis lenkiasi dienos, šešėlis 
nugrimzta šviesoj. Viskas vyksta per greitai ir per lėtai. Nuo- 
traukos buvo mano orientyras į tikrovę. Jas žiūrinėdamas ma- 

tydavau, kad gyvenau tą minutę, kai ji padaryta, tą šimtąją dalį 
sekundės mirksnio, kurio laikas negali ištrinti. 

O Žaižarakė sudegino tas minutes, burtais iš kažkur ištrau- 
kė atskalą tikrovės, tai, ko niekada nebuvo. Tokios nuotraukos 
paprasčiausiai nėra. 

Atsisėdu, pasirausiu tabako kapšiuke, kurį nešiojuosi pri- 
sikabinęs prie diržo. Turiu ištverti. Aš ne silpnas. Tėvas buvo 
silpnas. Jis krito negyvas tą akimirką, kai prasidėjo karas. Ra- 
dijas pranešė tą žinią tada, kai jis keitė dagtį lempoje žalsvom 
dėmėm išmargintu gaubtu virš viryklės. Staiga kambarį užlie- 
jo Fiurerio balsas. Lenkai užpuolė Vokietiją. Prasidėjo karas. 
Žibalinė lempa užsidegė, naujiena persmelkė orą, į tėvą nu- 
krypo mamos ir tarnaitės nepatiklios akys, sužvengė kaimyno 
Helmuto asilė, o aš spėjau pasvarstyti, kur prapuolė butelis 
šventinės slyvinės, ir nuo tos minties man iš karto užkietėjo 
viduriai, o nustebęs tėvas tarė: 

— Negaliu patikėti, - krito nuo kėdės ir numirė, žnektelėjęs 
ant grindų. 

Mūsų kariuomenė susitvarkė su lenkais per 28 dienas. Liū- 
dėjau dėl tėvo, bet labiau jaučiau gėdą dėl jo silpnumo, iškilus 
didžiam vokiečių tautos likimo klausimui. Bet dar didesnis 
sukrėtimas mus ištiko senojoje batsiuvio dirbtuvėje, kur tėvas 
daugybę metų kūrė savo prisiminimus. Mama sakė, kad dėdė 
žadėjo padėti, jeigu tie tėvo raštai verti išleisti: 

— Gal jis suspėjo viską parašyti. 

Išlaužėm duris ir atsidūrėm spalvotų lango stiklų laužomoj 
šviesoj. 

Tikėjausi pamatyti ant grindų pasklidusius rankraščių la- 
pus. Juk šitiek metų klausėmės „Remingtono“ mašinėlės barš- 
kėjimo. Klausėmės ir tėvo dieviško balso šeštadieniais, kai ro- 
podavo po rabarbarų kerus ir deklamuodavo nesuprantamas 
savo eiles. Slyvmedžio paunksnėje paliko lietaus ištirpinti po- 
pieriaus lapai. 

Keletas. 

Bet dirbtuvėje buvo primėtyta odos atraižų, ylų, kaltų, pri- 
barstyta kaustinės sodos, kampe stovėjo dėžutė lako ir stati- 
naitė sėmenų aliejaus. Ant grindų bolavo laikraščių skiautės 
ir ašutai, dryksojo rudos jėgerio kelnės. Viduryje, šalia daili- 
dės suolelio, stovėjo ryškiaspalvė, Dalarnos stiliumi išpaišy- 
ta skrynia. Ji stūksojo šviesos plote tartum gėlėm išgražintas 
antkapinis akmuo su iškalinėta jau seniai žmonijos laukiama 
džiaugsmingąja naujiena. Ieškojom ieškojom, bet jau po de- 
šimties minučių supratome, kad rankraščio dirbtuvėje nėra. 
Radome tik apdegusio popieriaus skiautę su neaiškiu tekstu ir 
užbrauktais žodžiais: Nieko iš to neišeis. 

Skrynioje mama rado ryšulėlį laiškų nuo kažkokio pažįs- 
tamo. Aš paklausiau, nuo kokio, ir mama šaipiai atsakė, kad 
dirbdamas išminuotoju tėvas susipažino su kažkokiu suomių 
kareiviu. 

Mano tėvas, akmeninės sielos žmogus. 

Mama atsisėdo ant grindų ir nusišnypštė nosį į kelnes. Tos 
begalinės šnekos apie Laplandiją ir nepaprastus nuotykius ten. 
Apie Idėją. Apie pasaulį. Ir apie mus. Ateities kartoms neliko 
nieko. Tik kreivai sukalta skrynia, kuri siūlių stiprumu ir relje- 
fiškų gražmenų nepralaidumu vandeniui būtų pranokusi visas 
kitas. Ant jos buvo nupieštas audrapaukštis - sparnuotis, ku- 
ris gyvena nepasiekiamose jūrų tolybėse. Daili buvo skrynia, 
bet kas iš to. 

Tai tik skrynia. 

Tėvas pats sudegino savo rankraščius. O mano gyvenimo 
darbą sunaikino Žaižarakė. 

Laidotuvės buvo baisios. Dėdė iš gėdos nedrįso parodyt 
akių. Per šermenis kažkoks geranoris pastatė skrynią veran- 
doje ir padėjo ant jos žydinčių alyvų šakelių, lyg norėdamas 
pridengti ją, ir man visą laiką atrodė, kad, pakėlus žvilgantį 
dangtį, tėvas pažvelgtų primerkęs akis ir pasakytų: 

— Nufotografuok, jei gali. 

Negalėjau. 

Ta skrynia buvo tokia keista. Niekas iš giminaičių neišdrįso 
jos paliesti, net ir pasižiūrėti. Vakare norėjau nueiti pas mamą, 
norėjau, kad ši suvystytų apklotais, kaip neseniai čia mane su- 
vystė. Bet mama sėdėjo prie židinio ir gurkšnojo slyvinę iš 
krištolinės taurės: 

— Reikia prašyti tavo dėdės pagalbos. 

Žibinto šviesoje ant sienos pamaži juduliavo lengvi kaip 
marlė kaštono šešėliai. Mama suko ant piršto garbaną palei 
sprandą, kandžiojo lūpas. Ir pradėjo niūniuoti tą pačią samių 
lopšinę, kurią dabar Žaižarakė niūniuoja. 

Paklausiau mamos, ar ji kada nors pasiilgsta gimtinės. 

— Ko? 

— Suomijos. Laplandijos. 

Mama purkštelėjo ir sumurmėjo palikusi ten kažkokią ož- 
kelę, bet ir tą užkietėjusiais viduriais. Bjaurus ten, esą, buvo gy- 
venimas. Alaluostario vienuolyno arkimandritas važinėjo sa- 
vadarbiu triračiu ir statė kvailus namelius. Vienintelė giminaitė 
buvo sesuo, kuri viską mokėjo geriausiai. Jodvi buvo gydytojų 
giminės, iš kraujo stabdytojų atšakos. Bet mamai Dievas neda- 
vė nė vieno iš tų gebėjimų. Mama Laplandijoje nieko nepaliko, 
kai išvažiavo susikrovusi kuprinę su kauliniu segtuku. 

— Bet tavo tėvas tikriausiai paliko. Kai ką. Tiesą sakant, iš 
ten jis niekada ir nesugrįžo. 

Tada mama truputį paverkė ir suniurzgė, kad eičiau miego- 
ti. Už dviejų savaičių į svečius atvažiavo dėdė, bet neatsivežė 
savo patalų. O po mėnesio tėvo pelenų atvyko nepažįstamas 
suomis, ir mama, nieko neklaususi, juos atidavė, sykiu su ryš- 
kiai išpaišyta skrynia: 

— Vežkis ją, Pietari, kuo toliau. Vežkis į aną pasaulio kraštą, 
kur tas skystakiaušis man protą atėmė. 


Ilgai sėdėjau tą vakarą ir rūkiau iš tėvo paveldėtą pypkę. Mąsčiau. 
Nenorėjau sugrįžt į fjordą. Ten manęs laukė Žaižarakė su 
pelenais pavirtusiom nuotraukom. Bet ne dėl nuotraukų ne- 

norėjau sugrįžti. Juo daugiau apie jas galvojau, tuo mažiau jų 
gailėjau. Kas tos nuotraukos! Oda, šlaunys ir vos pastebimas 
geismas. Juk aš dabar turiu Žaižarakę, moterį iš kūno ir krau- 
jo. Būčiau atsikratęs tų moterų šešėlių, jei Žaižarakė būtų pa- 
prašiusi. Bent jau manau, kad būčiau. Jeigu ne ta apgaulė. 

Ir dar kai kas. 

Ta nuotrauka. Ta, kurioje negyvos moterys žvelgia į amži- 
nybę. Tokios nuotraukos nėra. Jos negali būti. Ir vis dėlto Žai- 
žarakė ją burtais iš kažkur ištraukė. Man smilktelėjo, kad tai 
turbūt sąmokslas. Kad kas nors — kad ir Hermanas Gėdelis — 
įkišo nuotrauką į albumą. Kad jie kartu su Žaižarake kažką 
prieš mane rezga. Nori, kad sugrįžtų košmarai ir vėl girdėčiau 
moterį juokiantis ant kalno. 

Kodėl Žaižarakė man linki bloga? Dar nežinau. 

Aišku, kad man reikia vaistų, antraip pasaulio pakraščiai 
vėl pradės eižėti. Kai negeriu Hermano Gėdelio lašų, juoduma 
užlieja mane, rodos, siela susiurbia šviesą ir nusidažo juodai. 
Turiu sugrįžti į fjordą. 

1944-ųjų liepa, Negyvėlio fjordas 


iekviena prabėgusi minutė, valanda, akies mirksnis. Kie- 
Ki akimirka be tavęs man bergždžia. Čia bet kada 
gali atlėkti vokiečių sargybiniai gelbėti mūsų. Bet kada gali 
Jounis atsirasti prie trobelės kampo ir, kramtydamas sakų gu- 
mulą, pareikalauti važiuoti su juo. Gali apsupt partizanų smo- 
giamoji grupė ar pasipriešinimo judėjimo būrys, stebėdami 
pro šautuvų taikiklius. Norėjau papasakoti tau, kad nieko nėra 
amžino ir kad laukiau tavęs visą gyvenimą. 

Nuo tol nebegalėjai manęs šalia pakęsti. Sugrįžai pavakare 
ir nuėjai miegot po valtimi. Kai priėjau, suraukei kaktą, atsu- 
kai nugarą ir ji stojo tarp mūsų lyg apmaudus mūras. Ir aš, 
Johanai, tai mylėjau, mylėjau mūrą tavyje. 


Tos dienos, kai pykai. Sirgau skausmu ir kančia, kaip niekada 
nebuvau sirgusi. Širdį skaudėjo, išgėriau nemažai valerijono 
aliejaus ir gyvatinės, kad visai neišeičiau iš proto. Jau nebega- 
lėjau braidyti su tavim rytais po žalsvą jūrą, trint tavo kūno 
jūros dumbliais, drauge parsinešti iš upelio kubiliuką vandens. 
Tu jau neapkabindavai manęs per juosmenį, nepūsdavai man 
į ausį, nevadinai Žaižarake, kaip anksčiau. Jau nebegalėjau 
drauge su tavim žvejoti menkių ir, atsisėdus pakrantėje prie 
ugnies, prisiglaust tau prie šono. Blogiausia, kad lioveisi su 
manim kalbėti. 

Tu pykai atkakliai. Bet iki vasaros pabaigos tavo pyktis 
atlėgs. Nes ir tu žinojai, kad karas amžinai nesitęs, kad gal 
prasidės kitas, baisesnis. Man atrodė, kad turėtum greitai at- 
lyžti. Man reikėjo tavęs, bet maniau, kad ir tau reikės manęs 

čia, Negyvėlio fjorde. Ir laukiau. Rinkau pakrantėn išmestus 
rąstgalius ir aimanavau. Iš ilgesio tryniausi dubenimi į stalą 
ir šnypščiau. Retsykiais išsitraukdavau iš prijuostės kišenės 
tą nuotrauką, kurios kitoje pusėje buvo užrašyta Babij Ja- 
ras. Žiūrėjau į ją ir svarsčiau, kodėl ta nuotrauka išmušė tave 
iš vėžių. Ieškodama atsakymo išknisau visus tavo daiktus. 
Radau kojinių, burnos skalavimo skysčio buteliuką, „Mein 
Kampf“ tomelį. Skutimosi šepetėlį ir ūsų šukas. Paskui tavo 
kuprinės šoninėje kišenėje pastebėjau mažą vaistų buteliuką. 
Tada susirūpinau. Iš karto pamaniau, kad tai pervitinas, kurį 
kariai kaip žvalinantį vaistą vartojo per žygius ir žvalgomuo- 
sius reidus. Žinojau jį iš tų laikų, kai dirbau Raudonajame 
Kryžiuje. Vokiečiai atveždavo tų vaistų į lauko ligonines ir 
reikalaudavo užrašyti jų poveikį. Vaistai, kuriuos radau tavo 
kuprinėje, buvo negirdėti, dar stipresni, vadinosi adolfinas. 
Buvau mačiusi tų vaistų buteliukų Titovkos sandėlyje, bet 
niekad nedaviau ligoniams. Man nepatinka tie vaistai, nepa- 
tinka, nors jie gerokai veiksmingesni už pervitiną, medicini- 
niu požiūriu geresni nei iš aguonų ištrauktas morfinas ar lau- 
danumas. Adolfinas malšina skausmus ir nuramina, bet tiek 
to džiaugsmo, nes ligonis negali be jų nė akimirkos. Vyras, 
per patį šienapjūtės įkarštį išgėręs adolfino, pjauna žolę pa- 
gautas nesuvokiamo linksmumo. Šneka su sienomis ir kikena 
iš niekų, o ne darbus dirba, ir jo gyvenimas pasikeičia. Su- 
plakiau matinio stiklo buteliuką svarstydama, kas tau davė tų 
vaistų. Buteliuke teliūskavosi melsvas, skaidrus skystis. Ant 
šono buvo užrašyta: WPL, Hoecht 10820, portion 0,5 mg/d. 
Nubridau į uogienojus ir išpyliau. 

1944-ųjų rugpjūtis, Negyvėlio fjordas 


eilės metas ribotas, juolab ribotas buvo mūsų meilės 

metas. Jis truko tiktai dvi savaites. Dvi savaites, tris 
dienas, penkiolika minučių išsipildymo, pykčio, liūdesio, atlei- 
dimo. Per tą laiką matėm tik vieną žmogų - Smaukytoją, bet 
ir jį tu išvijai. Šiaip jau visa aplinkui alsavo ramybe ir saugumu. 
Tik negandos paukščiai sklandė palei horizontą laukdami su- 
temų. Tada prasidėdavo bombardavimai. 

Antradienio rytą į kiemą įdardėjo Jounis, ir ne vienas. „Dar 
ne - ne dabar!“ — šaukiau mintyse, iki išgirdau Jounį sušne- 
kant tarpdury. Bet dar labiau išsigandau, kai akys priprato prie 
šviesos, tvieskiančios pro langą, ir aš pamačiau, ką Jounis at- 
sivežė. Jis vedėsi už grandinės tą patį rusą belaisvį, kuris buvo 
pabėgęs iš Titovkos stovyklos. Tą mano Ruselį. Ir aš po ge- 
roko laiko tarpo vėl susivokiau fjorde esanti su SS karininku. 
Išsigandau. Jounis atsivežė pabėgusį karo belaisvį, kuris mane 
pažinojo. Tai nežadėjo nieko gera. Laimei, Ruselis nė mirks- 
niu neišsidavė, kad mane pažįsta. Užtat jam prie kojos pririšta 
karo kalė, kuri suėdė savo šunyčius, ėmė inkšti, vizginti uode- 
gą, veržtis prie manęs. Jai į snukį, pažiūrėti skausmingai, buvo 
įsikirtęs meškerės kabliukas. 

— Keista, kad tu taip patinki šuniui. 

Gūžtelėjau pečiais. Trūktelėjęs grandinę, Jounis patupdė 
kalę ant žemės, duodamas Ruseliui ženklą, kad ją žiūrėtų. 

— Bet sako, kad pamišėliai skleidžia savotišką smarvę, ku- 
rioje gyvuliams gera, kaip ligai kekšės putėje. 

Jounis pasakė suradęs išalkusį ruskį prie Kirkoniemio. 
Daržinėje, kurion Jounis užėjo permiegoti, Ruselis lupo pa- 

sivogtas bulves. Tik didelės išsigandusios akys švietė šiene. Iš 
pradžių Jounis ketino abudu nušauti, bet pamatė, kad rusas 
dar vaikas, o šuo šoko laižyti rankos, tad ketinimas išvirto į 
kasymą, rumžimą ir daugiau nė minties nekilo jų nudėti. 

— Ką dabar su jais darysim? - irzliai paklausė Jounis, kles- 
teldamas ant laiptų, sudėtų iš medžio šaknų, ir numetė karo 
belaisvio grandinę taip, lyg ji būtų suvyta iš gyvačių. Matėsi, 
kad Jounis pavargęs, todėl pasiėmiau auseklį, parsinešiau van- 
dens ir stojau virti šustinio. 

— Su uogiene, - viltingai šūktelėjo Jounis. 

Uogienės nebuvo ir Jounis nenustojo urgzti. Su savim 
buvo atsinešęs seną mašinos išmetamąjį vamzdį. Naują 
vamzdį Jounis su Ruseliu vargais negalais įstatė per dvylika 
valandų. Iš pradžių lituoklis neskėlė kibirkšties ir niekaip ne- 
pavyko užtaisyti siūlės. Galop Ruselis pakabino iš pakuros 
dvi saujas pelenų ir apmyžo. Tą košę kietai suspaudė delne 
ir užkišo skylę. Tai gelbėjo, tad „Naikintuvas“ jau laukė mūsų 
kelio gale. 

— Po velnių, koks mėšlinas darbas, - sukandęs kaulinį pyp- 
kės kotelį suurzgė Jounis pro ūsą ir ėmė apžiūrinėti trobelę. — 
Bet jums čia, matyt, jauku. Tai puiku. 

Kaip tik tada, aišku, tu išslinkai iš pašiūrės, mano Johanai. 
Buvo matyti, kad dervos ištrauka uodų nenubaidė ir jie nulei- 
do tau kraujo. Nežiūrėdamas į mus išsėlinai nusiprausti veido 
statinaitėje su lietaus vandeniu. Dar nesikalbėjai su manimi. 
Nesikalbėjai, nors palikdavau tau kas rytą prie valties laišką 
ir tepalo su sutrintais sotvarais nuo nuožvarbų. Nesikalbėjai, 
nors paklojau po valtimi kailių, nuploviau prie laiptų paliktus 
tavo batus ir nušveičiau pokostu, kurio radau valčių pašiūrėje. 
Jounis atsiduso: 

— Tai štai kaip čia klostosi reikalai. Kas dabar jį nušaus, 
jeigu ne vokietis? Aš nešausiu, bet ir stovyklon negaliu jo vež- 
ti. Nežudyk, o pasiėmęs maitink, taip turbūt ir tavo knygoje 
sakoma. 

Neprisiminiau tokių ar panašių Biblijos žodžių, bet ne- 
prieštaravau. Ruselis atrodė dar labiau sušalęs, — stebuklas, 
kad tebebuvo gyvas. Jis kažkur buvo gavęs pylos, nugaluotas 
uodų, viena akis užputusi, kojos ėjo tvinkuliais. Jį reikėjo ap- 
gydyti. Bet aš nesiėmiau. Aš klampojau po dumbliną meilę, 
buvau praradusi tave. Vėl prisiminiau tą koltę Mašą, kuri sto- 
vykloje laukė aitvaro. Tomis dienomis, kai tavęs laukiau, apie 
ją buvau visai užmiršusi. O kas nutiktų, jeigu sužinotum, kad 
tas bernas — belaisvis, pabėgęs iš Titovkos lagerio. Dar nu- 
šautum. 

— Kuo jis vardu? — paklausiau. 

Jounis pasisuko į rusą ir išvertė: 

— Kak tibia zavut? 

Rusas nusišypsojo: 

— Menia zavut Aleksej Ignatenko. 

Jis jau turėjo ir vardą. 

— Žinok, žmogau, kokios jis prigimties. Štai ką pas jį radau. 

Jounis pasirausė kuprinėje ir išėmęs numetė ant žemės per- 
nykštę sėklinę bulvę. Paskui ištraukė kažkokią medinę keis- 
tenybę, ant kurios kalkėmis ir anglimi buvo nubraižyti juodi 
ir balti kvadratėliai. Įtariai žiūrėjo į tą daiktą lyg į užšifruotą 
šnipų žemėlapį. Bet aš iškart supratau, kas tai, būtum žinojęs 
ir tu. Tai buvo negrabiai padaryta šachmatų lenta, tikriausiai 
Ruselis norėjo žaisti, todėl drožinėjo iš medžio tuos bokštelius 
ir žirgelius. Ruselis stebeilijo į šachmatų lentą lyg išsigandęs, 
kad brangenybė išsisklaidys kaip dūmai ore. Jounis paklausė: 

— Ar žinai, kas čia? 

— Dievų žaidimas. 

Grįžtelėjau atgal, pamačiau tave tenai stovint — gražų ir 
paslaptingą, nuo lietaus šlapiais skruostais. Bet Ruselis nieku 
būdu negalėjo mokėti žaisti to žaidimo. Pažinojau tik du žmo- 
nes, mokančius lošti šachmatais, — savo tėvą Pietarį ir, aišku, 
tave, Johanai, mano gyvenimo valdovą. Aš niekuomet neiš- 
mokau ėjimų. Tas netikša rusas neperkąs šito žaidimo. 

— Jį reikia nušauti. 

Papurčiau galvą, nors nežinojau, ką daugiau su juo daryti. 
Jeigu Ruselis vėl paklius į Titovką, bus priluptas ir pristatytas 
kasti duobės. O paskui gaus kulką pakaušin. Mirties bausmė 
gresia ir tiems, kurie broliaujasi su pabėgusiais belaisviais ar 
juos maitina. Ir už menkesnį nusižengimą galėdavai galvą pa- 
lydėti. Padaviau Ruseliui gabalėlį džiovintos elnienos. 

Tu pakėlei mauzerį ir nusitaikei. 

Aš užsimerkiau. Tu pasakei, kad taip bus geriausia. Vaiki- 
nas nugaluotas dvasios nuovargio (seelische Belastung), o gal 
paprasčiausiai susiteršęs žydiškumu (verjūdelt). 

Kaip tik tada pasigirdo šūvis. Kulka nunešė trobelės sieno- 
jo kampą. Šūvis pokštelėjo taip netikėtai, kad ne iškart supra- 
tau, jog šovei ne tu. Šovė kažkoks žmogysta, kuris tykojo už 
akmenų, parėmęs šautuvą ant kupsto. Visi kritom ant žemės. 
Kalė kauktelėjo ir įlindo man tarp kojų. Tu nukreipei ginklą į 
akmenis ir šovei aklom. 

— Dingstam iš čia! 

Jounis keikdamasis nušliaužė už trobelės: 

— Aš taip ir maniau! 

Užlindęs už trobelės, Jounis pakilo ir susilenkęs pasileido 
vingiais tarp gūbrių. Jaučiau tave sekant iš paskos. Vikriai nar- 
dydamas tarp akmenų Kontrabandininkas per petį šūkčiojo, 
ką mums daryti. Pirmučiausia turėjom prabėgt atvirą lauką, 
o tada mestis į rytus. Ten niūksojo tokios uolos, tarp kurių 
nebus lengva mus pasiekti. Grandinės dzingsėjimas sklido uo- 
lom ir aš sau nusistebėjau, kaip Ruseliui pavyko pasprukti iš 
stovyklos. 

Gal už pusės valandos, kai burnoje pajutome geležies sko- 
nį, o Ruselis vilkosi iš paskos keturpėsčias, Jounis nusprendė 
sustoti. 

— Kas tai buvo? — sušvokščiau aš, dar perimta baimės. 

— Kas čia žino, — šaipiai atšovė Jounis. — Verčiau apie tai 
negalvoti. 

Jounis prisidegė pypkę ir ėmė svarstyti padėtį. Galiausiai 
buvome atsidūrę nelabai toli nuo kelio. Po dešimties valandų 
pėsčiomis, o gal ir greičiau prieisime krioklį. Perėjus krioklį, 
ligi Petsamo kelio vos septyni aštuoni kilometrai — tiek el- 
nias bėga nusimyžti, o iki raudonai baltai geltonai nudažyto 
Milijono tilto, jungiančio Suomiją ir Norvegiją, — apie trylika 
kilometrų. Tu palypėjai aukščiau, kad galėtum nuo krioklio 
apžvelgti vietovę. Apie tai, kad reikėtų nušauti Ruselį, dau- 
giau nekalbėjai. Stovėjome su Jouniu suniurę ir žiūrėjome tau 
pavymui. 

— Na, kaip ta tavo žergtakojė braškė? 

— Sakau paskutinį kartą. Ji vardu Heta ir nedrįsk jos vadinti 
kitaip. 

— Atsiprašau. 

— O kaip jūs čia? Tu įsimylėjai? 

— Aš nežinau. 

— Visi žino, kai taip nutinka. 

— Iš kur sužinoti? 

Jounis mostelėjo į fjordą. Žalsvame lediniame vandenyje 
lyg ir plūduriavo ledo lytis, nors buvo rugpjūčio pradžia. 

— Eisi, jeigu tas vokietis lieps? 

— Eisiu. 

Jounis suspaudė lūpų kamputyje pypkės kotelį ir kiek griež- 
čiau paklausė: 

— Ar tu eisi su juo iki galo? 

— Taip. 

— Nedingsi ir po velėna nelįsi, jeigu jis neleis? 

— Dievaži. 

Jounis padaužė pypkę į aulinio kulną ir iškratė pelenus. Ore 
pasklido svaigus Latakijos tabako ir gailių kvapas. Jounis pa- 
čiupinėjo savo mėlyno vairuotojo švarko sąsiuvas, kostelėjo: 

— Reikalai keičiasi. Stovykloje ne viskas gerai. Tas Herma- 
nas Gėdelis — nėra geras vyras. Pasaulyje daugybė pamišėlių ir 
strakalių, kurie trypia kitus. Tas Gėdelis - iš tokių. 

Kilniai atsakiau, kad tik amžinoji Dvasia jų melą gali at- 
skleisti. 

— Na, gerai. Prakišim tą ruskį kaip patikimąjį — aš turiu 
naujus antsiuvus. 

Tada Jounis padarė kai ką keista: suėmė mane už pečių ir 
stipriai suspaudė glėbyje. 

— Pamiršk. Viskas gerai, - pasakė. 

— Apie ką tu čia? 

— Lisu norėjo perduoti tau žinią. Bet vėliau papasakos pati. 


Leidomės į kelią. Jounio „Naikintuvą“ atradome po nepilnos 
dienos kelio ir jis dainingai užsivedė. Aleksejų Ignatenką su 
šuniu pakišom po brezentu. Pasienyje tu iškišai galvą pro lan- 
gą ir kareivis pasveikino mus: 

— Heil Hitler! 

Rodės, kad karas visu sunkumu griūva ant mūsų. Tu su savo 
erelio kokarda atrodei griežtas ir tolimas. Visą kelią man gal- 
voj lakstė negeros mintys. Tu irgi tylėjai - tiktai Jounis įstengė 
šnekėti. Traukėme Lynahamario ir Titovkos lagerio linkui ir 
šitai atrodė sunkesnė bausmė, nei įmanu pakelti. Kokią žinią 
norėjo man perduoti Lisu? Bent jau tai rodė, kad ji sveikesnė. 
Paskui mane nusmelkė dar viena baimė. O jei atsirado Untas? 
Kas tada bus? 

Netoli Milijono tilto tu suėmei mano ranką ir tvirtai ją lai- 
kei visą likusį kelią. 

1944-ųjų rugpjūtis, Lynahamaris 


ai pasiekėm Lynahamarį, blankiame nakties danguje žie- 
Ki pirmosios žvaigždės. Žibalinių lempų žiburiai mir- 
gėjo kaip jonvabaliai, ir jūros paviršiuje, panašiame į raugintą 
odą, rusų ir anglų apsuptų naftos tanklaivių šešėliai atrodė 
tartum banginių. Už tamsių užuolaidų skambėjo Neilo Herm- 
so amžinoji „Erika : 

— Auf der Heide blūht ein kleines Blūmelein...* 

Kalastajasarento pusiasalyje griaudėjo patrankos. 

Jounis sustabdė fordą netoli žuvies perdirbimo fabriko ir 
krovinių prieplaukų ir mes išlipome. Mūsų pasiimti atvažiavo 
partijos mašina. Iš „Tatros“ sunkvežimio, pažymėto ereliais ir 
svastikomis, iššoko Alakuno Jakimas, sumušė kulnais ir pa- 
sveikino iškėlęs ranką. Džiaugiausi, kad vėl buvau apsivilkusi 
kretono suknelę ir užsidėjusi pliuškę skrybėlę. 

— Fra-fra-frūulein Schwester, ist alles gut?** 

Suspaudžiau tau ranką ir tu vieną dangišką akimirką atsa- 
kei man spustelėjimu. Kaip tik šitaip sugrįžti atgal aš troškau. 
Pergalingai, pamačiusi pasaulio. Įsikibusi į parankę dailiam 
vokiečių esesininkui. Alakuno Jakimas man nusilenktų ir bu- 
čiuodamas sudrėkintų ūsais ranką. Eitume valgyti žlėgtainio 
su spanguolių drebučiais, visi žiūrėtų ir apkalbinėtų, maty- 
dami, kad aš beveik teisėta tavo ponia. Tu visą vakarą man 
šnibždėtum: 

— Meine Ehefrau““", — ir pamerktum akį prieš visus kitus. 

* Šilojynėje maža gėlelė žydi... (Vok.) 
** Panele sesute, ar viskas gerai? (Vok.) 


*** Mano žmona (vok.). 

Ir Alakuno Jakimas turėtų žemai lenktis ir kartoti: 

— Wu-wu-wunderbar! Un-un-un-unglaublich"“ 

O kai šitai nusibostų, lieptum Jakimui atsistoti į kampą, 
ištiesti ranką, atiduodant Fiureriui pagarbą, idant visi galėtų 
naudotis ranka kaip kabykla. Tu nusilenktum, nuimtum man 
nuo galvos skrybėlaitę ir Jakimas turėtų laikyti ją visą vakarą, 
o gal ir per naktį. Ir žiūrėtum į mane - tik į mane, o ne į ko- 
kią valgykloje dirbančią braškę, ir niekas per amžius nedrįstų 
į mane pikta akimi pažvelgti. 

Kai įžengėme į valgyklą, supratau, kad apie tai svajoti ne- 
verta. Lisu užsikorė tau ant kaklo, persisvėrusi per prekystalį, 
ir priekaištingai dėbtelėjo į mane: 

— Kur jūs buvote? 

— Prapuolę. 

— Oi, Žvairaake! Kaip gyva nepatikėsi tuo, kas man nutiko. 
Dėkui, kad parvežei man Johaną sveiką ir gyvą. 

— Būk žmogus, - sušnibždėjo Jounis. 

Lisu prisispaudė prie manęs minkštomis krūtimis ir palai- 
mingai atsiduso: 

— Ta tavo tinktūra padėjo. Aš nėščia! 

Žemė išslydo man iš po kojų. Kritau į Kolosjokio praga- 
rišką bedugnę ir prapuoliau gyvatyne, plūstančiame garais ir 
dujom. Per maloniai kvepiančią pažastį mačiau gabalėlį baltai 
nutinkuotų rąstinių lubų. Meldžiau Dievo: „Padaryk taip, kad 
lubos dabar įgriūtų. 

Bet pažvelgiau į stogo sijas ir jos man pasirodė tvirtos, nė 
ženklo, kad gali įgriūti. 

— Aš tokia laiminga. Tikriausiai reikės prašyti vokiečių lei- 
dimo susituokti. 

— Jie neduos, - išgirdau save sakančią. 

Tai buvo tiesa. Vokiečiams buvo draudžiama vesti kito 
kraujo moteris. 


* Puiku! Neįtikėtina! (Vok.) 

Juolab neduos leidimo Lisu, kai atras, kas ji tokia. 

— Fui! Duos, jeigu Johanas lieps. Hileris leidimų jau netikri- 
na. Klausyk, surasim ir tau kokį vyrą, kad Untas prapuolė. Imk 
Jakimą. Vargšelis kažkada susimušė galvą, bet vis tiek geras 
vyras. Jeigu laimėsime karą, jo ryšiai su vokiečiais pravers. 

Tada Lisu ėmė planuoti vestuves. Ji turėsianti pasipuošti 
lotos karūna. Jai tikriausiai tą karūną duos, nes buvo susitiku- 
si su pačiu Hileriu. Ir valstybės vyriausiąjį architektą Albertą 
Špėrą ji buvo mačiusi, aišku, ir Eduardo Dytlo glėbyje lingavo, 
vis dėlto Hileris — kas kita. 

— Ku-kur tu Vadą matei? —- paklausė Jakimas ir Lisu užside- 
gė pasakoti apie savo žvaigždiškus vaidmenis. 

Tai, esą, nutiko prieš porą metų, per Manerheimo 75-metį, 
prašmatniame traukinyje, tada sustojusiame Imoloje. Atė- 
jo jaunos drabužių demonstruotojos garbanotais plaukais, o 
lotoms padalino talko miltelių, kad kaimo kvapas neužimtų 
svečiams nosių. Manerheimo jubiliejus buvo ypatingas įvykis. 

— Iš aido koridoriuje galėjai suprast, kad ateina karys. 

Bet, aišku, netikėtas svečias, Trečiojo Reicho Vadas, nu- 
stelbė Manerheimą. 

Mandagus buvo Hileris, nors vien žolę šapeno, kaip zuikis. 
Išmaniai naudojosi peiliu ir šakute, kitaip nei, pavyzdžiui, Ita- 
lijos pasiuntinys, kuris grūdo makaronus į burną ir šaukštu, ir 
šakute. 

Johanai, ir vėl nepajėgiau susitvardyti. Lisu stovėjo už pre- 
kystalio iki pat pasmakrės padoriai užsisegiojusi palaidinukės 
sagas, kaklą puošė medvilninė apykaklaitė, skruostai švytėjo 
raudoniu. Ant krūtinės žibėjo rezervinių gynybos pajėgų 10- 
tos ženklelis, kurio ji neturėjo teisės segėti. Lisu dvelkte dvelkė 
šviežiu švarumu ir aš su savo kretono suknia pasijutau kaip 
kaliausė, apkabinėta puošniais apdarais. 

— O tuiš tos šventės grįžai ne krovininiu pieno traukiniu? 

Tai buvo smūgis žemiau juostos, nes Lisu man apie tai pasa- 
kojo gulėdama gimdyvės patale ir prisaikdino šiukštu niekam 

neprasižioti. Lisu buvo gavusi garbingą užduotį, stebint adju- 
tantui, nuprausti Vadą. Tarp merginų sklandė visokių gandų. 
Buvo abejojama Vado vyriškumu, stebimasi, kad jis nė akies ne- 
pakreipia į moteris. Net vonioje sėdėdamas jis pliurpė niekus 
apie savo vokiečių aviganę Blondi ir apie tai, kad suves ją su pa- 
tinu, kai Stalingradas bus užimtas. Skystakiaušis, sakė Lisu, vie- 
no pauto jam trūksta. Ir ji neatsispyrė pagundai išmėginti Vadą. 
Šiek tiek kilstelėjo lininį rankšluostį, kuriuo buvo prisidengusi 
priešakį. Skysto muilo užpylė šiek tiek žemiau, nei derėjo. 

— Aš tenorėjau patikrinti, ar jis turi abu pautus. O neturėjo. 

Matyt, koks velnias mane apsėdo, kad atskleidžiau šitą pa- 
slaptį. Kad Lisu buvo išmesta iš „Lotta Sward“ organizacijos 
ir kad per plauką neatsidūrė pataisos kalėjime. Adjutantas 
Julijus Šaubas ir keletas Ryšių štabo Roi karininkų reikalavo 
visą Lisu giminę - pradedant Aune ir Jouniu - paduoti į karo 
lauko teismą ir sušaudyti, jeigu jie kada nors atsidurs pietinėje 
speigračio pusėje. 

— Eik jau, eik! Nesamonės! - nerūpestingai mostelėjo ranka 
Lisu, nusijuokė ir nuėjo maišyti grietinėlės miltelių kavai. 

Atrodė miela ir nekalta, bet pažinojau tą žvilgsnį. Tai buvo 
medžiojančios kalės žvilgsnis, nuo kurio tariau apsaugosianti 
tavo glėbį. Bet tu dabar sėdėjai už kelių suolų ir mandagiai 
klauseisi Ryšių štabo Roi leitenanto Holgerio Varvos darkia 
kalba sakomo tosto. 

Kai suvalgėme bruknių pyragą, išmušė atmokesčio valanda. 

Per visą vakarienę Lisu buvo man itin dėmesinga. Ar 
Frūulein Schwester nenorėtų daugiau pudingo? Ar ten pato- 
gu sėdėti, žiūrėkit, kad skersvėjis neištaršytų kuodelio. Siūlė 
gyvatinės, įkalbinėjo įsidėti dar lašišos, nors žinojo, kad jos 
nemėgstu. Kambaryje tvyrojo pušies kvapas, tykiai juduliavo 
nėriniuotos užuolaidos. Lisu priėjo prie manęs ir neva paslap- 
čia ėmė rodyti lotos uniformos priešakį. Lyg nepastebimai 
tarp sagų radosi sprogymė, pro kurią veržėsi putlios krūtys. 
Apatiniai baltiniai buvo šlapi, tarytum cukruoti. 

— Žiūrėk, jau sunkiasi pienas, man jau trečias mėnuo. 

Lisu pasiskundė, kad pienas niekaip nenustoja tekėti. Kai 
nueina parnešt karvėms ėdalo, pelės ant sijų šėlte pašėlsta. Pa- 
klausiau, ar nemėgino pati jo numelžti į indą, kad tas plūsmas 
liautųsi. Lisu purkštelėjo ir išdidžiai atkragino galvą. Mat pa- 
galiau rado progą: 

— Juk tu šito nesupranti, nes niekada neturėsi vaikų. Visi 
čia žino, kodėl. Ne ant šakos su rogutėm tu užlėkei. O savo 
įtėvį sugundei. 

Nereikėjo Lisu šito sakyti, nereikėjo sakyti tau girdint. Žiū- 
rėjau į tave, o tu stebeilijai į mane tuščiomis akimis. Kvailė, 
kvailė ta Lisu. Tai buvo melas. Melas! Norėjau balsu sušukti, 
kad buvai man pirmas. Aš nesigėdijau šito. Prisiminiau tavo 
įnagį savyje. Norėjau rėkte išrėkti tą širdies virpesį, kurio pa- 
aiškint nemoku, kuris perėmė, kai judėjai mano ankštybėje. 
Pirmynatgal. Pirmynatgal. Dabar ištrauk. Įeik į mane iš prie- 
kio ir iš nugaros, jėga paimk mane ir žiūrėk į akis, nors sunku. 
Tavo įnagiu kvepia suknelė, krūtys, lūpos. Mudviejų išskyros 
susiliejo, tekėjo man per šlaunis, išsiliedamas į mane surikai. 
Tas riksmas man žadėjo tiek, kiek niekas pasaulyje nebuvo ža- 
dėjęs. Kad ateis laikas ir tu prieš mane nustatysi savo delsiklį. 
Atsistosi šalia manęs, man ant kelių atsisės dukrelė nėriniuota 
apykakle papuošta suknele, šalia atsistos sūnelis su storasti- 
kliais akiniais. Ar gali būti šviesesnė laimė ir džiaugsmas? Tą 
valandą Lisu iš manęs ir šitai atėmė. 

Lisu niūniavo palenkusi galvą ir valė stalus, tarpais nusau- 
sindama spenelius, ir manyje vėl įsiplieskė toji tamsi ugnis, 
stumianti į šėtoniškus darbus. Ta ugnis sudegino tavo nuo- 
traukas. O dabar spragėjo, kad sugirdyčiau Lisu gėralo, sutai- 
syto su kukmedžio uogom ir mažo šuniuko krauju, kad išgran- 
dyčiau gemalą, augantį jos gimdoje, ir dar daugiau padaryčiau 
dėl tavęs ir dėl to, kad pragarinis šuva vambrija. Mėginau spy- 

į tave, pasekiau akimis tavo žvilgsnį į Lisu, pilnakrauję ir vai- 

singą, plastančią apie languotom staltiesėm užtiestus stalus. 
Ir viską supratau. Be jokios abejonės, tu troškai tokios moters, 
kuri galės pagimdyti tau sūnų. 

Po vakarienės dingai su Lisu verandoje, o aš užkopiau laip- 
tais į karininkų barako vienatvę. Apsigobiau milo apklotu gal- 
vą, kad negirdėčiau, ką man sako šėtonas. Užmerkiau akis, 
kandžiojau liežuvį, kol burna priplūdo kraujo, ir drebėjau iš 
baimės taip, kaip niekad gyvenime nebuvau drebėjusi. 

Johanas Angelhurstas 
1944 08 10, Lynahamaris 


3 aižarakė avi naujus vilkžuvės odos batus. Nupirkau vie- 
V Žana abiem - jai ir Kontrabandininko seseriai. Krautu- 
vininkas gyrė juos, kad jie tam tyčia pasiūti, ir pasidabinti, ir 
akiai patraukti. Batai atrodo kaip iš gyvatės odos, nors iš tie- 
sų kažkokios menkės. Žaižarakė tą dovaną paėmė lyg varnos 
maitą. Įbruko kojas į batus ir apsiverkė. 

Kai einame išdeginta žeme Titovkos stovyklos link, Žai- 
žarakė laiko mane už rankos. Turime susitikti su Hermanu 
Gėdeliu. Aš pradėsiu kasti, dar laukia „Operacija 1005“. Man 
skauda galvą. Reikės padidinti vaistų dozę. Kontrabandininko 
mašina krato, Žaižarakės raudonos skrybėlės kraštas bakse- 
na į smilkinį. Rusenštrasės gatvės sankryžoje kažkas pastatė 
rodyklę: Į Murmanską (49 km), į Kelną (3300 km), į Berlyną 
(2750 km). Keista, kad tą tėvynės ilgesį žadinančią rodyklę pa- 
stebėjau tik dabar, kai nesiilgiu namų. 

Paslapčia stebiu Žaižarakę, kai žiūri pro langą į nutrūku- 
sius, vėjyje kaukiančius kelio trosus. Apsiašarojusi ji šiek tiek 
primena norną iš Vagnerio „Nibelungų žiedo“. Šita moteris 
verpia likimo giją. Dar nežinau, kurią likimo deivę įkūnija 
Žaižarakė. Ar Urdr - Praeitį, Verlandi - Dabartį ar Skuld — 
Ateitį. Mudviejų keliai susikirto ir jau nieko negalime pakeis- 
ti. Čiuopiu delne jos šaltus pirštus — jie visada šalti. Mažy- 
lis pirštas iškrypęs per kažkokį gimdymą. Delno linijos suka 
tiesiai į mane. Jeigu ta ranka nepaleis manosios, aš ničnieko 
nebijosiu. 

— Kalba, kad Nekelės Lispetė nėščia. 

Žaižarakė tai pasako kaip faktą, visai nekaltina. Spausdama 
man ranką, stebeilija į lyno kelią, kuris eina per upelius, uolas 
ir pelkių kauburius lygiai taip neišvengiamai kaip karas. Nuo 
Ruselio ir jo šuns trenkia nešvara, ta smarvė myšta su pypkės 
tabako ir naftalino kvapais. Vėjas nuo kalnų neša parako ir su- 
degusių kūnų dvoką. 

Aš blogas. Silpnas. Aš nevertas Žaižarakės meilės. Nuėjau 
su Kontrabandininko seserim, nes ši reikalavo, o ir privalė- 
jau. Ji nešioja mano kūdikį. Dar turiu savyje žiupsnelį padoru- 
mo. Nesivedžiau Kontrabandininko sesers į karininkų baraką, 
nors ji primygtinai reikalavo, bet aš žinojau, kad Žaižarakė 
tenai nakvos. Nuėjome prie zenitinės artilerijos posto ir Kon- 
trabandininko sesuo puolė segti mano diržo. 

— Ko tau ta Žvairaakė taip rūpi? 

Negalėjau pasakyti. Ar fjorde kas nors nutiko? Prisiekiau ir 
patikinau, kad ne. Kontrabandininko sesuo šyptelėjo, atsakė, 
kad tuo nė nepatikėtų. Nejau aš galėčiau lipti ant tokios senos 
mergos. Tada pasikėlė sijoną ir paliepė imt ją. Man nestovėjo — 
nestovėjo, nors atrodė, kad tos moters nuolankumas užmar- 
šins Žaižarakės banginio dainą. Ne, aš nepajėgiau susikaupti. 
Atrodė, kad tuoj dangus užgrius. Kalno atšlaitėje, prie pelenga- 
toriaus, visą laiką kuždėjosi lotos. Sidabru gaudžiantys lėktuvai 
skraidė danguj kiaurą dieną, sklando ir pažeme, kažko ieško. Iš 
kur tos kvailės žino, ar tai mūsų „Stukos“, rusų ar anglų lėktu- 
vai? Jos nežino. Neprofesionalas prieblandoje jų neatpažintų, 
o vietiniai prožektorius žiebia tik tada, kai neabejoja, kad virš 
galvų ūžia lėktuvai. Danguje vėl girdėti kauksmas. Mano įnagis 
susitraukia kaip mažas, išsigandęs žvėriukas. 

— Entschuldigung. Atleisk, nieko neišeis. 

Pradėjau mautis kelnes. 

— Juk tu nebijai, Johanai? Nebijai šitų arbatos gėrikų ir ma- 
chorkininkų? 

Žinau. Jie mūsų nenugalės, mūsų pabūklai geriausi pa- 
saulyje, mus saugo prieštankinės patrankos. Greitai atgabens 

Vado didžiąją bombą, ji suknežins Murmanską ir to miesto 
vietoje iškils naujas, puikesnis, kuris vadinsis Dytlštadas. Bet 
jeigu iškils pavojus, Žaižarakė čia bus viena. Ji bus viena, iš- 
sigąs ir leisis ieškoti manęs. Susisegiojau švarką ir patraukiau 
žemyn į fjordą. Kontrabandininko sesuo verksmingai inkštė 
įsikibusi į mane: 

— Johanai, paklausyk, ką pasakysiu. Ji tau vaiko nepagimdys. 

— Kas? 

— Na, Žvairaakė. 

Stabtelėjau prie degalinės, prisidegiau pypkę. Norėjau pa- 
aiškinti. Kad Žaižarakė pamišusi, bet sykiu nekalta, stipri ir 
baugi, ir kad aš jos labai ilgiuosi. Bet pasakiau tik tiek: 

— Ne dėl to. 

— Pažadėk, kad išsiveši mane iš čia. 

— Aš iš čia kol kas neišvažiuosiu. O ir tau greit reikės pri- 
buvėjos. 

Prisipažinau, kad baiminuosi, ar Žaižarakė atlaikys stovy- 
kloje. Greit užeis šalčiai. Ji net padorių pirštinių neturi. Jos 
pirštai visada sugrubę, dar nušals. Kaip ji tada mano vaiką 
priims, jeigu rankų nejaus? Tuos žodžius Kontrabandininko 
sesuo suprato, juolab kad jos motina vėl gulėjo ant pjuvenų, 
aimanuodama krūtinės skausmais. 

— Bet ji atlyš, kai tu mane vesi. 

Kontrabandininko sesuo suėmė mano apykaklę kaip bilietą 
į ateitį. Šilta mažutė katytė. Pažadėjo numegzti pirštines Žai- 
žarakei. 

— Pamatysi, Žvairaakė nenušals rankų. Man ji reikalinga. 
Tu dabar atsakingas už mus. 

Kontrabandininko sesuo paplekšnojo sau per pilvą, atsi- 
rėmė į tinkuotą degalinės sieną. Pradėjo skambėti bažnyčios 
varpai ir aš pamačiau, kad ligoninės vėliava su svastika karo 
pusiau nuleista. Rytą pakrantėje girtas numirė kalnų jėgeris, 
kuris ieškojo žvejų prieplaukoje atminimų iš kelionės ir pirštu 

užkabino jūrų drakoną. Laukiau, kol nutils bažnyčios varpai, 
stebeilydamas į ūkanos apgobtą Lynahamarį. 


Šalta Žaižarakės ranka suima manąją. Dar jai neatleidau, bet, 
pagalvojau, tegul laiko mano ranką. Tegul laiko ir tada, kai 
pasaulis grius. Veikiausiai ji nesupranta, kas vyksta per karą. 
Ruselis spigina akimis į ją susižavėjęs. Jiedu varto propagan- 
dinį „Finnlands Lebensraum“ opusą ir planuoja ateitį. Jame 
rašoma, kad Suomija Rusiją turės tol, kol nepristigs padorių 
saunų. Ruselis svaičioja esąs iš suomiams giminiškos tautos, 
iš čeremisų. Žaižarakė sako, kad ir tas kraštas bus prijungtas 
prie Suomijos, Kontrabandininkas prisiuva ir Finmarką. Ar jie 
suvokia, kas mūsų laukia? Širdį spaudžia, kai žiūriu į Žaižar- 
akę. Gyvulio meilė besąlygiška ir šituo požiūriu Žaižarakė — 
kaip gyvulys. Jos meilė kankinanti, deginanti, tokia maniakiš- 
ka, kad primena dvasios ligą. Polarkeller, arktinį pamišimą. 
Žiūriu į pajuodusią žemę ir prisimenu, kaip mudu gulėjom 
dainuojančioje Negyvėlio fjordo žolėje. Žaižarakė ankšta kaip 
žvyrės nakvynės duobelė, kurią toji išsikasa sniege. Ji geros 
širdies. Gal todėl neleido nušauti Ruselio? 

Galvojant ima skaudėti galvą. Reikės paprašyti daugiau 
vaistų. 

1944-ųjų rugpjūtis, Titovka 


ribuvėja! — koltė pribėga, apkabinusi taip suspaudžia 
liesom rankutėm, kad užima kvapą. 

Įvažiuojame į Medžioklės kiemą kaip tik tą minutę, kai 
pradeda skambėti virtuvės varpas. Hermanas Gėdelis ir pa- 
tikimasis Montja atiduoda pagarbą. Prikeliančioji spokso į 
mane nuo „Operacijos „Ivartas“ laiptų kaip į plintantį maro 
židinį. Uodai dainuoja palei valgyklos kampą ir po belaisvių 
paltais. Vėliavos stiebo papėdėj juoduoja spygliuotos vielos 
raizginys. Stengiuosi atmesti mintį, kad pakliuvome į raizgus, 
kai Montja už nugaros užtrenkia vartus. 

Kai šokame nuo vairuotojo sėdynės, aš kužteliu: 

— Ar tu man atleisi? 

— Gal kada nors atleisiu. Bet dabar turiu dirbti. 

- Ką dirbti? 

Mėginu paimti tave už rankos, bet ji labai dreba. Tavo 
sprandas nukasytas iki raudonų brėžių. Nuo smilkinio sruve- 
na prakaito lašai. 

— Kasti. Ir vaistų turiu išgerti. | 

— O gal aš pirmiau paruošiu vonią su valerijonais ir pely- 
nais? Pasėdėtum joje. 

— Nein! Man reikia vaistų. Tuoj pat! 


Stovykloje pastebėjau, kad kai kas pasikeitę. Ištryptose dur- 
pėse buvo matyti autkojų, stiklo šukių, cigarečių nuorūkų, 
sumindžiotų degtukų dėžučių, skardinių, gilzių, tamsių rykš- 
čių ryšuliai. Naujos fanerinės palapinės ir laikini barakai buvo 
pastatyti ant plikos žemės. Prikeliančioji neprausė saunoje 

belaisvių, smirda ir už „Operacijos „Ivartas“ barako rietuvė- 
mis sukrauti džiovos priveikti kalinių kūnai. Mane pribloškė ir 
vaistų sandėlio vaizdas. Tvarsliavos ir švirkštų nebuvo. Krau- 
jui perpilti palikta tik senoviška pompa, jos guminė žarnelė 
nepatikima kaip skudurų pardavėjo pažadas. Užtat sandėlių 
lentynos buvo nukrautos sulfonamido, dekstrino, strichnino 
ir pervitino dėžėm. Daug laiko praeis, kol bent dalį jų surašy- 
siu. Adolfino dėžę radau kampe. Kyštelėjus nosį suėmė čiau- 
dulys nuo šunvyšnių ir kažkokios žolės mišinio kvapo. Paė- 
miau penkių miligramų ampulę ir padaviau tau. Nukandęs 
dantimis stiklinį galiuką, traukei iš jos burnon skystį, o nuo 
lūpų kertelės siureno kraujas. Paskui atsidusai. 

— Ar padėsi padaryti Mašai aitvarą? 

Pažiūrėjai kaip į silpnaprotę. 

— Neturiu laiko. Turiu kasti duobę. 

Vargšas, taikingas žmogus. Atrodė, kad daugiau nėra kam 
tos duobės kasti. 

Nuėjai atsinešti kastuvo, o mes su Aleksejum Ignatenka ir 
Maša likome stovėti Medžioklės kieme. Jiedu šnekėjosi tarpu- 
savy rusiškai ir prunkščiojo. Kaip maži vaikai. 

— Koks to šuns vardas? - paklausė Maša. 

Atsakiau, kad jis neturi vardo. Tai paprasčiausiai karo šuva. 

— Duokim jai vardą. Hilma. 

Tiedu šunyčiai manė, kad toks vardas kalei tinka. Prieš kurį 
laiką stovykloje numirė lota tokiu vardu, ji dirbo valgykloje. 
Ta Hilma duodavo vaikams saldainių, liepdavo gerai apsilai- 
žyti lūpų kampučius, o paskui sugirdydavo po šaukštą žuvies 
taukų. Ligoniams išvirdavo griežčių ir ruginių miltų viralo. Aš 
iškart nutariau būti lygiai tokia pat gera tiems lapiukams. 

— Juk čia tas pats rusas, kuris pabėgo. 

Prikeliančioji pritykino iš nugaros. Iš burnos trenkė gyva- 
tine. 

— Ne, - išsigandau. - Jie visi atrodo vienodai. 

— Tas pats. Atpažinau jį iš ausų. 

Pažvelgiau į Aleksejaus Ignatenkos stačias ausis ir pasigai- 
lėjau nesusivokusi pasiūti tam šunyčiui kepurės. 

— Pamiršk. Jis — suomiško kraujo. Čeremisas, nuo Volgos 
vingio. 

Prikeliančioji sumurmėjo, kad bent jau ji mano, jog tai ne- 
tiesa. 

— Jis dar vaikas. 

Pažadėjau Prikeliančiajai tiek gyvatinės, kiek pajėgs išgerti. 

— Gerai. Jeigu jis kraujo brolis. Bet ta mergaitė turės dirbti 
„Ivarte“. 

Prikeliančioji nusikeikė. Pridūrė, kad koltė lakstinėjo po 
stovyklą, ir visi ją pamatę kraipė galvas. 

— Dvi savaites tysojo ant gulto be darbo ir verkė. „Ivartas“ 
ją turėtų išauklėti. 

„Operacija „Ivartas“. Ji vėl paminėjo tą keistą vietą, kurion 
vesdavo moteris, kurion Prikeliančioji man draudė užeiti. Pri- 
siminiau, kaip tu fjorde reikalavai, kad neleisčiau tenai mer- 
gaitės. Nuėjau prie Kabineto durų, pasibeldžiau. Hermanas 
Gėdelis žiūrinėjo elnio krauju suteptus žemėlapius. Krūpte- 
lėjo, mane pamatęs, griebė nuo stalo dirbtinius dantis ir klak- 
telėjo į burną: 

— Na, mieloji Frūulein Schwester, džiugu jus matyti dar 
gyvą. 

Spėjau pastebėti raudonai pakeverzotus žodžius Operation 
Birke ir Schustzstellung, iki žemėlapiai prapuolė stalčiuje. Her- 
manas Gėdelis ėmė pilstyti „Wurmschnaps“ ir paleido suktis 
šelako plokštelę. Adatėlė ėmė šokčioti jau pačioje Vagnerio 
simfonijos pradžioje, ir Hermanas Gėdelis nusikeikęs puolė 
jos valyti. Aš tuo metu žiūrinėjau nuotraukas, išdėliotas ant 
stalo ir židinio atbrailos. Man pasirodė, kad jų daugiau. Stovė- 
jo ir pažįstamas šeimos portretas. Ta, kurioje berniukas užsi- 
balnojęs akinius su butelio dugno didumo stiklais ir mergaitė 
su nėriniuota apykakle. Nespėjau visko geriau apmąstyti, nes 
Hermanas Gėdelis paleido plokštelę. 

— Frūulein Schwester, išgerkim už jus. 

Mudu pakėlėm taures, ir Hermanas Gėdelis susivertė ją iki 
dugno. 

Gėdelio smakras juodavo kelių dienų šeriais. Plokštelė 
traškėdama sukosi tuščiai. 

— Geros muzikos ir teatro — štai ko čia trūksta. 

Stovyklos vadas, apvertęs taurę, išliejo gyvatinės likučius ir 
įsipylė dar. 

Visa, kas gražu, nyksta. Maskvos Filharmonija apsinuodi- 
jo maistu ir nusistagaravo. Džiovos ir šiltinės neįmanoma su- 
valdyti. Stovyklos aprūpinimas prastas, o savanoriai daro, ką 
nori. Seniausias sargybinis Holgeris Heideris pasidegė ir kaip 
gyvas deglas puolė į Titovkos upę. 

— Atėjau pasikalbėti apie „Operaciją „Ivartas“ ir koltę. 

— Apie tai turėtumėt kalbėtis su brigadenfiureriu An- 
gelhurstu. 

Šeloko plokštelė pradėjo kaukčioti, ciepsėti. 

— Ar žinai, kad mudu su Johanu - vaikystės draugai? 

Žinojau. Judviejų mamos pirkdavo kiaulės kepenis ir šaltie- 
ną toje pačioje parduotuvėje gatvės kampe. 

Tada Hermanas Gėdelis uždėjo man ant šlaunies delną ir 
ėmė glostyti. 

Kodėlginekodėlgine? 

— Tas Johanas... jis nelabai sveikas. 

Tarstelėjau, kad tu neturi jokios ydos. Tada Hermanas Gė- 
delis klanktelėjo priekiniais dantimis ir pasakė, kad jie pada- 
ryti iš banginio kaulo. 

— Ar žinai, kaip praradau tikruosius? 

Jis pasakė, kad Ukrainoje, tokioje vietoje, kuri vadinasi Ba- 
bij Jaras, tu su kareiviais smaginaisi žvyrduobėje, knežinote 
kregždžiukus. Daužėte juos šautuvo buožėm kaip beisbolo 
lazdom, mažytės galvutės traškėjo brakšėjo. Hermanas Gėde- 
lis mėgino sudrausminti jus ir tu įsiutai. Išmušei jam dantis 
mauzeriu. 

Negalėjau tuo patikėti. 

— Tai netiesa. Das ist nicht wahr. 

Šelako plokštelė dar sykį cieptelėjo ir nutilo. 

— Ne be reikalo jį vadina Ukrainos Skerdiku. 

Hermanas Gėdelis grakščiais pirštais suėmė man smakrą ir 
švelniai priglaudė lūpas: 

— Frūulein Schvester, galite ateiti pas mane, kada norite. 
Bet kuriuo paros metu. 

Sėdėjau sustingusia nugara, įrėmusi akis į šeimos portre- 
tus. Ypač į tą dača dvelkiančią nuotrauką, padarytą berniu- 
kui su akiniais ir mergaitei su nėriniuota apykakle pamaldžiai 
žvelgiant į objektyvą. Atpažinau ir vyrą toje nuotraukoje, bet 
tai buvo ne Hermanas Gėdelis. Tai buvo tas baltarusis belais- 
vis, kuriam nupjoviau koją be nuskausminimo, kaip liepė Pri- 
keliančioji. 


Pro belaisvių barakus patraukiau į šiaurinį stovyklos galą. Pa- 
keliui svarsčiau, ar apskritai įmanoma pažinti žmogų. Tu no- 
rėjai nušauti Aleksejų Ignatenką. Lynahamaryje laikei už ran- 
kos mane, o paskui dingai su Nekelės Lisu ir aš viena turėjau 
kandžioti gagos pūkų apklotą. Kai naktį šmurkštelėjai vidun, 
nuo tavęs trenkė degtine, svetima pute, lūpos blizgėjo kitos 
moters seilėm. 

Užėjau tave kasant molžemį. Tavo batai buvo perdėm pur- 
vini, mulvini, tie batai, kuriuos visada labai rūpestingai bliz- 
gindavai. 

— Kodėl jie tave vadina Ukrainos Skerdiku? 

— Gal juokais. 

— Johanai! Bent pažvelk į mane. Pasakyk, kad Mašos nenu- 
varys į „Ivartą“. 

— Ne aš tai sprendžiu. 

Bet juk tu buvai stovyklos vadas! Pasakei, kad dabar viskas 
kitaip. Aš surikau. Stovyklos vadas turbūt negali būti tas, kuris 
renka mirusių belaisvių šeimų portretus. Šiokia tokia tvarka 

tikriausiai turi būti. Gūžtelėjai pečiais. Suomiai pranešė, kad 
nutraukia brolišką sutartį. 

— Pažadėk. 

— Tol, kol nepradės kraujuoti. 

— Kažin ką padarysiu, jei galėsiu pasilikti tą mergaitę. 

Mostelėjai, kad nutilčiau. 

— Ar girdėjai tą juoką? 

Negirdėjau. Maitvanagiai prasklendė mums virš galvų, bet 
šiaip jau buvo tylu. 

Net uodai nezyzė. 

— Tiktai varnos čia karksi. 

— Manęs tyko. Visą naktį tyko. 

— Kas tyko? 

— Nelabieji. Tos moterys duobėje. Ir dabar jos iš manęs 
juokiasi. 

Tada pakėlei mauzerį ir šovei į orą. Pasigirdo riksmas ir ant 
žemės nukrito varnas. Paukštis suvaitojo kaip žmogus. 

— Matai? Ir tas šaiposi iš manęs. 

— Tai varnas. Velnio paukštį užmušdamas piktą lemtį pri- 
trauki. 

Kilstelėjai koją ir primynei varno galvą. Pasigirdo trakštelė- 
jimas. Iš paukščio šnervės ištryško graži raudona ašara. 

— Tylėk! 

— Jis turbūt jau negyvas. 

Bet tu neklausei. Knežinai varno galvą ir rėkei: 

— Halt's Maul! Tylėk tylėk tylėk! 

Į stovyklą atvežė partiją naujų belaisvių ir aš turėjau eiti 
klausyti švargždžiančių plaučių, sverti tų kaliausių ir skeletų. 
Vėl stojau apžiūrinėti apyvarpių, paskui raportuodavau apie 
žydus. Hermanas Gėdelis siuntė juos su Einsatzgruppe į spe- 
cialią stovyklą už nesuskaitomų dienų kelio. 


Neatėjai pas mane nei tą, nei kitą naktį. Užtat gretimoje lo- 
voje įsitaisė Maša su Hilma. Man buvo baisiai ilgu tavo švel- 

niai gargždaus knarkimo, dar labiau ilgu negu Negyvėlio fjor- 
de. Naktį pabudau barake ir pasidingojo, kad tu šalia. Paskui 
pajutau koltės ir Hilmos drėgną šunišką kvapą. Prisiminiau, 
kaip raminau tave, kai sapnuodavai košmarus. Rankos ir kojos 
bejėgiškai tirtėdavo, nakties dvasioms galuojant sielą, bet aš 
ištraukdavau jas tau pro šnerves ir niūniuodama nulydėdavau 
į tykias sapnų pievas. Šalia manęs tau buvo ramu. Kiaurą naktį 
budėdavau, šnypšdavau, vaikydama į gultą lipančius raistinius 
ir pragarinius. Pro užmerktas akis jie nepasiekdavo tavo še- 
šėlių. Dabar tu neatėjai, o aš būčiau išsilupus vieną akį, kad 
tik galėčiau miegoti ant vieno gulto su tavim ir viena paliku- 
sia akim žiūrėti į savo mylimąjį. Žiūrėti į dvimatį tavo profilį, 
laukti iš lauko prasisunkusioje šviesoje, kol išvarvės vienintelė 
akis ir galėsiu tave paliesti. Vedžiočiau pirštu per gležnas gys- 
leles palei smilkinį, nuo akies kampučio plintantį raukšlyčių 
voratinklį, nosies iškilumą, kaktoje įsirėžusią vagelę. 

Dabar matau tave gulintį ant barako stogo. Žinau, ką veiki. 
Tu skaičiuoji žvaigždes. 

Maša prieina prie manęs Medžioklės kieme ir miegūstu 
balsu klausia: 

— Pribuvėja, paukšteli mano, ar padarysi man tą aitvarą? 

1944-ųjų rugpjūtis, Titovka 


eigu ne Mašos aitvaras, viskas būtų buvę kitaip. Ir šiandien 
Įeiti turėjusi dantis ir plaukus. Niekuomet nebūčiau dir- 
busi „Operacijoje „Ivartas“. Bet tai, aišku, netiesa. 

Tiesą sakant, kalta Prikeliančioji, kuriai išleidus dvasią, 
stovykloje nebuvo kam dirbt pribuvėjos darbų. Tai nutiko 
tada, kai į stovyklą atvežė negyvą moterį džiuto maiše. Mudvi 
su Maša tarpukalnėje rinkome dagius, ožiažoles, pipirlapes, 
kraujažoles. Aleksejui Ignatenkai buvo liepta prilaužyti aitva- 
rui šakų palei upę, kur augo skėtrūs nepereinami gluosniai. 

— Halt! 

Prie vartų mane sustabdė vienaausis sargybinis ir paklausė, 
kur einu. Tai buvo pirmas kartas, kai sargybinis manęs parei- 
kalavo leidimo. 

— Nedrįsk, vienaausi, — sušukau į jo vienintelę ausį ir pa- 
spartinau žingsnį. - Neužmiršk išsivalyti šitos savo skylės! — 
praėjusią savaitę buvau nupjovusi jam kairę ausį. Jos vietoje 
žiojėjo skylė, pro kurią bemaž buvo girdėti tvaksint smegenys. 
Vienaausis sutrikęs įsistebeilijo į sargybinio bokštelį. 

Kvepėjo kraujažolės ir šventagaršvės. Ant kupstų vešliomis 
barzdomis tvaskėjo bruknės ir tekšės. Tylomis rinkome jas į 
krepšius, vėsios uogos siureno pro pirštus ir Maša papasakojo 
apie savo gimtąjį kaimą, pasilikusį anoje rusų sienos pusėje. 
Anksčiau man atrodė, kad žemė toje Titovkos pusėje panaši 
į senos moters makštį — pliką, neliečiamą. Bet pakliuvusi ten 
su Maša, pamačiau tą kraštą lyg tarpiai sužėlusį rojų iš sapno. 
Maša rodė man upelius, kuriuose, vos burną pražiodavai, šok- 
čiojo riebūs upėtakiai. Pavasarį ten žydėjo burbuliai, vaiskūs 

dumbliai kužėjo spurdėjo vandens užliejamose ir elnių kano- 
pų minamose lankose. Birželio mėnesį trobelėje kepėme elnio 
širdį ir žalsva Titovkos upė vėl plūdo savo vaga, lyg atsipraši- 
nėdama už pavasarinį ošimą. Mašos mama dirbo telegrafiste 
pas rusus, todėl mergaitė gerai mokėjo skaityti, nors mokyklos 
nelankė. Maša vėl parodė, kad, tiesdama kairę ranką pro gal- 
vą, dar nepasiekia dešinės ausies. Tuo matu buvo nustatoma, 
ar koltų vaikas imtinas į internatą. Maša vėl pašėlo kasinėtis 
ir nusikeikė: 

— Tehki porr, man niežti. 

Supratau, kad vėl reikės ją vesti į utėlių sauną. Šiaip jau 
Maša stovykloje jautėsi gerai. Ji klegėjo ulbėjo, šokinėjo pelkių 
kupstais, vaikėsi kamanes. 

— Dar kartą papasakok, kaip negrai daro aitvarus. 

Ir aš papasakojau viską, ką buvau girdėjusi iš tavęs. Kad 
Afrikoje jonvabaliai ir kamanės skraidinami pririšti už kojų. 
Papasakojau apie berberus ir jų pašėlusius, ugnimi spjaudan- 
čius medžius su kryžiaus ženklu. Ir kas kartą, kai ištardavau 
negirdėto krašto vardą, Maša paklausdavo: 

— Ar jie ten kariauja? 

— Ne. 

Atėjo Aleksejus Ignatenka su Hilma ir mes sėdom daryti 
aitvaro. 

Tas raudonos ir geltonos spalvos žaislas piktomis akimis 
rodės kaip vienintelė linksma dėmė pasaulyje. 

Aitvaras pakilo neapsakomai aukštai — laisvas ir didingas. 
Širdis atlėgo žiūrint į jį. Maša su Aleksejum Ignatenka lakdino 
jį viksvom sužėlusia pieva ir žvingavo kaip arkliukai. Aitvaras 
laikėsi ore tarytum savaime ir veikiau jis laikė gležnutės Mašos 
ranką, nei mergaitė jį. Žemės trauka tikriausiai jų neveikė — tai 
buvo įspūdingiausias ir gražiausias vaidinimas iš visų, kuriuos 
buvau mačiusi. Karo belaisviai užvertė galvas į dangų, įsmeigę 
žemėn kastuvus. Esesininkų sargybiniai liovėsi rėkauti ir susto- 
ję kasinėjosi sprandus. Tiktai du žmonės stovykloje turėjo ma- 

lonesnių užsiėmimų - tu ir Prikeliančioji. Jūsų žvilgsniai buvo 
neatplėšiami nuo žemės ir nuo to, kas į ją atguls. 

Prisėdau ant kupsto. Man dabar dažnai svaigo galva ir nuo 
pypkės dūmo darėsi negera. 

Žemėliau skardėjo Mašos balsas: 

— Pribuvėja, ar galiu paleisti? 

— Kodėl tu nori jį paleisti? 

Maša sušuko taip garsiai, kad kalnas atmušė aidą. Aitvaras 
nuskris toli už Arkties vandenyno į šalį, kur teka pieno upės 
medaus krantais, atidarys ir palaikys ten dangaus langus. Ba- 
buška galės pasižiūrėti į Mašą, kada tiktai norės. 

Rankos mostu parodžiau, kad tiedu vaikai gali daryti, ką 
nori. Pilve pliuškeno šiluma. Pakabinau saują molio ir ėmiau 
čiaumoti. Molio dabar užsimanydavau dažnai, pelenų — taip 
pat. Žiūrėjau į išminto kelio galiuką ir svarsčiau, ar toli iki 
Parkinos. Ar pajėgčiau ten nupėsčiuoti, ar saugiai pereičiau 
kalną, jeigu... Taigi, jeigu? Neužbaigiau minties, nes Hilma pa- 
siuto loti. Užtikusi kažką kelio pakraštyje, ji smarkiai kapstė 
žemę, švaistydama į šalis uodegą. 

Puoliau žiūrėti išsigandusi, kad suės kokią samių nunuody- 
tą lapės ar kitokią maitą. 

Bet tai buvo ne lapė. 

Iš pradžių subolavo koja. 

Paskui antra. Plika, liesa, su kulnu, panašiu į plaktuką. 

Iškart supratau. Ten gulėjo jie, į pakaušį sušaudyti žydų ka- 
reiviai, kuriuos Einsatzgruppe gabeno į kitą stovyklą. Jie buvo 
apipjaustyti. Veidų prisiminti nenorėjau, o akių jie jau netu- 
rėjo. 

Pažvelgiau į Mašą ir Aleksejų. Jie dūko pelėžirniuose, įsiki- 
bę aitvaro virvelės, lyg leisdamiesi į kelionę aplink Žemę. Pasi- 
ėmiau į ranką krepšį ir patraukiau stovyklos link. 

— Grįžtam atgal. Tuoj pat! 

Stovykloje susiradau tave. Bemaž ašarodama papasakojau, 
ką radau. Man palengvėjo, pamačius, kaip tu išblyškai. Nieko 

panašaus daugiau neturėtų nutikti. Paklausiau, kokią mirties 
priežastį įrašyti ataskaitoj. Tada užrikai: 

— Nejau Finnenliimmel nieko neišmoko? 

Kad visos mirtys stovykloje įvardijamos dvejopai: 14f 1:n, 
arba Natūrliche Todesfalle*, ir 14f 2:n, arba Freitod oder Tod 
durch Unglūcksfalle**. O apie šituos ataskaitose nieko rašyti 
nereikia, nes jie mirė kažkur kitur, ne stovykloje. Vienaausis 
su Montja buvo mikliai nuginti į radinio vietą. Su maišu kal- 
kių, kastuvu ir žibalu. Nespėjau užuosti tundroje degančių 
kūnų kvapo, nes Montja sugrįžo ir davė man naują užduotį. 

— Frūulein Vataja mirė. 

Prikeliančiosios baigtį nulėmė tai, nuo ko buvo gavusi pra- 
vardę. Jos tvarkomas negyvėlis atgijo. Kitados ji buvo išgelbė- 
jusi kažkokį raudonąjį, kuris baudėsi nušliuožti į Petsamą, o 
dabar atgijo į stovyklą atvežta moteris. Prikeliančioji jau ruo- 
šėsi kišti mirusiąją į palaikų maišą, nes moters kišenėje buvo 
radusi pasienio vizą, kuri liudijo ją esant iš suomiams giminiš- 
kos tautos, o tokius buvo įsakyta laidoti Parkinoje. Mirusioji 
kniostelėjo, atsisėdo ir suriko: 

— Torgenai, nemušk! 

Antrąkart prisikėlus negyvėliui, Prikeliančiosios širdis ne- 
atlaikė. Mirusioji buvo juodais tankiais plaukais ir kvepėjo 
tekšėm. Ji buvo visai nieko prieš išleisti dvasią. Nes tai buvo 
Smaukytojo boba, nors gal tik iš kvapo galėjai ją atpažinti. 


* Natūrali mirtis (vok.). 
** Savižudybė arba mirtis dėl nelaimingo atsitikimo (vok.). 
Ž 

1944-ųjų spalis, Negyvėlio fjordas 


egyvėlis skleidžia keistus garsus. Ir Mašos dar nematy- 
N: bet nutiko tai, ko bijojau. Buvo užėjusi Smaukytojo 
boba. Viena. Verčiau būtų užėjęs tas jos gašlys su savo glei- 
vėtais reikalavimais. Būčiau jo atsikračiusi ricinų aliejumi, o 
šitos atsikratyt negaliu. Nebūčiau atidariusi durų, bet ji ne- 
pasibeldusi įžengė su šviežia peluota duona. Šleikštus duonos 
kvapas įšliaužė į rankovę ir tarytum apkabino riešą. Ko ji čia 
atsigrūdo? Avėjo nukleiptus per didelius batus. Vilkėjo nu- 
nešiotą samišką švarką ir vėjuotą dieną šiurpte šiurpo. Buvo 
pavargusi, sumušta, kaip ir pastarąjį kartą. Pasitraukiau į šalį 
nežinodama, ką daryti, ir pasakiau: 

— Užeik. 

— Heta. 

Boba ištiesė ranką, aš ją nedrąsiai spustelėjau. Ji atsakė šil- 
tu, tvirtu paspaudimu ir nusismaukė nuo galvos skarelę. Galva 
buvo nuskusta, kaip ir mano. 

— Nesuprantu, kodėl neauga plaukai. 

Aš sušnibždėjau: 

— Ko tu atėjai? 

— Atėjau pasakyti, kad aš tavęs neišduosiu. Neišduosiu, jei- 
gu nepasakysi Torgenui, kur buvai mane sutikusi. Kad mudvi 
buvome vienoje stovykloje. 

Ne šitai, mano Dieve. Ne šitai. 

Ji pasiuostė pažastį ir aš prisiminiau, kad vasarą, kaitinant 
saulei, jos kvapas buvo toks pat kaip Mašos. Tol, kol neatsidū- 
rė „Operacijoje „Tvartas“. Tol, kol padariau jai tai, ką tenai da- 
riau visoms moterims. Stangrios, vaikų beveik nenudrengtos 

krūtys, dailūs pečiai. Tankūs plaukai ir po vaikavimosi sugiju- 
si tarpvietė. Prieš pakliūvant į „Ivartą“ kiekviena kūno ertmė 
tikriausiai skonėjo tekšėm. 

— Torgenas užmuš mane, jei sužinos. 

Heta pasisakė esanti pusiau kvenė iš Bugioneso. Jos senelis 
persikėlė į Varangerio fjordą seniai seniai, per Šiaurės karą ir 
nuo tol darė ten vaikus, su kuo galėjo. Hetos mama reikalavo, 
kad ta tekėtų už kokio nevietinio. Pavyzdžiui, Torgeno. 

— Kuo jį šita trobelė taip domina? Laksto čia aplinkui, stebi 
pro žiūronus. 

— Nežinau. 
džio pridurti. 

— Aš suprantu, — tarė ir palytėjo mano šerius. 

Aš nusijuokiau. 

— Kažin, kodėl jie nukerpa plaukus? 

Heta nubraukė nuo stalo trupinius, atsiduso. 

— Beje, fjorde vieną dieną mačiau tą tavo dukrą. Tą, kuri 
stovykloje tau iš paskos sekiojo. 

Papilvėje man sujudo tartum šilta avižų košė. Maša gyva. 
Bet kur ji miega? 

— Ten niūkso tokia velėna apėjusi žvejų trobelė, - tartum 
perskaičiusi mano mintį atsakė Heta. - Vieną dieną nunešiau 
jai džiovintos elnienos ir menkės galvą. 

— Dėkui. 

— Aš suprantu, kodėl ji nenori pas tave sugrįžti. 

Man vėl pradėjo mirguliuoti akyse. Bet tai moteriai aš ne- 
parodysiu silpnumo, neparodysiu! Heta pastūmė man indelį 
tepalo su beržo pelenais ir mėlynuoju moliu. 

— Jeigu gyvenimas bus nemielas. Nes tu tokios būklės. 

— Dėkui. Ir už tai. 

Heta pauostė pažastį ir pasakė: 

— Torgenas išėjo. Žinai, man beveik palengvėjo. Kažkokią 
plaukuotą ožkarožę Trumsėje susirado... vittans hūre. 

Pripyliau du puodelius „Captain Morgan“. Heta išgėrė ir vėl 
pauostė pažastį: | 

— Keistas dalykas. Baimės kvapas panašus į liūdesio. Jauti? 

Uostyti nedrįsau. Jaučiau tik savo pašiurpusios odos kvapą 
ir švelnų tekšės dvelksmą šalia. Dar išgėrėme romo. Heta žag- 
telėjo ir surimtėjo. 

— Ar galiu paklausti? 

— Ko? 

— Ne iš piktos valios. Bet tu atrodai labai gera. Kodėl tu tai 
darei? 

Tai, ką dariau „Operacijoje „Tvartas“. Dariau todėl, kad esu 
silpna. Nes myliu tave, Johanai, nes nešioju tavo vaiką. Kai su- 
pratau šitai, viskas pasikeitė. Nuo tos akimirkos kažin ką galė- 
jau padaryti, kad išlikčiau gyva. 

1944-ųjų rugpjūčio pabaiga, Titovka 


peracijoje „Ivartas“ pradėjau dirbti dar tada, kai gyva- 
17 (05. perdvisę Prikeliančiosios palaikai nebuvo sykiu su 
kitom gaišenom numesti už barako ir užpilti pjuvenom. 

Viena belaisvė buvo nėščia. Ligonio kortelėje parašiau: 

Belaisvė Nr. 1322. Nusilpusi dėl prastos mitybos. Geležies 
stokos mažakraujystė. Priešlaikinis gimdymas, gemalas maž- 
daug 6 mėn. Komplikacijos. Vaisius mirė gimdamas. F12. Gim- 
dyvė dirbti gali. 

Po poros dienų vėl buvau pakviesta į „Ivartą“. Belaisvė, 
kuriai dariau valymą, mirė nuo kraujingo skrepliavimo. Tada 
pamačiau tai pirmą kartą. Pro atsainiai užtrauktą užuolaidą, 
dengiančią lovą su karo grobiu. Ten baladojosi du kūnai. Ri- 
tmingai judėjo glebus Montjos užpakalis. Buvo girdėti neaiš- 
kus mūkčiojimas, sykiu šliurpčiojimas ir švokštimas. Prie sky- 
lėtos užuolaidos eilės laukė du girti patikimieji. 

Tai štai kokia buvo „Operacija „Ivartas“, tai štai ką tu mėgi- 
nai nuo manęs nuslėpti. 

— Vyrams reikia kokių nors pramogų. 

Galų gale permaniau rausva dešra atsiduodantį patikimųjų 
ir sargybinių užsidegimą, kai stovykloje atsirasdavo naujokių. 
Dar už stovyklos tvoros belaisviai būdavo išskiriami į dvi gru- 
pes: į tokius, kurie tenkino organizacijos „Todt“ poreikius, ir 
tokius, kurie buvo pasmerkti pasilikti mūsų tranzitiniame lage- 
ryje. Teisėjai buvome mudu su Monta. Šis pasirūpindavo, kad 
stovykloje visada liktų kelios moterys. Desantas. Už gynybinės 
linijos sučiupta Baltąja jūra kvepianti radistė. Nuo evakuoja- 
mųjų atsilikusi koltė ar už agitaciją nuteisto norvego žmona. 

Po savaitės „Operacijoje „Ivartas“ dirbau ir dieną, ir naktį. 
„Tvarte“ būdavo čia keturios, čia šešios, kartais dvylika moterų, 
iki Einsatzgruppe kai kurias jų perkeldavo į kitą stovyklą, ar- 
čiau Norvegijos sienos. Hermanas Gėdelis duodavo man viso- 
kiausių vaistų, kuriuos švirkšdavau moterims į nugaras, į šlau- 
nis ir į užpakalius. Supratau, kad stovykloje bandoma šiaurės 
oro sąlygomis taikytinos vakcinos. Elnius kamuojančius gylius 
buvo mėginama įveikti sulfonamidu su penicilino tirpalu. Porą 
sykių kilo įtarimų, kad suleidau belaisvėms choleros ar kitokio 
maro bacilų, nes belaisvės labai greitai numirė. Per valymus 
išimtus embrionus Hermanas Gėdelis konservuodavo stiklai- 
niuose su actu ir apžiūrinėdavo sustatant ant lentynos. O kar- 
tais ateidavo pažiūrėti, kaip dirbu, nelyg įdomaus vaidinimo. 

Aš maldaudavau tavęs: 

— Johanai, daryk ką nors. 

— Įprasta praktika per karą, - atsakydavai. 

Tų bandymų rezultatais pasinaudos visa civilizacija. 

Taip ir yra: šėtonui šiame pasaulyje retai kada deramai atly- 
ginama arba leidžiama švęsti per ilgai. Per ilgai kaip tik todėl, 
kad silpni ir karo apkvaišinti žmonės nesuvokia, jog reikia jam 
priešintis. Kaip ir aš. Hermanas Gėdelis pasakė: 

— Neskersk melžiamos karvės. Tie žodžiai tinka ir apie 
karo belaisvius kalbant. 

Melžiamos karvės, karo belaisviai, rusės, rusų pabūklai. 
Kad ir utėlės. Ar man turi rūpėt, kad sargybiniai ir patikimieji 
jas tratina? 


Nekelės Aunę ir Lispetę Jounis atsivežė į stovyklą tą dieną, kai 
gegutės, vėl neįprastai susipulkavusios, sutūpė ant spygliuotos 
stovyklos tvoros ir pašėlo kukuoti. Priėjau prie Aunės iškart, 
kai atsirado proga. 

— Kas per velniava čia dedasi? 

Aunė pasilenkusi pakasė Hilmai sprandą ir sutarškėjo: 

— Taigi taigi. Ji manė, kad veltui čia gyvens, kad karo reika- 
lai jos nepalies, ar ne? 

Papasakojau Aunei viską. Kad „Operacijoje „Ivartas“ be- 
laisvės naktimis prievartaujamos, kad Hermanas Gėdelis pa- 
siima gemalus. Kad toms moterims švirkščiamas elnio kraujas 
ir vakcinos nuo gylių ir kad visa tai užrašinėjama. 

— Aš negaliu šito daryti, - pasakiau. 

— Oi vargšiuke strazdaniuke! 

Nekelės motulė perbraukė delnu man skruostą. Vėsia, se- 
natvėj sušvelnėjusia gydytojos ranka lygiais pirštų galiukais. 

— Neužmiršk, kad pati čia veržeisi. Tu užsispyrusi. Pati sau 
kelią mini, kaip tėvas. 

— Mano tėvas miręs. Aš eisiu į policiją. 

— Neisi, - ištarė bejėgišku balsu. - Tu manaisi esanti geres- 
nė už visus. 

— Aš taip nemanau. 

— Manai. 

Aunė glostė man sprandą paplaukiui ir mano kūnas visiš- 
kai nurimo. Bet kai kurių žodžių negalėjau ištarti, nes gumu- 
las užėmė gerklę ir širdis neleido. 

Prisiminiau, kaip susitikau su Aune pirmą kartą atėju- 
si išvalyti gimdyvės. Tai buvo Aučio Henryka, kuriai nešiau 
tinktūros ir pluoštą Lestadijaus pamokslų paskaityti. Henryka 
buvo didelio ūkio šeimininkė, vyras kariavo Karelijos sąsmau- 
koje, bet jos patikimasis rusas Vasilijus per klaidą atsigulė ne 
į tą lovą. Apmaudavau, kad Henryka visai nesidžiaugia Dievo 
dovana. Ji tysojo saunoje ant plautų, net nesistengė taisytis. 

Aunė jau triūsinėjo saunoje, kai atėjau. 

— Eik sau, Žvairaake, čia tau nėra kas veikti. 

Nuo dūmų Aunės akys buvo apsiblaususios. Rankose ji lai- 
kė nešvarią paklodę. Mano pėdos slydinėjo ant lentinių grin- 
dų, apglitusių šlapiais beržo lapais ir krauju. Ugnies šviesoje 
mačiau sulinkusią Aunės nugarą, sunkius judesius. 

— Aš turiu jį pamatyti. 

Aš kalbėjau apie vaiką, arba tą negyvą gniužulą, kuris už- 
augo Henrykos pilve. Panašų į susiraukšlėjusią elnio širdį. Prie 
menčių stirksojo sparnų strampgaliai, vaisius burnoje turėjo 

keturiasdešimt keturis mažučius kaulinius dantukus. Nebū- 
čiau palaikiusi jo žmogaus gemalu, jeigu jis nebūtų turėjęs aš- 
tuonių mažyčių pirštukų su tviskančiais baltais chitino nagu- 
čiais. Aunė atkišo man ryšulį. 

— Šitą reikia sudeginti, kad policija nesužinotų. Žmogaus iš 
jo nebūtų buvę. 

Netarusi nė žodžio Aunė įmetė ryšulį į ugnį ir, susiėmusi 
nosį, ėmė bedžioti jį ugnyje geležiniu vąšu. 

Paskui įbruko man ligonės kortelę, kurią buvo įsidėjusi į 
vidinę kišenę. 

— Parašyk, ką nori. 

Viršutinis kortelės kraštas buvo sučiuręs, toje vietoje, kur 
buvo pažymėtas vaiko svoris hektogramais, juodavo rašalo 
dėmė. 

Pavojingas pogimdinis kraujavimas, gimdyvė be sąmonės 4 
valandas. Naudojo ašutinį lanką, kad neiškristų gimda. Gre- 
sia mirtis nukraujavus. 

— Matei, kaip atrodo į tarpkojį nusmukusi gimda? 

O atrodo, kad pro tarpkojį smunka krauju varvantis vaisius 
nulupta žieve. 

— Dukrele, tu manai, kad Dievas rūpinasi saviškiais. Kad jis 
nenori savųjų kitiems atiduoti. Tu manai, kad Jis mus užmiršo 
ir kad tu esi ta, kuri Jam turi rūpėti. 

Oi, Johanai, tada maniau daug žinanti apie tai, ką mano 
Dievas. Silpnumo valandėlę pagalvodavau, kad Dievas gyveni- 
mu baudžia mane už tas išdidžias mintis. Už tai, kad maniau 
galinti visus smerkti, o save aukštinti. 

Tada surikau: 

— Šitoje stovykloje dedasi siaubingi dalykai! 

— Galimas daiktas. 

— Aš negaliu to leisti pro akis. 

Aunė prisidegė jūros putos pypkę, prisėdo ant „Operacijos 
„Tvartas“ laiptų ir tarė: 

— Gal tu teisi, o gal ir ne. Mes turime padėti toms moterims. 

— Tu savo dukteriai padėt negali. 

Aunė atitiesė nugarą ir pagrasė kaulėtu smilium: 

— Mano Lisu — kitas reikalas. Iš jos dar kas nors išeis. Ji 
taps naująja Greta Garpo ir aš niekam neleisiu daryti kliūčių. 
Vokiečiai jai neleis tekėti už Johano. Iš laivo išmes, jeigu įlips 
kartu. Nes mes ne arijai. Mes nešvarūs! 

Mudvi žiūrėjom į tave, gulintį ant barako stogo. 

— Tai tas, kurio tu trokšti? 

Aunė paklausė, ar tikrai trokštu. Ar aš trokštu su tuo vyru 
likti, kai pasibaigs karas, kai prasidės kitas karas ir aš atsidur- 
siu ne toje sienos pusėje. 

— Taip. 

— Jeigu taip, aš tau padėsiu. 

Aunė pažadėjo, kad po savaitės Lisu atvažiuos į stovyklą ir 
paprašys mano pagalbos. Tada aš turėsiu padaryti, ką privalau. 

— Tikiuosi, tu supranti, kad tam vyrui galvoje negerai. 

Taip pat, kaip šunims, nepakeliantiems bombardavimo. Ir 
Keskimiolsės bobai, kuri pasiunta keistai kikenti, pamačiusi 
autobusą. Jos jauniausia dukra pakliuvo po tokia mašina. 

— Kai kuriems taip pasidaro. Žmogus pasikeičia, atsidūręs 
tam tikroje vietoje. Jam iškrypsta protas. 

Ir tu pasikeitei stovykloje. Buvai jautrios grybautojo sielos 
ir turėjai gimti ne šitais laikais, gyventi ne karo metais. Tu turi 
gydytojo rankas, aistrą man, gebėjimą prisiglausti prie šono 
ir aš kuo mieliausiai priimčiau tave į savo baraką, bet negaliu. 
Nieko nežinojau apie ateitį ir apie tą karą, kurį Aunė jau nu- 
spėjo. Žinojau tik tiek, kad kažin ką padaryčiau, jeigu galėčiau 
tavo gražius apžėlusius obuoliukus dar kada nors delnu suim- 
ti ir pamaži palaižyti Negyvėlio fjordo šviesioj nakty. Kažin 
ką padaryčiau, kad galėčiau tavo malonų kvapą uosti ir šlapia 
nuo prakaito šalimais užmigti. 

Aunė atsiduso: 

— Taigi taigi. Tiek jau to. Bet eisiu pavalgyti, jei dar turiu 
valandėlę. 

Įkišau kopūstų troškinį su mėsa ir ryžiais į krosnį valgyklo- 
je, ir bulvinę duoną kepu, o Lisu jų pažiūrėt nemokės. 

Ketvirta dalis 


Negyvėlio užrašai 


1943 09 22, Nudegėlis - Banginių Medžiotojui (SOE) 

Operacija „Source“ pavyko. „Tirpitz“ kovoms jau netinka- 
mas. Turbinos atitrūko nuo laikiklių, pataisyti įmanoma tik 
doke. Žuvo 6, visi 3 X klasės povandeniniai laiveliai sugadinti. 
Naujas kodas: Ar pelės jau cypia? Atsakomasis kodas: Tiktai 
Sibire. 

Papildymas: Prašoma perkelti, siekiant užduotį įvykdyti 
iki galo. 


Banginių Medžiotojas — Nudegėliui: Humppa sa hūrlight. 
Prašymas atmestas. 


1943 09 25 

Brangi dukrele, iš karto pažinau tave, kai pamačiau Pet- 
samo lazarete 1939-aisiais, tada, kai viskas prasidėjo. Tuomet 
tapau ir Sąjungininkų, ir gestapo pakaliku. Tokiu, koks esu da- 
bar. Išdaviku ir šiaudadvasiu. 

Iki 1939-yjų Sovietų Sąjungos NKVD nurodymu vykdžiau 
šiokį tokį tyrimą pasienyje. Nesvarbus darbelis. Paketėlis 
šen, paketėlis ten. Paskui buvau pakviestas į Berlyną. Kaip 
rašiau anksčiau, gyvenime turėjau vičvieną draugą - Fricą 
Angelhurstą, kuris mirė naujojo karo pradžioje ir kuris buvo 
manęs prašęs išbarstyti jo pelenus Titovkos upėje. Vasaros pra- 
džioje Anikė pasikvietė mane išsivežti jo urnos. Nuvažiavau į 
Vokietiją su suklastotu pasu, ten gavau tą margą, moliūgine 
vadinamą skrynią. Anikės namuose viešėjo ir Frico mandagu- 
sis brolis. Jis man įteikė rudą voką su pluoštu banknotų. Paė- 

miau juos, nes nežinojau, ką daugiau daryti, ir paprasčiausiai 
iš godumo. Vokietijos markė vėl buvo pakilusi. Anikė, nors ne- 
švaria palaidinuke, kvepėjo maloniai. Būtybė, kokių reta, ke- 
rinčio balso šita Aunės sesuo. 

Sugrįžau ir pamačiau, kad Petsame įvyko žvalgybinis san- 
kirtis. NKVD operacija, prie kurios prisidėjau, iškilo aikštėn. 
Šalies pietuose žmonės manė, kad karas vyksta Lenkijoje ir 
Prancūzijoje. Kontržvalgyba subruzdo tik Žiemos karo išva- 
karėse, kai pastebėjo, kad Petsame visą laiką buvo kariauja- 
ma žemėlapiais, lupomis ir fotoaparatais. Vokiečiai, Suomi- 
jos švedai ir anglai dardėjo po dykras kaip turistai su kampų 
matavimo prietaisais po pažastim, pamiršę užsimaut vilnones 
kojines. 

Frico brolio įduotą paketą atidaviau civilio drabužiais vil- 
kinčiam raudonplaukiam gestapo karininkui. Jis mane sau- 
sai pasveikino stojus tarnauti Trečiajam Reichui. Pasakė, kad 
jiems reikėjo tokio žvalgo kaip aš. Tada man ėmė svaigti gal- 
va. Aš niekada nenorėjau tapti šnipu. Dirbti NKVD pradėjau 
netyčia. Žvalgyboje atsidūriau todėl, kad žaisdamas šachma- 
tais su vienakoju komisaru susivokiau pralošti. Man parašė 
tokią rekomendaciją: „Greitai naudojasi telegrafo raktu, nes 
dirbęs žvejybos laive radistu“ Tai buvo mano išsigelbėjimas, 
nes 1937-aisiais prie Baltosios jūros sušaudė daugumą senojo 
Murmansko legiono kovotojų. 

Ig rudenį pradėjo gaudyti įtariamuosius šnipinėjimu. 
Nakvynės namuose naktį kilo gaisras, tikriausiai tai buvo 
piktavališkas padegimas. Iš ryto suėmė daugiau ir apklausė, 
gesindami cigarų nuorūkas į suimtyųjų kūnus. Į Kemio miestą 
išvežė visą autobusą vyrų. Parkinos lazarete atsidūriau todėl, 
kad manęs neatpažino, veidas taip buvo nudegęs, kad kontr- 
žvalgybos vyrukams viduriai apsivertė. Tu dirbai naktinėje 
"pamainoje ir mus gydei, o kitos slaugės nesutiko gydyti rusų 
bendrininkų. 

Paėmiau tave už rankos: „Vokietija ar Rusija?“ 


200 


Įgudusiu judesiu ištraukei delną. „Nesikabinėk. Antraip su- 
leisiu bismuto į aną skylę“ 

Tada mano gyvenimas pasikeitė. Gretimoje lovoje gulė- 
jo Nekelės Aunės sūnus. Dėl visa ko buvo pasišovęs sau koją: 
„Greit prasidės karas, 0 aš ty rungtynių žiūrėti nenoriu.“ 

Jounis man sušnibždėjo: „Pietari, aš tave atpažinau. Greit 
ir kiti atpažins. Blogai baigsi, jeigu manęs dabar nepaklausysi“ 

Buvo sunku susikaupti. Tas kvailys iš Turku laikė tavo ran- 
ką ir suokė apie meilę. Apgavikas, pramogų mokovas, elnių sė- 
klintojas, durpių garintojas. 

Jounis išdėstė savo planą. Nekelės puikiai moka regzti viso- 
kius reikalus. 

Atimsim gyvastį porai padegėjų. Neužmušim, tik leisim nu- 
stipti, iš ryto nutvarstę raiščius. Pakeisime lenteles su pavar- 
dėmis. Kvailį iš Turku paliksime gyvą. Aš būsiu nuvežtas prie 
Arkties vandenyno, ten turėsiu radiją ir ramybę. Siela tenai 
rami lakstinės. 

Aš irzau dėl to, kad turiu dirbti su tuo kvailiu iš Turku: 
„Kodėl negalim jo užmušti?“ — „Nes jis dirba Sąjungininkams. 
Iš pradžių jis tau padės“ 

Man nesinorėjo dirbti su tuo mergišium. Jis šnekėjo šiurkš- 
čia Turku tarme ir sakėsi esąs biologas. Buvo retų plaukų, pa- 
lei sprandą juos nusiskutęs. Produktas: „Beragis elnias, genoti- 
piškas“ Bet šitaip galėjau atplėšti jį nuo tavęs. 

Jounis sušnibždėjo: „Sako, pusę mūsų išžudė. Miesto šeimi- 
ninkas Hililė čia, ir visi tie, ant kurių namų durų kabėjo elnio 
šlaunies odos skiautės. Jie greit iškeliaus į dausas“ 

Ant durų pakabintos elnio šlaunies odos skiautės įspėdavo 
NKVD, kad per puolimą namo neliestų. Daug tų namų gyven- 
tojų šį rudenį priveikė švinas. 

O paskui atsirado tas Hililės pimpalas, komisaras Untas, — 
pavardės neprisimenu. Šlykštus padaras - akys kaip ožkos putė. 
Nuo jo trenkte trenkė aklatikyste. Didysis Lamperis atsivedė jį, 
sumanęs pamokyti tave, mano dukterį. Mane tai siutino. 

Žinau, kad pasielgiau bjauriai. Jis — tavo dėdė, iš tavo 
mamos giminės, bet sužinojęs, kad gyveni jo namuose, apsi- 
sprendžiau. Jiedu abu avėjo odinius ilgaaulius. Gulėjau lovoje 
ir galvojau, kad tavo tėvas Pietaris odos šitų batams daugiau 
neraugins. Įsiminiau jo vardą, ir pasakysiu, kad tas vargšelis 
Untas likusį gyvenimą tikrai nekaip nugyveno. 

Bet tada man kiti dalykai rūpėjo. Didysis Lamperis mane 
pažintų. Sudarėme su Jouniu planą. Pakeitėme vardų lente- 
les ir ištraukėme numirėlius iš lovų. Jarikį Peltoneną turėjome 
vestis kartu. Tas kvailys iš Turku įsimanė žūtbūtinai palikti 
tau testamentu savo produktą ir nukirptas garbanas. 

„Jarikis Peltonenas - puikus vardas“ 

„Nuo šiol - tai tavo geriausias draugas. 

„Ar prieš dingdamas galiu kai ką pasakyti savo dukteriai?“ 

„Ne, jeigu nori gyventi ir rytoj.“ 

Daugelis žmonių kaip tik šito nori. Prisidurti rytojų ir už jo 
dryksantį horizontą, kuris toli toli - ten, kur dangaus vyriai 
girgžda. Be to, tikėjausi atsikratyti gestapo uodegos. Bet vos už 
trijų mėnesių šitas Raudonplaukis durų staktą subraškino ir 
pareikalavo, kad stočiau jo tarnybon. 

1944-ųjų rugsėjis, Titovka 


iskas pradėjo eit šuniui ant uodegos rugsėjo 4-ąją. Aš 

kaip tik tikrinau atvežtus belaisvius, sudarinėjau sąrašus 
tų, kurie gali dirbti, ir aiškinausi, kokios ligos juos kamuoja. 
Apsčiai turėjome tiktai tinktūros krupui gydyti, ant buteliukų 
su tuo skysčiu buvo užrašyta Sol. chlor, ferrio, spir. Ir šiandien 
nežinau tos tinktūros sudėties, žinau tik tiek, kad ją maišė su 
Nekelės Aunės gyvatine. Dar stovėjo butelis adolfino, o per- 
vitinas buvo išdalintas sargybiniams. 

Sykį vidury dienos atbėgo tekinas stovyklos radistas ir 
pasakė per Suomijos radiją pagavęs prezidento kalbą, ku- 
rią jam išvertė Aleksejus Ignatenka. Suomija su Sovietų 
Sąjunga pasirašė paliaubų sutartį. Rodės, kad vėjas staiga 
ėmė pūsti kiton pusėn ir Arkties vandenyno druska graužė 
gerklę. 


Hermanas Gėdelis, vaikščiodamas pirmyn atgal po Medžio- 
klės kiemą, šūktelėjo radistui, kad susisiektų su štabu. Nuėjau 
pas jį švytruodama savo vaistų lagaminėliu ir paklausiau, kas 
dedasi. 

— Viskas keičiasi, Frūulein Schwester. Apmąstykite mano 
pasiūlymą užeiti į Kabinetą. 

Frūulein Schwester. Kodėl tuose žodžiuose jau nebegirdėti 
pagarbos? 

Tada pamačiau keistą dalyką. Maša sėdėjo ant žemės ir 
kikeno, pasirėmusi kreivos, vidury kiemo paliktos pušies ša- 
knies. Mergaitės juokas virveno į visas įdubas, tarpais pakilda- 
vo aukščiau, priartėdavo prie aplinkui susirinkusių esesininkų 

batų aulų, slinko jiems iki kirkšnių. Iš pradžių pamaniau, kad 
mergaitė su Hilma žaidžia. 

Paskui pamačiau, Maša sėdėjo ant žemės išsižergusi, o Hil- 
ma susikaupusi ją laižė. Man vos nesustojo širdis. 

— Ką tu darai? 

Mostaguodama rankom šokau prie jos, bet jau buvo per 
vėlu. 

— Aš nežinau, Pribuvėja, Hilma mane ėda! 

— Greitai užšimauk kelnes! 

— Pribuvėja, man bėga kraujas. 

Aš pratrūkau ašarom. Mergaitė kraujavo, nors duodavau 
jai petražolių, kad įsidėtų į kelnaites, sumaitinau kalnus lapie- 
nių ir bervidžių, buvau liepusi sukryžiuoti kojas ir prisidengti, 
jeigu kas nors pradėtų tekėti. 

— Pribuvėja, neverk, - tarė Maša, jau beveik nurimusi, šiek 
tiek išsigandusi dėl savo kvaitulio. 

Pavariau Hilmą atokiau, pakėliau Mašą, mostu nuvijau ka- 
reivius. Ir tada pastebėjau tave. Stovėjai prie kampo, šešėlyje. 
Spaudei tarp delnų uniforminę kepurę ir stebėjai pakreipęs 
galvą. Mane perėmė karštis, nes tą akimirką tu tarsi traukei 
savin orą ir erdvę siurbei į save, ir aš pajutau, kad erdvė mąžta, 
mes puolam į kažkokio barako kampe žiojinčius nasrus, bet aš 
jau nieko negalėsiu pakeisti. 

— Johanas sako, kad nupins man vainiką. 

Skėliau mergaitei delnu per skruostą. Sušėriau per skau- 
džiai, tikrai nenorėjau suduoti taip stipriai. Pasigirdo pliaukš- 
telėjimas ir mergaitės veidas susigniaužė. 

— Rytoj atvesi mergaitę į „Ivartą“, — pasigirdo švelnus ir 
gražus Hermano Gėdelio balsas. —- Jeigu nenori vakare pasi- 
kalbėti apie tai Kabinete. 

Tą vakarą išgėriau kamparo, kad nusiraminčiau. Gulėjau 
visa nutirpusi ir svarsčiau, kas bus. Dėl Didžiojo Lamperio iš- 
gyventi nevertėjo, —- aiškus dalykas. Jeigu jaudinčiausi tik dėl 
savęs ir Mašos. Bet nutiko stebuklas. Iš karto juo nepatikėjau, 

nors visi požymiai tiko. Aš pradėjau rytais vemti prie bara- 
ko kampo. Man svaigo ir sukosi galva. Iš pradžių maniau, kad 
nuo ėdalo ir sugedusios mėsos, bet klydau. Man užėjo noras 
valgyti molį. 

„Operacijoje „Ivartas“ aš išplėšdavau iš kitų moterų tai, 
kam leidau savyje augti. 

Buvo akimirka, kai abejojau. 

Jeigu vaikas būtų buvęs pradėtas stovykloje, būčiau galė- 
jusi lengviau apsispręsti. Matydavau tave su kastuvu einan- 
tį į nepabaigiamus kasimus, gulintį ant stogo tuo metu, kai 
pašvaistės verte vėrė smilkinius, tad galėjau be jokios sąžinės 
graužaties nubėgti į krantą, išsikasti iš žemės tinkamą kaulą, 
įsikišti ir paslapčia viską išplauti actu. Bet šitas vaikas buvo 
pradėtas ne per pamišimą. Jis buvo pradėtas tarp kvepiančių, 
saulės spindulių šildomų pelėžirnių, ten, kur žydėjo viržiai ir 
noko meškauogės, skraidė laumžirgiai, mūsų kūnai traiškė 
vaivorus, katuoges ir tekšių žiedų vainiklapius, kai tu įėjai į 
mane kaip į savą, judėjai many pirmynatgal, pirmynatgal, mes 
sūpavomės perimti tokio malonumo, kokio aš dar nebuvau 
patyrusi: ar visos tai jaučia, ar gali pasaulis sprogti, susitraukti 
tiek, kad tilptų tarp dviejų žmonių taip, kaip tame fjorde? Ne, 
nė už ką negalėčiau nužudyti šito vaiko. Tai buvo tavo pėdsa- 
kas manyje, mano įrodymas, kad aš kažkada buvau tavo. Tą 
kūdikį jau buvo perėmus meilė ir stiprus gyvybės instinktas, 
ir aš jaučiau jį taip įsišaknijus į nuovalą, kad, išplėšusi iš savęs, 
būčiau pati mirtinai nukraujavusi. Kai kurie gemalai verčiau 
nužudo tą, kuriame auga, nei atsižada gyvenimo, ir aš iš karto 
žinojau, kad šitas kūdikis kaip tik toks. Buvau mačiusi, kaip 
gyvsidabriu, acto rūgštimi ir virbalais išvalytų merginų pil- 
vuose palieka tik sukrekėję putėsiai. 

Ne. Aš gimdysiu tą vaiką. O paskui tegul mane išsikepa, 
suėda pasiskonėdami ir stipinkauliu išsirakinėja dantis. Tas 
kūdikis — šėtono siųsta utėlė ir sykiu Viešpaties dovana, nes 
aš niekada neturėjau patirti motinystės džiaugsmo ir naštos. 

Šitas vaikas nusprendė gimti ir jis bus mūsų — nesvarbu, ar 
buvo tėvas praradęs protą, miręs ar gyvas, dėl šito vaiko aš 
turiu gyventi ir ištverti. Valgyti baltą molį upės pakrantėje, 
o vėliau - jūros dumblius ir laižyti senus kiaušinio pavidalo 
akmenis Negyvėlio fjorde. Vemti trobos kampe ir pabusti nuo 
apmaudaus jausmo, kad vos neprisiusiojau į lovą. 

Dėl to vaiko turėjau pasiduoti ir žemintis. Žudyti ir bėgti. 
Pabaigą man temdo prieblanda. 

Johanas Angelhurstas 
1944 09 05, Titovka 


š ryto kasdamas duobę krūptelėjau nuo kažkokio keisto 
| garso. Ilgai užtruko, kol supratau, kas tai per garsas. Šauks- 
mas iš Kolosjokio pragaro pragarmės? Man į galvą įdėtas 
siųstuvas ir, priešo agentams šnabždantis, aš negaliu aiškiai 
galvoti? Gal kokią žinią perduoda negyvėlius kapojantys ere- 
liai? Numečiau kastuvą ant žemės ir leidausi eiti per stovyklą. 
Tada supratau. 

Tvyrojo tyla. 

Rusų pabūklai Litsos pusėje buvo nuščiuvę. Nebuvo girdėti 
nei sunkvežimių ūžimo, nei rusės juoko už Mačio fjordo. Be- 
laisviai stingsojo sulaikę kvapą Medžioklės kieme, vado nebu- 
vo matyti. Nuėjau iki Kabineto ir pabeldžiau į duris. 

Hermanas Gėdelis atidarė atsilapojęs marškinius. Paklau- 
siau, kas atsitiko. Atsakė, kad paliaubos. Paliaubos tarp Suo- 
mijos ir Sovietų. 

Ir tą akimirką pamačiau, kad žaliajame krėsle išsigandusi, 
iki šlaunų susikėlusi sijoną sėdi Žaižarakė. 

— Johanai, padėk! 

Aš pabėgau vėl kasti duobės. 

Skaudžiai gailėjausi, kad pasitikėjau Žaižarake. Kaip ji ma- 
nęs prašė, maldavo. Kaltino kažkuo dėl koltės. Ji nesupranta. 
Pamatęs koltę Medžioklės kieme prisiminiau liūdną sapną. 
Mergaitė sėdėjo išskėtusi kojas, o kalė laižė jai kirkšnis. Aš 
prisiminiau Hermaną Gėdelį ir žvyrduobę Ukrainoje. O da- 
bar Žaižarakė sėdi Kabinete ir linksmina Hermaną Gėdelį. 
Šliundra. Aš buvau kvailas. Mėginau ištraukti mergaitę iš sto- 


207 


vyklos, atiduoti Parkinos Liaudies globai. Hermanas Gėdelis 
pasakė taip, kaip anksčiau: 

— Johanai Angelhurstai, tik tu tai pajėgi. 

Išsigimusi ta koltė. Žemos rasės, kaip ir Žaižarakė. 


Sugrįžau prie duobės, sustojęs užmerkiau akis. Prisimenu, 
kaip supratau, kad myliu tą moterį. Kaip gulėjau ant uolos 
tada, kai Žaižarakė sudegino mano nuotraukas. 

Skaisčiai mėlynos slūgstančios jūros vandenis globia ūka- 
na, man dega nugara, pilvą perima nuo šešėlių sklindantis šal- 
tis. Žaižarakė žengia žeme kaip gyvulys. Jos eigastis man vėl 
primena Nibelungų giesmę. Šita moteris verpia likimo siūlą. 
Anksčiau maniau, kad ji - Urdr, Praeitis. Bet dabar pradedu 
manyti, kad ji ir Verlandi, Dabartis. 

Tyliai kuždu: mano Žaižarake. Tu nesi protinga, gyveni- 
me turbūt esi skaičiusi tik katekizmą, ir tą - krutindama 
lūpas. Bet kaip juda tavo kūnas. Rodos, pulsuoja sykiu su 
galinga gyvybės tėkme, kurios pati nenujauti ir nevaldai. Tu 
nusileidi dumbliais žaliuojančion pakrantėn. Dar tada, kai 
atėjom į Negyvėlio fjordą, žavėjausi tavo eigastimi, nes tavo 
kulnai ir pėdos žengė per akmenis tartum trečiosios akies 
vedami. 

Ir dabar tu nesigręžiodama atgal pradedi nusirengti, tavo 
judesiai nesąmoningi, bet jaudrinantys, aiškūs. Norėčiau išsi- 
imti iš lagamino „Leicą', pritaisyti prie stovo ir palikti su besi- 
sukančia juostele. Toks apšvietimas tiktų. Paskui nusprendžiu 
nieko nedaryti. Aš fotografavau šimtus moterų: plonomis lū- 
pomis, nuogų, putnių, sultingų, liesų, strazdanų nusėtom ly- 
tim, bjaurių, senų, prakaulių, kvepiančių tekšėm, ir dėl visų 
jaudinausi, nes tarp manęs ir jų stovėdavo fotoaparatas. Mano 
apsauginis mūras ir sykiu akutė į pasaulį. Nebenoriu, kad 
mane nuo moters skirtų mūras. Nebenoriu fotografuoti. No- 
riu tokios pat būties, kaip tos moters, noriu, kad vienas vėjas 
liestų mūsų odą ir mudu būtume viena. 

Mano Žaižarake. Tu atsainiai atsisegioji korsetą, atsegi 
šilką laikančius segtukus, nesusverdėdama nubrauki žemyn 
delnais kojines ir palieki ant akmens. Paskui nukrinta apatinis 
sijonas nėriniuotais krašteliais. Tada medvilninė suknelė, ir 
aš pajuntu kilstelėjimą paslėpsniuose. Tu stovi nedrebėdama, 
vėjas iškedena tau plaukus ir net iš tolo matyti, kad tu nebijai. 
Nei šalčio, nei jūros dugne glūdinčių beakių žvėrių. Nei to, 
kad prarasime Mačio kalną, nei to, kad mus visus nugramz- 
dins Stalino vargonų griausmas. 

Drąsiai žengi į Arkties vandenis. Jūra apima iš pradžių 
kulkšnis, paskui šlaunis. Liauną negimdžiusios moters lieme- 
nį — tu graži, nors pati šito nesupranti, o gal kaip tik todėl ir 
graži, kad nesupranti. Liemuo siūbteli jūron, krūtys, kaklas 
ir veidas dingsta po vandeniu. Burna sykį giliai įkvepia oro į 
plaučius ir dingsta. Aš išsigąstu. O jeigu tu nusprendei nusi- 
skandinti? Jeigu nusprendei mirti dėl to, kad sudeginai mano 
nuotraukas, o aš už tai neatleidau? Prisiminiau, kaip grįžau į 
Negyvėlio trobelę pasiimti vaistų. Kaip tu šliaužiojai ir repe- 
todama keturpėsčia iki gumbų primušei kelius, glaudeisi vei- 
du prie šalto mano šakumo, pūtei šilumą, juokeisi iš džiaugs- 
mo, kad sugrįžau. Čiulpei man kojos pirštą iki raudonumo, 
kaip anksčiau. 

Bet vaistų kuprinėje neradau. Paklausiau, kur dingo bute- 
liukas. Neatsakei, tada supratau, kad prisidėjai prie kažkokio 
sąmokslo prieš mane ir kad ta negyvų moterų nuotrauka, ku- 
rią man rodei, netikra, tik dvasinis sabotažas. 

Dabar žiūriu, kaip tu dingsti po vandeniu, ir išsigąstu. 

Aš nemoku plaukti. 

Ką dabar darytų dėdė? Ką darytų Horstas Veselis? 

Paskui matau išnyrant galvą, palaidi plaukai pasklidę nelyg 
dumbliai. Atsidūstu. Aišku, kad Žaižarakė moka plaukti. 

Pasiverčiau ant šono ir stebiu einančią Žaižarakę. Vale- 
rijono lapas paliečia riešą, kvepia gailiai ir misa. Atsisagstau 
praskiepo sagas, paimu už tos geros vietos visai palei šaknį, 


209 


trūkteliu apyvarpę. Saulė užgriebia varpos galvutę, net ne- 
matydamas žinau, kad blizga. Smaukau pirmyn atgal. Ne apie 
Kontrabandininko seserį ir jos negimusį vaiką galvoju, ne apie 
stovyklos arba „Operacijos „Ivartas“ moteris. Galvoju apie 
Žaižarakės ankštą, glotnią kiaurumą - iš pradžių ji tokia ankš- 
ta, kad sunku įeiti, paskui sudrėksta ir netrukus šlapmė pasi- 
leidžia šlaunimis. Meduota ta kiauruma. Kvapas siautulingas 
kaip Tunguskos naktis. Įsivaizduoju, kaip skverbiuosi į ją, tuoj 
tuoj įeisiu. Žaižarakę suima juokas, mane taip pat: 

— Ar gali būti taip gera. 

Ji atkiša man užpakalį kaip kalė ir vis dėlto ne taip, ji tai 
daro instinktyviai ir nesigėdydama. Grublėtas stuburas iš- 
linksta lanku, šlaunys pradeda drebėti, einu vis giliau giliau į 
jos ankštumą, akyse kibirkščiuoja, širdis daužosi, žinau, kad 
tuoj nebepajėgsiu, ar galiu įeiti, ar galiu pradėti tavyje vaiką, ir 
Žaižarakė atsako — gali, eikšeikš. Liejuosi taip, kad nesusival- 
dęs suurzgiu. Dieve, kaip mane užtaiso ta moteris. Aš turėčiau 
vesti ją, o ne Kontrabandininko seserį. 

Ir tada staiga supratau, kad įsimylėjau tą moterį. Ta mote- 
ris man gali duot tai, ko kitos negali. Nei Kontrabandininko 
sesuo, nei hitlerjugendo merginos, nei tos Partijos kontoros 
sekretorės, nei „Ahnenerbe“ paskaitų salėje matytos mėlynom 
kaip rašalas akim ir siaurais sijonais studentės, kurios krutino 
lūpas klausydamosi Himlerio paskaitos apie senovės Vokieti- 
jos klestėjimą ir Alariko kapą. Žaižarakė kupina tikėjimo, bet 
ne tuščio religingumo, daugeliui pirmykščių genčių atsklei- 
džiančio pasaulio dvasią, kurią mokslas šiandien išskaido į 
radiobangas ir elektros iškrovas. Ne, šitos moters tikėjimas ki- 
toks, jis toks didus ir stiprus, kad neįtikimas. Ji tiki ne Dievu. 
Ji tiki manimi. 

O dabar? Aš suprantu, kad turiu imti tą moterį. Jaučiuosi 
taip, lyg į galvą būtų įstatyti davikliai. Skruzdėlės trobos kam- 
pe bėgioja su siųstuvais. Reikės paprašyti daugiau vaistų. Aš 
turiu sužinoti tiesą. 

1944-ųjų rugsėjis, Titovka 


ime į mano baraką. 

E Tu stovėjai tarpdury. Aš kaip tik kūriau ugniakurą, 
sudarytą iš skardinių ir akmenų. Ant anglių smilko dervingas 
strampgalys. 

— Pasakyk, kad tai netiesa, Žaižarake. 

— Ar paliaubos? 

Užsisklendęs savyje mostelėjai ranka palei ausį, atlošei gal- 
vą. Kairėje rankoje lauktuvių atnešei vėją, dešinėje — nebaigtą 
gerti butelį gyvatinės. Pirmąkart atrodei svetimas, grėslus. 

Nusekiau paskui tave į baraką. 

— Nusivilk drabužius. 

Nusivilkau drabužius. Negalėjau į tave žiūrėti. Stovėjau 
prieš tave nuoga ir apžiūrinėjau skaptukų išvarpytus žemėla- 
pius, metines rieves ir drėgmės nupieštas linijas sienoje. 

— Tu miegi su Hermanu Gėdeliu? 

Man taip palengvėjo, kad suėmė juokas. Ar tik dėl šito pa- 
sikvietei? 

Priglaudei man prie lūpų gyvatinės butelį ir aš gurkštelėjau. 

— Stokis keturpėsčia. 

Prigludau prie tavo šalto, vyrišku įnagiu dvelkiančio ša- 
kumo. 

— Aš visa tavo. Ar tu tuo tiki? Aišku, jis manęs nori. Bet 
šitaip jis keršija tau. 

— Gerk. Lieber. Aš ne toks, kokiu mane laikai. 

Kaip buvau išsiilgusi tavo keistos tarties. Kaip uosdavau 
vėjo nešamą tavo kvapą, kaip viliojau artyn. Meldžiau Dievo, 
kad leistų priglusti lūpomis prie tavo kūno, ragauti, čiulpti, 

kandžioti tave, gašlauti iki ryto, aukštai, žemai, visur, daryti 
tai kitaip ir vėl anaip, ir vis tiek iš ryto pabusti šalia. Kiek nak- 
tų barake be tavęs praleidau, klausiausi, kaip širdis daužosi, 
kraujas šaukia, kūnas kaukia. 

— Gerk! - aš vėl gurkštelėjau gyvatinės, nors nurijus bur- 
noje paliko keistas skonis. 

— Ko įpylei į gyvatinę? 

Švelniais pūkeliais apėję tavo skruostai palei lūpas išrasojo. 
Gėrei ilgai ir noriai. 

— Serumo, kad man nemeluotum. 

Išgėriau dar. 

Blykčiojant žaibams tikrovė sruveno barako sienom. Nu- 
grimzdau į keistą, skausmingą ir malonų snūdą, nes tai, ko 
buvo įpilta į gyvatinę, atėmė man nuovoką. Nirau giliai į sa- 
pną, kuriame sulysusios moterys lipo iš Titovkos upės išversta 
oda, šviesoje šoko kreivakojai karo belaisviai, per pelkę skrido 
juodas paukštis, nešėsi snape negyvą šunytį, ant Išsigelbėjimo 
kalno šnopštė deganti akis. Regėjau tokius vaizdus, kokių vė- 
liau niekuomet nemačiau, regėjau vaizdus tikros ateities, nors 
tada šito dar nežinojau. Kaip tai nutiko, negaliu paaiškinti. 
Regėjau, kaip ieškojau tavęs Parkinos uoste, kaip angelai pūtė 
vario trimitus kalno viršūnėje. Regėjau, kaip iš sušalusio mulo 
šono išsirangė juoda marguolė gyvatė. Kaip uodų patelės ty- 
lomis kilo nuo žemės Yvantyroje, kaip lemingai kaukė Rui- 
jankete, kaip tau užaugo vaiskūs sparnai, kaip įkaitęs akmuo 
lėkė į Tunguską Sibire, kaip žydėjo kiemo beržas tvyksčiojant 
žaibams, kai mama mane gimdė, išvydo mane, nudžiugo ir 
numirė. Paskui smigau į dar tolimesnes reginių gilversmes ir 
pasaulis toliau eižėjo gabalais: Didžiojo Lamperio batai prie 
mano lovos, niekuomet nepasirodęs kraujas, kuris tvenkėsi 
gyslose ir venose. Žvejų kooperatyvo prieplaukoje spurdan- 
ti latimerija, ištraukta iš dviejų šimtų metrų gilumos, iš jos 
žiaunų pabirusios mažos ryškios lemputės, ir mano tėvas, 
šventasis Pietaris, keičiantis žibalinės lempos dagtį Arkties 

vandenyno pakrantėje, o paskui - kulkos pramuštu pakaušiu. 
Uždarant duris kyla skersvėjis, kurio negyvas kūnas nejaučia. 
Prieš pat mirtį regisi kažkokiame pietų krašte linguojantys 
cinamonmedžiai ir atgal tekanti upė, bet pirmučiausia tin- 
klainėn skverbiasi auliniai, sulaikantys šliuožiančią nuo Iš- 
sigelbėjimo kalno - sniegas dulka, saulė spigina ir pasigirsta 
šauksmas: „Daugiau niekada nepalik!“ 


Tysojome ant gulto šlapi nuo prakaito. Pamažu grįžo sąmonė. 
Aplinkui radosi stovyklos bokšteliai, visa vėl apjuosė spygliuo- 
ta viela. 

— Po karo? 

— Ką? 

— Tekėsi? 

— Prisieki Hilerio kūnu ir Jono Krikštytojo krauju? 

— Jah, - prisiekei tu, — bet noriu kokio aiškaus ženklo. To- 
kio, kurį ir tavo Dievas pripažins. Parodančio, kad tu priklau- 
sai man. 

Pakilai nuo gulto, atidarei krosnies dureles ir įkišai žarste- 
klio rankeną. 

Laikei pakuroje, kol metalas sušvito raudonai. Aš tavo, o 
tu - mano. Paėmei mane už rankos ir paklausei: 

— Ar nori? 

— Ich will, noriu, - atsakiau. Mane suėmė juokas. 

Tada paženklinai mane įdagu. Prispaudei įkaitusį žarsteklį 
man prie rankos ir laikei, kol oda pradėjo svilti. Aš visai nejau- 
čiau skausnio. Nejaučiau metalo deginimo ir nepaisiau, nors 
uodžiau svylančios mėsos kvapą. Tai buvo pirmykštės ugnies, 
gimimo ir stiprybės spaudmuo. 

— Tu mane paženklinai. 

Skausmas pamaži skverbėsi į sąmonę. Tyliai pravirkau iš 
baimės dėl to, kas nutiks. 

— Ar tu mane myli? 

— Myliu. Nieko kita negaliu. 

Padaviau tau žarsteklį. Nė žodžio netaręs pasidarei įdagą 
ant rankos. 

— Negyvėlio fjordas. 

— Jeigu mes kada nors išsiskirsime, ar tu manęs tenai 
lauksi? 

— Būtų gera ten gyventi. Pasislėpti nuo karo ir nuo pa- 
saulio. 

Gyventume savo stebuklingame rate. 

Prieš Dievą buvom įdagais paženklinti ir sujungti amžiams. 
Užkabinau tau ant kaklo mamos man paliktą samišką lopšio 
pakabutį. Jis turėjo saugoti tave, jei man kas nors kliudys. 

—- Stolze Mūdchen, išdidi dukra, - sušnibždėjai man į ausį. 

1944-ųjų spalis, Negyvėlio fjordas 


ūra primena pelenais apneštą pieną. Barometras rodo nulį, 
J. nežinau, kada vėl iš čia ištrūksiu. Gelia rankos įdagą. Bet 
niekas netemdo man džiaugsmo dėl to, kad sugrįžo Maša. Pa- 
galvojusi, kad vėjas gali smarkiai sustiprėti, išėjau į lauką par- 
sinešti vandens ir pastebėjau kažką tūnant už uolos akmenų. 
Tada išniro dvi galvos ir taikos ženklan pamojavo balta ska- 
rele. Su šautuvais ant pečių išėjo Bjornė ir Jarikis, suko akis, 
sakytum ten ką nors šnipinėję. Mane? 

Stumtelėjo prieš save išblyškusį, laibą kaip šmakštis pa- 
darėlį. | 

— Atėjom tik pasižiūrėt, ar viskas gerai. 

Žiūrėjau į mergaitę, o ji į mane. 

— Verčiau dukrelė viena tarpukalnėje nesibastytų, - man- 
dagiai tarė Bjornė ir žengė trobelėn. 

Maša dar stovėjo tarpduryje, trynė blauzdą, uostinėjo iš- 
plėtusi šnerves. 

Šniurkštelėjau. Pagavo noras pulti, apkabinti mergaitę, su- 
spausti glėbyje. Nepuoliau. Nes vėl pabėgs ant kalno, nedėkin- 
goji. Nedėkinga, laukinė siela. Vis dėlto sūrus lašas nusirito 
skruostu, paslapčia nusibraukiau jį prijuoste. 

Maša buvo gyva. Atleisk, Maša. 

Bjornė kaip niekur nieko priėjo prie rusiškos skrynios, ati- 
darė ir ėmė kažko grabinėti. Ir suniurnėjo: 

— Ne visi? 

— Aš nežinau. 


— Ar nieko nematei čia vaikštant? 

Žiūrėjau į Jarikio rankas, apmautas bepirštėm pirštinėm, 
greitai vartančias mano sąsiuvinius. Kažkodėl neužsiminiau 
apie Smaukytoją ir jo šeimą. 

— Nemačiau. 

— Bet aš pastebėjau, kad kai kurie sąsiuviniai prirašinėti 
kažkokiu šifru. 

Nudegėlis krūptelėjo, prijuodusiu nagu ėmė kasinėti sąža- 
las panosėje, dėbčioti į lubas, į krosnį, lyg žiūrinėdamas, ar 
negyvėlis neiššoks iš užkrosnio nuožmus, sudarkytu kruvinu 
veidu. Bjornė tarė: 

— Gražiuoju tau sakau. Nebendrauk su visokio plauko bas- 
tūnais. Ir atiduok mums šitą rusišką skrynią. 

Tavo skrynią. Tą, kuri priminė tavo tėvą ir žydinčių alyvų 
puokštę. 

— Aš negaliu jos atiduoti. 

Bjornė atsiduso ir pažvelgė tokiu liūdnu žvilgsniu, kad su- 
pratau, kas nutiks. 

— Tuščiai to vyro čia lauki. Važiuok į Trumsę, mes nuve- 
šim. Ten galėsi nueit į šokius. 

Trobelę subraškino rudenines audras pranašaujantis vėjo 
šuoras. Nudegėlis krūptelėjo: 

— Moteris reikia iš čia išvežti. 

Bjornė kostelėjo ir atsistojo: 

— Bet ne šįvakar. Kitą dieną. Turim pasiskubinti, kad nepa- 
kliūtume į pūgą. 

Greitosiomis iškraustė ant stalo produktus ir išsinešdino. 

Aš susmukau prie stalo. Maša sugrįžo. Tuo aš džiaugiausi. 
Visa kita mane glumino. Kas tiedu Bjornė ir Jarikis? Tikrai ne 
paprasti žvejai ir prekininkai. Kai kūriau ugnį, užmečiau akį į 
Jarikį ir pastebėjau kai ką pažįstama. Kaulėtos Jarikio rankos 
buvo apmautos Lisu megztom tamsžalėm bepirštėm piršti- 
nėm. Tom, kurias parankiniai pasiėmė, palikę mus ant uolos 
pražūčiai. Atrodė, kad nuo tol prabėgo amžinybė. Bet dabar 
bent jau žinau, iš kur Bjornė turtus semia. Plėšikauja pakran- 

tėje. Taip pat žinau, kad savanoriai parankiniai nepasiekė lai- 
vo. Bet Montjos aš nesiilgiu. 

Taip pat prisiminiau, kur anksčiau girdėjau Jarikio vardą. 
Jarikio Peltoneno. 1939-ųjų rudenį Parkinos lazarete. Prisimi- 
niau ir tai, kad pati išrašiau jo mirties liudijimą. Tada, rudenį, 
iš pietų buvo atvažiavęs visas vagonas Valpo vyrų. Jie nušovė 
pora koltų, visus įtarinėjo šnipinėjimu. Šimtą vyrų tuomet iš- 
vežė į Kemį apklausti. Kai kuriuos vežė per Parkiną, tada ir su- 
sidūriau su tuo Jarikiu. Arba atmintyje liko vyras tokiu vardu. 
Jis kvepėjo talku, skutosi palei sprandą plaukus ir buvo žino- 
mas kaip kažkokių pramogų intendantas. Norėjo mane vesti, 
paskui testamentu paliko kažkokį elnio genotipą. Vyrukas at- 
rodė nesveiko proto. Baisiai rėkė, kai Untas mėgino apklausti. 

— Užmuš, jie užmuš visus! 

Bet šitas Jarikis visai kitokio molio. Pirmiausia — jis gyvas. 
Antra - jo veidas taip smarkiai nudegęs, kad savas vaikas ne- 
pažintų. Ir vis dėlto jis man kažkuo pažįstamas. Mėginau pri- 
siminti, kas tada iš ligoninės išsivežė jo palaikus. Šitam pasau- 
lio pakrašty dažnai atrodo, kad nė vienas nėra tas, kas sakosi 
esąs. Kad visi meluoja ir visom melagystėm žmonės tiki. 

Bet viskas rodės menka, pagalvojus, kad Maša sugrįžo. Pa- 
guldžiau mergaitę į lovą, išmaigiau jos mažas kojeles. Paruo- 
šiau vakarienei duonos vyniotinį taip, kaip tu mane išmokei, 
Johanai. Tramdžiau ašaras. Šnekėjau su mergaite apie šį bei 
tą, kasinėjau pūkeliais želiantį sprandą kalbėdama. Tai tokie 
malonūs milteliai, kaip pudra, įdedi šaukštelį medaus ir išeina 
pyra... gėlis. Užbarstome lipštuko, įsipilam šilto riebaus avies 
pieno, paskui — dobilėlių ir Brazilijoje sumaltos kakavos. Čia 
tau bus gera, Maša. Tik nežiūrėk į kalną. 

Maša atrodė rami, laukinės akys nurimo stebint mano ran- 
kas. Neskubėk, tešlą lengvai spustelėk, viską daryk ramiai. 

— Pribuvėja? Kaip tu jautiesi? 

Krūptelėjau. Kaip tu jautiesi? Nejau už viską suvers kaltę 
man? Gali vėl užsisiūti burną ir dingt iš čia. 

— Kada? 

— Kai viduje kažkas auga? 

Hilma atsisukusi ėmė trintis šonu į koją. Nusišluosčiau 
miltuotas rankas, suėmiau mergaitei smakrą. 

— Tai Dievo stebuklas. 

Tik tiek tepasakiau, tokiai mergaitei kitaip ir negalėjau pa- 
sakyti. Nes kas daugiau tai yra, jeigu ne viltis, nepaprastas pa- 
sitikėjimas ir siaubas. Tai kelia baimę, sykiais tokią baimę, kad, 
atrodo, grindys dūsuoja, sienos ūbauja, pro grindų lentas po 
sijonu kyla amžinasis įšalas ir trūksta oro. Paleisti vaiką į tokį 
pasaulį, kai nežinai, ar iš ryto dangų dar laikys vyriai. Šitai bau- 
gina, siutina ir viską apsunkina. Panašiai kaip ruošiantis šokti į 
jūrą dėl ugninės žvaigždės, ir vis dėlto ne taip, kai stovi ant uo- 
los, atsispiri, šoki, krenti vandenin ir išvysti gurgulus aplinkui. 
Bijai prisitraukt pilnus plaučius vandens, - ir vis dėlto ne tai. 
Maša priglaudė savo mažą delniuką prie kūpsančio mano pil- 
vo, bamba jau pūtėsi kaip razina ant didžiulės mielinės bandos. 
Mergaitė rimtu veidu apčiupinėjo pilvą ir staiga tarė: 

— Tu drąsi. 

Kad ji žinotų. 

Tada įvyko toks dalykas, nuo kurio pasaulis akimirką pasvi- 
ro. Kūdikis pirmą kartą spyrė. Nežinau, ar jį paakstino mažu- 
tės Mašos letenėlės, ar jis sumanė užtikrinti savo egzistavimą 
ir artėjimą, — štai, aš ateinu, nė kiek nedvejok, — bet manyje 
tarytum išsiliejo saulė ir akys šviste sušvito. Jis gyvas tenai, 
bergždžioj žemėj tavo sėkla sudygo. Mielas Johanai, tai tavo 
vaikas. Mūsų. Tai buvo toks neįtikėtinas dalykas, kad iki tos 
akimirkos vis tiek atrodė netiesa. Mano įsčios juk egzistavo 
tik šiaip — tik šiaip sau, kaip ir senmergės speneliai. Tu į mane 
gyvybę įstūmei, ir ta gyvybė buvo pikta, ištverminga ir atkakli. 

— Tada aš tapsiu teta. 

— Tikrai. 

Hilma vamptelėjo, o Maša prigludo prie mano pilvo ir pa- 
sakė: 

— Man atrodo, kad jis bus geras žmogus. 

— Iš kur tu gali tai žinoti? — paklausiau ir tikriausiai manyje 
sujudėjo kažkoks hormonas, nes apkabinau mergaitę ir pradė- 
jau čiūčiuoti. Šuva pašėlo džiaugsmingai vartytis man po kojų. 

— Aš jį girdžiu. 

— Ką tu girdi? 

— Tas vaikas ten dainuoja. 

Prie peties prisispaudė mažas prakaulus smakriukas: 

— Pribuvėja, man buvo taip ilgu tavęs. 

Apkabinau mergaitę. 

— Kodėl tu manęs neklausei? Ko ėjai į „Ivartą'? 

Ir kažkodėl vėl pasakiau: 

— Atleisk man, Maša. 

1944-ųjų spalis, Negyvėlio fjordas 


ilmos kailis šiek tiek kvepėjo jūros druska, mano pė- 

dos vėsių mėlynių lapais, mudvi apuostėm viena kitą, 
suglaudėm letenas ir abiem palengvėjo. Tik dėl to, kad Maša 
sugrįžo ir mano geroji Hilma laižė man pėdas ir pirsčiojo. 
Mudvi su Maša šitai mažumėlę juokino, bet sykiu liūdino, nes 
mes supratom, kad Hilma paseno. Išvedžiau senutę į kiemą, 
kai pasidarė sunku kvėpuoti. Maša nuėjo parinkti žolės kalei 
pakramsnoti, kad pasitaisytų viduriai. Rudens saulė liejo į vei- 
dą šiltą šviesą ir aš džiaugiausi pagalvojusi, kad jau šitiek daug 
mūsų laukia tavęs. Jau nebepavydėjau tau Mašos, mano Joha- 
nai. Kūdikiui įspyrus aš atsitokėjau. 

Heta atėjo vidurdienį, kaip tik ruošėmės kepti „vargšus ri- 
terius“, pasidėjusios sudžiūvusias baltų miltų bandeles ir pie- 
no miltelius. Maša dainavo Karelijos maršą, kokį nusiklausė iš 
kareivių: 

— Švarinkim palaikus, antraip vargšai paliksim... 

Heta stovėjo tarpduryje ir uostinėjosi pažastį. 

— Atėjau prašyti pagalbos. 

— Kokios? 

Ketaus keptuvę laikanti ranka sustingo. 

— Torgeno nebėra. Iškrito pro gestapo langą Trumsėje, ir 
vaikus kažkur išvežė. Pamaniau, ateisiu, pasakysiu... nes dau- 
giau nieko... 

Bėda ją atginė. Pasodinau prie stalo, liepiau Mašai vienai 
toliau kepti ir ėmiau ruošti arbatą. Mažumėlę drebėjo rankos. 

— Nežinau, pas ką eiti... 

— Išgerk. 

Stumtelėjau Hetai ne puodelį arbatos, o „Captain Morgan“. 

— Ir tas jūsų šuva. Pasak vaikų, geros pirštinės išeitų. 

Stebėjau prieblandoje Hetos vyzdžius ir svarsčiau, ar ji bijo 
bombų. 

Atsakiau, kad pirštinėms šuns neduosiu. 

— Aš ne dėl to. Bet Torgenas taip griežtai tuos vaikus laikė, 
kad užaugo tikri žvėrys. 

Gėrėme arbatą. Aš vis pyliau Hetai į puodelį „Captain 
Morgan“ romą. 

— Gal ir negerai. Kad Torgeno visai negailiu. 

Nesiginčijau. 

Visai kitą žmogų ji kažkada mylėjo, bet motina reikalavo 
eiti už vyro iš tolimesnio krašto, bent jau iš Trumsės. Motina 
buvo ištekėjusi už savo antros eilės pusbrolio. Tais laikais fjor- 
dų kaimuose pusbrolių santuokos buvo pateisinamos, jeigu 
sutuoktinių amžiaus skirtumas neperžengdavo penkerių metų 
ribos. Buvo manoma, kad poros sueitis bus lengvesnė ir vaikai 
nesirgs kraujomaišos ligom. 

— Mano brolis sirgo kraujo nekrešėjimo liga. Todėl mamai 
tas kontrabandininkas netiko. 

Heta prisiekė, kad būtų gyvenusi su juo nuodėmėje gal ir 
ligi mirties. Bet atsirado Torgenas ir mama per savo trumpa- 
regiškumą juo susižavėjo. 

— Vesisario parke jis buvo pasistatęs Amundseno dirižablį. 
To žygeivio Amundseno. Aš dažydavau kabinas. Ten mes su- 
sitikome. 

Vėliau jiedu atsikėlė į Varangerį, bet Torgenas ją taip muš- 
davo, kad krautuvėje gėdydavosi pasirodyti. Nebuvo jo ir tada, 
kai Hetą išvežė. Tada vokiečiai išsivedė iš kaimo gal dvidešimt 
keturis žmones, iš įsiūčio šešiolika patys prie duobės krašto 
sušaudė. Iš keršto už nužudytą kažkokį jų vadą ar nuskandintą 
laivą. Moteris išvežė į stovyklas dėl pramogų. 

— Truputį moku vokiškai. Jie šnekėjo apie kažkokią laukinę 
antį ir vidurnakčio saulę. 

Berniukai pro langą matė, kaip sudegė klėtis, matė, kaip 
sarginį šunį perkirto perpus. 

— Žinai, aš labai stengiuosi mylėti. Tik ne visada jaučiu 
meilę. 

Heta kilstelėjo ranką, ėmė uostyti pažastį. Aš tuo tarpu įsi- 
pyliau puodelį „Captain Morgan“. 

— Trumsėje jis turėjo kažkokią plaukuotą... Kažkokią ūmė- 
dę. Sattansk ūmėdę. Vittans hūre. Jis ir į pasipriešinimą ėjo 
dėl to, kad galėtų mieste į sijonus žiūrėti. 

Galiausiai Trumsėje iššoko pro langą iš trečio aukšto. 

— Banko gatvė trylika, - tęsė Heta. - Nors užmušk, nepri- 
simenu, ar tame name gestapo biuras, ar kekšynas. 

— Kaip viskas baigėsi? 

— Nulūžo sprandą ir numirė. 

Heta pašoko taip greit, kad kėdė nuvirto, apkabino mane 
ir aš pajutau pilve glitų, lyg grybo slystelėjimą ir šiltą sujudi- 
mą. Papilvėje tarytum susiliejo koks skysto purvo gumulė- 
lis, nesuprantamo daikto užuomazga, kurio niekad nebuvau 
patyrusi. Hetos rankos smaugė man kaklą kaip druskos su- 
ėsta džiuto virvė. Per sprandą sruvo jos ašaros, net nugara 
sudrėko. 

— Norisi šuniu kaukti. Ką aš darysiu be vyro ir vaikų? 

— Gyvensi taip, kaip aš. 

— Be vyro čia neišsiversi. 

Paskui Heta tartum atitoko iš savo liūdesio. 

— Atleisk, ką aš čia dabar. Kai tu tokios būklės. 

Apie save galvoti tą minutę nedrįsau. Išsivedžiau Hetą į 
lauką, surūkėm po pypkę. Paskui ilgai sėdėjom ant laiptų ir 

— Ką aš dabar darysiu? Bijau net į Bjornės krautuvę užeiti. 
Aš nesuprantu, kieno jis pusėje. 

— Gyvenk pas mane. 

— Ar užteks vietos? 

— Medis virsdamas atsiremia į gretimą. 

Heta prunkštelėjo. Net ir išsigandusi, suprunkštė gražiu, 
pavargusiu balsu. 

— Čia medžiai neauga. 

Mudvi prajukom. Heta nusišluostė ašaras ir vėl pauostė pa- 
žastį. Buvo tyku. 

Ore tartum tvyrojo galybė mašalų. Hilma kažką tyrinėjo 
fjordo gale. Žaidė su sušalusiais, kažin kada į krantą išmes- 
tais perlamutriniais vėžiais, tviskančiais pusmetriniais gyviais. 
Saulės šviesoje fjordo atšlaitė priminė šlapią banginio odą, ir 
po dviejų „Captain Morgan“ butelių Heta mane mokė samiš- 
kai ištarti „laba diena“ - buorra beaivvi ir „utėlė gelia subi- 
nėn“, bet tuos žodžius užmiršau pirmiau, nei galva bumbtelėjo 
laikiname guolyje palei krosnį. 

Jau visai gęstant sąmonei išgirdau atsiveriant duris. Heta, 
pasikišusi po pažastim Mašą, apsiklosčiusi avikailiais, knarkė 
ant geležinės lovos. Pro duris įslinko Nekelės Jounis. Nuba- 
lusiom lūpom, su peiliu rankoje, jis rūsčiai nužvelgė geležinę 
lovą. Aš išsigandau. Mane ar tą moterį jis papjauti rengiasi? 
Sunkiai atsikėlusi nuo priekrosnio, mėginau nukreipti žvilgsnį 
tiesiai į jį. 

— Kokį velnią čia veiki? 

— Tu prastai nusiteikęs. 

— Kaip tau pavyko šitaip nusitašyti? 

— Pats atrodai kaip koks brūzgas. 

Heta žagtelėjo. 

Maša suspigo, peiliui dzingtelėjus į grindis. Moteris ant ge- 
ležinės lovos pasivertė, lėtai atmerkė akis. 

— Žiū, čia tu, Jouni? Gulsiesi pas mane? 

1944-ųjų spalis, Negyvėlio fjordas 


| Tukaš draudžiau čia ateiti. Bet tu vis tiek atsigriozdei. 

| Jounis makaluoja kadagio ūgliu medžio antaugos 
puodelį ir žiūri į Hetą, ne į mane. Žiūri į ją kaip į seniai išsi- 
ilgtą. Suprantu, kad jiedu jau seniai priklauso vienas kitam, 
ir niekaip negaliu įveikti kartėlio. Tą savo plaukuotą ožkarožę 
jis vaikėsi po šiuos tyrlaukius ne vienus metus. Ir dabar jiedu 
abu kvaišta it apkerėti, pagauti pirmykštės gašlos ir potrau- 
kio, kokį pati patyriau. Mes patyrėm. Hetos speneliai stirkso 
po naktiniais marškiniais, pasiūtais iš vystyklų marlės, lyties 
kvapas vyrą prišauktų net iš fjordo dugno. Mudu čia turėtume 
sėdėti, o ne jie. 

Rytą pabudusi nebeprisiminiau, kad Jounis buvo užėjęs. 
Kažkas mane nunešė į lovą. Koltė šokinėjo ant pagalvių taip, 
kad dulkės kilo, girgždino spyruokles, supdamasi kaip karu- 
selėje, metėsi man ant kaklo. Kvepėjo saulėgrąžų aliejum, vai- 
kišku prakaitu, valerijono šaknim, kuria gydžiau jai uždegimą. 
Pilvelis dabar jai išsipūtęs nuo kurdiukinės avies pieno, nagai 
vėl pradėjo augti. Jaudri kaip lapiukas, pamatęs pirmą pavasa- 
rio švitulį: 

— Jounis su Heta guli vienas ant kito ir kriokuoja. 

Atsikėliau ir ėmiau ruošti šustinį. Jeigu Jounis nesitikėjo 
mane čia rasti, tai ką pats veikė Negyvėlio trobelėje? Gal dabar 
ne karo metas? Kaip Jounis perėjo fronto liniją palei Arkties 
vandenyną? Paklausiau apie tai jo, kai suprakaitavęs, smagus 
išėjo prie laiptų papypkiuoti. Jis ėmė sukti uodegą. 

Atsakė, kad tiesiog pasisekė. Ir pridūrė: 

— Jie nesusigaudo, kas ir kaip. 

Pro vokiečių fronto linijas vienas girių kareiva bet kada gali 
pralėkt. Minuoti ir sprogdinti jie, aišku, moka, bet tik tiek. Ko- 
vos lauke trejus metus mokytas kareivis pasimeta plačiausiose 
pasaulio dykrose. 

— Turėjau čia atkakti, kad atauščiau, nes Suomijoje muša 
prakaitas. 

Jounis sakė ieškojęs Hetos Mentselėje, Suomijos pietuose. 
Sutikęs ten koltų ir kitokių, evakuotų šiauriečių, bet pridūrė, 
kad su jais ten keistai elgiamasi. 

— Laiko kaip kokioj belaisvių stovykloj. 

Hetos toje stovykloje neradęs, tad grįžęs į Oulu tvarkyti 
savo aferų. Hileris Suomijai jau nebenurodinėja, nuobauda, 
taikyta Lisu, taip pat nebegalioja ir ji vėl gali mėginti važiuoti 
į pietus. Oulu, Topilos miesto dalyje, kaip buvo sutarta, iš- 
krauta vokiečių įranga ir veikliam verslininkui ten vertėjo 
užsukti. Šeštadienio vakarą kurjeris jam pačiam atnešė žinią, 
kad turimų ginklų grąžinti nereikės. Jėgerių padalinys ir Ap- 
saugos gvardijos savanoriai jau pasiėmė ginklų. Jounis tada 
sudarinėjo sandėrį Ii miestelyje ir iš kelių vaikinų sužinojo, 
kad netoliese stovi ginkluotės ir maisto produktų sandėliai. 
Tokio Kumpulaineno dėka Jouniui teko nuvažiuoti pailsėti 
prie Arkties vandenyno. Po Tęstinio karo tas Kumpulainenas 
buvo rezervininkas, traukėsi iš Karelijos sąsmaukos. Pasta- 
rosiomis dienomis jį kažkur kliudė sprogusios granatos ske- 
veldra ir atėmė gyvenimo džiaugsmą. Tasai Kumpulainenas 
ir pasiūlė paprašyti išankstinės valstybinės pensijos. Esą, visi 
dabar stokoja maisto produktų, degalų, vaistų. Už kavą ir cu- 
krų dabar visi moka kaip už auksą, o į besitraukiančių vokie- 
čių sandėlių apmokestinimą pareigūnai žiūri pro pirštus. Tad 
nelabai neteisėta tų sandėlių lobius išdalint civiliams. Aišku, 
už nuosaikų atlygį. 

— Aš kilnus žmogus, bet ne toks kvailas, kad duočiau veltui. 

Jounis su Kumpulainenu ir dar keliais vaikinais naktį krovė 
į maišus produktus ir ryšio įrangą. Radijo aparatų ir telefono 

kabelio duobėje rado tiek, kad tik trise pajėgė panešti. Pasiė- 
mė pieno miltelių ir kareiviškų apklotų, bet ginklai ir šaudme- 
nys liko sandėlyje. Štai tada viskas pasibaigė. Šlaistydamasis 
po Oulu krašto užeigas Kumpulainenas prisigyrė sugebėjęs 
apmokestinti baltųjų kariuomenės grūdus ir užsiminė taip pat 
žinąs apie didesnes operacijas. Šitai atsitiktinai nugirdęs, pul- 
kininko majoro Sylasvuo ilganosis adjutantas pažadėjo apsun- 
kinti Kumpulainenui gyvenimą: 

— Po velnių, laikyk nasrus, nes kojas išsukiosim ir pelkėj 
tave nugramzdinsim. 

Jounis susiprato verčiau iš ten dingti. 

— Nes gali blogai baigtis. 

Ir suirzo šitaip man atsivėręs: 

— O kaip Maša? Ar nevertėjo manęs paklausyti? 

1944-ųjų spalis, Negyvėlio fjordas 


2 | P iksnja Hilma pabėgo. 
Maša stovėjo pasikabinusi ant rankos tuščią krepšį. 

Buvau liepusi jai pririnkti pašalusių spanguolių. Jūra siautė ir 
purkščiojo kaip pasiutusi katė, bet man buvo šilta. Po variniu 
prausimosi puodu tirpo sniegas. Įbėriau į vandenį valerijono 
šaknų, laukinių mėtų ir bervidžių. Tyliai dainavau. Viskas su- 
kosi į gera. Nuprausiu visus mergaitės nešvarumus ir purvą, 
sulopysiu jos kūną ir sielą, o tada ir pati nurimsiu. Jounis ir 
Heta sėdėjo ant kranto, susikibę už rankų, ir kalbėjosi apie 
ateitį. Dabar Maša stirksojo priešais mane niauriom it pelkė 
akimis, kaip kadaise. Mostelėjau ranka. Hilma vėl nubėgo į 
savo mėgstamą vietą ant gūbrio, tupi ten, niūroja į žalsvą jūrą, 
tyko tarp uolų išnyrančių žuvų pelekų. Laižo savo pasturga- 
lį kaip mergaitė ir kažką kaukčioja nematomiems vandens 
paukščiams. 

— Pasauk ih sughįs. 

Pastaruoju metu buvo taip smagu, kad net užmiršau įsidėti 
dantis. 

— Njet! Ana umerla! 

Grįžau į trobelę, apsiaviau Jounio aulinius ir įmečiau dur- 
pių į pakurą. 

Įsidėjau į burną dantis. 

— Ją užmušė! 

— Neplepėk niekų. 

— Eikš, Pribuvėja, parodysiu, - Maša paėmė mane už rankos. 

Per dangų lekiant raudoniems debesims nuskubėjome į 
įlankėlę. Mašai pynėsi kojos, basų pėdų pirštai kliuvinėjo už 

akmenų. Pagalvojau, kad reikėtų pasiūdinti jai naujus batukus, 
nors kaliošus nupirkti, kai įsigalės taika, arba tokius Lėfsku 
aulinukus, kokius reklamavo „Laiko kryptyje“, kokius turėjo 
Nekelės Lispetė. Menkės odos batais aš jos neapausiu. Mynė- 
me abidvi pro rausvas ir baltas naktižiedes, burnočius. Mano 
odiniai batai traškino judrų kotelius ir mėlynių šakeles, mūsų 
žingsniai mažino atstumą. Kaip tik prie pat kranto stovėjo pa- 
dievio Stalo akmuo, ant jo kažkas buvo sudėjęs riedulių — die- 
vams, o gal už tuos, kurie žuvo jūroje. Paskui pamačiau tai. 

Maša sakė tiesą. Karo šuva Hilma buvo užmušta. 

Dar gyva, bet užmušta. 

Letenėlės surištos, atrodė, kad ji nė kiek nesipriešino, o lei- 
dosi įtraukiama į kokį nepavojingą žaidimą. Kalė buvo atlošusi 
galvą lyg pasiduodama. Tada, kai ji tartum pasidavė, ir gavo 
per galvą geležine dalba. Per tą prakaulią galvą, — dalba, pra- 
kirtusi kaulą, jau nukankintam gyvuliui įsmigo į smegenis. 

— Neik čia! — suspigau ir pastūmiau mergaitę už padievio 
Stalo akmens. 

Nors Maša tai jau buvo mačiusi. Vis dėlto nenorėjau, kad ji 
ten stovėtų. Norėjau likti viena, o vienas palikęs žmogus jau- 
čiasi silpnas. Mašos akivaizdoje negalėjau būti silpna, nenorė- 
jau, kad mergaitė vėl išsigąstų. 

Jeigu pravirkčiau. 

Jeigu pradėtų drebėti rankos. 

Priėjau arčiau. Įžūlus jūros alsavimas užėmė kvapą, van- 
duo dūsavo ir bangavo labai jaudriai. Ir toji dar graudino sa- 
kytum gyva. 

Atsitūpiau taip greit, kad pilve kažkas mulktelėjo. Hilma 
dar kvėpavo. Švelnus kailis paausy buvo susivėlęs. Vėl pagal- 
vojau, kad reikėjo ją apkirpti. Patikliai, be jokio baimės šešė- 
lio ji žiūrėjo į mane. Perkreiptu snukiu palietė man plaštaką, 
lyžtelėjo riešą. Parodė prisirišimą. Kalė Hilma, kuri suėdė 
savo šunyčius ir leido, kad užsiūtų snukį adikliu. Aš bemoks- 
lė pribuvėja. Savyje turiu tik vieną tikrą jausmą — meilę, ki- 

tokiems jausmams jėgų neturiu. Aš nežinau, ką reikia daryti 
su liūdesiu. 

Hilma, tu jau guli išsitempusi, bejėgiškai praskėtusi kojas, 
pramušta kaukole, čia subėgs pelės ir sugrauš tavo galvą. 

Ją mušė geležine dalba. 

Hilma, tu mano karo šunie, aš jau negaliu tavęs išgelbėti. 
Pasilenkusi paliečiu jos švelnų kailį. Letenos tirta visai taip 
pat, kaip miegant, tik vėjas krečia išdaigas. Tu guli persikrei- 
pusi, bet rami. Tokia rami ir patenkinta, kad beveik pavydu. 

Sugrabaliojau tarp dumblių akmenį - apgaulingo rudumo 
sunkų kiaušinį, kuris išdžiūvęs pasidaro pilkas. 

Ir duodu. Duodu. Duodu. 

Duodu tol, kol nelieka abejonės. 

Ar kada išpažinsiu tą nuodėmę? Ar mane už tai teis? 

Daužau tol, kol suknežinu kaukolę. Apčiupinėju krūtinę. 
Priešingai nei lydekos, šuns širdis po mirties nustoja plakti. 


Turėjau išvežti Mašą iš stovyklos, kol galėjau. Būčiau galėjusi. 

— Liūdnos dienos ateina, - pasakė Jounis, perbraukdamas 
pirštais barzdą. 

— Kodėl? 

— Greit Suomijos vaikinai susiims su vokiečiais. Važiuojam 
drauge. 

— Aš negaliu. Jie neleis. 

Mostelėjau ranka į šalmus su kaukolėm prie vartų. Viena- 
ausis nepatikliai stebeilijo į mus. Maša atstriksėjo per lauką, 
priėjusi ėmė glaustytis man apie šonus. Suėmusi pirštais žolės 
stiebelį, kuteno sau lūpas ir skambiai kikeno. Vėl nusistebėjau 
sau, kad gyvenimas stovykloje jos beveik nepakeitė. Ją tary- 
tum dengė kažkokia plėvelė, saugojo nuo mirties ir kitokios 
bjaurasties. 

— Šitos mergaitės čia daugiau nepaliksim. 

Tada Jounis pasišaukė Mašą, papūtė jai į pakaušį, pakasė 
panosę. Mergaitė labai patikliai leidosi Jounio čiupinėjama. 

Jounis paklausė, ar ji pajėgs tylėti, jeigu reikės. Maša smar- 
kiai kinktelėjo galvą ir kietai sučiaupė lūpas parodydama, kad 
mokės. Paskui jie ilgai kalbėjosi sava kalba, kurios aš visai ne- 
supratau ir kuri juodu pavertė sąmokslininkais. Galiausiai pa- 
klausiau Jounio: 

— Ką tu vėl rezgi? 

Jounis pamerkė Mašai akį: 

— Jau sakiau: mes išvešim mergaitę iš čia. 

— Jūsų kalbų nesuprasi. 

— Aš grįšiu po dviejų dienų. 

Jounis pasakojo, kad lynai, kuriuos vokiečiai nutiesė Ma- 
čio fjordo plokščiakalnyje, sugadinti ir kad jis turi parvežti 
Murmanske žuvusių kūnus ir palaidoti Parkinoje. Tada ir pa- 
siims koltę. ž 

— Įkišim mergaitę į lavonmaišį ir nuvešim į Parkiną. 

— Jie nieko jai nepadarys. Nesirūpink. 

Jeigu tada būčiau paklausiusi Jounio. Bet, matyt, aš nega- 
liu apsaugoti tos mergaitės nuo visokio pasaulio blogio, juolab 
nuo savęs pačios. 

1944-ųjų rugsėjis, Titovka 


A: tikrai tikėjau, kad nieko neatsitiks. Kad jie nelies Ma- 
šos. Aleksejus Ignatenka kaip tik mokė mane žaisti šach- 
matais. Niurzgėjo, kad nieko neįsidėmiu. 

— Medicinica, galvok! 

Tarpduryje pasirodė šešėlis ir Aleksejus Ignatenka suurzgė 
nepatenkintas. 

— Tuoj pat atvesk mergaitę. 

Jau daug sykių buvau sakiusi Hermanui Gėdeliui, kad Maša 
serga ir kad ją reikia palikti ramybėje. Montja stovėjo užsto- 
jęs duris, nenorėjo nė klausyt. Tarp Suomijos ir Vokietijos jau 
buvo įsiplieskęs karas. 

— Niekas negelbės. Paruošk mergaitę. Dabar čia įsigaliojo 
visiškai kitokie įstatymai. 

— Kieno įstatymai? 

— Mūsų, Frūulein Schwester. 

Mano, mūsų. Iš kur galėjau žinoti, kas diktuoja tuos naujus 
įstatymus? 

Kieno galėjau paklausti? Suomija ir Vokietija tapo priešais, 
vadinasi, aš dabar belaisvė. Ryšiai buvo nutrūkę. Manęs iš 
stovyklos nebeišleido. Stovyklą supo viena trijų metrų aukš- 
čio spygliuotos vielos tvora, paskui antra. SS sargybiniai iš 
bokštelių šaudė į kiekvieną, kuris mėgindavo išeiti iš stovy- 
klos be leidimo. Tuos, kurie pabėgdavo, galiausiai sudrasky- 
davo šunys, bet, norint nukakti iki tundros, reikėjo persikelti 
per upę, paskui prasibrauti per kruvinai kojas braižančių Žže- 
maūgių beržų miškus ir pelkę, siurbte savin siurbiančią. 

Vis dėlto turėjau pamėginti. Bet aš, užuot žengusi su mer- 
gaite už rankos į atstatytus durtuvus arba pabandžiusi pabėgti 

naktį, ėmiau mąstyti, kaip įtikinti koltę Mašą, kad niekam apie 
tai neprasitartų. Jeigu būčiau nenumaniusi apie savo būklę, 
jeigu nebūčiau pastojusi nuo tavęs, brangusis. Mūsų vaikas, 
Johanai. Negalėjau jo stumt į pavojų. 

Bet ar galiu tuo teisintis? Kad aš neatpažinau savyje vilkės 
instinktų, nes maniau, kad negalėsiu jo pagimdyti. Bet degiau 
noru ką nors daryti. Gal tiesą sakė Hermanas Gėdelis. Galbūt 
aš paleistuvių padermės, minimos Apreiškimo knygoje, ir visa 
tai man nutiko už Babelės Ištvirkėlės ir Loto dukterų, kurios 
gulėjo su savo tėvu, nuodėmes. Gal ir pati esu tokia begėdė ir 
kekšė, tokia žemrausių šliundra, kaip Hermano Gėdelio Kabi- 
nete man išdrožė Montja. 

Jeigu Maša būtų šaukusi, rėkusi ir spardžiusis vedama į 
„Operaciją „Tvartas“, niekaip nebūčiau jos išgelbėjusi. Pasitei- 
sinti galiu tik tuo, kad jie būtų dar labiau sužaloję mergaitę. 
Viešpats liudininkas, kad mėginau ją apsaugoti iki paskutinės 
minutės. Kad mėginau išgelbėti tą gležną gėlelę. 

Paprašiau Mašos ateiti į mano baraką. Mergaitė laikė ran- 
koje Jounio dovanotą laimės paukštelį. Reikėjo iššukuoti utėles, 
išmaigyti kraujosruvų nusėtas kojas. Ir panagės juodavo nekalta 
nešvara. Nebuvo kada šveisti nagų. Išardžiau bjauriausias sąvė- 
las, supyniau beržais kvepiančius plaukus į kasą, sudėjau vaini- 
ku ant galvos. Paskui išardžiau. Per daug buvo panaši į nuotaką. 

Pakūriau krosnyje ugnį. Mes atsigulėme ant labai siauro 
suolo. Paprašiau Mašos prisiglausti labai stipriai, galvą pri- 
spaudžiant prie krūtų, mažas šaltas kojeles prilipinant prie 
šlaunų, lyg norėdama pasekti jai vakaro pasaką. 

— Man visai nepatinka tas Montija. 

— Negalvok apie jį. 

Papasakojau jai apie padievį Stalą ir požemio karalaitę, apie 
užburtą vilkeną, kuria susisupusi požemio karalaitė pabėga 
nuo banginiu dvokiančio persekiotojo. 

— Tokio, kuris rūko machorką ir pažastyse šašai dvokia? 

Linktelėjau galvą. Tokio, kurio iltys žiba tarp barzdaplau- 

kių, kurio kūnas apžėlęs kaip ryijy kilimėlis, nuaustas iš pa- 
mestinukės avies vilnos. Maša nudžiugo: 

— Visai tokio pat, kaip Monta. 

— Visai tokio pat, kaip Montja, — pritariau aš. Tada atsikė- 
liau ruošti vakarienės. Viena karvė, pašerta dobilais, pradėjo 
duoti pieno. Į vyšnių žiedais išpaišytą porceliano puodelį įbė- 
riau migdomųjų miltelių, valerijonų ir pilkšvą bromo piliulę ir 
nepaisiau, kad žolelės skausmingai vartosi paviršiuje. Kartojau 
sau, kad šitai išgėrus mergaitei bent jau neskaudės. Ji nerėks, 
nes pradėjusią rėkti kas nors puls talžyti, darkyti peiliu ar dar 
baisesnius dalykus daryti. 

Pauosčiusi pieną, mergaitė suraukė nosį. 

— Pribuvėja, aš nenoriu. Tas pienas bjaurus. 

— Nebjaurus. Gerk, sveika. Tu užmigsi ir viską sapnuosi. 

— Jeigu išgersiu, ar padarysi man naują aitvarą? 

— Tikrai padarysiu. 

— Dar papasakok apie tuos Rytų šalies aitvarus. 

Ir papasakojau. Paskui padainavau lopšinę ir pasūpavau mer- 
gaitę, prisiglaudusi prie krūtinės. Po kelių minučių mergaitės 
akys pradėjo merktis. Gležnas kakliukas prigludo prie manęs, 
švelnios suglebusios letenėlės grabinėjo mano kaulėtas kojas. 
Smilius ėmė tirtėti, kaip visada, kai užeidavo miegas. Paglosčiau 
vilko galvos randą ant rankutės. Vilko letenėlė. Vilkiukė. 

— Pribuvėja, aš labai noriu miego. 

— Miegok. 

Paglosčiau mergaitei skruostą. Nuo apkloto buvo prikibęs 
gagos pūkas. 

Nuėmiau, pūstelėjau lango pusėn. Pūkas pakibo ore. Ap- 
glėbiau mergaitę, ėmiau trinti kojas, kad nesušaltų. „Opera- 
cijoje „Ivartas“ bus šalta, jeigu Montjos pavaldinys neatneš 
malkų ir nebus ko įmesti į židinį. Dabar jis dažnai užmiršdavo 
atnešti. O kas mergaitę paskui užklos? Nebus kam. 

— Iš ryto galvok, kad tik blogus sapnus sapnavai. 

Daugiau nieko nespėjau pasakyti. Tarpduryje atsiradęs 
Montija iškvėpė į kambarį machorkos dūmus. Dingtelėjo, kad 

būtų gerai turėti tokį šunį, kurio tas serbo pimpalas bijotų. Bet 
spėjau, kad Hilma lindi kur nors po baraku. Nuo duslių vyrų 
balsų ji pasiusdavo. Moterų pusėje pagalbos negalėjom tikėtis. 

Ant savo rankų nunešiau Mašą į „Operaciją „Ivartas“. Ka- 
tras šventesnis - auka ar aukuras, kurį auka pašventina. 

Visai kitaip supratau tuos šventus žodžius vasarą fjorde, 
žaisdama meilės žaidimus. 

— Tu pati kalta. Pati. 

Ne. Ne pati. Dėl visko kalta Maša. Ko žargstėsi stovyklos kie- 
me, ko leidosi Hilmos laižoma. Ji pati prašėsi. Nuo pat pradžių. 

Paguldžiusi Mašą į lovą, išėjau į lauką ir atsisėdau ant laip- 
tų. Ir pradėjau dainuoti tą seną lopšinę, kuria paprastai mig- 
dydavau vaikus: 


Vėjas traukia į kalną, žemė snaudžia blandi. 
Vakarinėj pievos dainoj baltas elniukas užmiega. 
Tik mėnuo keliauja aušron, kada ūkana pelkę užkloja. 


Stengiausi negirdėti garsų savyje. Dangaus pakraštys žara- 
vo krauju. Nuo kalnų pūtė švelnus vėjelis, nešė šilenančio pa- 
rako ir valerijonų kvapą. Toli erdvėje mėnulis išvirto iš vyrių. 

Po visko Montja, sustojęs prie vartų, užsiveržė diržą, nusi- 
spjovė ir pasakė, kad mergaitė serga ir kraujuoja. Liepė išsinešti 
ją. Įžengiau vidun. Maša gulėjo ant gulto išskėtusi mažas kojeles. 

Nunešiau mergaitę į savo baltai nudažytą baraką. Pagul- 
džiau į lovą, susupsčiau apklotu, kaip tave Negyvėlio fjorde, 
vandens. Ant stogo pamačiau tave, mano Johanai. Tu ten skai- 
čiavai žvaigždes ir net negirdėjai, kad tave šaukiu. 

Prie valgyklos kampo sutikau Aleksejų Ignatenką ir pasakiau: 

— Perduok Jouniui, kad aš sutinku. 

— Kaip aš perduosiu? 

— Nežinau, bet perduok. Mes iškeliausim iš čia. 

Gyvos ar mirusios, norėjau pridurti, bet nedrįsau per daug 
erzinti likimo. 

Johanas Angelhurstas 
1944 09 12, Titovka 


psidžiaugiau, kai Žaižarakė atėjo pas mane. Bet ji atėjo 

pikta, verkė ir šaukė apie tą koltę, sakė, kad jie nuvedė 
mergaitę į „Ivartą. Nieko negalėjau pasakyti. Kad pati kalta. 
Kad pati norėjo pasilikti ją stovykloje. 

— Eime ant stogo. Paskaičiuosim žvaigždes. 

Užlipom ant stogo. 

Aš ne pabaisa, tikrai ne pabaisa, nors Žaižarakė taip pava- 
dino mane. 

— Tavo kvapas kitoks. 

Supratau, ką ji turi galvoje. Spygliuotą vielą ir baimę. 

— Aplink vien bjaurastis ir purvas. 

— Aš galiu išvalyti. 

Negali, Žaižarake. Niekas negali išvalyti, tik aš. 

— Aš tau atleidžiu. Aš taip tave myliu, kad atleidžiu. Su vie- 
na sąlyga. 

Žaižarakė išsitraukė iš kišenės nuotrauką. 

— Turi papasakoti, kur šitai nufotografavai. 

Kilstelėjau, norėdamas geriau pasižiūrėti. Iškart prisimi- 
niau laiką ir apertūrą. Manau, F16 išlaikymas - I/125 s. Kon- 
trastas geras, fotografuota giedrą dieną nuo stovo. Vis dėlto ta 
nuotrauka atrodė kažkuo netikra, lyg su infraraudonąja juos- 
tele daryta. Vienas ant kito suvirtę sulysusių moterų kūnai. 
Įkritęs vaiko skruostas prie moters krūtų, panašių į pernykš- 
čius obuolius. Vienos moters kaktoje skylutė. Ilgų blakstienų 
šešėliuojamos akys nukreiptos į dangų. 

Paklausiau Žaižarakės: 

— Iš kur tu ją gavai? 

Vėl pagalvojau: tos nuotraukos nėra. Hermanas Gėdelis ją 
iš kažkur ištraukė ir įsodino man į galvą. 

Ta nuotrauka - iš mano košmaro. 

Iš to paties sapno, kuris kartojasi kas naktį. Miške iškastos 
150 metrų ilgumo duobės. Žmonės gyvuliniuose vagonuose, 
visi ramūs, kupini vilties. Grįžta namo. Pušyne įrengtame 
štabe karininkai geria vyną, raštininkai užrašinėja vardus ir 
skaičius. Dienos šviesoje moterys ir vaikai nurengiami nuogai. 
Suplyšę moterų keliaraiščiai, suadytos vaikų puskelnės. Rau- 
donom gėlėm išpaišytą skarelę pagauna vėjas, ji nusklendžia ir 
užsikabina už epušės šakos. Moteris pravirksta. Aš kažkieno 
klausiu, ar tai būtina, ar jiems nebus šalta. Miške pasitaiko aš- 
trių šakų, vaikai gali įpulti į duobę. Šuo laižo skystį, kuris teka 
iš mirusio vaiko tarpkojo. 

— Ar tu ten buvai? 

— Ne. 

Aš nemelavau. 

Aš ne žudikas. 

Nė sykio nesu šovęs į gyvą žmogų. Aš tik kasiau duobes 
ir fotografavau. O gal tas duobes kasė kas kitas, tik mano 
įsakymu. Kaip vyresnysis karininkas buvau visada mėgsta- 
mas, dailaus stoto nutrūktgalvis, niekad nebuvau žiaurus. 
Suprasdavau pavaldinių problemas. Negirdėdavau, kai jie 
kalbėdavosi apie smulkias vagystes. Vakarais pats blizginda- 
vausi batus. 

Basos pėdos, vėjyje susitraukę lytiniai organai, įdubusios 
gaktos, nuo kaklo nuplėšto medaliono žymės. Tai mano sa- 
pnų numirėliai. Žaižarakė kažkokiais burtais mano košmarą 
pavertė nuotrauka. Kitaip negaliu šito paaiškinti. Atrodo, kad 
dangus nusileido žemėn, žvaigždės klykia barako kampe, paš- 
vaistės plėšia galvą. 

— Ar tu moki jas daryti? — klausiu, rodydamas į liepsnotą 
dangų. 

Kaip Kontrabandininko motina. Vuohkuta vuohkuta lur- 
kuta kurkuta ir danguje kaipmat tvyksteli pašvaistė. 

— Dangaus ugnys atperka nuodėmes. Su tuo nevalia juokų 
krėsti. 

Paprašiau tavęs papasakoti apie žvaigždes. Tu verkdama 
vadinai jas tais pačiais vardais, kokiais vadino mama. Šuns 
draika, Mozės lazda. Tik iš dėdės sužinojau, kad krintančios 
žvaigždės — tai ne degančios, mirštančios sielos, o tuščia er- 
dve į atmosferą lekiantys dideli šalti akmenys. 

— Žaižarake, ar šita naktis paskutinė? 

— Galbūt. 

Prasidėjo žvaigždžių lietus. Kaskart dangaus skliautu le- 
kiant žvaigždei, krūpteldavau. Mes jas skaičiavome skaičiavo- 
me, vis iš naujo, iš naujo, ir supratom, kad jų milijonai ir jų 
suskaičiuot negalėsim. Danguje vėl sušvito lankas ir aš paju- 
tau savo moterį krūptelint. 

— Kontrabandininko sesuo laukiasi mano vaiko. 

— Dėl to nesirūpink. Aš viską sutvarkiau. 

Kažkodėl patikėjau, kad Žaižarakė taip padarė. 

— Ar galėsi mane mylėti? Net pamačiusi tą nuotrauką. Jei- 
gu tai tiesa. 

— Aš myliu tave. Daugiau nieko negaliu. 

Žaižarakė palietė savo dovanotąjį lopšio pakabutį, kurį jai 
paliko mama, ir paliepė: 

— Nešiok jį prie širdies, kad niekada nepasimestum. Ateisi į 
Negyvėlio fjordą, jei kada paklysi. 

Aš pažadėjau. 

Žaižarakė prisiglaudė prie manęs. 

— Dar pabūkim valandėlę. 

Ji šniurkštelėjo, nusivalė veidą į mano rankovę. Tada kos- 
telėjo: 

— Ar nukrito kokia didelė žvaigždė? 

Papurčiau galvą, bet turėjau atsisėsti. 

— Gal kokia nors jau nukrito. 

Mes vis skaičiavom skaičiavom, kažkas karšta tekėjo per 
marškinių apykaklę, bet aš nesupratau kas, nes mes vis skai- 
čiavom skaičiavom ir virš mūsų tvyrančioj erdvėj vis trūko 
vienos žvaigždės. 

Penkta dalis 


Negyvėlio užrašai 


1944 09 04, Nudegėlis - Banginių Medžiotojui (SOE) 
Pasikeitus situacijai prašau perkelti į kitą vietą. 


Banginių Medžiotojas —- Nudegėliui: Prašymas atmestas. 
Mielas brolau, paprasčiausiai prisikimškite pypkes. Mes jumis 
pasirūpinsim. 


1944 09 04 

Brangi dukrele, man neramu dėl tavęs. Žinau, kad tu da- 
bar Titovkos Zweiglager 322 stovykloje, man sakė Aunės sūnus. 
Suomei ten ne vieta, nes paskelbtos paliaubos. Įšalo kaustoma 
žemė dreba, ją tampo traukuliai kaip per karštligę. Ką tik iššif- 
ravau žinutę, kad Maskvos kaimas naktį persikėlė per 100 km į 
pietryčius. Vokiečiai turi suprasti, kad reikia pasiduoti. Žemė 
spjaudosi rusais, kurie paskiepyti nuo alergijos nikeliui. Nuo 
pat pradžių vokiečiams tai aiškinom. Kad Arkties vandenyno 
pakrantė nenuspėjama, ji gyvas organizmas, atmeta tokį, ku- 
ris mėgina jėga ją užvaldyti. Pagal žemėlapyje pažymėtą kelią 
eina ir telegrafo linija. Palei takelį putom spjaudosi krioklys. 
Sunkioji artilerija jo nepereina, mulai jame nuskęsta. Pirmą 
karo žiemą tundroje jų sušalo tūkstantis penki šimtai. Negali 
būti tikras ir dėl to, kad tundra nejuda. Kartais ten, kur turi 
būti pelkė, stovi rusų įtvirtinimas. 

Kaip tik iššifravau žinutę su nelaimės signalu iš Titovkos 
Zweiglager 322. Tas komendantas Hermanas Gėdelis su at- 
sikišusiais ūsais - niekšas, tikras žvėris. Turėtum jo saugotis. 
Tie jo dirbtiniai dantys. Jis kupinas pagiežos Frico Angelhurs- 


241 


to sūnui, kuris tarnavo Ukrainoje Einsatzgruppe C. Savo 
kabinete laiko mirusių belaisvių šeimų portretus. Jo bučiuje 
ne vien lydekos. Tai supratau dar 1942-aisiais, kai lankiausi 
lageryje pirmą kartą. Sėdėjome sniego apsuptyje dvi savai- 
tes. H. G. tarpais pagrūmodavo kumščiu baltumui už lan- 
go, tarpais įsimesdavo į burną pervitino piliulę ir užgerdavo 
„Wurmschnaps“. 

„Šaltis mūsų nesulaikys! Arktis is nichts!“ 

Nežinau, ar supranti, kas dedasi stovykloje. Tikiuosi, kad 
nesupranti. Su belaisviais daromi bandymai, švirkščiamos 
choleros bacilos ir gylių lervos. „Operacija „Tvartas“ veikia 
kaip sargybinių ir patikėtinių atlyginimų sistema. Moterys 
prievartaujamos ir išnaudojamos kaip bandomieji gyvuliai. 
Vykdoma ir „Operacija 1005“: karo pradžioje užkastos duobės 
vėl atkasamos, palaikai sunaikinami chlorkalkėmis. 

Vienintelė viltis, kad toje stovykloje dirba Frico Angelhursto 
sūnus ir jis tave apsaugos. Tikriausiai suprato tėvo paskutinio 
laiško, rašyto 1938 06 22, mintį: „Rusai - tai maras, ir Trečiasis 
Reichas turėjo nuo jo išgelbėti, bet man kyla įtarimas, kad mes 
pavirtom kitokia liga, galuojančia šitą pasaulio pusę“ Jo tėvas 
tai žinojo dar prieš žygį į Lenkiją. Nujautė, nors dar niekas 
nenumanė apie Stalingrado pralaimėjimą ir apie tai, kad Le- 
ningrado užimti nepavyks. 

Vokietija pralaimi karą. Miela dukrele, ir tau laikas pereiti 
į kitą pusę. 

1944-ųjų rugsėjis, Titovka 


Či dar kraujuoja. Suleisk jai ką nors. 

Atpažinau Mašą iš karto. Jos veidą ir pečius dengė 
tinklelis nuo uodų, bet neabejojau, kai pamačiau vilko galvos 
pavidalo randą ant rankos. Mašai buvo nuvilkę per didelę su- 
knelę ir kailinę palaidinę, todėl ji atrodė dar smulkesnė. Žiūrė- 
jau į jos pagoniškas per mažų batų nukamuotas pėdas ir tyliai 
maigiau delnais, į įsuktą plaukų sruogą, kurią blaškydavo vėjas. 
Nepaisydama Hermano Gėdelio draudimų, nuėmiau dangalą 
nuo jos veido. Mašos akys stebeilijo tuščiu žvilgsniu. Paliečiau 
pirštais kaulėtą, kaip medinį šoną. Jos oda buvo tartum gyvo 
nupešto žuvėdros jauniklio. Varvinau mergaitei ant kaktos 
statinėje nusistovėjusį lietaus vandenį su lavandom, suleidau 
raminamųjų. Ir šiandien matau karštą vaikišką skruostą, pri- 
sispaudusį prie liga dvelkiančios pagalvės. Prisimenu smarvę 
iš nedidukės Mašos makšties, nuo kurios užėmė nosį, kai pa- 
silenkiau apkabinti. Žinojau jau prieš įkišdama jai pirštus. Ją 
kamavo itin žiauriai, vidaus organai buvo pavirtę tiže, uždegi- 
mas išplitęs ligi ten, kur nepasiekiu. Apčiupinėjusi supratau, 
kad pramuštas audinys tarp tiesiosios žarnos ir vaginos, todėl 
išmatų pakliūva į vaginą. Išsiėmiau adatą. Susiuvau proplyšą. 
Prisiminiau Hilmą, kuri sykį nuolankiai leidosi susiuvama be 
skausmą malšinančių vaistų. Šitas žvirblelis taip pat gulėjo ra- 
miai, leidosi sudaigstoma. Užtaisiau sužalotą audinį, bet tiesioji 
žarna paliko kiaura. Tos kiaurumos užlopyti negalėjau. Reikėjo 
žarną sutrumpinti arba užtaisyti bitumu, kurio aš neturėjau. 

Apvaliau visą Mašos kūną estišku dezinfekuojamuoju skys- 
čiu ir pamėginau sustabdyti kraujavimą. Visą laiką dainavau ir 

vėsinau karščiuojančiai mergaitei kaktą skudurėliu, suvilgytu 
gyduolių nuoviru. Nieko geresnio tą minutę negalėjau padaryti. 

Ir garsiai pasakiau, nors žinojau, kad beviltiška: 

— Reikia pakviesti gydytoją iš artimiausios stovyklos. 

— Nein! 

Vapėjau vokiškai ir suomiškai, ir man pačiai tame išskyro- 
mis ir mirtimi įsmirdusiame kambaryje mirtis atrodė tartum 
vandeninga gaišena. Visą laiką tartum girdėjau pabūklų, vo- 
kiškųjų priešlėktuvinės gynybos „flakų“, rankinių granatų ir 
granatsvaidžių stiprėjantį griausmą. Karas šliaužė artyn. 

— Užmušk ją. 

Hermanas Gėdelis užsimetė koją ant kojos, išsitraukė iš ki- 
šenės dailiai išraižytą peilį ir ėmė pjauti nagą lyg serpantiną. Su- 
pratau, kad jokie mano žodžiai neturi reikšmės. Dabar manau, 
kad galėjau paimti vieną skalpelį ir durti juo Hermanui Gėde- 
liui į pilvą. Bet aš atsisėdau ant olandiško chirurginio vežimo, 
kurį per operacijas naudodavom kaip stalą, ir ėmiau glostyti jos 
juodus kaip varno sparnas, susiriebalavusius plaukus. Žinojau, 
kad ji mirusi, nors tebekvėpavo, tad kaip mirties priežastis do- 
kumente bus įrašyta 14 f 1, Natūrliche Todestall. Supratau, kad 
mergaitė iš karto mirs, jei vėl paklius į „Operaciją „Ivartas“, kad 
jos išgelbėti negali niekas, niekas, tiktai tu, Johanai. 

Radau tave stovyklos šiauriniame gale. 

— Padėk man, Johanai. Girdi? Koltė greitai mirs. . 

Papurtei galvą apgailestaudamas lyg dėl prasto oro. 

— Ką aš galiu padaryti? 

— Padėk! 

— Kodėl turėčiau padėti? 

— Dėl manęs. Dėl mergaitės. 

— Eik šalin. 

Aš tau nerūpėjau. Tada pasakiau tau tai, ko neketinau saky- 
ti. Žodžiai tik plūstelėjo ir išsklido kaip garai, kaip užkalbėji- 
mas iš nevilties apimtos moters lūpų. Iškvėpiau tai, ką žinojau 
jau kelias savaites: 

— Aš laukiuosi tavo vaiko. 

Bet tu tik stebeilijai į mane. Rodės, kad prisimeni, kas aš tokia. 

— Ruošiuosi išvažiuoti ir mergaitę vešiuosi kartu. 

— Už stovyklos tvoros siaučia karas, - atsakei, lyg ką tik tai 
supratęs. — Ar tu negirdi? 

— Rusų patrankų? 

Aš tai jau tikrai girdėjau, girdėjau diena iš dienos jį artėjant. 

— Kolosjokio kaimo pragaro pragarmė šaukia. 

Pratrūkau rėkti, kad atsitokėtum. Kad aš viena maitinau 
stovyklą, kai pasibaigė konservai, koltų elniai buvo išskersti ir 
jų kaulai apgraužti iki paskutinio šlaunikaulio. Šiaurėje karvės 
pripratusios prie gėralo su kerpėm, juo misdamas ir koltas iš- 
gyvena, o ukrainietis neatlaiko. Išsekę koltų senukai išgyvenda- 
vo maitindamiesi tuo, ko prisiprašydavo pro spygliuotą tvorą: 

— Rivgu, rivgu, atėjūne, atėjūne, išmesk žuvies vidurių. 
Duonytės, duonytės. 

— Palauk dar kelias dieneles, mes išliesime čia cementą. Jos 
plaukios nelyg gulbės Vanzės ežero pakrantėje. 

Apsisukau. Išbėgau pro vartus. Aišku, girdėjau už nugaros 
Vienaausio stūgavimą ir šunų lojimą. Girdėjau įspėjamąjį šūvį. 
Vis tiek bėgau į žliuginą tundrą, bėgau nieko nepaisydama ir 
veikiausiai būčiau pasiekusi Parkiną, jeigu manęs nebūtų su- 
gavę. Po kurio laiko neatlaikė kojos, suklupau, pakėliau akis į 
dangų, kaukte užkaukiau iš liūdesio. 

Ak, mano Dieve, ką tu padarei sukurdamas Johaną An- 
gelhurstą, aimanavau, kai mane pakėlė ir nešė atgal į stovyklą. 
Tu, Johanai, tas, kurį vos gimusį reikėjo nunešti į pelkę ir nu- 
gramzdinus užtrypti, nes tu baisiausiose kančiose skandinai 
moterų giminę. Mane. Tik mane. Mane itin, mane - nors tave 
pamilau ir gavau patirti trumpą laimės valandėlę, o kai palikai, 
atsivėrė mano sielos bedugnė, į kurią krentu iki šiol. Kas rytą 
pabudusi meldžiu Dievo, kad numalšintų tą mano meilės kan- 
čią. Nes aš kankinuosi. Tu - kaip žiojinti skylė manyje, tu — 
mano žvėriškoji dalis, mano sielos ir gyvasties purvas. 

Kai vartai užsivėrė man už nugaros, supratau, jog tapau 
Titovkos Zweiglager 322 stovyklos belaisve. Tu man nenorėjai 
padėti, o Jam aš nerūpėjau, visai nerūpėjau. 

Johanas Angelhurstas 
1944 09 10, Titovka 


= aižarakės koltė pabėgo. Aš ne pabaisa ir nesu blogas. Žai- 
Prano taip sakė, tiksliau, spiegė, kai ją vilko į „Operaciją 
„Ivartas“. Plaukai draikėsi palaidi, vėlėsi apie patikimųjų me- 
dines lazdas, drabužių sagas. Ir apskritai savo elgesiu ji pažei- 
dė stovyklos taisykles: sagos buvo atsegiotos iki pilvo, krūtys 
nepadoriai išsivertė. Nusigręžiau, nes negalėjau žiūrėti. Pik- 
tadarė buvo ta moteris, kurią laikiau tyra ir nesutepta. Prie 
barako jie sustojo, patikimieji kažko paklausė, — neatsimenu, 
ko, bet atrodo, kad aš linktelėjau galvą, nors neprisimenu, ką 
mes kalbėjom. Kažką apie Just ad bellum, karo taisykles. De- 
šimt belaisvių už vieną pabėgusį. Galėtų būti penkiolika arba 
visas kaimas, kaip Ukrainoje. Ten juos suvarė į cerkvę, duris 
užsklendė ir padegė kampą. Liepsnų liežuviai kyla aukštyn, 
kaulai švilpia kaip fleita, laužas pleška kaip Dievo sukurtas, — 
iš kur tai dabar šovė į galvą? Tikriausiai girdėjau sapne. Šito 
niekada nebuvo. Tikriausiai aš pasakiau: 

— Dešimt. 

Nes labai maža ta pabėgėlė buvo. 

Aš nesu blogas. Gyvenime nieko nesu nužudęs. Ir Ukrai- 
noje tokį baseiną kasiau. 

Žaižarakė šaukė ir aš supratau, ką ji rėkia, nors dabar jos 
žodžiai skamba keistai, nes jos burna buvo lyg ko prikimšta, 
kaip mano mamos, o mano mamos dantys buvo prasti. 

— Kaip tu gali su manim šitaip! Subinsukys! 

Nesupratau, ką ji pasakė, ir Ruselio nebuvo, tad niekas ne- 
išvertė, bet iš veido numaniau, ką ji išrėkė. Mintyse perleidau 

žodžius Biest, Monster, Ungeheuer, Scheusal, — aišku, blogai 
ištartus, bet kažkurį iš tų žodžių ji pasakė. O gal dar baises- 
nį. Tai mane įžeidė. Nuvijau juos, mostelėdamas kastuvu. Už- 
griuvo tyla, kaip koks vatinis sniegas. Pažvelgiau į savo iškastą 
baseiną ir atrodė - kaip meistro kasta. Kaip sako dėdė, darbas 
vyrą dirba. Kraštai ilgi, o žemė čia įšalusi. Reikėtų šiek tiek 
chlorkalkių pabarstyti, kad išdegintų laukinius augalus, nes 
peš gulbėms plunksnas. 

Dar ta nuotrauka, kurią Žaižarakė man parodė. Kas ją ins- 
cenizavo? 

Pamačiau ant žemės kuokštą kerpių. Suėmiau jį delnu ir 
vėl pagavo apmaudas. Kodėl niekas nesilaiko nurodymų? Ar 
Žaižarakė nedraudė barakuose veisti visokių gyvių? Tada 
pauosčiau tą kuokštą ir pajutau vaisių kvapą. Plaukai kve- 
pėjo ta moterim - tokiu šėlsmu ir laisvumu, kokiu tvaksi 
tik kai kurių žmonių širdys. Tik vienos moters širdis. Tavo, 
Žaižarake. 

Kur tu dabar? 

Užkabinau tą plaukų kuokštą ant spygliuotos vielos. Paskui 
kuri sklido veikiau iš žemės nei iš erdvės. Ir staiga nežinia ko- 
dėl pasijutau laimingas, pirmą kartą laimingas nuo tol, kai su- 
žinojau, kad mane siunčia į šią stovyklą. Dabar žinau, ką mes 
darysim. Užeis žiema, bet paskui atvirvens pavasaris. Žaižara- 
ke, aš nusivešiu tave į Berlyną, kai prasidės Vanzės pramogų 
sezonas. Dainuosim, irstysimės valtimi iki pat šeštos, maitin- 
sime gulbes, kurių poros vienas kitu rūpinasi mažiau nei mes. 
Mama iškeps štrudelį, pastatys ant stalo agrastų uogienės in- 
delį. Svečių kambaryje paklos patalą su savo išsiuvinėtais už- 
valkalais, su tavimi kalbėsis suomiškai. Žydės kaštonai. Mes 
gersim arbatą iš vyšniomis išpaišytų porcelianinių puodelių, 
o dėdės nebus. Ant židinio atbrailos stovės tėvo nuotrauka. 
Greitai iš lėliukių išsiris blyškūs drugeliai. Pro asfalto proplai- 
šas prie Brandenburgo vartų prasimuš pienės. 

Ilgai gulėjau ant barako stogo ir mąsčiau apie tai. Kokie lai- 
mingi mes būsim. Išsiėmiau mauzerį, paglosčiau. Nusišluos- 
čiau sudrėkusį delną, sušildžiau metalą. Įsivaizdavau, kad tai 
tavo sušalusios rankos. Mes gulime žydinčioje pakrantėje ir 
valgome nuo šakelių avietes, tu vis persergėji, kad neįsidrėks- 
čiau dygliais lūpų. Padedi man ant liežuvio gervuogę, žemuo- 
gę, gerkle nuslenka ir gėlės žiedo piestelė, ir ne kokio nors 
bervidžio, kuris žvelgia tiesiai į šerdį arba supykęs ima badyti. 
Ne, tavo šiurkštus švelnumas užkiša man gomurį ir aš alsuoju 
tavo judančių pirštų ritmu. Tu turi gebėjimą gydyti ir galią ve- 
džioti mano dvasią. Jei tik nori, Žaižarake. Viskas taip ir bus, 
jei tik įkiši pirštus man į burną ir leisi tave pajusti. 

Matyt, ilgai gulėjau ant stogo, įsikišęs į burną mauzerio 
vamzdį. 

Galiausiai nuspaudžiau gaiduką. 

Žvaigždės skriejo savo keliu, ir nukrito viena, o gal dvi. 

Paskui nulipau nuo stogo ir nuėjau gulti. Gurkštelėjau 
„Wurmschnaps“, nurijau bromo piliulę, kad mirusieji neateitų 
į sapnus. Prieš užmigdamas pagalvojau, kad reikėtų neužmirš- 
ti užsitaisyti mauzerio. 

1944-ųjų ruduo, Titovka 


[ oks garsas girdėti, kai išmuša dantis? Turėčiau žinoti, bet 
Arkanas Keista, kad tai užsimiršo. Aš net neprisi- 
menu, ar skaudėjo. Tikriausiai. Prisimenu tik tai, kad buvo 
gėda ir kad netikėtai supratau, jog nesu skaisti. Ta, kuri nebu- 
vo paliesta, šito nesupras. 

Jaunystėje užvis labiausiai didžiavausi gražiais dantimis. 
Mano dantys buvo balti, žvilgantys ir įveikdavo net vilko 
stuburkaulį. Daugelis mano bendraamžių jau buvo išbarstę 
trečdalį dantų, o aš dar turėjau visus. Jounis Nekelė maldavo 
manęs keliauti su juo į Lynahamarį. Aleksejus Ignatenka sakė 
ketinąs slėptis ir man patarė padaryti tą patį. 

— Nebus gerai, jei rytą pastebės, kad dievuškos nėra. 

— Netaukšk niekų, kas čia mane lies. 

Maša pabėgo, bet ar galima mane už tai kaltinti. 

Aš klydau. Pabudau, kai Montja pačiupo mane už plaukų ir 
ėmė vilkti į kiemą. Po pirmos šaltos nakties mano suriesti kojų 
pirštai paliko ant šerkšno skausmingus vingius. Medžioklės 
kieme stovėjo Hermanas Gėdelis, pasipuošęs SS uniforma. Jis 
įsakė vesti mane į karo lauko teismą už tai, kad padėjau pa- 
bėgti belaisvei. Tai jau buvo ne juokai. Aš surikau: 

— Johanai, padėk! 

Tu, aišku, negirdėjai. Hermanas Gėdelis sumušė kulnais ir 
pasakė, kad leitenantas tikriausiai šiauriniame stovyklos gale 
kasa baseiną. Su visu orumu atsakiau: 

— Vyresnysis leitenante! Nuveskit mane pas Johaną! 

Už rankų ir plaukų mane vilko pro barakų eiles ir pro be- 
laisvių žemines. 

Aš niršau, kaip apsėsta rėkiau, spardžiausi. Aš jums dar at- 
simokėsiu! SS komendanto moters liesti nevalia. 

Kai tave pamačiau, visos viltys manyje sutirpo. Tu buvai 
nesiskutęs. Tavo gražūs batai - purvini. Vyzdžiai taip išsiplė- 
tę, kad ragočius būtų pasiklydęs. Tu stovėjai pasirėmęs kastu- 
vu. Buvai nemigęs kelias paras. 

— Neleisk jiems manęs išvesti. 

Užsidengei ausis delnais, lyg būčiau garsiai šaukusi. Išsi- 
traukei marlės skepetą ir prisidengei akis. Nuo adolfino žmo- 
gaus klausa pasidaro itin jautri, akys vangstosi šviesos kaip 
baltakailio triušio. Aš sušnibždėjau: 

— Johanai, aš nešioju tavo vaiką. 

Hermanas Gėdelis įsikišo pareikšdamas, kad aš kaltinama 
pagalba belaisviui. Paklausė, kiek belaisvių sušaudyti — dešimt 
ar penkiolika. 

— Dešimt? - paklausei tarytum nustebęs, kad dėl tokio nie- 
ko sutrukdė tave patį ir tavo kasimo darbą. 

— Jawohl. O šitą - ar šaudysim? 

Vieną šiurpią akimirką pasidingojo, kad sutiksi. Bet tu pa- 
purtei galvą lyg paausy zyziant uodui. 

Hermanas Gėdelis linktelėjo. Tada Montja su kitu patiki- 
muoju ėmė vilkti mane į Medžioklės kiemą. Vėliava su svas- 
tika dryksojo ant stiebo nejudinama vėjo, daugiau slaugių nei 
belaisvių nebuvo matyti. Tą akimirką skaudžiai pasigailėjau, 
kad nepaklausiau Jounio ir nelipau į jo fordą. Kad atmečiau 
Hermano Gėdelio pasiūlytą sandėrį, pagal kurį būtų ganėję 
išskėsti kojas ir leisti jam įsiskverbti į SS grupenfiurerio Joha- 
no Angelhursto mylimąją. Nes Hermanas Gėdelis buvo žmo- 
gus, kupinas apmaudo, ir per mane jis būtų paėmęs tau už 
gerklės, Johanai. 

— Išleisim iš tavęs orą! 

— Ne į pilvą! Išmuškit dantis, tik neduokit į pilvą. 

Montja gūžtelėjo pečiais ir pakėlė savo lugerį. Trenkė buo- 
že tiesiai į burną. 

Jaučiau, kad dantys lūžta, į gerklę klioktelėjo šiltas ir pu- 
totas geležies skonio skystis. Įtraukiau pro nosį oro ir iškart 
viską išvėmiau. Mano galvą trūktelėjo aukštyn — nežinau, 
kieno ranka — Hermano Gėdelio ar kurio kito sargybinio. 
Montja vėl smogė man, paskui dar sykį, dar. Saulė nugręžė 
akis, kai suklupau ant ledo ir Montja ėmė kirpti man plau- 
kus. Iš burnos plūdo kraujas. Jis tekėjo ant apšalusios žemės 
ir aš pagalvojau, kad ateina ruduo, kad kraujas labai gražaus 
raudonumo, ir nusistebėjau, iš kur Montja taip greit atkasė 
žirkles. Dar prisiminiau, kad tu kažkada pavadinai mano dan- 
tis Dievo dirbiniais. Sakei, matyti, kad aš nesu blogos rasės. 
O paskui man akys užtemo. 

Paskui pamačiau, kad tysau ant gulto „Operacijoje „Tvar- 
tas“. Dievas žino, ar ilgai buvau be sąmonės. Prisimenu, kad 
galiausiai pamačiau prie gulto purvinus batus. Neprisimenu, 
kieno. Gal Unto, gal Didžiojo Lamperio, gal kieno kito. Kaip 
ir anksčiau, barake švietė žibalinė lempa. Kažkas buvo paka- 
binęs palubėje šiaudinį sodą. Oro srautas suko sodą ratu — 
pamaži ratu ratu ratu. Žiūrėjau į judantį sodą. Gražus buvo, 
dvidešimt keturių šiaudinių kryžių. 

Pradėjau atsargiai čiupinėtis kūną. Skaudėjo rankas. Sijo- 
nas buvo sukeltas iki klubų, ant šlaunies išdrikusios kažkokios 
gleivės. Bet aš nepersileidau — jaučiau tai. Atsisėdau blyškioje 
prieblandoje, perbraukiau liežuviu dantenas. Buvo grublėtos, 
jautrios kaip kiškio koja, nuplėšus kulkšnį. Priekinių ir kai ku- 
rių krūminių dantų nebebuvo. Pasilenkiau išsispjaudyti į ema- 
liuotą dubenį, kurį buvau pakišusi palovin dėl panašių dalykų. 
Pakišau galvodama, kad gerai nenugrandžiau ir nenutryniau 
lentinių grindų, o rusas skrepliuos visokiom gleivėm. 

Kraujo išspjaudžiau daug. Tikras stebuklas, kad neužsprin- 
gau tuo metu, kai tysojau be sąmonės. Skausmas varstė stubu- 
rą. Klestelėjau aukštielninka. Ir įsistebeilijau į lubų siją, į kurią 


pna. Ji man priminė Lispetę Nekelę. 

Kai Lispetė, gulėdama lovoje, patikliai paklausė: 

— Tu iš tikrųjų tiktai pažiūrėsi, ar vaikai ten gerai laikosi? 

Lisu, mažasis žvirblelis. Atvažiavo su Jouniu į stovyklą pri- 
tvinkusi motinystės laimės. Nereikėjo jai čia važiuoti, nereikė- 
jo prašyti pagalbos ir geležies kremo ir pasakoti, kad numezgė 
man bepirštes pirštines, idant padėčiau jai gimdyme. Kad at- 
sitiko stebuklas ir kad ji nešioja pilve du vaikus. 

— Nes aš labai vaisinga. Bet prisiekiu, kad abu vaikai Joha- 
no. Vienas buvo pradėtas slėptuvėje, kitas - Lynahamaryje. 

Lisu, mažute sesute, tu nenumanei, su kuo kalbi. 

— Aš bijau, kad jie gimdoje nesusimuštų. 

Senesnis ir naujesnis gemalas. Nežinau, ar šitaip gali būti. 
Kartą Autyje priėmiau iš tos pačios moters du kūdikius — vie- 
nas buvo raudonplaukis, antras —- juodaakis. Tikrai skirtingų 
tėvų. Vaikeliai išlindo nusėti mėlynėm, sugniaužę kumštelius 
ir atrodė, kad raudonplaukis įsčiose mėgino pasmaugti juoda- 
akį bambagysle. 

Lisu lūpų kampučiai buvo įtrūkę, jai skaudėjo pilvą. Nuve- 
džiau ją į Kabinetą, paguldžiau į lovą, kad pailsėtų. Paklausiau, 
kaip jos lytis rytais dvokia. Kvapas beveik visada atskleidžia, 
ar vagina pradėjo pūti, ar nelikę nuovalos skutelių, ar gimda 
nenusmuko tarp kojų. 

— Kopūstų troškiniu, - atsakė Lisu. 

Bemaž permatoma, trapi ji gulėjo saulės nutviekstoje lo- 
voje, nutaškyta nėriniuotų užuolaidų šešėlių. Kairysis šonas 
buvo bjauriai išpampęs. Numečiau ant žemės savo lagaminėlį, 
nusispyriau suvarstomus batus ir pastebėjau, kad per skubius 
darbus juos nuklaipiau. 

— Man reikia tavo patikinimo, kad viskas gerai. 

— Ko neprašai mamos pagalbos? 

— Nes pasitikiu tavim. 

Nuėjau atsinešti iš priemenės geležinių replių. 

Kai įėjau, Lispetė kilstelėjo nuo pagalvių ir pareikalavo: 

— Ar prisieki Viešpaties angelais, kad niekam nesakysi to, 
ką dabar papasakosiu? 

Aš tylėjau. 

— Ar prisieki Hilerio bezdalais? —- paklausė Lisu ir jos lūpos 
kreivai vyptelėjo, lyg primiršus savo bėdą. 

— Gal ir prisiekiu, - atsakiau, pati nežinodama kodėl. 

— Johanas pažadėjo mane vesti, kai pagimdysiu vaiką. 

Lispetė suėmė mano ranką, prispaudė prie minkštos krū- 
ties. Pajutau jos kūno putnumą, gyslomis trykščiojančią laimę 
ir mane pagavo siutas stipriai ir skaudžiai suleisti nagus į tą 
vietą, kurią jai tikrai susops. 

— Gali skaudėti. 

Įkišau į Lisu burną drebulės žievės gabalėlį. 

— Sukąsk. 

Tada eterio skuduru užėmiau nosį. 

— Jis nėa toks škyštachiaušiš ka arode... 

Lisu galva nusviro greičiau, nei spėjau suskaičiuoti iki de- 
šimties. Suėmiau delnais baltas kaip pienas jos šlaunis. Pasi- 

Koks šėtono pasalkanda man graužė kulkšnis? Kas mane 
vertė imtis to, ką padariau? Tu įsiskverbei į Lisu tamsioje slėp- 
tuvėje. Nors Jounis gulėjo už poros metrų. 

Stipriai sugnybau replėmis vaisių ir trūktelėjau. 

Visada buvau stipri. Pajėgiu sutramdyti neromytą ragočių. 
Nugnybti Lisu vaisių nebuvo sunku. Lisu suriko iš skausmo, 
nugara išlinko kaip angliškas kabantis tiltas. Nuostabu. Per- 
braukiau liežuviu viršutinius dantis, pasimėgavau lygiu bliz- 
gančiu jų paviršiumi. Ir prisimenu pagalvojusi, kad aš daug 
geresnė už Lisu, Pioukijo šeimininkę, Aučio Henryką ir vi- 
sas kitas. Geresnės doros, geresnių dantų. Narsiai lenkiausi 
šėtono net trisdešimt penkerius metus įr mano putėn tik ta 
nelaiminga lazda buvo įsmigusi ant Kirkonjurhemės kalne- 
lio — gerokai seniau, nei Didysis Lamperis pasakojo, o jeigu ir 
pats Didysis Lamperis buvo į mane įėjęs, tai kas čia tokio? Tu 

vienintelis vyras, su kuriuo aš Viešpaties akivaizdoje gulėjau. 
Prisiminiau Lisu pergalingą džiugesį, kai ji pareiškė: 

— Jeigu pagimdysiu vaiką Johanui, tai turėsiu jį. 

Tada mano širdyje kažkas sudužo, — nežinau kas. Mela- 
gio lūpos slepia neapykantą, o kas apkalbas leidžia, yra kvai- 
lys. Taip sakoma Biblijoje. Lispetė gulėjo priešais saulę ir jos 
dieviškos garbanos spindėjo sykiu su spinduliais, krūtų oda 
blizgėjo, tviskėjo ir karvės pieno išrūgom gražinamas kūnas, 
šonai krusčiojo ant limpamo audinio, saugančio nuo karštyje 
geliančių sparvų. Kokia graži buvo Lisu, kai gulėjo paplūdusi 
krauju, ir tą šėtono palaimintą akimirką mano juodoj sieloj ra- 
dosi priesaika, kad ta, kuri pagimdys tau vaiką, būsiu aš. Dėl 
tavęs kažin ką galėčiau padaryti ir nieko nesigailėčiau. Išplė- 
šiau iš Lisu įsčių ir antrą gemalą. Ketinau duoti jai šamano te- 
palo, kuris apmaldo skausmą, gal ir pilkšvą, pataisuose pavo- 
liotą bromo piliulę. Tada, kai pabus. Bet tokios bjaurios kalės 
prigimties buvau, kad nedaviau. 


Stebeiliju į lubų siją ir ji man atrodo tokia silpna, kaip ir Neke- 
lės namuose, kurie yra kitame pasaulyje. Tame, kuriame gyve- 
nau neliesta, stipri, kuriame nepatyriau karo dantų. Šiaudinis 
sodas „Operacijoje „Tvartas“ virš gulto dar sukasi - lėtai, lėtai. 
Laukiu prieinant purvinų batų prie gulto. 

Mano Dieve, jeigu šitą vyrą gausiu, kito neprašysiu. Gavau, 
ko prašiau. Metas už tai sumokėti. 

Negaliu negalvoti, kad tai Dievo man siųstas išmėginimas 
ir kad tai turi kažkokį tikslą. Antraip šito suprasti negaliu. 
Kodėl man taip nutiko? Juk aš viską dariau teisingai. Aš bu- 
vau iš tų moterų, kurios neužmiršta užsisegioti palaidinukės 
sagų iki pat pasmakrės ir, kaip pridera, rankoves pasiraitoja iki 
alkūnių tiktai troškią naktį. Aš nesu plaukuota ožkarožė nei 
kokia kuliašluostė, nei kokia kempinė, nei subinė, nei šleikšti 
plaušabudė, nei kokia švenčių gražuolė, nei gaisrininkų pom- 
pa, nei keliaraiščio raišiotoja, nei kokia timpa, nei iškviečia- 

ma kekšė, nei kareivių žaisliukas, nei greitadavė šliundra. Nei 
migruojanti plekšnė, nei vokiečių spjaudyklė, nei laplandiška 
lauktuvė, nei koks leidimas, nei koks užėjimas, nei kokie atsi- 
veriantys vartai. Nesu. 

Tai kodėl man taip nutiko? 

Todėl, kad įsimylėjau tave. 

Kur tu, mano mylimasis? Ar jau vakaras? Tu guli ant stogo 
ir skaičiuoji žvaigždes ar kasi savo amžinąjį baseiną, kurį už- 
pildys visiems žinoma medžiaga. 

Prisimenu, kaip Nekelės Aunė mane perspėjo: 

— Aš tau padėsiu. Duosiu dukteriai vemiamosios šaknies ir 
po savaitės ji ateis pas tave prašyti pagalbos. Bet Dievas bus jau 
ne tavo pusėje, supranti? O pajusi karo kumštį, kaip mes visi. 

Nepatikėjau. Nejau mane, Dievo šunytį, užgrius žemiška 
nelemtis. 

— Aš tau padėsiu, jei nori. Bet tuo viskas ir baigsis. Iš ma- 
nęs daugiau pagalbos nesitikėk. 

— Ištrauksi Lispetės gemalą ir turėsi Johaną, —- prisiekė 
Aunė. — Tu tai gali padaryti, karo pabaigoje tavęs niekas ne- 
gaudys. 

Padariau, ką liepta, - užmušiau tavo vaikus, kuriuos nešio- 
jo Nekelės Lispetė. 

Guliu ant gulto ir žiūriu į šiaudinį sodą. Jeigu šitą gausiu, 
kito neprašysiu. Goslumą patyriau, tavo meilę patyriau. Po ši- 
tuo dangum buvai įėjęs į mane visokiom gulsčiom ir visokiais 
būdais, geismo perimta aš šnopavau ir rėkiau į erdves. Tavęs 
turėjau ligi valios. Bet tik dabar supratau, kad ant pimpalo 
galo meilės nėra, o tik nuovargis, skausmas, visokie uždegi- 
mai, ryto saulės nutviekstas ilgesys ir nenuplaunama gėda. 

Aš pajutau karo dantis. 

1944-ųjų rugsėjis, Titovka 


eta ir Jounis drauge dirba valtį. Susitarėme, kad Heta 
mūsų lauks fjorde. Jai čia bus saugiau. Nuo tol, kai už- 
mušė Hilmą, Jounis nervinasi: 

— Tai buvo perspėjimas. Reikia išvažiuoti iš čia. 

Maša straksi aplinkui, nori jiems padėti, tampo valtį tada, 
kai nereikia, bedžioja pagaliu mašinos degimo katilą, o galiau- 
siai išmeta Hetos iškeptą prėską duoną į jūrą, bet niekas nesu- 
pyksta. Per tą smagumą Heta prieina prie manęs ir sušnibžda: 

— Aš apie tave nepasakosiu. Jeigu tu apie mane nepasakosi. 

Lyg aš galėčiau papasakoti. Lyg tai, kas nutiko „Operacijoje 
„Tvartas“, galima apsakyti žodžiais. 

Heta buvo vienintelė, kuriai aš rūpėjau. 

Tysojau ant gulto „Operacijoje „Tvartas“, užsimaukšlinusi 
gobtuvą, ir drebėjau dėl savo vaiko. Nežinojau, kas dedasi už 
stovyklos tvoros, ir atrodė, kad niekas stovykloje šito nežino. 
Ryšiai buvo nutrūkę. Zweiglager 322 — tarsi atskiras pasau- 
lis, kuriame viešpatavo žvėrių įstatymai. Patikimieji darė, ką 
norėjo, vaikščiojo išsitraukę lazdas ir daužė silpnesniuosius, 
spygaudami plonais balsais. Vakarais reikalaudavo papildomo 
valgio davinio ir kitų dalykų. Kas vadovavo stovyklai — Her- 
manas Gėdelis ar savanoriai parankiniai? 

Nesusigaudžiau. Supratau tik tiek, kad tapau belaisve. Vo- 
kiečiai jau nebebuvo ginklo broliai, Kabinete nebekvepėjo 
muskusu, dingo dailių giminaičių nuotraukos. Visa tai atrodė 
neįtikima, bet nebuvo ko paklausti, o ir kaip galėjau paklaus- 
ti. Be dantų sunku šnekėti. Kas daro žmogų žmogumi? Kalba 
ir neliečiamybė. Tai, kad gali pasakyti, ką galvoji, ir tai, kad 

nereikia gulėti ant gulto sukeltu sijonu, baiminantis dar vie- 
no pimpalo. Kalba ir neliečiamybė, o ir viena, ir kita iš manęs 
buvo atimta. 

Aleksejaus Ignatenkos nebuvo matyti. Tavęs — taip pat. Karo 
šuva Hilma kaip niekur nieko priėjo prie mano guolio ir ėmė 
laižyti rankas. Išgirdusi artėjančius žingsnius, mikliai kažkur 
nulindo. Montją atpažindavau visada, nes jis labiausiai dvokė 
gyvatine. Užgriūvančių kūnų svorį tariausi dar ištversianti. 
Ištvėriau gulto bumbsėjimą, gyvaplaukių nelyg skruzdžių ku- 
tenimą apie bambą, bejėgiškas ir piktdžiugiškas kitų belaisvių 
pašaipas — tų, ant kurių jau nelipo vokiečiai ir patikimieji, nes 
atsirado nauja mylimoji —- Frūulein Schwester ir visiems norė- 
josi ją išmėginti, kad jau atsirado proga. Kiekvienas prisimi- 
nė, kaip įsakinėjau, liepiau šveisti plautus saunoje, bjaurėjausi 
nešvariais autais, sakiau, kad nevalyvumas žemina. Kiekvienas 
nūdo išlieti pagiežą ir aš jausdavau ją savo makštim, kai po 
procedūros atsitūpdavau nusišlapinti į emaliuotą dubenį. 

Labiausiai baisinausi, kad kuris nors pervers savo įnagiu 
mane taip žvėriškai, jog prarasiu vaiką. Bet kūdikis buvo užsi- 
spyręs, nepasidavė. Brėkštant, kai likdavau viena, pajusdavau, 
kad manyje tvinksi dvi širdys. Sena ir nauja. Sudaužyta ir ne- 
paliesta. 

Tu nesirodei. Ir Aleksejus Ignatenka nesirodė. Jounis Ne- 
kelė nežinojo, kas ir kaip dedasi. Aunė buvo mane įspėjusi, 
kad gausiu, ko nusipelniau. Tavęs nei mačiau, nei girdėjau ir 
man kilo minčių, kad Hermanas Gėdelis tavęs atsikratė. Adol- 
finas pavojingas vaistas. Pakabinęs nago galiuku ir tą trupinėlį 
ištirpdęs trūkažolių nuovire, žmogus bemat atsidurdavo ant 
debesies krašto ir užtraukdavo „Edelveisą“. 

Tebedirbau slaugės ir Mirties angelo darbus, bet man 
buvo uždrausta palikti „Operaciją „Tvartas“. Žiūrėjau į liesas 
moteris, vakarais po darbų sliūkinančias į mūsų belangį ba- 
raką. Vyrai belaisviai, baigę statybos darbus, parėję gaudavo 
pašlerpti liesos sriubos, kurioje mėsos skutelių pasitaikydavo 

vis rečiau. Vis dėlto jie kiek pailsėdavo ir pasišildydavo autais 
apvyniotas kojas prie dūmtakio, sumeistrauto iš skardinių. 
Bet moterys dirbdavo ir naktį. Viena, randuota papilve, kuriai 
vos prieš pusantros savaitės buvau padariusi keturių mėnesių 
vaisiaus išvalymą, turėjo gražų balsą. Vyrams išėjus, ji atsisės- 
davo ant lovos krašto ir pradėdavo dainuoti tamsoje. Tiktai ta 
tekšėm kvepianti moteris man rodė šiokį tokį draugingumą. 
baisioji, šiurpulingoji Frūulein Schwester, kuri grandė nėščio- 
sioms įsčias ir leido nutikti visoms piktybėms. Ta, kuri atsi- 
vedė į „Operaciją „Ivartas“ savo įdukrą, apsvaigino ją, o pati 
ant laiptų rūkė pypkę, ko! patikimieji vienas po kito dulkino 
mergaitę. 

Bet Maša pati šito prisiprašė! Ji pati buvo kalta. 

Visą nelaisvės laiką vėmiau ir rūpinausi, kad manyje au- 
gantis kūdikis nestokotų maisto. To trupučio griežčių sriu- 
bos, kurios gaudavau, skrandis nelaikė. Pradėjau slapta valgyti 
grindims dezinfekuoti skirtas kalkes, o alkte alkau, dieną naktį 
svajojau apie tokius valgius kaip spanguolių padažas ir gar- 
džiai iškeptos bulvytės. Norėjosi ir tekšių ledukų, bobausių 
padažo, baltojo molio iš upės pakrantės. Ir kraujo. Sapnavau 
po kalnus lakstančius vilkus, gaudžiau juos plikomis rankomis 
ir basomis stovėdama mėnesienoje lakiau jų kraują. 

Sykį mudvi su ta tekšėm kvepiančia belaisve sugavo val- 
gant kerpes, sužėlusias ant sienojų. Vadinau tą moterį Liuo- 
bėja, nes labai smarkiai šveisdavo savo gultą. Jos pilvo odą dar 
ženklino strijos. 

Vėmiau atsitūpusi prie barako sienos, kai ji priėjo. Paro- 
džiusi į mano pilvą Liuobėja paklausė: 

— Hvordan gėr det? Kaip laikaisi? 

Linktelėjau galvą ir atsakiau, kad laukiuosi. 

— Aš tau pagiežos nejaučiu. 

Kitą dieną Liuobėja sugavo statybvietėje gyvatę ir pamokė 
mane ją kepti. 

Pasakė, kad stokojant mėsos reikia pasigauti driežų, tara- 
konų, varlių, tik, esą, prieš valgant reikia juos nudirti arba nu- 
silupti. Aš pravirkau. 

— Gal galėtum man truputį padainuoti? 

Aš pati — migdytoja, užliūliuotoja - nebegalėjau dainuo- 
ti, net savo vaikui paniūniuoti. Heta priglaudė savo nuskustą 
galvą man prie pilvo ir ėmė pamaži raminamai niūniuoti. Jos 
skruostikaulis prie mano pilvo buvo kaulėtas, trapus. Nejučia 
pradėjau glostyti jos šerius. Ir staiga prisiminiau, kad ji atėjo 
čia turėdama raudonus garbanotus plaukus, kaktą dengė kirp- 
čiukai. Iš mano plaukų taip pat bus nuausti povandeninio lai- 
vo įgulos kojinių krašteliai. Arba apklotas, bus padarytas čiu- 
žinio kamšalas, medžiaga barakų sienojų tarpams užkaišioti. 
Mano plaukai susimaišys su bulgarių, žydžių, ukrainiečių, 
lietuvių, egiptiečių ir čigonių plaukais. Jeigu išauš teisingumo 
diena, visų pasaulio moterų plaukai bus suausti draugėn ir pa- 
skleisti virš dykumų, miškų ir kaimų kaip pilkas voratinklis, 
kurį matydami visi jaus kaltę. 

Galvojau, kad jei bus lemta mirti — mirsiu. Vis dėlto no- 
rėčiau tau, Johanai, pasakyti, kad per tave aš net čia, šitam 
-pasaulio pakrašty, patyriau Dievo meilę ir du kartus sutikau 
šėtoną. O tai, ko neišgyvenau su tavim, turėjau svajonėse, sa- 
pnuose net tada, kai pasaulis murdėsi purve ir beprotybėje. 
Visąlaik tiktai apie tave svajojau ir tavęs ilgėjausi, nes buvai 
man vienintelis, nes priklausai man, nes tavo siela many- 
je suglosto pasaulį paplaukiui. Myliu tave, nors mane nuolat 
skriaudei, buvai tulžingas, mergjoda, plačiagerklis vilkas vo- 
kiečio uniforma, bjaurus, kai perimdavo pyktis, ir taurus, kai 
pakylėdavo meilė, nors neužmiršau, kad mane palikai. Bet vis 
tiek myliu tą gerumo tavyje branduolį — buvusį ir tebesantį. 
Mudu į šį pasaulį turime žvelgti dviem akim, būdami vienas 
kitame, nes be mūsų meilės šis pasaulis nelyg tuščias garsia- 
kalbis, kuris audroja žiauria ir bjauria mirtimi. 

1944-ųjų spalis, Bjornės krautuvė 


uotaika subjuro plaukiant į Bjornės krautuvėlę. Buvau 
Nui kad nesirodysiu prieplaukoje. Hetą dėl visa ko 
buvau palikusi Negyvėlio fjorde. Iš tolo mačiau, kad Bjornė 
mus stebi nuo prieplaukos ir taip smarkiai mosuoja, kad vos 
ranka nenulėkė. Nusikeikiau pati sau. Tas Bjornė turbūt turi 
trečią akį, kuri jį saugo nuo pikto. 

— Aha, ir tave jau įspėjo. Hvordan gdr det? Kaip laikaisi? 

Nedrįsau prieiti ir paklausti, iš kur Bjornė žino, kad kaip 
tik šiandien atplauksime į krautuvę. Užtat Jarikis nė nemėgino 
apsimetinėti, o žvilgčiojo čia į mane, čia į Jounį. Man pasiro- 
dė, kad jiedu pažįstami. Bet iš kur, nenumaniau. 

— Kaip sekasi, dukrele? 

Lenkiausi menkės smarvės ir įsibrukau tarp lentynų, kad 
Nudegėlis neįlįstų iš paskos. Vis dėlto jam kažkaip pavyko įsi- 
terpti tarp manęs ir avižų maišelių. Pastebėjau, kad Jarikis bai- 
siai susirūpinęs, kai sušnibždėjo: 

— Ar nesirengi dabar išvažiuoti? 

— Ką? 

— Turi tuoj pat palikti fjordą. 

Jo akys žibėjo neapsimestiniu nerimu. Pasikišau po pa- 
žastim avižų kruopas ir perėjau prie konservų. Rūkytos la- 
šišos iš Lofotenų salų, polako, kurį sykiais pakęsdavau, buvo 
tik konservuoto, skardinėse. Nuo tų džiovintų, apdorotų 
garais ir išdarinėtų šoniplaukų, paprastų ir juodalopių men- 
kių, polakų, brosnių, otų, plekšnių, nuo šamų, kuriuos visi 
vadino jūrų katėm, kniaukimo skardinėse man pasidarė ne- 

kūdikis kitą savaitę pakęs, bet nesisekė. Tarp lentynų linga- 
vo Jarikio galva. 

— Pelės cypė praeitą naktį. Reikalavo, kad išvažiuotum. Su 
tuo Aunės sūnum, - Jarikis nukreipė nykštį įjuodusia panage 
į Jounį, krautuvės gale tartum kažką svarbaus aptarinėjantį su 
Bjorne. 

Aš toliau apžiūrinėjau skardines, o Jarikis stebeilijo į mane 
tarp lentynų. 

— Dukrele, turi iš čia išvažiuoti. 

Nenorom pažvelgiau Nudegėliui į akis. Konservų dėžutė 
iškrito iš rankų. 

Galų gale atpažinau tą veidą. Galva man suūžė ne nuo polia- 
rinės nakties. Ir ne nuo to, kad anksčiau jį laikiau tiktai bjauriu 
seniu. O dėl to, kad jo akyse pamačiau skausmą. Tokį pat, kokį 
mačiau kelių Petsamo samių akyse, kai ant jų protėvių kapų 
iškilo vokiečių bakalėjos krautuvė. Tokiom akim žvelgė vie- 
nas auksakalys, per ilgai stebeilijęs į pašvaistę, ir žinojau, kad 
žmogus, žiūrintis į pasaulį tokiomis akimis, nieko gera iš jo 
nesitiki. Pirmą kartą pamačiau Jarikį vienišą ir seną. Ir kažkuo 
seniai pažįstamą. Pamačiau žmogų, kurį ligi tol tariau tik nie- 
ko vertu bužiu, bjauriu ir šleikščiu. Ašaros buvo užkliuvusios 
raukšlėse, kai jis sušvargždė: 

— Tu iššokai į šį pasaulį kaip žarija. Pervėrei mamą ir likai 
gyva. 

— Ką čia, po velnių, šneki? 

— Prisiek, kad iš čia išvažiuosi. 

Paskui jis kai ką man padavė. Pypkę su išraižytais žodžiais: 
Už nuodėmes bus atleista. Tą pypkę būčiau atpažinusi tarp 
tūkstančių. 

— Vagis. 

— Ašjos nevogiau. 

Ir vis dėlto jis mūvėjo Lisu numegztas bepirštes pirštines. 
Parodžiau į jas. 

Mano pirštas drebėjo. 

— Atiduok. 

Senukas padavė man Lisu mezginėlius: 

— Tos pirštinės pagrobtos iš sudužusio laivo. Pypkė - ne. 

Už nuodėmes bus atleista. 

— Turi manim tikėti. 

Paėmiau pypkę, paglosčiau pirštais. Tas pats glotnumas. 
Prisiminiau, kaip mano gražusis tėtis rūkydavo Sahanperės 
alaus daryklų laikais. Ne šitas Nudegėlis, ne šitas trenktas bai- 
suoklis. Šitas pasirodė Negyvėlio fjorde, kada įsimanė, nė ne- 
pasisakė, kas jis toks. Nesąmonė. Į galvą šovė tiktai tiek: 

— Įsikąsk ją! 

Nudegėlis paėmė pypkę ir suspaudė kotelį suskirdusiom 
lūpom. 

— Ar šitaip? 

— Aš neprisimenu. 

Bet vieną dalyką prisiminiau. 

— Pasakyk, ką tu visą laiką kartodavai? Ką mano mama 
sakė apie raudonųjų idėją? 

— Jeigu raudonųjų idėja iš Dievo, mes jų valdžios niekaip 
neįveiksim... 

Nudegėlio akis suerzino fjordo rūkas ir jis pradėjo kosėti. 

— O toliau? 

— Ojeigu iš velnio, anksčiau ar vėliau pati pasibaigs. 

— Na, ir iš ko ji? 

— Aš nežinau. 

— Tu mane palikai. 

— Man labai gaila, dukrele. Kaip klostėsi tavo gyvenimas? 

Nežinojau, ką atsakyti. Gerai klostėsi. Niekas manęs ne- 
vadino raudonšiknio iškekšine. Ir iš mano bergždumo niekas 
nesityčiojo. Nešokino per lestadijonų susiėjimus, nesakė, kad 
aš pikto kraujo. Sulaikiusi kvapą, nelaukiau žvynais aplipusių 
Didžiojo Lamperio batų prie lovos. 

— O kaip jis galėjo klostytis. Geriau negu nieko. 

— Dabar turi išvažiuoti. 

— Nevažiuosiu. 

— Pažadėk! Aš daugiau niekuo negaliu tau padėti. 

Beliko tiktai linktelėti galvą. 

Tada pajutau, kad nebeatlaikysiu. 

Nubėgau prie valties, palikusi pirkinius. Pasišaukiau Mašą. 
Bjornė dar priėjo atsisveikinti, neatnešė pirkinių, o atėjo pasi- 
kalbėti su Jouniu. Mačiau, kaip Bjornė įbruko Jouniui tris pa- 
sus ir popieriaus lapą, o tas viską greit įsikišo į odinį maišelį 
ant kaklo. 

Susėdom į mašiną. Galvoje zyzė tarytum sparvos, gaišda- 
mos tarp linėjų. Jounis užburzgino variklį ir išvažiavom. Nu- 
degėlis palikęs pakrantėje mojo ranka. Stebėjau mąžtantį jo 
pavidalą ant kranto ir mėginau suprasti, kodėl jis taip išmo- 
ningai melavo ir maustė mane. Bet sykiu jaučiau, kad šįkart jis 
sakė tiesą: 

— Aš pasirūpinau, kad išvažiuotum iš čia. 


Jounis nusikabino nuo kaklo maišelį, padavė man ir aš išsi- 
ėmiau iš jo Bjornės bumažki. Tris pasus ir skubias vizas. Su 
jom mes nusigausim į Švediją, paskui jūra nuplauksime į pietų 
Suomiją. Mašos akys spindėjo kaip karvės mėnesienoje. 

Bet aš nepajėgiau klausytis Jounio ir Mašos džiūgavimo. 
Tas akis aš gerai pažinau, tos akys buvo iš kitų laikų ir kito 
pasaulio: ledinukai, pasivogti minint Rovaniemio Liaudies 
respublikos septyniasdešimt penkių dienų sukaktį, lipnios lū- 
pos, pavasarį laižant sakus, tekančius ką tik pastatytų namų 
sienom, pėdos, šylančios ant įkaitusios uolos Ounasvaros vir- 
šukalnėje. Viskas stojosi į vietas. Aš vėl turiu tėvą. 

1944-ųjų spalis, Negyvėlio fjordas 


er rudeniškai gelsvą prieblandą dardėjom Negyvėlio fjor- 

do link. Jounis vinguriavo su motorine valtimi pakrantėm 
kaip senas vilkas ir aš galų gale supratau, kad jis čia lankė- 
si ir anksčiau. Kad Jounis su Jarikiu turėjo bendrų reikalų ir 
pažinojo vienas kitą nuo seno. Man pašoko apmaudas. Jeigu 
Jounis seniai žinojo, kas toks Jarikis Peltonenas, ar neprivalėjo 
ir man pasakyti? 

— Kodėl nepasakei anksčiau? 

— Ko? 

— Kad tas Jarikis... kad jis mano... 

— Užsičiaupk! Ar nesupranti, kad apie tokius dalykus gar- 
siai nekalbama, — suniurzgė Jounis ir parodė laiškų ryšulėlį. — 
Galėsi paskaityti, kai būsim saugioj vietoj. 

Dangaus pakraštyje pastebėjau sudužusį šarvuotlaivį, bet 
taip toli, kad nemačiau, ar tai „SS Donau“, kuriuo pati atplau- 
kiau į Negyvėlio fjordą. Kitoje pusėje niūksojo vokiečių belais- 
vių stovyklos griuvėsiai. Jos teritorija plytėjo dykroj, aptverta 
spygliuotom vielom ir Jounis pradėjo niurzgėti, pamatęs, kokią 
maišalienę po savęs paliko vokiečiai. Pakrantėje kūpsojo kalnas 
skardinių, fanerinės palapinės lakštų, arklio, o gal asilėno gai- 
šena, — kas galėjo suprasti, buvo baisiai apgraužta žvėrių. 

Nuleidome valtį už uolos toje vietoje, kur buvo matyti šiau- 
rėje kyšanti uola, panaši į ryklio peleką, ir snieguota viršukal- 
nė. Išsikraustėme daiktus ir tankiai apaugusia uola užkopėme 
į Negyvėlio fjordą. Heta pasitiko mus, apkabino Jounį. 

Dabar Heta ir Jounis šnibždasi tarpusavyje. Kai pasibaigs 
karas... Grįšim į Varangerio fjordą ir Kirkoniemį, sako Heta. 

Lašišos ten išplaukia į smėlėtą pakrantę ir laižo kojų pirštus 
kaip šunys. Ir Mašai ten bus gera. Heta šnibžda: 

— Aš žinojau, kad tu sugrįši. 

Jounis pusvalandį buvo pradingęs upės pakrantėje, paskui 
atsirado. 

Netrukus iš išplukdytų rąstgalių ir medžio žievės radosi 
laužas, ant kurio kepė žuvys. Jounis išdidžiai padėjo taukais 
tiškančią žuvį priešais Hetą ir ta supratingai pagyrė jį. 

Jounis paklausė, ar mes neprieštarausime, jeigu nuris išsyk 
visą žuvį. Mes neprieštaravome. Vis dėlto stebėdama tą jo riji- 
mą, aš pradėjau vemti. 

— Ji nėščia, — paaiškino Heta. 

Bet ne dėl to vėmiau. Kaskart, kai valgau upėtakį, aš prisi- 
menu tave. Tu — vidaus vandenų žmogus, išblyškęs Berlyno 
auklėtinis. Vasarą sakei, kad susergi nuo Arkties vandenyno 
žuvies. Sakei, kad mėgsti žvynuotą žuvį — ežerinį ešerį, syką. 
Tokį, kurio odą palietęs matai ir jauti, kad jis kitos rasės nei 
žmogus. Arkties vandenyno lašišos oda primena ką tik iš van- 
dens išlipusio vaiko. Valgydamas minkštą odą jautiesi taip, lyg 
žmogų valgytum. 

— Turi valgyti, - paliepia man Heta. 

Ryju žuvį. Kauliukai tokie smulkūs, kad tirpsta ir prapuo- 
la burnoje. Nekelė ryja nedidukes lašišaites su pasimėgavimu. 
Kai kurie vyrai ir gyvenime taip daro. 

Kai pavalgome, Nekelė prisitraukia Hetą ir jiedu ima siaus- 
ti ant vėstančio smėlio. Nusivedu Mašą pažiūrėti Hilmos kapo 
kauburėlio. Ji nori padėti ant kapo signalinę juostelę, kurią 
rado pakrantėje. 

— Kur dabar Hilma? 

— Laimės šalyje. 

Maša patenkinta klausia: 

— O mes? Ar mes dabar saugios? 

Linkteliu į tamsą. Pasakoju Mašai, kas tenai. Ten tyvuliuo- 
ja žalsvo vandens lagūnos su sidabriško smėlio krantais, ten 

niekas nepersekioja. Ten tiktai lagūnos, kuriose vasarą kara- 
liauja niršūs kirai ir alkos. Tie paukščiai šiauriniame pusiasalio 
kyšulyje paliko krūvas sukapotų dvigeldžių ir sudraskytų jūrų 
žvaigždžių. 

— Mūsų ten niekas nepersekios. 

Nekelė paleidžia į dangų keiksmų papliūpą. Girdžiu, kaip 
jis klesteli ant žemės, pradeda ieškoti žagarų laužui. Įsivaiz- 
duoju, kaip prie ugnies garuoja jų suprakaitavę kūnai. Sė- 
dime su Maša už kalnelio ir žiūrime į danguje įsižiebusias 
žvaigždes. 

— Su tavim smagu kergtis, - Jounis ranka užkabina Hetą 
už kelio linkio ir pargriauna aukštielninką, kai ši mėgina atsi- 
stoti ir nusivalyt sijoną. Susvyravusi ji krenta vyrui po ranka, 
įkniumba nosim į dūmais kvepiančią pakaklę. 

Kerkitės, pagalvoju. Nes kaip tik šitaip tai vadinama. Tada, 
kai kalbama apie nemylimų nevykėlių mėšlungišką trūkčio- 
jimą, kūnų judėjimą, alkstant šilumos. Pimpalo šventė, ar 
vaišės, —- net neprisimenu, kaip Smaukytojas tai įvardijo. Vis 
dėlto žinau, kad taip nėra. Tiedu turi kai ką, ko aš neturiu. 
Jie taps šeima. Heta turės šeimą, nors „Operacijoje „Ivartas“ 
stebeilijo į šiaudinį sodą kaip ir aš. Kaip ji iš stovyklos ištrūko, 
nežinau ir nedrįstu klausti. 

Girdžiu Jounį su Heta tyliai kalbantis: 

— Ar eisi su manim kartu žvejoti? 

— Galėsiu eiti. Jeigu nori. 

— Noriu. 


Paskui ilgai tvyro tyla. 

1944-ųjų rugsėjo pabaiga, Titovka 


roga palikti stovyklą radosi tada, kai jos sulaukt jau nesiti- 
kėjau. Prieš rytinį patikrinimą atlėkė ryšininkas iš sudaužy- 
tų mopedų sukonstruotu savo triračiu „Husgvarna“. Nusiėmė 
šalmą ir kreipėsi į Hermaną Gėdelį, nerodydamas pagarbos. 
Tuo metu už „Operacijos „Ivartas“ barako kasiau duobę išva- 
lytiems gemalams, kurių Hermanas Gėdelis neėmė į kolekciją. 

Kaipmat sumojau, kad kažkas atsitiko. Hermanas Gėdelis 
pasikeitė. 

Atrodė mažiau pasitikintis savimi, kiek suniuko. Buvo gir- 
dėti šūksmai. Montija visus rikiavo: 

— Stovykla evakuojama. Ligoniai lieka čia. 

Įsčiose siūbtelėjo viltis ir baimė. Viltis, kad galų gale mus 
paleis. Bet sykiu supratau, kad taip nebus. „Operacijos „Ivar- 
tas“ moterų iš stovyklos neišleis, kad niekas nesužinotų, ką jos 
čia patyrė. 

Man už nugaros atsirado Hermanas Gėdelis, apsisiautęs 
savo vilkena: 

— Tu žinai, kur kas sudėta. Dokumentai ir nuotraukos. Vis- 
ką reikia sunaikinti. 

— Aš nenoriu jums talkininkauti. 

Hermanas Gėdelis pasvėrė delne lugerį: 

— Paskutinį kartą. Dėl Johano Angelhursto. 

Johanai, dėl tavęs būčiau padariusi ir tai. Kad tavęs nenu- 
šautų. Hermanas Gėdelis liepė man su Aleksejaus Ignaten- 
kos pagalba deginti ir naikinti viską, ką rasiu. Montja sekiojo 
mums įkandin. Lipdama Kabineto laiptais svarsčiau, kieno 
valdžia atėjo ir kas bus su mumis. Uždegiau ugnį. 

Kur buvai tu? Kasei tą savo duobę, gulėjai ant barako stogo, 
o gal tave galų gale nušovė? Ligoniai ir „Operacijos „Ivartas“ 
moterys šautuvų buožėmis buvo suvaryti į vieną krūvą. 

— Išsirikiuot, visiems stot pagal ūgį, — bliovė Montja pro 
Kabineto langą. 

Lyg užvis svarbiausia, kad pirmučiausia mirtų patys ma- 
žiausi. 

Montjos niukinama šautuvo buože, grūdau dokumentus ir 
nuotraukas į žalsvą ugnį. Liepsnos rijo belaisvių duomenis ir 
bandymų su belaisviais aprašymus, dirbtinai sukeltus persilei- 
dimus, mirties liudijimus ir injekcijas. Net liguista Hermano 
Gėdelio nuotraukų kolekcija supleškėjo krosnyje. Paskiausiai 
įmečiau to baltarusio šeimos portretą, kuriame mergaitės 
plaukai prie sprando nuskusti, o berniukas su akiniais laiko 
rankose Bibliją. 

Kai viską sudeginome, Montja pasakė: 

— Ačiū. Trečiajam Reichui jūs jau nebereikalingi. 

Mudviem su Aleksejum Ignatenka buvo liepta stoti į ligo- 
nių eilę. 

Saulėlydžio šviesoje tirtėdama iš šalčio stovėjau paskutinė 
ir mačiau, kaip darbingų belaisvių vorą nuginė prie vakarinių 
vartų. Ligoniai ir moterys vilkosi į šiaurinį stovyklos pakraš- 
tį. Iš pradžių po penkis, paskui — po dešimt. Tolėliau poškėjo 
šūviai. Netrukus supratau, kur mus veda. Prie mano mylimo 
Johano iškastosios kapvietės. Ne baseinas ten buvo kasamas, 
o duobė ruošiantis kraustytis iš stovyklos, sunaikinus tuos, 
kurie neturėtų gyventi. Ar tu tai žinojai, brangusis? Ar dar ką 
nors supratai apie šį pasaulį, ar adolfinas jau buvo nudirbęs 
savo darbą ir tu buvai išėjęs už ribos negrįžtamai? 

Kilo baisinga sumaištis, kai stovyklą užplūdo būriais nuo 
rusų bėgantys kalnų jėgeriai. Vieniems jų buvo liepta pagel- 
bėti evakuojamiems belaisviams, kiti kuo skubiausiai krovė 
įrangą į juodus „Tatra“ sunkvežimius. Vaistų ir maisto atsargas 
vokiečiai būtų sunaikinę, jeigu būtų buvę ką naikinti. Niau- 

rus vakaras dvokė žibalu, patinų prakaitu, skuba ir prastoku 
pypkės tabaku. Iš kažkur atsiradęs išblyškęs komendantas su 
žalia kokarda į suskilusį garsiakalbį bliūvavo nurodinėdamas, 
ką kas turi daryti. Jis paskelbė, kad nevokiečių tautybės dar- 
buotojai - Suomijos piliečiai - privalo tučtuojau evakuotis. 

Širdis krūtinėje pašoko. Aš išsigelbėsiu! Per triukšmą gir- 
dėjau tik sakinio nuotrupas: 

— Finnen... verlassen... unmittelbar...* 

Sunku tai paaiškinti, brangusis. Sunku paaiškinti, kas tuo- 
met atsitiko. Aš tarytum pabudau iš košmaro. Lyg rimbu su- 
šniojus vėl atsiradau gyvųjų pasaulyje. Aš buvau suomė slau- 
gė, ne karo belaisvė. Supratau, kad atgausiu žmogišką vertę ir 
garbę. Apstulbusi išstūmiau Aleksejų Ignatenką iš eilės. 

— Šauk, kad mes suomiai. 

— Negaliu. 

Pasileidom tekini į „Ivartą“ — operacinėje buvau palikusi 
akušerės instrumentus ir du kartoninius lagaminus su Pri- 
keliančiosios „Lotta Sward“ organizacijos uniforma. Ašaros 
temdė akis ir kopdama laiptais aš pargriuvau. Liežuvis išniro 
pro švarplę, palikusią vietoj priekinių dantų. 

Kad tik galėčiau kalbėti. Išsitraukiau iš lagamino lotos 
kostiumą ir taip skubinai puoliau plėšt nuo savęs belaisvės 
suknelę, kad šlaunys liumpsėjo ir nėštumo išpūstos krūtys 
šliurkčiojo. 

— Frdulein Schwester, - atsekęs iš paskos, priešais atsistojo 
Hermanas Gėdelis. Pakėlė savo lugerį. - Manau, jums nėra 
kur skubėti. 

— As is-vajuoju, — išėjo man iš bedantės burnos. Skambėjo 
neįtikinamai. 

— Kai kalba SS hauptmanfiureris, kekšės tyli, - Hermanas 
Gėdelis veikiau smaginosi nei kutrino mane, o paskui smo- 
gė — veikiau iš įpročio nei iš džiaugsmo, kad gavo progą mušti. 


* Suomiai... palikti... tuojau pat (vok.). 

O tu, mano Johanai? Kur buvai tu, kokį rangą tu įgijai, įsigalė- 
jus naujai tvarkai? 

— Johanah uh tai atmokes. 

Hermanas Gėdelis klaptelėjo dirbtiniais dantimis. 

— Johanas Angelhurstas — vargšų vargšas. Jeigu ne dėdė, 
grįžęs iš Ukrainos, Johanas būtų Dachau nešiojęs lavonmai- 
šius su žydais. 

Tada man kai kas šovė į galvą. 

— Ten, Ukrainoje, prie duobės, kur jūs kregždutes kneži- 
not... Juk tai buvo moterys ir tu jas talžei, ar ne? Ne Johanas. 
Jis mušė tave? 

Hermanas Gėdelis tartum neatsiminė, apie ką kalbu. Pas- 
kui jo veidas nušvito pasitenkinimu. Jis vėl pakėlė ginklą ir nu- 
ėmė saugiklį. Pastebėjau, kad jo akys įsodintos labai arti viena 
kitos. 

Dabar tai jau viskas, pagalvojau. Mano Dieve, neleisk šitam 
vaikui numirti! 

Sąmonės toliausia skiltimi suvokiau, kad Hermanui Gė- 
deliui už nugaros stovi kažkoks pavidalas. Neįstengiau žiū- 
rėti atidžiau, nes pasaulį nugulė migla, jis sukosi tolydžio vis 
greičiau. Aiškiai mačiau tiktai Hermano Gėdelio veidą, išsi- 
plėtusias šnerves, dailius skruostikaulius ir dirbtinius dantis, 
kuriuos alko suleisti į mano kūną. 

— Medicinica, atsargiai! 

Aleksejus Ignatenka iškėlė rankas, kuriose laikė kastuvą. 
Kažkas subraškėjo ir Hermano Gėdelio veidą akimirką sting- 
dė nuostaba. Paskui jis krito kniūbsčias ant lentinių grindų, 
glotniai nuzulintų kareivių ir patikimųjų batų. 

O tada jau nebebuvo laiko galvoti. 

Aleksejus Ignatenka nutraukė Hermanui Gėdeliui batus ir 
galifė kelnes. Paskui — vilkeną, rudus marškinius ir uniformi- 
nę kepurę. Ilgas, skirtingų porų kojines su laikikliais. Galiau- 
siai — odines pirštines, kurių viena ant grindų glėbė ginklą, ko! 
Aleksejus nusivilko drabužius. 

Aleksejus Ignatenka pražiodė Hermaną Gėdelį, įkišo į bur- 
ną pirštus. Tada išėmė Hermano Gėdelio dirbtinius dantis. 

Buvau taip nustebusi, kad negalėjau pajudėti. 

Aleksejus Ignatenka padavė man dantis, sausai pareikšda- 
mas, kad nieku būdu neištrūksim iš stovyklos, jei negalėsim 
kalbėti. 

Įsidėjau juos į burną. Dantys man tiko. 

Įkišom Hermano Gėdelio nuogą kūną į maišą nuo pašarų. 
Aleksejus apsivilko komendanto uniformą, aš — lotos. Smul- 
kaus sudėjimo Aleksejus paskendo Hermano Gėdelio kelnėse, 
todėl turėjau surasti virvę joms parišti. Rankovės buvo per il- 
gos, tad paraitojom. Kraujo balas ant grindų uždangsčiau ap- 
klotais, kurie bemat sukietėjo tamsiom dėmėm. Svetimi dan- 
tys burnoje kėlė šleikštulį. 

— Mums nepavyks. 

Vis dėlto susivokiau, kad galiu kalbėti. 

— Davai! Pavyks. 

— Eime! 

Aleksejus Ignatenka papurtė galvą. 

— Net, šitas dar gyvas. 

Atsidusau. Pasilenkusi suėmiau iš maišo išlindusį riešą, pa- 
tikrinau pulsą. 

Dar tarytum tvinksėjo. 

— Pribaikim jį. 

Aleksejus Ignatenka iškėlė savo kastuvą, bet suabejojo. Su- 
siraukė iš pasibjaurėjimo. Padavė kastuvą man. Aš papurčiau 
galvą. Sąmoningai nužudyti negalėjau ir aš. 

"— Šaukimės pagalbos. 

Priėjau prie durų ir sušukau SS karininkui kūdikio raus- 
vumo oda, kad ateitų padėti. Išsigandau, pamačiusi atbėgant 
pažįstamą sargybinį. Palei uniforminės kepurės kraštą, toje 
vietoje, kur turėjo būti ausis, žiojėjo švari, ovali skylė. 

— Belaisvis mėgina pabėgti! — sugrabaliojau ir išstūmiau 
žodžius iš burnos vargais negalais, bet vis dėlto išstūmiau. 

Atbėgęs antras kareivis pamatė SS karininko uniformą ir 
atidavė pagarbą. 

Aš žiūrėjau į Vienaausį, o jis žiūrėjo į mane. 

— Ką su juo darysim? — paklausė Vienaausis. 

Su palengvėjimu atsidusau. 

— Išmeskite į Titovkos upę, - atsakiau, nes daugiau nieko 
nesugalvojau. 

— Jawohl! 

Vienaausio atsake girdėjosi balso kaitos gaidelės. Akys 
buvo liguistai apsiblaususios. Išeidama nejučia žvilgtelėjau į 
jo kojas ir pamačiau, kad kelnės išlygintos, kaip liepia įstatai, 
o batai nublizginti banginių taukais. Tik kad ne tos kojos juos 
avėjo. Sumojau, kad tų batų nė sykio nemačiau prie savo gulto 
„Operacijoje „Ivartas“. 

Apsivilkęs esesininko uniformą Aleksejus Ignatenka sto- 
vėjo ir pliaukšėjo Hermano Gėdelio rimbu sau per šlaunį. 
Sargybiniai čiupo maišą ir pasileido tekini į šiaurinį stovy- 
klos galą. Tą akimirką, kai durys paskui juos užsidarė, iš po 
mano lovos iššliaužė karo šuva Hilma ir ėmė linksmai viz- 
ginti uodegą. 

Aleksejus parodė kuprinę, į kurią buvo sugrūdęs Gėdelio 
vilkeną ir šachmatų lentą su figūromis. 

— Davai! Bėgam? 

Du kartoniniai lagaminai tebestovėjo „Operacijos „Ivar- 
tas“ sargybinio būdelės kampe. Nuėjau jų pasiimti. 

— Ar jau viskas? Vsio chorošo? —- paklausė Aleksejus Igna- 
tenka, kai, nesidairydami į šalis, žygiavome stovyklos vartų 
link. Jis pasakė daugel dienų pralindėjęs valgyklos rūsyje ir 
naktimis valgęs sąvartyne rastus žuvų vidurius ir karvių ėdesį. 

Žemė po mūsų kojom gurgždėjo ir kniaukė, leidosi tamsa. 
Prie kapvietės slinko paskutinės sergančių belaisvių gretos, 
niekas jų jau nešaukė pavardėmis. 

— Aš — suomė Schwester, o čia - Kommandant Herman 
Gėodel. Mums reikia pasiekti Parkiną. 

Sulipome į mašiną. Hilma trynėsi man apie kojas, pradėjo 
laižyti odos lopelį tarp kojinės ir vilnonių kelnių klešnės. Visą 
kelią sėdėjome susiglaudę šonais ir įsitempę klausėmės šūvių 
pokšėjimo už nugaros. 

Pagaliau pavakare, kai pamatėme Parkinos rytinėje pusėje 
debesis ir sklembiančių prožektorių šviesas, aš paslapčia pa- 
ėmiau Aleksejų už parankės ir spustelėjau. Kai prisiliečiau, 
Ruselis sudrebėjo visu liesu kūnu, ir aš tikėjausi, kad vairuo- 
tojas šito nepastebėjo. Vis dėlto pasilenkiau prie Aleksejaus ir, 
suspaudusi lūpas kaip moliuskas, šnibžtelėjau į jo stačią ausį: 

— Spasiba, Aleksej. Aš tau neapsakomai dėkinga. 

1944-ųjų spalis, Negyvėlio fjordas 


| Pao iš ryto aš išvažiuoju. 
Paukštukas stovi prie krosnies, mindžikuoja kojelėm. 
Taip, aišku. Tegul važiuoja. Su savo prakauliom kojelėm ir 


patinusiais sąnariais, įpročiu kraipyti sprandą, lyg pakrantėje 


svarstant, ar verta nerti į vandenį. Apkabinu jos kaulėtą kūne- 


lį, suspaudžiu ir išsigąstu, kad ji vis dar netiki, jog jaudinuosi 


dėl jos. Suimu negrabiai nukirptus kirpčiukus, - tikros kerpės 


kedenės, ir jomis kas nors turės pasirūpinti. 


— Stovykloje aš neleidau jų nukirpti. 
Primenu jai, kaip reikia kas vakarą šukuoti plaukus. Mažų 


mažiausiai penkiasdešimt kartų perbraukti banginio kaulo šu- 


komis, trinkti skystu muilu, užsikišus už ausies nešioti gėlę. 


Maša klausia, kodėl nevažiuoju drauge. 


— Aš atvažiuosiu paskui. 

— Tada padarysi man aitvarą? 

— Aišku, — meluoju taip, kad gerklę suima. 

— Tu menkai juos pažįsti. 

Jounis kartoja tai jau kelios dienos. Kad negalės man padė- 


ti, jeigu čia pasiliksiu. 


— Ar padarysi man slides? 

Jounis dvejodamas pešioja barzdą: 

— Nepadarysiu. Tu vis tiek mirsi. 

— Vis dėlto aš pasiliksiu. 

— Tu per gera, kad palikčiau tave čia numirti, supranti? Ga- 


lėjau anksčiau tai pasakyti, bet nedrįsau. Tave čia užmuš. 


Nekelės akys žiba palei tamsos ir šviesos ribą. 
— Jis tau netinka. 

— Aš negaliu be jo. Nuo tos akimirkos, kai pamačiau. 

— Na, fjorde tą visi suprato. 

— Tu niekada nemokėjai meluoti, net moteriai. 

Pasilenkusi paliečiu pirštu juodus Nekelės barzdos šerius. 
Rankos kvepia žuvim, kaip ir barzda. 

— Nebijok. Viskas bus gerai. 

Jounis pasiduoda. 

— Ta meilė saldi, - kimiu balsu sako jis. 

— Anksčiau tau barzda nežėlė. 

— O tau dabar neželia plaukai. 

— Anksčiau manęs kekše nevadino ir galvos neskuto. Kodėl 
jie dabar moterims galvas nugremžia? 

Jounis ištiesia ranką, paglosto jau kiek sužėlusį pakaušį. 

— Kodėl aš neišvežiau tavęs iš stovyklos! Juk viską mačiau. 

— Tu nė pusės nematei. 

Buvau pažadėjusi Hetai niekam nepasakoti, kas dėjosi 
„Operacijoje „Ivartas“. 

— Aš to net negalėjau numanyti. 

— Tu visada buvai pašėlusi ir... drąsi. 

— O tu visada toks pat bailus. 

Jounis susigaužia, ima bedžioti žarstekliu krosnyje anglis. 

— Išsivešiu jus jėga. 

— Aš nevažiuosiu, nes pažadėjau Johanui. 

- Jis jau ne toks, koks buvo. 

Tai tiesa. 

— Anksčiau buvo anksčiau. O dabar yra dabar, — sako 
Jounis. 

Tai tiesa. 

— Nereikia įsikibus laikytis praeities. Neverta ilgai ja ka- 
muotis. 

Ne, ne, verta. Heta suima mano šilkinius plaukus, pašiau- 
šia. Mėginu nusišypsoti, bet dirbtinių dantų šypsena slepiu 
liūdesį. Plaukai užaugs, dantys ne. 

— Vežkis Hetą. Ir Mašą. Aš pasilieku. 

Tada Jounis pagrabinėja kišenę ir kai ką įspraudžia man į 
delną. Lopšio pakabutis. Papuošalas, kurį dovanojau Johanui. 

— Radau ant Milijono tilto turėklo. Ar dabar tiki? 

— Kad jis gyvas? Aš tikiu. 

— Juk ne tai tas reiškia. 

— Perduok linkėjimų Lisu. Pasakyk, kad aš apgailestauju. 

Jounis ištraukia iš krepšio ryšulėlį. 

— Tėvas davė tau paskaityti. Vėliau, kai bus ramu. Bet ką aš 
su tavim padarysiu. Imk. Kada nors paskaitysi. 

Jounis susigaužia šalia Hetos, Maša tarp jų kojų inkščioja, 
mergaitė jau sapnų karalystėje. Įsitaisau prie krosnies. Vėliau 
ilgai stoviu prie lango ir žiūriu į fjorde nusileidusį mėnulio 
tiltą. Iš ūkanos ant ragočių elnių išjoja dviese - vienas aukš- 
tas, su juoda barzda, kitas - labai mažas, abu joja atstatę ietis. 
Palaukiu, kol tas vaizdas dings kartu su miglos sūkuriais virš 
vandens verpetų. Šaltis sruvena pakrante, gniuždo tekšių la- 
pelius vieną po kito, bet man nešalta. 

Atsigulu ant grindų. 

Heta susirietusi ramiai miega Jounio glėbyje. Ji spaudžia 
vyro tvirtus nykščius prie savęs tol, kol pajunta jo širdies dū- 
žius net pirštų galiukuose. Nes čia jai gera ir saugu. Prieš už- 
migdama pagailestauju, kad šitaip nebus. Nors anksčiau buvo 
anksčiau, o dabar yra dabar, kaip sumąstė Jounis, šitai nieko 
nekeičia. Tegul tave velniai, Johanai Angelhurstai! Kad ir rei- 
kėjo tau atkeliauti į šitą raganių žemę, lįsti į akis ir vilioti mane 
mirtingą, dabar vaiką nešiojančią moterį. Sugniaužiu delnuo- 
se Lisu numegztas bepirštes pirštines ir įmetu pasą ir skubią 
vizą į krosnį. 

Nesigailiu, nors turėčiau gailėtis. Aš lieku čia, o visi išva- 
žiuoja. Aš pažadėjau ir pažadą tesėsiu. Nes turiu viską atpirkti. 

1944-ųjų rugsėjis, Parkina 


Dra kartą Nekelės Lispetę mačiau Parkinoje. Suomes 
vežė į Kyruną. Karo belaisvių srautas nuo uosto judėjo 
Tarneto ir Neue Strasse pusėn, keliu, kurį kažkada statė dau- 
gelis tų vargšelių. Šitie išlikusieji, vienų kaulų ir odos, dabar 
apsiblaususiom akim, šliaužė į mirtį. Tuos, kurie parkrisdavo 
pakelėje, organizacijos „Todt“ karininkai stūgaudami daužė 
šautuvo buožėm. Iš dangaus it lopšinės garsai liūdnai leidosi 
maži sniego kąsneliai. Visada mėgau pirmąjį sniegą, bet dabar 
jis man varė šiurpulį. Nors pro šalį žygiavo tūkstančiai vyrų, 
negirdėjau jų medpadžių kaukšėjimo. Gal todėl, kad snigo, o 
gal todėl, kad jie patys buvo labai lengvučiai. 

Sunkvežimiuose stovinčių moterų veidais slinko krintan- 
čių sniego kąsnelių šešėliai. Jos stirksojo kėbule kaip į sker- 
dyklą vežamos kumelaitės su baltom žvaigždėm kaktose, jų 
apraudusios akys dėbsojo su pikta nuostaba, kai žvelgė į mu- 
dvi su Maša, savom kojom žygiuojančias vokiečių būryje. Aš 
bijojau susitikti Lisu. Bet ji išskėtė rankas: 

— Sesute, kodėl nevažiuoji su mumis? 

Lisu prašė, maldavo, kad drauge su visom evakuočiausi į 
šiaurės Švediją, o iš ten — atgal į Suomiją. Vis dėlto padavė 
minkštutį paketėlį. 

— Čia tau, kad rankos nešaltų. Prastai tau dabar sekasi, sesute. 

Ir pati taip pagalvojau, stovėdama ir drebėdama iš šalčio 
uoste. Visur šlubčiojo, klibikščiavo sužeisti kalnų jėgeriai, ap- 
rūpinimo skyriaus pareigūnai, suomiai esesininkai. Lisu pa- 
kreipė savo širdies formos veidą ir kažkur sušvitęs prožekto- 
rius nutvieskė tarsi druskos kristalais aplipusias blakstienas. 

— Kąjie tau padarė toje stovykloje? 

Aš tylėjau. 

— Ar nematai, kad šitą karą mes jau prakariavom. Gyvų 
mūsų ten nesuvalgys, iš pradžių gal su piktumu žiūrės, paskui 
tikrai atlyš. 

Norėjau tuo tikėti. 

— Vokiečių vaikinai Jouniui sakė, kad bent jau mūsų namus 
traukdamiesi sudegins. 
tarytum negirdėjo šito. Dauguma abejingai žvelgė prieplau- 
kų ir bangolaužio link. Kelios buvo pažįstamos. Helpio Laina 
verkšlendama trynė apdaužytus batus pirštais su nugraužio- 
tais nagais, Aučio Henryka nepasigėdijo užtraukti giesmę, už 
kurią per lestadijonų susiėjimą būtų gavusi į kuprą: „O Vieš- 
patie, jei aš vargšas keleivis ant žemės... Ji ir anksčiau mėgo 
vadovauti. O dabar stovėjo ir bliūvavo kaip kokia šėrikė. Iš 
karo vedybinių atostogų grįžęs jaunikis ją pametė, nes sugavo 
svetimaujant su patikimuoju rusu. Nutempė ją už ausų į sau- 
ną, apiplovė putę degtine su žibalu ir sugirdė tą mišinį rusui, 
o paskui nuginė su šautuvu į kalnelį. Pažvelgiau Lisu į akis ir 
nepamačiau jose jokio priekaišto. Jos švelnios trumparegės 
akys žvelgė į pasaulį be jokios klastos. Jose žvilgėjo būsimos 
vasaros naktys upės pakrantėje, Joninių laužas ir geltonieji 
burbuliai. Šalies atstatymas, kavos pakaitalas ir lėtai šylanti 
sauna. Ant langų virpsėjo jos pačios vąšeliu nunertos užuolai- 
dos. Lisu pakasė man ranką ir pasilenkusi prigludo skruostu 
prie mano nuskustos galvos. 

— Ir Untas iš Tamisario kalėjimo greit sugrįš. 

Nieko neatsakiau, o Lisu ir nelaukė atsakymo. Sučiauškė- 
jo, kad aš tikrai gaučiau akušerės darbą ligoninėje, kai jas at- 
statys. Ir medicinos seserys visad reikalingos, juolab per šitą 
pasaulio gaisrą niekas tokios žinovės lengva širdim ir be jokio 
pamato neatstums. Žmonės tikrai supras. 

— Ir mes turėjom... — sušnibždėjo Lisu, stebeilydama blau- 
siom žvaigždės akim. 

Ir staiga mane nusmelkė toks baisus ilgesys. Pagavo noras 
pasilenkti, pauostyti jos krūtis ir pienu kvepiantį sprandą, bet 
kažkas sulaikė. Mano apgaulė. Į krosnį sukišti gemalai. Ar ji ką 
nors numanė? Bet Lisu veidas, pridengtas kailine palaidine, 
atrodė toks pat paikas ir naivus kaip anksčiau. 

Paskui ji vėl pratrūko visokiausiais niekais. Untas mane 
ves, ir ja pačia kas nors pasirūpins. Koks nors turtuolis iš Ke- 
mijokio bendrovės. Jis pastatys namą šalia Didžiojo Lamperio 
trobos, iš Salos kirtaviečių greitai vėl pradės plukdyti rąstus ir 
mums slapčia šiek tiek prikabins, kai naktį paleis nuo aukštu- 
pio. Jie surengsią talką, o paskui vaišes. 

— Aš negaliu pakęsti jo batų. 

— Na, tai nušveisi. 

Greitai vėl vyks mugė, atvažiuos barzdota moteris ir lap- 
landai su savo kailiais rogėmis atšliuoš, per prastovas ateis 
sielininkai, o per Jonines atveš krokodilą ir du negrus autobu- 
su, kaip 1929-aisiais, pameni? Lisu šnekos skambėjo kaip gra- 
žūs kliedesiai po gyvenimo Stalag Zweiglager 322 stovykloje. 
Norėjau jais tikėti. Norėjau turėti šalia ir vieną, ir kitą — ir 
Lisu, ir tas melagystes. Kodėl gi ne? Kur man daugiau, jeigu 
ne suja! 

Nuėjau paklausti, kada išvažiuojam. Vairuotojas, kuris 
rūkė papirosą, lyg negirdėdamas pirštine nusišluostė panosėj 
sustingusį lašą. Pasitaisiau ant pečių vilkeną ir pakartojau gar- 
siai, kaip įsakinėdavau stovykloje. Vairuotojas didžiuoju pirštu 
ir nykščiu suspaudė nuorūką, numetė į šalį. 

— Kk-kk-kekšė, - tyčia nusispjovė ant mano odinių pusbačių. 

— Ką? 

Atsigręžiau į vairuotoją ir jis nenusuko akių. Pažįstamas 
vaikinas - Alakuno Jakimas. Vyzdžiai žvilgėjo lyg apšalęs ni- 
kelis, kai dar kartą aiškiai ištarė: 

— Kekšššė. 


lia švelni cukraus vata. Ji nusišypsojo mudviem su vairuotoju 

kino žvaigždės šypsena. Gal jai niekada neteks išgirsti tokių 
žodžių. Mano klausa visada buvo geresnė. 

Tada pažvelgiau į kitas moteris. Negalėjau jų gailėti. Nė 
vienos jų nebuvo tarp tų suomių medicinos seserų ir virėjų, 
kurios tarnavo vokiečių kalnų kariuomenėje. Kažin ar tos mo- 
terys užkariautojus įsivaizduos kitaip, nei matė „mažajame 
Berlyne“ — Rovaniemyje ar Lynahamaryje. Aš buvau ne tokia, 
kaip šitos švarios mano ginklo seserys, nešiojusios kareiviams 
į namus limonadą. Aš buvau vokiečio kekšė, o tokiai mote- 
riai bus nelengva pralaimėjusiųjų Suomijoje. Ir komunistas 
jau peilį galando, rengėsi išmėginti dantis vokiečių nuotakų 
kaulais. Grįždama būčiau parsivežusi savo išgamą. Ko gera, 
„Operacijoje „Ivartas“ užsikrėčiau venerinėm ligom, kurių 
neišgydo gyvsidabrio ir elnio taukų tepalas. Bet laukė ir bai- 
sesni dalykai, mano dvasiniai sužalojimai, kurie buvo sunkiau 
pamatomi. Būčiau sugrįžusi į sudegintą Laplandiją ginklo 
brolių suteptais sijono palankais, ir dėl ko? Dėl gašlumo aki- 
mirkos, pasakytų. Dėl greitai plyštančių kojinių, pigaus pran- 
cūziško konjako, gelsvų susiraukšlėjusių razinų, atsitiktinių, 
ant šlaunų išsiliejusių, į sakuotus valgyklos rąstus pasitrynu- 
sių atsisveikinimų? Jie šito nesupras. Kad aš negalėjau rinktis. 
Meilė žiauri, ji nepaiso amžiaus nei rasės. 

Apsisukau ant kulnų ir nuėjau į muitinės pastatą. Paaiški- 
nau AOK20 karininkui, kad tarnauju Vokietijai ir kad esu pa- 
skirta dirbti į Narviko laivą. 

— Jawohl, — pasakė karininkas, vartydamas uosto sąrašų 
knygą pilkais viršeliais. - Natūrlich. „SS Donau“ gydytojas 
susirgo plaučių uždegimu. Bet tik kvailys dabar gali plaukti į 
jūrą, nes rusai fjordo prieigose bombarduoja iš peties. 

Gūžtelėjau pečiais. Leitenantas nužvelgė mane ir suniurnė- 
jo, kad uoste rasiu vaistų sandėlį, ten galiu pasiteirauti reikia- 
mų dalykų. Mes abu suprantam, kad lauko ligoninėje aš nieko 
nepešiu, greičiau gausiu ruso galvą nei tvarsliavos ir penici- 
lino. Jis uždėjo antspaudą ant mano bumažki. Pririšau savo 

kelioninius lagaminus prie abiejų lazdos galų, kaip stovykloje 
išmokau iš Baltosios jūros karelų, užsidėjau lazdą ant pečių ir 
pašaukiau Mašą. Atsigręžusi paskutinį kartą nužvelgiau Lyna- 
hamario uostą. Vėjas blaškė tirštas sniego dulkes, Neitiniemio 
uolos liežuvio nebuvo matyti. Kairėje stovėjo žuvies perdirbi- 
mo fabrikas ir „Suomijos žvejybos“ prieplauka. Aukštyn kilo 
barakų voros, baltai švytėjo muitinės pastatas. Akis neužgrie- 
bė vienuolyno, viešbučio ir lavoninės už jo. Prieplaukose kro- 
vėjai paskubomis stūmė, kėlė, tempė, rideno ir traukė karinę 
amuniciją į plienašonius laivus, vyrai mėtė ant denių maišus. 
Juodi sunkvežimiai, pneumatiniai siurbliai, žvejų valtys, ga- 
myklų kaminai, net fjorde anglų įkurtas povandeninių laivų 
parkas — viskas atrodė taip pat, kaip man išvažiuojant, ir vis 
dėlto kitaip. Anapus Parkinos stirksojo šešiolikos tūkstančių 
kryžių kariauna žuvusių vokiečių garbei. Nei raudonos pliuš- 
kės skrybėlės, nei prieplaukoje žuvį traukiančio kolto berniu- 
ko. Praeityje liko ir vakaras, kai gėrėme „Warmschnaps“ iš 
saulės ženklais išpaišytų taurių. 

Paskutinį kartą pakėliau akis į dangų ir paprašiau Viešpa- 
ties duoti ženklą. Ir tada patyriau regėjimą. Nuo Kalastajasa- 
rento pusiasalio pakilo rusų artilerijos sviedinys, šovė tiesiai 
į dangų, o paskui — į žvaigždę ir aš vienintelė mačiau, kaip ta 
žvaigždė nukrito. Žvaigždė buvo iš Šuns draikos žvaigždyno, 
to, kurį daug sykių tau rodžiau danguje, ji užsiplieskė skaisčia 
liepsna ir nukrito netoliese. Trys angelai pūtė varinius trimi- 
tus virš Išsigelbėjimo kalno. Ir aš prisiminiau tą vakarą, kai 
mudu gulėjome ant barako stogo, ir tai, ką tada pasakei. Su- 
pratau, kad Viešpats man atsiuntė ženklą. Apsisukau ant kul- 
nų. Spindulingoji Lisu stovėjo sunkvežimio kėbule ir verkė, 
kai aš, nė ašarėlės neišspaudus, žengiau pakeliamuoju tiltu į 
šarvuotlaivio „SS Donau“ denį, įdurmu sekama Mašos. 

Johanas Angelhurstas 
1944 09 25, Titovka 


isi išvažiavo. Pabudau iš ryto šaltame barake be apatinių 

kelnių. Buvau pridaręs į lovą. Paskutinį kartą man taip 
nutiko tada, kai mirė tėvas ir pamačiau tą Dalarnos stiliumi 
išpaišytą skrynią. Tiktai skrynią, tą tuščią relikviją, iki šiol liu- 
dijančią, kad tėvas buvo netikėlis. Ta pati skrynia dabar riog- 
so Negyvėlio fjorde. Nes skrynia ta pati, nors negaliu paaiš- 
kinti, kaip ji tenai atsidūrė. Kaip laikosi mano mama Anikė? 
Ar ji laiminga su mano dėde? Ar ramiai kape ilsisi Horstas 
Veselis, tas Trečiojo Reicho kankinys, peštukas, apdainuotas 
dainomis, o už ką? Už tai, kad laiku numirė ir dabar nemato 
mūsų gėdos. 

Guliu lovoje. Kūnas prišalęs prie čiužinio. Aš be apati- 
nių kelnių. Jeigu tėvas man ką nors įkalė į galvą, tai taisyklę, 
kad vaikinas privalo dėvėti padorias apatines. Ne tas pilkas 
kareiviškas, ne kito jau panešiotas. O kelnes su patvariom, 
„Husgvarna“ nusiūtom dvigubom siūlėm, neprikimbančias 
prie kareiviškų kelnių. Jos šiltos, jas nešiojant giminės pratę- 
simas užtikrintas. Tokias mama man siųsdavo į Ukrainą, iki 
ištekėjo už dėdės. 

— Žaižarake, — šnibždu. — Kur tu? 

Baseinas užbaigtas. Norėčiau tau tai pasakyti. Kad basei- 
nas užbaigtas ir mudu galime išvažiuoti. Mėginau perduoti 
žinią į Parkiną, kad kas nors atvažiuotų padėti. Reikia atvesti 
į baseiną vandenį. Inžinierius, kuris statė naujuosius įtvirtini- 
mus, turi pamokyti, kaip tai daryti. Titovkos upė per žemai, 
bet gal galima įrengti kokius nors siurblius? Norėčiau, kad kas 

nors įvertintų mano darbą. Pasakytų: Johanai, prisiekiu Alari- 
ko kapu, tu šaunuolis. Trečiojo Reicho siekiai tau svarbiausia. 
Tu didvyris, tau nėra lygių. Tu nuostabus, tu niekada neklys- 
ti. Nevertėjo taip plėšytis. Bet šitoks abejingumas, Žaižarake, 
mane žeidžia. Tokį darbą dirbti Dievo užmirštame amžinojo 
įšalo krašte — ne vaikų žaidimas. Reikia prisiminti, kad žemė 
čia labai kieta, Kolosjokio kasykloms dirbant žemė nuolat dre- 
ba. Reikia žiūrėti, kad iš žemės gelmių neištrūktų kokių pra- 
amžių ir neįsigautų į žmonių sapnus. 

Žaižarakė neateina paklausyti, ką pasakysiu. 

Užtat guliu tuščiame Kabinete ir žiūriu pro langą į upelį. 
Turbinoje įstrigęs paukščio sparnas. Ir sukasi lėtai, hipnotiš- 
kai, kaip į apžvalgos ratą įkliuvęs angelas. Neužuodžiu jo, nors 
jo kvapas turėtų būti toks, kaip perpus perkirsto kūno. Pūki- 
nės pagalvės ir svaigalų, kurie yra kraujas. Man vėl reikia vais- 
tų. Tada galėsiu aiškiai mąstyti. 

Išeinu į lauką. Nieko nematyti. Nei patikimųjų, nei Hol- 
derio Heiderio, — tiesa, jo seniai nematau. Kur jis? Kur zon- 
derkomanda? Hermano Gėdelio nematyti. Vadinasi, aš tapau 
hauptšturmfiureriu - stovyklos vadu. Bet neturiu kam įsaki- 
nėti. SS karininkų nematyti, nei puskarininkių, nei karo poli- 
cininkų. 

Barakų O sparnas dega. Savanorių parankinių D skyrius su- 
griuvęs, sandėlis skendi liepsnose. Vandens talpyklos, kurios 
stovėjo už „Operacijos „Ivartas“, tuščios, ginklų sandėliai su- 
sprogdinti. Lyg po šventės, į kurią daugiau nieko nepakvietė. 

Vis dėlto džiaugiuosi. Aš užbaigiau darbą. 

Nelengva buvo nusikasti iki baseino. Žemę traukė ledas. 
Traškėjo po kojom, kai ėjau, aš keiksnojau, sakiau sau, jog ra- 
portuodamas apie tai Partijai pridursiu, kad kitą kartą susi- 
rastų kitą žmogų tokiam neįveikiamam darbui atlikti. Rytinis 
ledas traukė vakarykštį purvą ir aš pastebėjau sušalusius pėd- 
sakus. Basų kojų. Rasės išsigimimo laipsnį nesunku nustatyti 
pagal pėdos skliauto aukštumą. Daugumos čia praėjusių pėda 

graikiška. Ar taip gali būti? Šitų išsigimėlių nuo Volgos vin- 
gio. Senovės minojiečių pėdos skliautas garsėja grakštumu, 
Alariko kape buvo auksinė jo mylimosios pėda. Aš tai žinau. 
Hermanas Gėdelis kažkada ieškojo Alariko kapo Busento 
upėje. Rado tiktai auksinę keltį. Mano mylimosios Žaižarakės 
pėdos skliautas gražiausias pasaulyje, kulnai per stambūs, bet 
pirštai gražūs. 

Staiga suskaudo didįjį kojos pirštą. Tik dabar pastebėjau, 
kad pats išėjau basas. Pasilenkiau išsitraukti į koją įsmigusios 
šukės ir ta šukė man pasirodė kaip sudužusių apvaliais stiklais 
akinių, kuriuos nešiojo vienas vaikas. Išsitraukiau tą stikliuką 
ir sutraiškiau. 

Priėjau savo baseiną. Vandens jame nebuvo. Tik sluoksnis 
aptirpusio ledo. 

Žiūrėjau į jį. Žiūrėjau ilgai. 

Ir supratau. 

Tai kapas. 

Ir turėjo būti kapas. 

Iškaskime tai, ką kažkada užkasėme, kaip sakė Eduardas 
Dytlas. „Operacija 1005“. 

Pirmųjų karo metų masinės kapvietės iškasamos, kūnai 
sudeginami, iš mirusiųjų burnų išlupinėjami auksiniai dantys. 
Tiems, kuriems anksčiau tai nerūpėjo, dabar reikia įrodymų. 
Ir aš ne ką geresnis. Aišku, su tuo žydų ir Siono išminčių są- 
mokslu negalėjau apsikęsti. Bet ten, Ukrainoje, prie žvyrduo- 
bės, neatrodė, kad jie rezga kokį sąmokslą. Tie išsigandę kai- 
miečiai, vaikai ir močiutės. Todėl negalėjau duoti įsakymo. 
Užtat ir trenkiau Hermanui Gėdeliui, kai liepė vaikams nusi- 
rengti ir lipti į duobę. 

Ir Žaižarakės neapkenčiu už tai, kad atvedė tą koltę, nes 
toji man viską priminė. 

Kaip karo šuva laižė duobėje gulinčios mergaitės kūną. 

Atrodo, kad atmintis mane nuo kažko saugo. 

Daugiau jau nebesaugos. 

Nei atmintis, nei vaistai. 

Žiūriu į kūnų krūvą ir mėginu suprasti, ką matau. Bent šiek 
tiek nuo adolfino mano kūnas apsivalė. Bet tai, ką padariau? 
Man trūksta oro. Noriu stovėti anapus fotoaparato, noriu iš- 
eiti iš šitos būties. Galiu pakęsti pasaulį tada, kai jis apvirsta 
aukštyn kojom. Aš pripažįstu pasaulį tokį, kurio išlaikymą, 
apertūrą, diafragmą galiu apskaičiuoti. Aš nenoriu matyti nu- 
kirstų galūnių, apšarmojusių blakstienų ir viena ant kitos už- 
verstų mirčių. 

Paskui pamatau tarp negyvėlių vieną pažįstamą. 

Laiba, smulkių kaulų ranka, ant didžiojo piršto —- matytas 
erelis. 

Kiek užtrunka, kol suvokiu. Hermanas Gėdelis. Hermanas 
Gėdelis ten guli ir guli negyvas. Užmuštas, kas nors pasaky- 
tų —- žvėriškai nužudytas. Išmušiau jam dantis prie žvirgždo 
duobės 1941-aisiais Babij Jare ir nuo tol bijojau jo keršto. Pa- 
sakiau, kad nuogų vaikų negalima varyti į šaltį. Vis tiek vai- 
kus nurengė ir aš daviau įsakymą. Bet padariau ir dar kai ką. 
Trenkiau Hermanui Gėdeliui, todėl jis manęs nekenčia. Jeigu 
ne dėdė, mane būtų sušaudę. Ta paklydusi kulka, per kurią 
praradau atmintį... Neabejoju, kad Hermanas Gėdelis stovėjo 
šone ir šovė. 

Paskui prisimenu. Žaižarakė. Reikia ištrūkti iš šitos stovy- 
klos. Dabar galvok blaiviai, Johanai! 

Nuo čia iki Parkinos — 35 kilometrai. 

Turiu kompasą ir žinau, kad mes 69-oje platumoje. 

Rusenštrasės gatvė tikriausiai užminuota, o negavau jokių 
nurodymų iš štabo. 

Aš turėčiau vadovauti kariuomenei. 

Laikinas atsitraukimas į Kirkoniemį, — šitai jau seniai pa- 
aiškino Hermanas Gėdelis. 

Operacija „Šiaurės pašvaistė“, išdegintos žemės taktika. 

Palei Vuoresokio ir Litsos upes išsidėsčiusios šeštoji ir ant- 
roji kalnų jėgerių divizijos, bazinė linija Stūtzpunktlinie, be- 

tonu ir plienu sutvirtinti bunkeriai su apkasais, pabūklais ir 
vadavietėmis, įrengtomis trijose linijose. Rusai jų nepramuš. 
O jeigu vis dėlto pramuš? 

Paskui prisimenu dar kai ką. Tai, ką sakė Žaižarakė. 

Kažkur tenai — mano vaikas. 

Aš turiu pasiekti Negyvėlio fjordą. 

Turiu surasti Žaižarakę. 

Ji man viską paaiškins. 

Kai pasibaigs karas, mes važiuosim į Berlyną, Vanzės upės 
pakrantėje kukuoja dešimtys gegučių, kvepia sakais, ten bal- 
tumu veranda švyti, priešingame krante kas vakarą sužimba 
raudoni, geltoni, žali cirko žiburiai. Mes užkandžiaujame, 
sode žydi bavariškos alyvos. Aš liepiu nunešti prie tavo lango 
žėručiu žiburiuojančią grožybę, kurią radau prie Koltakion- 
gio. Žaižarakė ten trinks plaukus lakštingalų pienu. Aš viską 
jai atiduosiu, nes supratau, kad iš trijų likimo deivių nornų 
Žaižarakė yra Skuld, Ateitis. 

Šešta dalis 


Negyvėlio užrašai 


1944 06 12, Nudegėlis - Banginių Medžiotojui (SOE) 

Agentas, kodiniu vardu Įnamys, yra išdavikas. Siuntė klai- 
dinančią žinutę į Murmanską, kurstė išžudyti NKVD partiza- 
nus (Funkgegenspiel). 

Banginių Medžiotojas - Nudegėliui 

Priemonė: pašalinti Įnamį. 


1944 09 30, Nudegėlis - Raudonplaukiui (gestapas) 
Funkgegenspiel radijo vaidinimai baigėsi. Ryšys išaiškintas. 
Tuoj pat prisistatyti į Trumsės gestapo vadovybės būstinę. 


1944 11 01 

Brangi dukrele, aš blogas žmogus. Aš melavau, išdaviau, 
siunčiau žmones į mirtį. Išdaviau ir Sovietų Sąjungą, ir 
Sąjungininkus, ir Trečiąjį Reichą. Ir savo tėvynę išdaviau, 
nors ji mane išdavė pirmiau. Dėl to, kad išdaviau Raudon- 
plaukį, nesigailiu. Liepiau jam važiuoti į Trumsę, į gestapo 
būstinę. Sykiu nusiunčiau žinutę gestapui, apkaltindamas 
jį nacionalizmu. Veikiausiai jį išmes pro langą, o kūną su- 
šers vėžiams. 

Nenoriu daugiau meluoti, kaip kad melavau vasarą gelbė- 
damas gyvybę. Buvo užėjęs Krautuvininkas. Sakė svarstęs, iš 
kur gavau siųstuvą, kurio vokietis neužpelenguoja. Paklausė, 
ar žinau, kada Negyvėlio fjorde buvo užmuštas žmogus. Nuė- 
mė saugiklį ir pats atsakė: „Aš žinau, jis greitai atsiras. 

Išsigandęs papasakojau apie sąsiuvinius ir apie tai, kas juo- 
se rašoma. 

Tuose sąsiuviniuose „Operatio Nordlicht“ ir „Operatio Bir- 
ke“ planai, Suomijos, Norvegijos, Laplandijos sudeginimas, 
rašoma apie Vadsę ir Varangerį, apie visus tuos Shutzwall — 
gynybinius pylimus. Tuose sąsiuviniuose užkoduoti laivų tvar- 
karaščiai, keliai ir pozicijos. Šitos koordinatės ir duomenys nu- 
lems visos šiaurės likimą. Sąjungininkų naudai. Ir tik aš galiu 
tuos kodus atskleisti. 

Aš pateikiau pasiūlymą: tarkim, Krautuvininko Įnamys 
pamišo. Gainiojasi elnius tarpukalnėse, kasdien skutasi plau- 
kus. Užmirškim jį. Prie mano nuopelnų nuo 1942-ųjų priskirti- 
na bent 20 povandeninių laivų ir vieno šarvuotlaivio nuskan- 
dinimas. Aš galiu būti naudingas. Taip kalbėjau ir sykiu sau 
skaičiavau kaip pašėlęs. Gestapo radiorelinė ryšio linija greit 
nebeveiks. Tapęs Jarikiu Peltonenu, atsikratyčiau ir NKVD. 
Dešimtis kartų prašiau atleisti mane. Atsakymas visada bū- 
davo tas pats: „Drauge, neužmiršk, kad davei priesaiką“ So- 
vietų Sąjunga draugą nubaus bet kuriame pasaulio kampely- 
je, jeigu šis netesės pažado. 

Bet tada buvau pasiryžęs netesėti pažado, visų pažadų. 

Atiduočiau sąsiuvinius Sąjungininkams ir galų gale galė- 
čiau palikti šitą fjordą. Krautuvininkas padėjo ginklą ant sta- 
lo ir palinksėjo barzda: „Gal taip ir padarykim“ 

Buvo labai lengva. 

Tam iš Turku — kulka į pakaušį ir galiu gyventi. Mėga- 
vausi savo naujuoju vardu: Jarikis Peltonenas. Komisaras 
paskelbė, kad aš nusižudžiau. Pranešėme Sąjungininkams 
išaiškintus duomenis, būtume tuoj pat evakavę ir skrynią, 
bet anglai sutrukdė. Nelaimėliai: tokie buvo jau Murmans- 
ko legiono laikais, kikendavo šliurpdami arbatą iš sielininkų 
kvailysčių. Vis laukė pastiprinimo iš Šetlando salų. Baimino- 
si nelaimės, kokią 1941-aisiais patyrė Lingeno dalinys, tada 
buvo sunaikintas visas savanorių būrys. Atėjo įsakymas: pa- 
siimsime pypkes ir dienoraščius rudenį, kai Arkties vandeny- 
nas skendės rūke. 

Tadien drėgmė persmelkė net Krautuvininko namų dury 
kaulines rankenas ir į tinklą įkliuvo paskendusio vokiečių ka- 
reivio kūnas. Gavome laivo koordinates. „Klausyk, Pietari. 
Laikas plaukti to menko nieko pasiimti. 

Išplaukę radome ant seklumos užsigriozdinusį šarvuotlai- 
vį su didžiuliu turtu. Bjornė pasiūlė iškart užsukti į Negyvėlio 
Jjordą sąsiuvinių. Aš sutikau. UŪkana tam tiko, nes tokiu oru 
niekas nebombarduoja. 

Viskas susipainiojo, kai pamačiau tave ant povandeninės 
uolos. Man suspaudė širdį. Atrodei tokia drąsi, stipri ir ne- 
kalta, toks pat tekšės žiedelis, kaip tavo mama. Mano Žvai- 
raakė, mano vienintelė. Bjornė jau seniai būtų tave papjovęs. 
Tikriausiai net nesupratai, kiek sykių jį sulaikiau paskutinę 
akimirką. Maldavau jo. Sakiau, gausim tuos duomenis ir kitu 
keliu. Bet šunį jis spėjo užmušti. 

Laimei, atvažiavo Nekelės Aunės sūnus ir pažadėjo išvežti 
tave į Švediją. Tada supratau, kad daugiau tikriausiai niekad 
nepasimatysim, ir jau nebenorėjau vaidinti šito trigubo vai- 
dmens. Norėjau tau pasakyti, kad turi žmogų, kuris kamuo- 
jasi dėl tavęs. Negalėjau išsiduoti, nors nežinau, ar patikėjai 
manimi. Atiduosiu Aunės sūnui šituos laiškus. Perskaityk, kai 
būsite toli nuo čia. 

Kitą dieną stebėjau jūrą pro žiūronus, iki nusileido sute- 
mos. Pavakare pastebėjau Jounio valtį fjordo šiauriniame gale. 
Palengvėjo, kai pamačiau, kad valtyje sėdi trys žmonės — vy- 
ras, mergaitė ir moteris. Vadinasi, tu būsi saugi. Nes daugiau 
jau negalėsiu tau padėti. Banginių Medžiotojas atsiuntė tokią 
žinutę: „SOE nurodė pasinaudoti pasipriešinimo atramos taš- 
ku Negyvėlio fjorde. Pasirodžius gestapo vyrams, sunaikinti 
visus, kurie bus trobelėje“ Pirmą kartą gyvenime meldžiuosi 
Dievui, - negalvoju, ar tas šventeivų išgalvotas Viešpats egzis- 
tuoja. Meldžiuosi, kad greitai būtum saugi, nes Bjornė nušaus 
kiekvieną, kuris prisiartins prie trobelės. 

1945-ųjų sausis, Negyvėlio fjordas 


isą dieną skaičiau Jounio paliktus laiškus ir verkiau. Ne- 
| Įnėų ar iš džiaugsmo, ar iš liūdesio. Vaikas greitai gims. 
Sąrėmiai suima kas penkias minutes. Gimda atsivėrė maž- 
daug per penkis centimetrus, bet vaiko galvutės dar nejau- 
čiu. Pirmą kartą gyvenime bijau: o jeigu vaikas eis kojytėmis 
į priekį? Kaip aš jį apsuksiu? Replėmis? Aš pati to padaryti 
negaliu. Skaičiuoju pulsą, širdies tvinksnius. 220/140. Dar 
pakenčiama. O jeigu bambagyslė apsisuks vaikui apie kaklą? 
Išgelbėjau tūkstančius kūdikių ir vis tiek bijau. Šaukiuosi 
pagalbos — čia Dievo, čia tavo, Johanai. Nė vienas neatsilie- 
piat. Žiūriu į save iš šalies: stanginkis! Girdžiu save: stangin- 
kis! Sugniaužiu mamos lopšio pakabutį ant kaklo taip sti- 
priai, kad kraujas prie sąnarių prasimuša. Mėginu persiimti 
tuo šaltu ir ramiu pažinimo jausmu, kuris mane anksčiau 
valdė. Bet tas jausmas dingo, Dievas jau nežaidžia su manim 
ir manęs nepasigaili. Negaliu gulėti, jaučiu, kad negera kūno 
padėtis. 

Gimda atsivėrė kokius aštuonis centimetrus. 

Tarpais ropoju keturiomis ir šaukiu. 

Ateik, Johanai, ateik šią minutę! 

Apmirusiom šlaunim šliaužioju pirmyn atgal po Negyvė- 
lio trobą ir kaukiu. Pašvaistės sruvena dryksniais, veržiasi pro 
ruožuotą stiklą, šaltis rabždinasi pro langų plyšius, pro kam- 
pus. Paimu nuo grindų Negyvėlio pypkę. Ant jos grakščiomis 
raidėmis išraižyta: Už nuodėmes bus atleista. Koks vienišas 
čia buvo tėvas. Ir kaip mane suluošino „Operacija „Tvartas“, 
kad nepajutau švelnumo, sklindančio nuo to suvargusio se- 

nioko. Nepajutau džiaugsmo, liūdesio, kančios. Šiame erdvia- 
me pasaulyje per daug susitvenkę liūdesio giesmių. 

Iš trobelės aš jau neišeisiu. Tos durys! 

— Tik pagyrūnai stato duris, atveriamas į lauką, - sakė Di- 
dysis Lamperis ir bent čia buvo teisus. Prie Arkties vandeny- 
no durų geriau nestatyti taip, kad vertųsi į lauką. Dabar tai su- 
prantu. Greitai vėjas suneš kelių metrų pusnis. Sąmonę užlieja 
raudonas lajus, nuo baimės kuždesio plaukai šiaušiasi. Į ausis 
skverbiasi Tylieji jūros žmonės. Slenka žalsvu tuneliu tarp 
dumblino dugno ir ledo į Negyvėlio trobelę. Jų pliki kulnai įdu- 
bę, nagai aštrūs, praskverbtų jais įšalą, jeigu norėtų. Tirpinda- 
ma pusnį, sudeginau durpių likučius. Tuoj gims mano vaikas. 
Mūsų vaikas, Johanai. Šito tu jau nenuginčysi. Johanai, tu šė- 
tono išgama, šunsnukio vaike, tu netikėli, putės šluostytojau, 
perėjūne pimpale, buili prakeiktas, belzebube, šiknagręžy, senas 
kurtiny, pimpalo galva, zuikio snuki, svajokli, pelkės velnie, tu 
juokdary menkės odos batais! Buvai netikęs Trečiojo Reicho ka- 
reiva, netikęs naikintuvo pilotas, nesugebėjai dangum lėkdamas 
naikinti priešo ugnies židinių, tu sugebėjai tiktai nusišvirkšti iš 
pradžių Lispetės uodegon, o paskui mano, ir nė už ką nejautei 
atsakomybės, o stojai kasti duobių, fotografuoti žudynių, nu- 
statinėjai objektyvą prieš išsigimėlius, gulėjai ant barako stogo 
ir skaičiavai žvaigždes, bet štai ką aš tau pasakysiu apie meilę: 

Aš žudžiau, žeminausi ir po purvą ropojau dėl tavęs. Ir 
leidausi prievartaujama. Į mano burną, kurioje jau nėra dan- 
tų, grūdo svetimus organus: aš čiulpiau balkanišką dešrą, vos 
neužspringau kirgizų pašvinkusiom išskyrom. Įsakyta atsuk- 
davau užpakalį, išskėtusi kojas kaišiojau pirštą, į visas mano 
kiaurumas grūdo negerus dalykus, mane mušė, į mane spjau- 
dė, mane niekino. Aš apgavau ir pati buvau apgauta. Aš at- 
stūmiau Dievą ir Jis atstūmė mane. Aš suradau savo tėvą ir 
praradau jį. Bet dėl tavęs ryžtuosi gyventi toliau, nes tu savo 
buvimu niekais verti visą neteisybę. Dėl tavęs aš viską galiu. 
Dėl tavęs dabar galiu numirti. 

1945-ųjų sausis, Negyvėlio fjordas 


ūdikis gimė per anksti. Žinau, ką parašyčiau akušerės 
|to—4 

Nejauna pirmakartė, amžius - 36 m. Gimdymas kompli- 
kuotas, nuovalos išėjo normaliai. Lytis: mergaitė. 

Toje kortelėje nebūtų parašyta apie mažylės vaiskius rankų 
ir kojų pirštelius, - kurių iš viso dvidešimt, — su žvilgančiais 
kaip perlai nagiukais, apie kumštuką, suspaudžiantį mano 
spenelį. Apie tą svaigų kraujo, pūlių ir išmatų kvapą, sumišusį 
su naujagimio kvapu, panašiu į avies vilnos, apie priešpienį, 
varvantį iš krūties. Apie šešėlius, judančius ant sienų ir lau- 
kiančius, kol užges mano žibalinė lempa, kad galėtų mus pulti. 
Apie meilę, kurios aš kupina. 

Mano vaikelis. Mūsų vaikelis. 

Pasikišu mergaitę po marškiniais — ten, prie krūtinės, jai 
patogu mąstyti apie metą, į kurį atėjo. Neilgai ji šį gyvenimą 
matys, nes netrukus mane įveiks miegas. Kas ją čia saugos? 
Niekas. Akimirką sužimba viltis, kad ateis tėvas, bet jis neat- 
eina. Juk Bjornė ir Jarikis mano, kad aš su Jouniu išvažiavau į 
Švediją. Visi, kurie vaikščios po fjordą, gaus kulką. Žinau, ką 
tai reiškia. 

Pavadinu mūsų mergytę Helena, nors tai visai nesvarbu. 
Vis tiek tas tykus, menkutis, pusės uolekties didumo padarėlis 
mirs. Baigėsi durpės, neturiu ko deginti, nepajėgiu atsikelti ir 
susikapoti baldų. Bet mergytė žinda mano krūtį, žinda, nes 
nori gyventi. Ji turi gajų siekį. Ji žinda krūtis, kuriose anks- 
čiau nebuvo pieno, nebuvo, iki mane paėmei ir paturėjai ant 
sugulėto šieno. Viena ranka glaudžiu mergaitę prie krūtinės, 

kitoje spaudžiu tėvo pypkę. Už nuodėmes bus atleista. Kaž- 
kodėl atrodo, kad dar galėsiu atleisti tėvui. Galėsiu atleisti už 
tai, kad mane paliko ir išėjo į platųjį pasaulį. Jis atkeliavo į šitą 
Negyvėlio fjordą ir išsigelbėjo nuo mirties, perėmęs to apga- 
viko iš Turku, to pramogų intendanto vaidmenį. Aš atleidžiu 
tėvui. Atleidžiu tau, Johanai Angelhurstai. Hermanui Gėdeliui 
atleisti negaliu, nes jo likimą dabar lemia aukštesnės jėgos. 

Johanas Angelhurstas 
1945 02 02, Negyvėlio fjordas 


tėjau. Tai tikra laimė, nes maskuojamasis apdaras per 
Ass suplyšo, vienos slidės galas nulūžo, kai užkliu- 
vau už stirksančios šakos. Slides paėmiau iš norvegų karei- 
vio, kurį užėjau sušalusį ant žemės. Prieš tai su sniegbačiais 
perėjau mirtimi traškančius, nirčius ledėtus upokšnius. Kai 
sniegbačiai suskilo ir ėjau plikledžio kaustomom šiaurinėm 
atšlaitėm, kiekvienam žingsny saugojausi paskutinio ver- 
machto pasveikinimo. Beveik visuose fjorduose mačiau ap- 
degusius akmeninius pamatus, paskerstų naminių gyvulių 
apgraužiotus skeletus, o sykį man pasirodė, kad matau vel- 
nią su uodega dažant vienintelę namo sieną, bet ten tik vėjas 
žaidė šešėliais. Vienu tarpu nuėjau per toli į krašto gilumą 
ir atsidūriau prie kelio. Vos vilkdamas kojas leidausi tuo ke- 
liu, bet pastebėjau kažką judant prie upelio. Ten lapė kažką 
graužė, išgirdo mane ir nėrė iššiepus dantis į pusnį. Sušalu- 
siame upelyje pastebėjau batą ir, geriausia, - šalia jo - antrą. 
Kokia laimė, pagalvojau. Mano paties auliniai buvo kiauri, 
tad nudžiugau ir gerai neįsižiūrėjęs patraukiau prie batų. Bet 
paskui pamačiau iš vieno kyšant kojos strampą ir supratau, 
kas nutiko jų savininkui. Atsargiai savo pėdsakais grįžau į 
tundrą ir toliau ėjau atstu nuo mūsų užminuotų vietų. Jei 
neskaičiuosim to bato aulo ir iš jo kyšančio kaulo strampo, 
pasakysiu, kad nemačiau žmogaus nė ženklo. Už trijų fjordų 
kelio užėjau iki pamatų sudegintą kaimą, jame vėjas virpino 
vičvieną iškabą: Zum Friseur. Pas kirpėją. 

Negyvėlio fjordas. Mėnesienoje išsisklaido vienumos niū- 
kus šešėlis, valandėlę jaučiuosi kaip plunksna ir sklendžiu mė- 
nulio nutviekstu fjordu, vandens paukščių aplinkui nematyti 
ir išsigąstu savo juoko, kurio niekas negirdi. Nes trobelė tam- 
suoja tyli kaip šašas ant Viešpaties odos. 

Kodėl iš kamino nerūksta dūmai? 

1945-ųjų sausio pabaiga, 
Negyvėlio fjordas 


ar kelias eilutes parašysiu, kol sudegs paskutinė žvakė. 

Mergaitė nutykusi, nevalgi. Guldau ją į dėžę nuo žu- 
vies, kurią išklojau vata ir elnio kailiu. Jai alsuojant kyla ga- 
ras. Trobelės kampus traukia ledas, bet man vis tiek. Jaučiu 
tave artėjant, Johanai! Sėdžiu čia, mėlynoje poliarinės nakties 
prieblandoje, lieju širdį ir klausausi. Ir pašoku kaskart, tartum 
išgirdusi tavo balsą tarpukalnėje, ir puolu tavęs pasitikti, nes 
daugiau savęs tikrai nebausiu. Jeigu dabar numirsiu, numirsiu 
žinodama, kad tu ateini. Aš taip ilgai tavęs laukiau, ir tu galų 
gale ateini. 

Jau žinau, kad ateini. Motorlaivio užbortinio variklio burz- 
gesys jau kyla kalno pašone ir aš iškart suprantu. Tai tu, Joha- 
nai, niekas kitas. Širdis tvaksi krūtinėje ir siela lekia greta tavo 
valties visą kelią iki fjordo, kaip Hilma. Girdžiu, kaip valtis 
atpliuška į pakraštį, kaip malkomis varomas variklis nustoja 
pukšėti. Norėčiau, kad Hilma pradėtų loti, triukšmauti, tada 
turėčiau dingstį pulti galvotrūkčiais tavęs pasitikti, bet ta ne- 
naudėlė iškart pajustų, kad ateina laukiamas svečias, ir pradė- 
tų begėdiškai glaustytis tau apie kojas, nors aš to ir norėčiau. 
Vis dėlto neišeinu tavęs pasitikti, bet klausausi, kaip gurgžda 
norvegiškas kairiosios kojos batas — tu, Johanai, visada sa- 
kydavai: kas jau kas, o norvegas užvis geriausiai žino, kokia 
plokščia vokiška pėda. 

Tai tavo alsavimas. Ir nesuvokiamas, nenumaldomas ilge- 
sys staiga suima gerklę, nes ūmai suprantu, kad tiek mėnesių 
ilgėjausi to alsavimo, trūksmingo knarkimo nakties tyloje, ma- 

lonaus bruzdesio dieną, vakare į ausį šnarpščiamos aistros. Tu 
taip arti ir aš labai bijau, jog kas nors atsitiks kaip tik dabar — 
staiga prisiminsi, jog tavo gyvenime yra ir kitų dalykų. Kad 
turi moterį Achene, kad ketvirtajam vaikui, daltonikui, reikia 
nupirkti raudonų ir žalių kreidelių. Kad pasaulyje yra ne tik 
Negyvėlio fjordas. Kad staiga pasirinksi kitą tikrovę, Berlyno 
Tirgarteno rajono malonius vakarus, negrų muziką, mote- 
rį, geriančią alų iš žalio stiklo butelio. Kad tu paprasčiausiai 
apsigalvosi. Apsisuksi ant kulnų ir nueisi tolyn. Kad paskuti- 
nę akimirką tau ant galvos staiga kas nors nukris - ugninis 
akmuo arba negyvas dančiasnapis, iš orbitos išlėkusi žuvėdros 
didumo kometa arba erelio nešamo kardadančio tigro nagas. 
Ir staiga durys atsidaro ir ant slenksčio atsirandi tu — nepa- 
sibeldęs, nieko neklausęs, labos dienos nepalinkėjęs nusiauni 
batus, ant kurių likę mašininės alyvos dėmių, aiškini suglu- 
męs, kad pirmą kartą gyvenime keitei alyvą, todėl, esą, užtru- 
kai, ir aš pakylu, kėdė girgžteli, einu per trobą — du metrus, il- 
gus kaip amžinybė. Ketinau sutikti tave šaltai, kaip šeimininkė 
pakabinti švarką ant kabyklos, pasodinti tave ant kėdės, kad 
palauktum, kol atnešiu iš palėpės čiužinį, ir pasakyti, jog dar 
tikrai nesitikėjau sulaukti svečio, ir prisukti laikrodį, nuplastė- 
ti bemaž nepastebimai prie spintos, kurioje sudėtos Negyvė- 
lio pypkės, taip pasielgti, kad nustebtum. Bet negaliu, tu pri- 
sitrauki mane, aš prisiglaudžiu ir bučiuoju tave, ir uodžiu, ir 
žinau, kad tu čia ir nenori išeiti. Ir mes kalbame vienas kitam 
į burną sykiu kaip įsimylėjėliai, ir vėl susitikę, glaudžiuosi prie 
tavęs ir atsitraukiu, taip paprastai — kaip nė nuo vieno žmo- 
gaus nesu atsitraukusi ir atsitolinusi. Parodau tau mergaitę, 
paimu ją ant rankų, atsigulu ir užsiklojusi laukiu, kad pagaliau 
neprašomas ateitum. 

Ir tu ateitum, aš pasislinkčiau, mes sukurtume savo pūkinį 
lizdelį, gulėtume apsikabinę Negyvėlio geležinėje lovoje, ap- 
sikloję avikailiais tarp lemingų spirų, bet šįkart jau aš sučiul- 
bėčiau: 

— Gerai, kad atėjai. 

— Gera buvo eiti. 

Ir tu uostai kūdikį, mano plaukus, bučiuoji mane į kaktą ir 
klausi kaip anksčiau: 

— Valgei vaisių? 

Ir aš atsakau taip, kaip kaskart atsakydavau: 

— Kodėl klausi? 

— Tu kvepi vaisiais. 

— Aš tau jau vaiką pagimdžiau. 

— Mylimą dukrelę. 

— Tu užtrukai. 

— Atsiprašau. 

Šįvakar aš neliūdžiu, ne, tik kelias ašarėles išlieju ir tu 
nušluostai jas taip, kaip retas kuris moka, nušluostai sausai, 
skruostai nepalieka drėgni, kaip lapkritis, kai reikia dar pa- 
verkti. Nedaug kas moka gerai nušluostyti ašaras ir šiuo gebė- 
jimu, mano saldusis Johanai, tu vienas iš pranašiausiųjų. Riau- 
modamas nuslenki žemyn, pūsteli man į bambą, prunkšteli, aš 
mėginu sulaikyti, o tu čiulpi įdagą ant mano kairiosios rankos. 

— Kodėl padarei tą ženklą? 

— Nežinau. Nes noriu būti tavo. 

— Kas tu toks, Johanai? 

— Nežinau. Žudikas. Tu nežinai, ką aš turėjau padaryti. 

— Nežinau, bet numanau. 

— Ar tu nori tokį mylėti? 

Atsakau, kad nenoriu. 

— Bet myliu. 

Nes negaliu nemylėti ir žmogus negali rinktis. Nes dabar 
žinau, kad tu - man Dievo sukurtas kertinis akmuo, kuriuo 
Viešpats rodo mano širdies esmę. Ir tavo gerą, mylimą sielą. 
Kad ir kokiom liepsnom šis pasaulis tave svilino, iki pelenų 
nesudegino. Tu turi gražiausius pasaulyje kiaušelius ir ramią 
grybautojo sielą, todėl aš tavęs niekada nepaliksiu. Mano vie- 
natvę po elnio kailiu pakeitė mūsų trejybė ir tu prisidegi tėvo 

paliktą ilgmoliūgio pypkę, ir salsvas kvapas sklinda pro sky- 
lutę sienoje į speigą, aš pasakoju apie savo tėvą, rodau dieno- 
raščius ir priduriu, kad jis tikrai džiaugtųsi mūsų laime. Už 
nuodėmes bus atleista. 

Tu pasakai, kad Heta, Maša ir Jounis siunčia linkėjimų. 
Nekelės Lisu vėl laukiasi, šį kartą nuo kažkokio Kontrolės ko- 
misijos komisaro, gyvena Helsinkyje, „Bokšto“ viešbutyje ir 
rūpinasi Nekelių gerove ir galimybe atvažiuoti į šalies pietus. 

Ir dar, — taigi, — dar mergaitė. Tu paimi ją ant rankų, čiū- 
čiuoji ir sakai, kad mergaitė geriau negu berniukas, jai niekas 
neįsakinės žudyti. Aš tau nieko neatsakau. O gal arbata jau už- 
virė ir aš paduodu tau puodelį, tu geri, paskui atplaukia ban- 
giniai. Nes jie dar neišplaukė, o grįžo mūsų pasveikinti. Mes 
stebime jų trykšles ir net Hilma supranta, kad nevalia bruz- 
dėti, nes jau nėra kur skubėti, jau nėra kur, nes ir ji gyva, — 
kaip galėjau užmiršti? Pakišu galvą tau po pažastim ir pučiu, 
žnaibau tau spenelius po stora vilnone palaidine. Žinau, kad 
net svajonėje turėsiu paklausti, — kad ir kaip nenoriu, — bet 
turėsiu paklausti: 

— Kada tu vėl mane paliksi? 

Ir tu atsakysi primerkęs akis, gerų laikų juoko spalvinamu 
balsu, kurį taip mėgstu ir kurio ilgėjausi, ir tada aš už viską tau 
atleisiu: iš čia — į amžinybę, dėkui, Viešpatie Dieve, kad puti 
dūmus pro lūpų kamputį, ir paskutinį kartą pažvelgsi į fjorde 
ant Bambos akmens uodegas švaistančius banginius: 

— Aš niekur neisiu. Aš čia pasiliksiu. 

1945-ųjų vasaris, Negyvėlio fjordas 


ai pabudau, tu tebegulėjai. Kažkodėl manęs tai visai ne- 
Ki Šmėkšojai bemaž svetimas, šalia geležinės lovos 
švietė žibalinė lempa ir tai buvo gražiausias mano gyvenime 
reginys. Atrodė, kad prisikėliau iš numirusių. Pasilenkei, įsi- 
kišai mano kojos pirštą į burną ir ėmei čiulpti, kad atgyčiau. 
Pajutau šilumą. Ji ėmė sklisti į pėdas ir pirštų galiukus, kaip 
kančia ir skausmas, sruvo į rankas ir kojas, ir atrodė, kad gys- 
los sprogs. Paskui skausmas atlėgo ir aš žinojau, kad tikrai esu 
gyva. Girdėjau ugnį spragant krosnyje. Mažytę širdelę tuksint 
prie krūtinės. Vaikas nemirė. Mes vėl kartu. 

Ir aš jau nebeturiu ko pasakoti. 

Pabaigos žodis 


Trumpai: velionė rasta geležinėje lovoje nužudyta kartu su 
mano seneliu Johanu Angelhurstu. Veikiausiai jie buvo nu- 
žudyti tada, kai miegojo. Norvegijos policija atvažiavo jų išsi- 
vežti, gavusi anoniminį pranešimą. Kirkoniemyje parengtoje 
ataskaitoje įvykis aprašytas bendrais bruožais, dokumentas 
sudarytas ne vietos gyventojo. Tuo metu Norvegijoje buvo 
apie 20 000 karo belaisvių ir s0 000 vokiečių kareivių, kurie 
turėjo palikti šalį. Pavienis žmogžudystės atvejis nieko nesu- 
domino, nors vienas iš nužudytųjų buvo Trečiojo Reicho ka- 
rininkas. 

Negyvėlio fjordas glaudžiai susijęs su vietine žodine tradi- 
cija, kuri sako, kad tas žemės kampelis prakeiktas. Dėl ma- 
gnetinio spinduliavimo kompasas toje vietoje veikia kitaip nei 
įprastomis sąlygomis ir jo rodyklė krypsta mažiausiai 12 laips- 
nių į rytus. Negyvėlio fjordo tiksli vieta nežinoma. Pasakoja- 
ma, kad XVIII amžiuje, kai teritoriją kartografavo Ferdinando 
Struvės ekspedicija, vietiniai matininkai paliko žemėlapyje 
baltą vietą. Pasak legendos, tais laikais ten buvo gyvenvietė 
ir tikrasis trobelės savininkas mirė smurtine mirtimi. Kas jį 
nužudė, nežinoma, bet siejama su pakrančių plėšikavimais ir 
gyvūnų kankinimu. 

Kas nužudė mano senelę ir Johaną Angelhurstą, neišaiš- 
kėjo iki 2008-ųjų, ir iki krautuvininkas, Norvegijos pasiprie- 
šinimo judėjimo veteranas Bjornė Asbjornas mirties patale 
neprisipažino tai padaręs. Baigdamas dienas savo namuose 
Lakselyje jis raštu išdėstė visus padarytus nusikaltimus ir pa- 
prašė surašyti juos į oficialius pareigūnų raportus. Kaltininkas 

labai gailėjosi dėl to, ką padarė, ir pabrėžė taip pasielgęs per 
nesusipratimą. Jis rašo, kad žmogus, kodiniu vardu Nudegėlis, 
prie žmogžudystės neprisidėjo, o įtikinėjo jį, kad velionė su 
Jouniu Nekele paliko fjordą. B. A. žinojo velionę tebegyvenant 
Negyvėlio trobelėje, bet manė, kad ją likviduoti būtina. B. A. 
buvo pastebėjęs velionę turėjus ryšių su Torgenu Knepsu, dar 
žinomu kaip Raudonplaukis, kuris dirbo gestapui, buvo išda- 
vikas ir provokatorius. 

Faktai šitokie: nuo 1940-ųjų Bjornė Asbjornas ir Jarikis 
Peltonenas trobelę, kurioje gyveno mano senelė, laikė savo 
veiklos atramos tašku. Tais metais joje įsikūrė internaciona- 
linio būrio radistas. Minėtasis radistas, kodiniu vardu Nude- 
gėlis, perimdavo pro šalį plaukiančių vokiečių laivų Žinutes ir 
perduodavo jas tiek britų žvalgybai, tiek bendram Švedijos ir 
Norvegijos pasipriešinimo organui. Fjordas buvo nuošalioje 
vietoje, todėl puikiai tiko radijo ryšiui su anglais palaikyti. 

Radistas, kodiniu vardu Nudegėlis, kiek žinoma, Suomijos 
ir Sovietų Sąjungos pilietis, buvo tartum dvigubas ar trigubas 
jos ir Norvegijos pasipriešinimo judėjimą. Veikėjo, kodiniu 
vardu Nudegėlis, kaip radijo signalų priėmėjo vaidmuo šiam 
judėjimui tikriausiai neturėjo didelės reikšmės. Ataka prieš 
vokiečių karo laivą „Tirpitz“ parodo, kad 1942-1943 m. kare 
dalyvavusių jėgų santykis pasikeitė. Laivo apgadinimas pir- 
mučiausia turėjo psichologinės reikšmės. 

Nudegėlio, kaip gestapo agento, vaidmenį Pasipriešinimo 
judėjimas atskleidė 1944-ųjų pradžioje, tada veikėją tokiu ko- 
diniu vardu reikėjo likviduoti. Tada Nudegėlis — teisingiau 
Pietaris Kutilainenas — parodė savo archyvą, įtikino Bjornę 
Asbjorną turįs nepaprastai svarbios informacijos Sąjunginin- 
kams ir pareiškė, kad jo ir Jarikio Peltoneno pavardes galima 
sukeisti. Pietaris Kutilainenas — dar žinomas kaip Nudegėlis — 
perėmė Jarikio Peltoneno vaidmenį tada, kai pastarasis buvo 
nužudytas. Paskui dvejetas sudarė medžiagos perdavimo Pasi- 

priešinimo judėjimo veikėjams planą. Velionės atsikraustymas 
į fjordą jų sumanymą sugriovė. 1944 09 15, kai tarp Suomijos 
ir Vokietijos kilo karas, radosi būtinybė paimti dokumentus, 
laikomus Dalarnos stiliumi išpaišytoje skrynioje. Nors atka- 
kliai įkalbinėjama ir ne sykį įspėta, velionė neišsikraustė iš 
trobelės ir neatsisakė skrynios, kurioje buvo paslėpti svarbūs 
užrašai. Todėl, kai 1945-ųjų pradžioje į fjordą atvyko SS ka- 
rininkas, Bjornė Asbjornas nusprendė veikti. Kiek žinoma, 
velionė buvo vienintelė Pasipriešinimo judėjimo likviduota 
moteris šiaurės Norvegijoje. Iš viso Pasipriešinimo judėjimas 
nuo 1940-ųjų iki 1945-ųjų nužudė 65 vokiečius palaikiusius iš- 
davikus. 

Pietario Kutilaineno, dar žinomo Nudegėlio vardu, likimas 
po 1944-ųjų nežinomas. Bjornė Asbjornas minėjo, kad jis iš- 
vyko ieškoti dukters į šiaurės Švediją ir Pasipriešinimo judėji- 
me daugiau nedalyvavo. 

Apie savo senelę ir Johaną Angelhurstą galiu pasakyti tiek: 
jiedu pagyveno nuodėmėje devynis mėnesius. Jiems gimė 
mergaitė - mano mama Helena Angelhurst, kurią Bjornė As- 
bjornas 1945-ųjų pavasarį atidavė globoti Jouniui ir Hetai Ne- 
kelėms. Žinoma, kad jiedu turėjo ir įdukrą Mašą bei du sūnus 
iš pirmosios Hetos santuokos. Heta Nekelė, ankstesne pavar- 
de Kneps, buvo viena iš moterų, išsigelbėjusių nuo represijų, 
kurias 1943-iaisiais prieš civilius vykdė vokiečiai. Operacijų 
„Vidurnakčio saulė“ ir „Laukinė antis“ metu šiaurės Norve- 
gijoje vokiečiai degino kaimus ir nužudė apie 300 civilių. Už 
Jounio Nekelės minėtoji moteris ištekėjo 1945-aisiais. Apie 
Mašą Nekelę žinoma tik tai, kad jos vardas paminėtas 1980 m. 
gydytojų registre. Įrašas rodo, kad Maša Nekelė baigė Tampe- 
rės universiteto medicinos fakultetą, o vėliau dirbo gydytoja 
Ivale ir Rovaniemyje. 

Kitos pastabos. Sprendžiant iš mano senelio Johano An- 
gelhursto dienoraščių, jį kamavo stipri karo neurozė, kuria jis 
susirgo po Babij Jaro masinių žudynių, vykusių 1941 09 29-30, 

Ukrainoje, netoli Kijevo. Tada prie masinių kapviečių buvo 
sušaudyta maždaug 34 000 žydų, vėliau — čigonų, komunistų 
ir kitų nereikalingais laikomų žmonių. Apie mano senelio vei- 
klą per tuos įvykius tiksliai nežinoma, bet manoma, kad, kaip 
leitenantas ir Einsatzgruppe C komendantas, jis buvo ne vyk- 
dytojas, o vadovas. Nacių dokumentai rodo, kad dauguma toje 
kruvinoje pirtyje dalyvavusių karininkų vėliau buvo perkelti į 
kitus frontus ir vykdė lengvesnes užduotis. Vis dėlto Titovkos 
stovykloje jis dalyvavo SS būrių vykdytoje „Operacijoje 1005“, 
per kurią buvo naikinami jau įvykdytų masinių žudynių įrody- 
mai — čia kalbama apie tūkstančius operacijų visoje Europoje. 
Žemėmis užversti palaikai buvo iškasami, kaulai sumalami, o 
vertingi daiktai, pavyzdžiui, auksiniai dantys ir žiedai, suren- 
kami. Tada viskas vėl užverčiama žemėmis. 

Peržvelgiant velionės liudijimus apie tai, kas vyko Titov- 
kos stovykloje, paminėtini keli faktai: Suomijos kariuomenėje 
buvo 300 žydų, kurie gynė nuo užkariautojų savo tėvynę. Suo- 
mijos šiauriniuose kraštuose, kuriuos buvo užėmusi Vokietija, 
žydų civilių nebuvo. Bet išliko įrodymų, kad buvo tikrinamos 
į nelaisvę paimtų sovietų karių apyvarpės ir nedidelis skaičius 
Žydų buvo sušaudyta tais atvejais, kai jų nebuvo galima perkel- 
ti į specialiąsias stovyklas. Suomijos kariuomenė vokiečiams 
taip pat perdavė būrį žydų belaisvių. Suomijos ir Norvegijos 
teritorijoje neveikė vadinamosios mirties stovyklos, bet kai 
kuriuose belaisvių lageriuose mirtingumas buvo toks pat, kaip 
Rytų Europos mirties stovyklose. 

Įtikinamų įrodymų apie „Operacijos „Tvartas“ vykdymą 
nėra. Žinoma, kad Sovietų Sąjungos kariuomenėje kariavo ir 
moterys, kurios belaisvių stovyklose patirdavo kareivių ir kitų 
belaisvių seksualinę prievartą. Tikra ir tai, kad nacių Vokieti- 
jos stovyklose buvo taikoma atlygio sistema ir belaisvės buvo 
verčiamos lytiškai santykiauti su sargybiniais ir belaisviais. 
1944-aisiais, vokiečiams traukiantis, Titovkos stovyklos doku- 
mentai buvo sudeginti. 

Daugiau apie velionę, mano senelio Johano Angelhursto 
mylimąją ir pagrindinę šios istorijos veikėją, nelabai ką ga- 
lima pridurti. Rovaniemio bažnytiniame registre įrašų apie 
1908-uo0sius, tariamus jos gimimo metus, nėra. Petsamo ligo- 
ninės archyvuose nėra ir aprašymą atitinkančios Žiemos karo 
laikų medicinos sesers. Įrašų apie šią moterį nėra ir Raudono- 
jo Kryžiaus bei „Lotta Svard“ organizacijos sąrašuose. 


HELENA ANGELHURST, 
2011 10 20, Samatis 

Apie romane vaizduojamą 
Laplandijos karą ir jo priežastis 


Katjos Kettu romane „Pribuvėja“ pasakojama apie paskutiniuo- 
sius vadinamojo Tęsiamojo karo mėnesius ir Laplandijos karą 
Suomijos šiaurėje. Laplandijos karu (suom. Lapin sota) įprasta 
vadinti karo veiksmus tarp Suomijos ir Vokietijos, trukusius nuo 
1944 m. rugsėjo 15 d. iki 1945 m. balandžio 27 d. ir išsirutuliojusius 
iš Tęsiamojo (1941-1944) ir kiek anksčiau vykusio Žiemos karo. 

1939 m. rugpjūčio 23 d. Vokietija ir Sovietų Sąjunga pasirašė 
Nepuolimo paktą sykiu su slaptuoju protokolu, kuriuo Baltijos 
šalys ir Suomija buvo priskirtos Sovietų Sąjungos interesų sfe- 
rai. Europoje jau buvo nujaučiamas karas, todėl Sovietų Sąjunga 
nesunkiai įkalbėjo Estiją, Latviją ir Lietuvą leisti įsteigti savo teri- 
torijose karines bazes. Tokias bazes sovietai siūlė įsteigti ir Suomi- 
joje, bet suomių vyriausybė jų pasiūlymą atmetė. Stebėdami 
įvykius Baltijos šalyse suomiai jau spalio pradžioje sustiprino kari- 
nes pajėgas Karelijos sąsmaukoje ir mobilizavo armiją. 

Vis dėlto nutiko tai, ko suomiai baiminosi, — išprovokavusi 
pretekstą, Sovietų Sąjunga 1939 m. lapkričio 30 d. užpuolė 
Suomiją. Planuodami per kelias savaites užimti šalį, sovie- 
tai surengė bombonešių antskrydžius į kai kuriuos miestus ir 
pradėjo puolimą per visą rytinę sieną. Suomiams sėkmingai gi- 
nantis, sovietai puolė keliose vietose per sieną šiaurėje. 

Po atkaklių kovų dešimteriopai geriau ginkluota ir daug 
gausesnė sovietų armija pramušė suomių linijas. 105 dienas 
trukęs speiguotas Žiemos karas baigėsi 1940 m. kovo 13 d. sutar- 
timi, pagal kurią Suomija privalėjo perleisti Sovietų Sąjungai 
dalį pietrytinės teritorijos, kai kurias Suomijos įlankos salas, 
Salo kraštą šiaurėje ir kt. Tokios didelės aukos kuriam laikui 
užtikrino taiką. 

1940 m. pavasarį Vokietija okupavo Daniją ir Norvegiją, o 
Sovietų Sąjunga birželio mėn. įžengė į Baltijos šalis. 

Jau per Žiemos karą suomiai suprato, kad vieni prieš sovietus 
atsilaikyti nepajėgs, ir, baimindamiesi dar vieno sovietų puoli- 
Mo, 1940 M. rugsėjo mėn. pasirašė sutartį, leidžiančią Vokietijai 
per savo teritoriją kelti kariuomenę į Norvegijos šiaurę, o nuo 
1941 m. su Vokietija pradėjo bendradarbiauti aktyviau, kurti 
bendrus kelių statybos ir žvalgybos planus Laplandijoje, verbuo- 
ti savanorius į „Waffen-SS Wiking“ divizijos suomių batalioną. 

1941 m. birželio 3 d. Helsinkyje įvykusios šalių derybos baigėsi 
sutarimu, kad, puolant sovietams, Vokietija pagelbės suomiams. 

1941 m. birželio 22 d. Vokietija, pasinaudodama ir Suomijos 
oro erdve, įsiveržė į Sovietų Sąjungą, o birželio 25 d. sovietai 
bombardavo Suomijos miestus. Ši data laikoma Tęsiamojo karo 
pradžia. 

Karo frontas buvo padalintas į dvi dalis —- suomiai buvo 
atsakingi už pietinę dalį, o vokiečiai — už šiaurinę. Iš pradžių 
suomių ir vokiečių kariuomenės skynė pergales, suomiai 
atsilaikė ir net susigrąžino per Žiemos karą prarastas teritori- 
jas. Bet dėl bičiulystės su vokiečiais pašlijo Suomijos santykiai 
su užsienio šalimis: 1941 m. vasarą Britanija bombardavo Lyna- 
hamario uostą prie Petsamo, o vėliau paskelbė karą, ja pasekė 
JAV, Australija ir Kanada, nors iš tikrųjų šios šalys su Suomija 
niekada nekariavo. 

Tęsiamojo karo metai Suomijai buvo itin sunkūs. Sumenkus 
gamybai šalies viduje, sutrikus prekybai su užsieniu, trūko mais- 
to produktų. Suomija jautėsi labai vieniša ir izoliuota, juolab 
kad artimiausia kaimynė Švedija laikėsi neutralumo. Gelbėjo tik 
šioks toks maisto produktų importas — daugiausia iš Vokietijos 
ir jos įtakos sferoje buvusių šalių. 

Jau po vokiečių nesėkmės prie Maskvos 1942 m. balandžio 
mėn. buvo aišku, kad karas Europoje tęsis ilgai, ir suomiai dar 
nesvarstė taikos su Sovietų Sąjunga klausimo. 

1942 m. birželio 4 d. Suomijos politiniam ir kariniam veikėjui 
Mannerheimui sukako 75 metai, jis buvo pakeltas į maršalus. 
Imoloje surengtoje gimtadienio šventėje netikėtai apsilankė 

Adolfas Hitleris ir pasakė kalbą, iš kurios visi suprato jį esant 
priblokštą sovietų pajėgumo. 

1943 m. vasarį vokiečiams pralaimėjus prie Stalingrado, 
suomiai pradėjo pamaži rengtis deryboms su Sovietų Sąjunga. 
Suomija siekė susigrąžinti prieškario sienas ir teritorijas, bet so- 
vietai nesutiko jų atiduoti. Be to, Stalinas reikalavo atlyginti karo 
nuostolius, atiduoti Petsamą su nikelio kasyklomis, itin svarbiu 
Lynahamario uostu prie Arkties vandenyno ir daugiau rytinių 
teritorijų, išvaryti iš šalies vokiečius, uždrausti „fašistinių“ 
organizacijų (taip pat savanoriškos Apsaugos gvardijos ir 
moterų gynybinės organizacijos „Lotta Sward“) veiklą, demobi- 
lizuoti armiją ir kt. Suomija atmetė didžiulius sovietų reikala- 
vimus ir šie bombardavo Helsinkį, 0 1944 m. birželio pradžioje 
jiems pavyko pralaužti suomių linijas. Į Suomiją atvykęs Voki- 
etijos užsienio reikalų ministras Joachimas von Ribbentropas 
dar sykį patikino suomius dėl savo šalies paramos, jeigu šie ne- 
nutrauks kovų su sovietais. Tuometis prezidentas Risto Rytis 
pasirašė sutartį su Vokietija, asmeniškai įsipareigodamas nesud- 
aryti atskiros taikos sutarties su Sovietų Sąjunga. Bet Maskvos 
spaudimas darėsi nepakeliamas ir prezidentas R. Rytis atsista- 
tydino, kad šalis galėtų atsikratyti jo įsipareigojimo. 1944 m. 
rugpjūčio 4 d. prezidentu tapo Mannerheimas ir parlamentas 
sutiko pradėti derybas dėl taikos. 

Viena paliaubų sąlygų buvo vokiečių išvarymas iš Suomijos ir 
1944 m. rugsėjo pradžioje suomiai ryžosi pradėti ją vykdyti. „Ti- 
kro“ karo vieni antriems nepaskelbė nei suomiai, nei vokiečiai. 
Bet vokiečiams, tuo metu pralaimintiems visuose frontuose, 
buvo labai sunku, juolab kad šiaurėje kovos nenutraukė ir parti- 
zanai, Sąjungininkų pajėgos, britų SOE ir sovietų NKVD. 

Vos įsigaliojus paliauboms, prasidėjo šiaurės Suomijos 
gyventojų evakuacija. Vien iš Laplandijos apygardos buvo 
evakuota 168 000 (75 proc.) gyventojų — daugiausia į Švediją 
ir Ostrobotniją. Tuo metu šiaurės Suomijoje dislokuotą 20-ąją 
kalnų kariuomenę sudarė apie 213 000 vokiečių karių, kuriuos, 
sovietų reikalavimu, reikėjo išvaryti labai greitai — iki 1944 m. 
rugsėjo 15 d. 30 oo00 karių turinčiam Suomijos armijos korpu- 

sui, kuriam vadovavo generolas leitenantas Hjalmaras Siilasvuo, 
labai trūko ginklų. O ir atsigabenti jų nebuvo kaip, nes vokiečiai 
ėmėsi vykdyti seniai numatytas operacijas. 

Spalio 9 dieną vokiečių 20-o0sios kalnų kariuomenės vadas 
generolas pulkininkas Lotharas Rendulicas davė įsakymą vykdyti 
operaciją „Birke“ (Beržas). Taip buvo vadinamas dar 1942-aisiais 
generolo pulkininko Eduardo Dietlo įsakymu parengtas planas 
trauktis iš Suomijos taikant išdegintos žemės taktiką, jeigu šalis 
sudarytų taiką su sovietais. Tad vokiečiai išeidami nuosekliai nai- 
kino šalies infrastruktūrą: griovė tiltus, gadino kelius, pleškino 
pastatus, nežiūrėdami jų paskirties, — buvo sudegintos net 
Rovaniemio, Enontekijo, Kemijervio, Kūsamo ir kitų miestelių 
bažnyčios, visiškai sunaikinti ne tik mažesni kaimai, bet ir 
Rovaniemis, per Tęsiamąjį karą dar vadintas ir mažuoju Berlynu. 

Vis dėlto vokiečiai iš pradžių stengėsi apsaugoti Petsamo 
nikelio kasyklas. Tik paaiškėjus, kad nikelio atsargų iš Petsamo 
į Vokietiją išplukdyta užtektinai, vokiečiai patraukė kariuomenę 
iki gynybinės linijos Norvegijoje. Ši operacija vadinosi „Nord- 
licht“. Traukdamiesi vokiečiai užminavo kelius, laukus, gyny- 
bines užkardas, sudegino ir sugriovė belaisvių stovyklas, apie 
kurias šiandien žinoma gana mažai. Žinoma, kad tos stovyklos 
nebuvo didelės ir kad daugiausia tai buvo karo belaisvių, politinių 
kalinių ir kareivių bausmės arba „Organisation Todt“ priverstinių 
darbų lageriai. Belaisvių žudymo atvejai čia buvo labai reti, bet 
internuotųjų mirtingumas nuo bado ir ligų siekė net 20 proc. 

Per keletą Tęsiamojo karo metų suomių moterys užmezgė 
santykių su vokiečių kareiviais, susikūrė ir mišrių šeimų. Ka- 
riuomenei išėjus, vokiečių „nuotakos“ ir jų vaikai atsidūrė 
keblioje padėtyje. Kai kurios tų „nuotakų“ paliko Suomiją ir 
iškeliavo su draugais, sutiktais per Tęsiamąjį karą. Dokumentai 
atskleidė, kad nuo vokiečių kareivių Suomijoje gimė apie 700 
vaikų. Taip pat žinoma, kad daugiau kaip tūkstantis suomių 
moterų kartu su vokiečių kareiviais pasitraukė į Norvegiją. Kai 
kurios tų moterų dirbo įvairius rūpybos darbus, kitos bėgo su 
vokiečiais, baimindamosi sovietų okupacijos. 

VERTĖJA 

Skaitomiausis pastarųjų metų 

Jodi Picoult 
ATPILDAS 


Populiari amerikiečių rašytoja Jodi Picoult 

savo knygose nevengia aštrių temų ir klausimų, 
į kuriuos sudėtinga rasti vienareikšmius 
atsakymus. Šikart per savo knygos veikėjų 
likimus rašytoja prisiliečia prie itin skaudaus 
tarpsnio istorijoje - žydų likimo Antrojo 
pasaulinio karo metais - ir kelia aštrius moralinius 
klausimus. Ar nepriekaištingai gyvendamas 
žmogus gali atpirkti kadaise padarytą siaubingą 
nusikaltimą? Ar įmanoma nubrėžti griežtą ribą 
tarp gėrio ir blogio, teisingumo ir keršto, tikro 
atleidimo ir gailesčio? Ir kaip atleisti už tai, už ką 
neatleidžiama? 


Maria Duenūas 


LAIKO GIJOS 


Ši knyga buvo parašyta su didele meile ir 
kruopščiai atrinktomis detalėmis, personažais, 
įvykiais, vietomis. Romanas nubloškia į 
Madridą, Tanžerą, Tetuaną, Lisaboną, kartu 

su svaiginančiomis spalvomis, prabanga ir 
skurdu, gatvių šurmuliu ir slaptomis to laikmečio 
realijomis. Tai avantiūros, nusivylimo ir meilės 
kupina istorija. Knygos veikėja Sira Kiroga, 
kuklios siuvėjos dukra, patenka į žlugusių arba 
išsipildžiusių svajonių pasaulį, kuriame, kaip ir 
viską, galiausiai pasiglemžia laikas... Įtraukianti, 
užvaldanti, aistringa knyga. 


Anne Gesthuysen 
SESERYS 


Romano veikėjai nėra pramanyti. 

Knygos autorė Anne Gesthuysen atkuria savo 
trijų prosenelių gyvenimą. Gyvai papasakoti 
moterų gyvenimai, šeimos anekdotais virtę 
įvykiai ir prisiminimai įsuka į nepamnirštamų 
akimirkų verpetą. Per kone šimtą gyvenimo metų 
būta visko: ne kartą sudavė skaudūs 

likimo smūgiai, ištiko krizės ir patirta netekčių. 
Tačiau kiekvieną karčią minutę Katarina, Paula 
ir Gertrūda žinojo, kad jos ne vienos - 

jos seserys. 


Kettu, Katja 


Ke-185 Už nuodėmes bus atleista : romanas / Katja Kettu ; iš suomių kalbos 


vertė Aida Krilavičienė. - Vilnius : Alma littera, 2015. - 320 p. 
ISBN 978-609-01-1662-3 


Vienos originaliausių ir ryškiausių Suomijos rašytojos knyga, kurioje 
susipina gaivališka aistra ir vienas prieštaringiausių Antrojo pasaulinio 
karo epizodų, apie kurį ilgus metus buvo nutylima. Pati Suomijos šiau- 
rė, atšiauri realybė, saviti, mistika dvelkiantys tundros įstatymai ir viską 
savo kelyje traiškanti karo mėsmalė. Visa tai lemta patirti vokiečių ka- 
rininką laukine meile pamilusiai raganiškai šamanų palikuonei — atsi- 
skyrėlei kaimo pribuvėjai. 

Knyga parašyta nepaprastai turtinga kalba, kurioje šiurkšti realybė su- 
sipina su poetiškumu, o šiaurietiška mistika — su netikėtai prasiveržian- 
čiu humoru. Romanas sulaukė didelio skaitytojų ir kritikų pripažinimo, 
buvo apdovanotas svarbiomis Suomijos literatūrinėmis premijomis. 

Knygą „Už nuodėmes bus atleista“ ne skaitai, bet išgyveni - iki pasku- 
tinio atodūsio. Ne tu ją, o ji tave praryja. 

DAGENS NYHETER, ŠVEDIJA 

Suomijos šiaurėje gimusi ir augusi Katja Kettu (g. 1978) yra viena ta- 
lentingiausių ir labiausiai intriguojančių šiuolaikinių Suomijos rašytojų. 
Ji taip pat režisuoja animacinius filmus. Rašytojos kūryba apdovanota 
svarbiomis Suomijos literatūros premijomis, išversta į keliolika kalbų. 

Iš suomių kalbos vertė Aida Krilavičienė 


Redaktorė Gražina Stankevičienė 

6 WSOY / Ofer Amir 


Nepaprastai turtinga kalba 
"parašytas vienos labiausiai 

intriguojančių suomių rašytojos 

KATJOS KETTU romanas, 

vos pasirodęs, Suomijoje 

tapo literatūrine sensacija, 

buvo apdovanotas svarbiomis 

Suomijos literatūrinėmis 

premijomis. Šiuo metu verčiamas 

į daugelį kalbų, pagal jį kuriamas 

kino filmas. 


KAIP IŠSAUGOTI ŽMOGIŠKUMĄ, KAI IŠSITRINA RIBA TARP 
GĖRIO IR BLOGIO, O ŽMOGAUS GYVYBĖ NETENKA VERTĖS? 


1944-ieji, Suomijos šiaurė, paskutiniai Antrojo pasaulinio karo me- 
tai. Laukinis ir atėjūnams neperprantamas kraštas prie Arkties van- 
denyno eina iš rankų į rankas, vakarykščiai sąjungininkai ir draugai 
jau kitą dieną virsta priešais, ir niekuo negali pasitikėti. Gyvenimas 
čia atšiaurus, bet atėjus vokiečių kariams tampa beveik nebepake- 
liamas. Tačiau net tokiomis nežmoniškomis aplinkybėmis gimsta 
meilė — atsiskyrėlė kaimo pribuvėja, raganiška šamanų palikuonė, 
užsidega laukine aistra vokiečių karininkui. Jis fotoaparatu fiksuoja 
mirtį, ji — sutinka užgimstančias gyvybes. Aplink visa traiško karo 
mėsmalė. Bet moteris pasiryžta atsiduoti savo jausmui ir sekti paskui 


vyrą, kurio taip beprotiškai geidžia, visur, kur karas jį nublokš... 


Gaivališka, šiurkšti, persmelkta laukinio geismo ir šiaurietiškos mistikos 
istorija, kurios veikėjai be atvangos blaškosi tarp gėrio ir blogio, dvasin- 
gumo ir žemiausių instinktų, aistrų ir kaltės. Tai nėra paprasta meilės 
istorija, ir tai nėra įprasta knyga apie karą. Katja Kettu prikelia vieną 
prieštaringiausių Antrojo pasaulinio karo epizodų ir apie jį papasakoja 
žmonių, kurie jį išgyveno, lūpomis. 


knygų 


klubas 


Tapkite Knygų klubo nariu! 

+ Naujausios ir populiariausios knygos 

+ Ypatingi pasiūlymai 

+ Knygų pristatymas į bet kurį pasaulio kraštą 
www.knyguklubas.lt 

